韓非子
?
初見秦第一
1。臣聞:“不知而言，不智;知而不言，不忠。”為人臣不忠，當死;言而不當，亦當死。雖然，臣願悉言所聞，唯大王裁其罪。
2。臣聞:天下陰燕陽魏，連荊固齊，收韓而成從，將西面以與強秦為難。臣竊笑之。世有三亡，而天下得之。其此之謂乎!臣聞之曰:“以亂攻治者亡，以邪攻正者亡，以逆攻順者亡。”今天下之府庫不盈，¤倉空虛，悉其士民，張軍數十百萬，其頓奸戴羽為將軍，斷死於前不至千人，皆以言死。白刃在前，斧¤在後，而卻走不能死也。非其士民不能死也，上不能故也。言賞則不與，言罰則不行，賞罰不信，故士民不死也。今秦出號令而行賞罰，有功無功相事也。出其父母懷衽之中，生未嘗見寇耳。聞戰，頓足徒裼，犯白刃，蹈爐炭，斷死於前者皆是也。夫斷死與斷生者不同，而民為之者，是貴奮死也。夫一人奮死可以對十，十可以對百，百可以對千，千可以對萬，萬可以克天下矣。今秦地折長補短，方數千里，名師數十百萬。秦之號令賞罰，地形利害，天下莫若也。以此與天下，天下不足兼而有也。是故秦戰未嘗不克，攻未嘗不取，所當未嘗不破，開地數千里，此其大功也。然而兵甲頓，士民病，蓄積索，田疇荒，¤倉虛，四鄰諸候不服，霸王之名不成。此無異故，其謀臣皆不盡其忠也。
3。臣敢言之。住者齊南破荊，東破宋，西服秦，北破燕，中使韓、魏，土地廣而兵強，戰克攻取，詔令天下。齊之清濟蜀河，足以為限;長城巨防，足以為塞。齊，五戰之國也，一戰不克而無齊。由此觀之，夫戰者，萬乘之存亡也。且臣聞之曰:“削株無遺根，無與禍鄰，禍乃不存。”秦與荊人戰，大破荊，襲郢，取洞庭、五渚、江南。荊王君亡走，東服于陳。當此時也，隨荊以兵，則荊可舉;荊可舉，則其民足貪也，地足利也，東以弱齊、燕，中以淩三晉。然則是一舉而霸王之名可成也，四鄰諸候可朝也;而謀臣不為，引軍而退，複與荊人為和。令荊人得收亡國，聚散民，立社稷主，置宗廟;令率天下西面以與秦為難。此固以失霸王之道一矣。天下又比周而軍華下，大王以詔破之，兵至梁郭下。圍梁數旬，則梁可拔;拔梁，則魏可然舉;舉魏，則荊、趙之意絕;荊、趙之意絕，則趙危;趙危而荊狐疑;東以弱齊、燕，中以淩三晉。然則是一舉而霸王之名可成也，四鄰諸候可朝也;而謀臣不為，引軍而退，複與魏氏為和。令魏氏反收亡國，聚散民，立社稷主，置宗廟;令率天下西面以與秦為難。此固以失霸王之道二矣。前者穰候之治秦也，用一國之兵而欲以成兩國之功，是故兵終身暴露於外，士民疲病于內，霸王之名不成。此固以失霸王之道三矣。
4。趙氏，中央之國也，雜民所居也，其民輕而難用也。號令不治，賞罰不信，地形不便，下不能盡其民力。彼固亡國之形也，而不憂民萌，悉其士民軍于長平之下，以爭韓上黨。大王以詔破之，拔武安。當是時也，趙氏上下不相親也，貴賤不相信也。然則邯鄲不守。拔邯鄲，莞山東河間，引軍而去，西攻修武，¤羊腸，降代、上黨。代三十六孫，上党十七孫，不用一領甲，不苦一士民，此皆秦有也。代、上党不戰而畢為秦矣，東陽、河外不戰而畢反為齊矣，中山、呼沲以北不戰而畢為燕矣。然則是趙舉，趙舉則韓亡，韓亡則荊、魏不能獨立，荊、魏不能獨立，則是一舉而壞韓、蠹魏、挾荊，東以弱齊、燕，決白馬之口以沃魏低，是一舉而三晉亡，從者敗也。大王垂拱以須之，天下編隋而服矣，霸王之名成。而謀臣不為，引軍而退，複與趙氏為和。夫以大王之明，秦兵之強，棄霸王之業，地曾不可得，乃取欺於亡國，是謀臣之拙也。且夫趙當亡而不亡，秦當霸而不霸，天下固以量秦之謀臣一矣。乃複悉士卒以攻邯鄲，不能拔也，棄甲兵弩，戰竦而卻，天下固已量秦力二矣。軍乃引而複，並于李下，大王又並軍而至，與戰不能克之也，又不能反，軍罷而去，天下固量秦力三矣。內者量吾謀臣，外者極吾兵力。由是觀之，臣以為天下之從，幾不難矣。內者，吾甲兵頓，士民病，蓄積索，田疇荒，¤倉虛。外者，天下皆比意甚固。願大王有以慮之也。
?5。且臣聞之曰:“戰戰慄栗，日慎一日，苟慎其道，天下可有。”何以知其然也?昔者紂為天子，將率天下甲兵百萬，左飲於淇溪，右飲於洹溪，淇水竭而洹水不流，以與周武王為難。武王將素甲三千，戰一日，而破紂之國，禽其身，擄其地而有其民，天下莫傷。知伯率三國之眾以攻趙襄主于晉陽，決水而灌之三月，城且拔矣，襄主鑽龜筮占兆，以視利害，何國可降。乃使其臣張孟談，於是乃潛行而出，反知伯之約，得兩國之眾，以攻知伯，禽其身，以複襄主之初。今秦地折長補短，方數千里，名師數十百萬。秦國之號令賞罰，地形利害，天下莫如也。以此與天下，可兼而有也。臣昧死願望見大王，言所以破天下之從，舉趙、亡韓，臣荊、魏，親齊、燕，以成霸王之名，朝四鄰諸候之道。大王誠聽其說，一舉而天下之從不破，趙不舉，韓不亡，荊、魏不臣，齊、燕不親，霸王之名不成，四鄰諸候不朝，大王斬臣以徇國，以為王謀不忠者戒也。
存韓第二
1。韓事秦三十餘`年，出則為捍蔽，入則為席薦。秦特出銳師取地而韓隋之，怨懸於天下，功歸於強秦。且夫韓入貢職，與郡縣無異也。今臣竊聞貴臣之計，舉兵將伐韓。夫趙氏聚士卒，養從徒，欲贅天下之兵，明秦不弱，則諸候必滅宗廟，欲西面行其意，非一日之計也。今釋趙之患，而攘內臣之韓，則天下明趙氏之計矣。
2。夫韓，小國也，而以應天下四擊，主辱臣苦，上下相與同憂久矣。修守備，戒強敵，有蓄積，築城池以守固。今伐韓，未可一年而滅，拔一城而退，則權輕於天下，天下摧列兵矣。韓叛，則魏應之，趙據齊以為原，如此，則以韓、魏資趙假齊，以固其從，而以與爭強，趙之福而秦之禍也。夫進而擊趙不能取，退而攻韓弗能拔，則陷銳之卒勤於野戰，負任之旅罷於內攻，則合群苦弱以敵而共二萬乘，非所以亡韓之心也。均也貴臣之計，則秦必為天下兵質矣。陛下雖以金石相弊，則兼天下之日未也。
3。今賤臣之愚計:使人使荊，重幣用事之臣，明趙之所以欺秦者;與魏質以安其心，從韓而伐趙，趙雖與齊為一，不足患也。二國事畢，則韓可以移書定也。是我一舉二國有亡形，則荊、魏又必自服矣。故曰;“兵者，兇器也。”不可不番用也。以秦與趙敵衡，加以齊，今又背韓，而未有以堅荊。魏之心。夫一戰而不勝，則禍構矣。計者，所以定事也，不可不察也。趙、秦強弱，在今年耳。且趙與諸候陰謀久矣。夫一動而弱于諸候，危事也;為計而使諸候有意我之心，至殆也。見二疏，非所以強于諸候也。臣竊願陛下之幸熟圖之，攻伐而使從者間焉，不可悔也。
4。詔以韓客之所上書，書言韓子之未可舉，下臣斯。臣斯甚以為不然。秦之有韓，若人之有腹心之病也，虛處則1然，若居濕地，著而不去，以極走，則發矣。夫韓雖臣于秦，未嘗不為秦病，今若有卒報之事，韓不可信也。秦與趙為難，荊蘇使齊，未知何如。以臣觀之，則齊、趙之交未必以荊蘇絕也;若不絕，是悉秦而應二萬乘也。夫韓不服秦之義而服于強也，今專于齊，趙，則韓必為腹心之病而發矣。韓與荊有謀，諸候應之，則秦必複見崤塞之患。
5。非之來也，未必不以其能存韓也為重于韓也。辯說屬辭，飾非詐謀，以釣利於秦，而以韓利窺陛下。夫秦、韓之交親，則非重矣，此自便之計也。
6。臣視非之言，文其淫說靡辯，才甚，臣恐陛下淫非之辯而聽其盜心，因不詳察事情。今以臣愚議:秦發兵而未名所伐，則韓之用事者以事秦為計矣。臣斯請往見韓王，使來人見，大王見，因內其身而勿遺，稍召其社稷之臣，以與韓人為市，則韓可深割也。因令象武發東郡之卒，窺兵於境上而未名所之，則齊人懼而從蘇之計，是我兵未出而勁韓以未擒，強齊以義從矣。聞于諸候也，趙氏破膽，荊人狐疑，必有忠計。荊人不動，魏不足患也，則諸候可蠶食而盡，趙氏可得與敵矣。願陛下幸察愚臣之計，無忽。
秦遂遣斯使韓也。
7。李斯往詔韓王，未得見，因上書曰:“昔秦、韓戮力一意以不相侵，天下莫敢犯，如此者數世矣。前時五諸候嘗相與共伐韓，秦發兵以救之。韓居中國，地不能滿千里，而所以得與諸候班位於天下，君臣相保者，以世世相教事秦之力也。先時五諸候共伐秦，韓反與諸候先為雁行為以向秦軍于關下矣。諸候兵困力極，無奈何，諸候兵罷。杜倉相秦，起兵發將以報天下之怨而先攻荊。荊令尹患之，曰:‘夫韓以秦為不義，而與秦兄弟共苦下天。已又背秦，先為雁行以攻關。韓則居中國，殿轉不可知。’天下共割韓上地十城以謝秦，解其兵。夫韓嘗一背秦而國迫地侵，兵弱至今，所以然者，聽奸臣之浮說，不權事實，故雖殺戮奸臣，不能使韓複強。
8。“今趙欲聚兵士，卒以秦為事，使人來借道，言欲伐秦，其勢必先韓而後秦。且臣聞之:‘唇亡，則齒寒。’夫秦、韓不得無同憂，”其形可見。魏欲發兵以攻韓，秦使人將使者于韓。今秦王使臣斯來而不得見，恐左右襲曩奸臣之計，使韓複有亡地之患。臣斯不得見，請歸報，秦、韓之交必絕矣。斯之來使，以奉秦王之歡心，願效便計，豈陛下所以逆賤臣者邪?臣斯願得一見，前進道愚計，退就菹戮，願陛下有意焉。今殺臣于韓，則大王不足以強，若有聽臣之計，則禍必構矣。秦發兵不留行，而韓之社稷憂矣。臣斯暴身于韓之市，則雖欲察賤臣愚忠之計，不可得已。邊鄙殘，國固守，鼓鐸之聲於耳，而乃用臣斯之計，晚矣，且夫韓之兵于天下可知也，今又背強秦。夫棄城而敗軍，則反掖之寇必襲城矣。城盡則聚散，聚散則無軍矣。城固守，則秦必與兵而圍王一都，道不通，則難必謀，其勢不救，左右計之者不用，願陛下熟圖之。若臣斯之所言有不應事實者，願大王幸使得畢辭於前，乃就吏誅不晚也。秦王飲食不甘，游觀不樂，意專在圖趙，使臣斯來言，順得身見，因急與陛下有計也。今使臣不通，則韓之信未可知也，夫秦必釋趙之患而移兵于韓，願陛下幸複察圖之，而賜臣報決。
難言第三
1。臣非非難言孔，所以難言者:言順比滑澤，洋洋¤¤然，則見以為畢而不實;敦祗恭厚，鯁固慎完，則見以為掘而不倫;多言繁稱，連類比物，則見以為虛而無用;總微說約，徑省而不飾，則見以為劌而不辯;激急親近，探知人情，則見以為譖而不讓;宏大廣博，妙遠不測，則見以為誇而無用;家計小談，以具數言，則見以為陋;言而近世，辭不悖逆，則見以為貪生而諛上;言而遠俗，詭躁人間，則見以為誕;捷敏辯給，繁于文采，則見以為史;殊釋文學，以質信言，則見以為鄙;時稱詩書，道法往古，則見以為誦。此臣非之所以難言而重患也。
2。故度量雖正，未必聽也;義理雖全，未必用也。大王若以此不信，則小者以為毀訾誹謗，大者患禍災害死亡及其身。故子胥善謀而吳戮之，仲尼善說而匡圍之，管夷吾實賢而魯囚之。故此三大夫豈不賢哉?而三君不明也。上古有湯，至聖也:伊尹，至智也。夫至智說至聖，然且七十說而不受，身執鼎俎為庖宰，昵近皆親，而湯乃僅知其賢而用之。故曰:以至智說至聖，未必至而見受，伊尹說湯是也;以智說愚必不聽，文王說紂是也。故文王說紂而紂囚之;翼候炙;鬼候臘，比士剖心;梅伯醢;夷吾束縛;而曹羈奔陳;伯裏子道乞;傳說轉鬻;孫子臏腳于魏;吳起擦泣於岸門，痛西河之為秦，卒枝解于楚;公叔痤言國器反為悖，公孫鞅奔秦;關龍逢斬;萇弘分¤ ;尹子罕於棘;司馬子期死而浮于江;田明辜射;宓子賤、西門豹不鬥而死人手;董安于死而陳於市;宰予不免于田常;范雎折協于魏。此十數人者，皆世之仁賢忠良有道術之士也，不幸而遇悖亂暗惑之主而死。然則雖賢聖不能逃死亡避戮辱者何也?則愚者難說也，故君子難言也。且至言忤於耳而倒於心，非賢聖莫能聽，願大王熟察之也。
愛臣第四 
?1。愛臣太親，必危其身;人臣太貴，必易主位;主妾無等，必危嫡子;兄弟不服，必危社稷;臣聞千乘之君無備，必有百乘之臣在其側，以徒其民而傾其國;萬乘之君無備，必有千乘之家在其側，以徒其威而傾其國。是以奸臣蕃息，主道衰亡。是故諸候之博大，天子之害也;群臣之太富，君主之敗也。將相之管主而隆家，此君人者所外也。萬物莫如身之至貴也，位之至尊也，主威之重，主勢之隆也。此四美者，不求諸外，不請於人，議之而得之矣。故曰:人主不能用其富，則終於外也。此君人者之所識也。
2。昔者紂之亡，周之卑，皆從諸候之博大也;晉也分也，齊之奪也，皆以群臣之太富也。夫燕、宋之所以弑其君者，皆此類也。故上比之殷周，中比之燕、宋，莫不從此術也。是故明君之蓄其臣也，盡之以法，質之以備。故不赦死，不宥刑;赦死宥刑，是謂威淫。社稷將危，國家偏威。是故大臣之祿雖大，不得藉威城市;黨與雖眾，不得臣士卒。故人臣處國無私朝，居軍無私交，其府軍不得私貸於家。此明君之所以禁其邪。是故不得四從，不載奇兵，非傳非遽，載奇兵革，罪死不赦。此明君之所以備不虞者也。
主道第五
?1。道者，萬物之始，是非之紀也。是以明君守始以知萬物之源，治紀以知善敗之端。故虛靜以待，令名自命也，令事自定也。虛則知實之情，靜則知動者正。有言者自為名，有事者自為形，形名參同，君乃無事焉，歸之其情。故曰:君無見其所欲，君見其所欲，臣自將雕琢;君無見其意，君見其意，臣將自表異。故曰:去好去惡，臣乃見素;去舊去智，臣乃自備。故有智而不以慮，使萬物知其處;有賢而不以行，觀臣下之所因;有勇而不以怒，使群臣盡其武。是故去智而有明，去賢而有功，去勇而有強。君臣守職，百官有常，因能而使之，是謂習常。故曰:寂乎其無位而處，濯乎莫得其所。明君無為於上，君臣竦懼乎下。明君之道，使智者盡其慮，而君因以斷事，故君不躬于智;賢者勘其材，君因而任之，故君不窮於能;有功則君有其賢，有過則臣任其罪，故君不窮於名。是故不賢而為賢者師，不智而為智者正。臣有其勞，君有其成功，此之謂賢主之經也。
2。道在不可見，用在不可知;虛靜無事，以暗見疵。見而不見，聞而不聞，知而不知。知其言以往，勿變勿更，以參合閱焉。官有一人，勿令通言，則萬物皆盡。函掩其跡，匿有端，下不能原;去其智，絕其能，下不能意。保吾所以往而稽同之，謹執其柄而固握之。絕其望，破其意，毋使人欲之，不謹其閉，不固其門，虎乃將在。不慎其事，不掩其情，賊乃將生。弑其主，代其所，人莫不與，故謂之虎。處其主之側為奸臣，聞其主之忒，故謂之賊。散其党，收其餘，閉其門，奪其輔，國乃無虎。大不可量，深不可測，同合邢名，審驗法式，擅為者誅，國乃無賊。是故人主有五壅;臣閉其主曰壅，臣制財利曰壅，臣擅行令曰壅，臣得行義曰壅，臣得樹人曰壅。臣閉其主，則主失位;臣擅行令，則主失制;臣得行義，則主失明;臣得樹人，則主失黨。此人主之所以獨擅也，非人臣之所以得操也。
?3。人主之道，靜退以為寶。不自操事而知拙與巧，不自計慮而知福與咎。是以不言而善應，不約而善增。言已應，則執其契;事已增，則操其符。符契之所合，賞罰之所生也。故君臣陳其言，君以其言授其事，事以責其功。功當其事，事當其言則賞;功不當其事，事不當其言則誅。明君之道，臣不得陳言而不當。是故明君之行賞也，暖乎如時雨，百姓利其澤;其行罰也，畏乎如雷霆，神聖不能解也。故明君無偷賞，無赦罰。賞偷，則功臣墮其業，赦罰，則奸臣易為非。是故誠有功，則雖疏賤必賞;誠有過，則雖近憂必誅。疏賤必賞，近愛必誅，則疏賤者不怠，而近愛者不驕也。
?
有度第六
1。國無常強，無常弱。奉法者強，則國強；奉法者弱，則國弱。荊莊王並國二十六，開地三千里;莊王之氓社稷也，而荊以亡，齊桓公並國三十，啟地三千里;桓公之氓社稷也，而齊以亡。燕襄亡以河未境，以薊為國，襲涿、方城，殘齊，平中山，有燕者重，無燕者輕；襄亡之氓社稷也，而燕以亡。魏安厘王攻燕救趙，取地河東;攻盡陶、魏之地;加兵于齊，私平陸之都;攻韓拔管，勝於淇下;睢陽之事，荊軍老而走;蔡、召陵之事，荊軍破;兵四布於天下，威行於冠帶之國;安厘王死而魏以亡。故有荊莊、齊桓，則荊。齊可以霸;有燕襄、魏安厘，則燕、魏可以強，今皆亡國者，其群臣官吏皆務所以亂而不務所以治也。其國亂弱矣，又皆釋國法而私其外，則是負薪而救火也，亂弱甚矣!
2。故當今之時，能去私曲、就公法者，民安而國治;能去私行、行公法者，則兵強而敵弱。故審得失有法度之制者，加以君臣之上，則主不可欺以詐偽;審得失有權衡之稱者，以聽遠事，則主不可欺以天下之輕重。今若以譽進能，則臣離上而下比周;若以黨舉官，則民務交而不求用於法。故官之失能者其國亂，以譽為賞，以毀為罰也，則好賞惡罰之人，釋公行，行私術，比周以相為也。忘主外交，以進其與，則其下所以為上者薄也。交眾、與多，外內朋黨，雖有大過，其蔽多矣。故忠臣危死于非罪，奸邪之臣安利於無功。忠臣之所以危死而不以其罪，則良臣伏矣;奸邪之臣安利不發功，則奸臣進矣;此亡之本也。若是，則群臣廢法而行私重，輕公法矣。數至能人之門，不一至主之廷;百慮私家之便，不一圖主之國。屬數雖多，非所以尊君也;百官雖具，非所以任國也。然則主有人主之名，而實托於群臣之家也。故臣曰:亡國之廷無人焉。廷無人者，非朝廷之衰也。家務相益，不務厚國;大臣務相尊，而不務尊君;小臣奉祿養交，不以官為事。此其所以然者，由主之不上斷於法，而信下為之也。故明主使法擇人，不自舉也;使法量功，不自度也。能者不可弊，敗者不可飾，譽者不能進，非者弗能退，則群臣之間明辯而易治，故主讎法則可也。
3。賢者之為人臣，北面委質，無有二心。朝廷不敢辭賤，軍旅不敢辭難;順上之為，從主之法，虛心以待令，而無是非也。故有口不以私言，有目不以私視，而上盡制之。為人臣者，譬之若手，上以修頭，下以修足;清暖寒熱，不得不救;鏌鋣傳體，不敢弗搏，無私賢哲之臣，無私事能之士。故民不越鄉而交，無百里之戚。貴賤不相¤，愚智提衡而立，治之至也。今夫輕爵祿，易去亡，以擇其主，臣不謂廉。詐說逆法，倍主強諫，臣不謂忠。行惠施利，收下為名，臣不謂仁。離俗隱居，而以詐非上，臣不謂義。外使諸候，內耗其國，伺其危險之陂，以恐其主曰;“交非我不親，怨非我不解"，而主乃信之，以國聽之。卑主之名以顯其身，毀國之厚以利其家，臣不謂智。此數物者，險世之說也，而先王之法所簡也。先王之法曰:“臣毋或作威，毋或作利，從王之指;無或作惡，從王之路、"古者世治之民，奉公法，廢私術，專意一行，具以待任。
4。夫為人主而身察百官，則日不足，力不給。且上用目，則下飾觀;上用耳，則下飾聲;上用慮，則下繁辭。先王以三者為不足，故舍已能而因法數，審賞罰。先王之所守要，故法省而不侵。獨制四海之內，聰智不得用其詐，險躁不得關其佞，奸邪無所依。遠在千裏外，不敢易其辭;勢在郎中，不敢蔽善飾非;朝廷群下，直溱單微，不敢相¤越。故治不足而日有餘，上之任勢使然之。
5。夫人臣之侵其主也，如地形焉，即漸以往，使人主失端，東西易面而不自知。故先王立司南以端朝夕。故明主使其群臣不游意於法之外，不為惠於法之內，動無非法。峻法，所以禁過外私也;嚴刑，所以逐令懲下也。威不貳錯，制不共門。威、制共，則眾邪彰矣;法不信，則君行危矣;刑不斷，則邪不勝矣。故曰:巧匠目意中繩，然必先以規矩為度;上智捷舉中事，必以先王之法為比。故繩直而枉木斫，准夷而高科削，權衡縣也重益輕，鬥石設而多益少。故以法治國，舉措而已矣。法不阿貴，繩不撓曲。法之所加，智者弗能辭，勇者弗敢爭。刑過不辟大臣，賞善不遺不匹夫。故矯上之失，詰下之邪，治亂決繆，絀羨齊非，一民之軌，莫如法。厲官威名，退淫殆，止詐偽，莫如刑。刑重，則不敢以貴易賤;法審，則上尊而不侵，上尊而不侵，則主強而守要，故先王貴之而傳之。人主釋法用私，則上下不別矣。
?
二柄第七 
1。明主之所道制其臣者，二柄而已矣。二柄者，刑德也。何謂刑德?曰:殺戮之謂刑，慶賞之謂德。為人臣者畏誅罰而利慶賞，故人主自用其刑德，則群臣畏其威而歸其利矣。故世之奸臣則不然:所惡，則能得之其主而罪之;所愛，則能得之其主而賞之;今人主非使賞罰之威利出於已也，聽其臣而行其賞罰，則一國之人皆畏其臣而易其君，歸其臣而去其君矣。此人主失刑德之患也。夫虎之所以能服狗者，爪牙也。使虎釋其爪牙而使狗用之，則虎反服於狗矣。人主者，以刑德制臣者也，今君人者釋其刑德而使臣用之，則君反制於臣矣。故田常上請爵祿而行之群臣，下大鬥斛而施于百姓，此簡公失德而田常用之也，故簡公見弑。子罕謂宋君曰:“夫慶賞賜予者，民之所喜也，君自行之;殺戮刑罰者，民之所惡也，臣請當之。”於是宋君失形而子罕用子。故宋君見劫。田常徒用德而簡公弑，子罕徒用邢而宋君劫。故今世為人臣者兼刑德而用之，則是世主之危甚于簡公、宋君也。故劫殺擁蔽之主，兼失刑德而使臣用之，而不危亡者，則未嘗有也。
2。人主將欲禁奸，則審合刑名;刑名者，言與事也。為人臣者陳而言，君以其言授之事，專以其事責其功。功當其事，事當其言，則賞;功不當其事，事不當其言，則罰。故群臣其言大而功小者則罰，非罰小功也，罰功不當名也;群臣其言小而功大者亦罰，非不說于大功孔，以為不當名也害甚于有大功，故罰。昔者韓昭候醉而寢，典冠者見君之寒也，故加衣於君之上，覺寢而說，問左右曰:“誰加衣者?"左右對曰:“典冠。"君因兼罪典衣與典冠。其罪典衣，以為失其事也;其罪典冠，以為越其職也。非不惡寒也，以為侵官之害甚於寒。故明主之畜臣，臣不得越官而有功，不得陳言而不當。越官則死，不當則罪。守業其官，所言者貞也，則群臣不得朋黨相為矣。
3。人主有二患:任賢，則臣將乘於賢以劫其君;妄舉，則事沮不勝。故人主好賢，則群臣飾行以要君欲，則是群臣之情不效;群臣之情不效，則人主無以異其臣矣。故越王好勇而民多輕死;楚靈王好細腰而國中多餓人;齊桓公妒而好內，故豎刁自宮以治內;桓公好味，易牙蒸其子首而進之;燕子噲好賢，故子之明不受國。故君見惡，則群臣匿端;君見好，則群臣誣能。人主欲見，則群臣之情態得其資矣。故子之托於賢以奪其君者也，豎刁、易牙因君之欲以侵其君者也。其卒子噲以亂死，桓公蟲流出戶而不葬。此其故何也?人君以情借臣之患也。人臣之情非必能愛其君也，為重利之故也。今人主不掩其情，不匿其端，而使人臣有緣以侵其主，則群臣為子之、田常不難矣。故曰:“去好去惡，群臣見素。群臣見素，則大君大蔽矣。
揚權第八
1。天有大命，人有大命。夫香美脆味，厚酒肥肉，甘口而疾形;曼理皓齒，說情而捐精。故去甚去泰，身乃無害。權不欲見，素無為也。事在四方，要在中央。聖人執要，四方來效。慮而待之，彼自以之。四海既藏，道陰見陽。左右既立，開門而當。勿變勿易，與二俱行，行之不已，是謂履理也。
2。夫物者有所這且，材者有所施，各處其宜，故上無為。使雞司夜，令狸執鼠，皆用其能，上乃無事。上有所長，事乃不方。矜而好能，下之所欺:辯惠好生，下因其著。上下易用，國故不治。
3。用一之道，以名為首，名正物定，名倚物徒。故聖人執一以靜，使名自命，令事自定。不見其采，下故素正。因而任之，使自事之;因而予之，彼將自不會之;正與處之，使皆自定之。上以名舉之，不知其名，複修其形。形名參同，用其所生。二者誠信，下乃貢情。
4。謹修所事，待命於天。毋失其要，乃為聖人。聖人之道，去智與巧，智巧不去，難以為常。民人用之，其身多殃;主上用之，其國危亡。因天之道，反形之理，督參鞠之，終則有始。虛以靜後，未嘗用已。凡上之患，必同其端;信而勿同，萬民一從。
5。夫道者，弘大而無形;德者，核理而普至。至於群生，斟酌用之，萬物皆盛，而不與其寧。道者，下周於事，因稽而命，與時生死。參名異事，通一同情。故曰:道不同於萬物，德不同於陰陽，衡不同於輕重，繩不同於出入，和不同於燥濕，君不同於群臣。－－凡此六者，道之出也。道無雙，故曰一。是故明君貴獨道之容。君臣不同道，下以名禱。君操其名，臣效其形，形名參同，上下和調也。
?6。凡聽之道，以其所出，反以為之入。故番名以定位，明分以辯類。聽言之道，溶若甚醉。唇乎齒乎，吾不為始乎;齒乎唇乎，愈湣湣乎。彼自離之，吾因以知之;是非輻溱，上不與構。虛靜無為，道之情也;參伍比物，事之形也。參之以比物，伍之以合虛。根幹不革，則動泄不失矣。動之溶之，無為而攻之。喜之，則多事;惡之，則生怨。故去喜去惡，虛心以為道舍。上不與共之，民乃寵之;上不與義之，使獨為之。上固閉內扃，從室視庭，咫尺已具，皆之其處。以賞者賞，以刑者刑，因其所為，各以自成。善惡必及，孰敢不信?規矩既設，三隅乃列。
?7。主上不神，下將有因:其事不當，下考其常。若天若地，是謂累解;若地若天，孰疏孰親?能象天地，是謂聖人。欲治其內，置而勿親，欲治其外，官置一人;不使自恣，安得移並?大臣之門，唯恐多人。凡治之極，下不能得。周合刑名，民乃守職;去此更求，是謂大惑。猾民愈眾，奸邪滿側。故曰: 毋富人貸焉， 毋貴人而逼焉; 毋專信一人而失其都國焉;腓大於股，難以趣走。主失其神，虎隨其後。主上不知，虎將為狗。主不蚤止，狗益無已。虎成其群，以弑其母。為主而無臣，奚國之有?主施其法，大虎將怯;主施其刑，大虎自毫。法制苟信，虎化為人，複反其真。
8。欲為其國，必伐其聚; 不伐其聚，彼將聚眾。欲為其地，必適其賜;不適其賜，亂人求益。彼求我予，假仇人斧;假之不可，彼將用之以伐我。黃帝有言曰:“上下一日百戰。下匿其私，用試其上;上操度量，以割其下。故度量之立，主之寶也;黨與之具，臣之寶也。臣之所不弑其君者，黨與不具也。故上失扶寸，下得尋常。有國之君，不大其都;有道之臣，不貴其家。有道之君，不貴其臣;貴之富之，彼將代之。備危恐殆，急置太子，禍乃無從起。內索出圉，必身自執其度量。厚者虧之，薄者靡之。虧靡有量，毋使民比周，同欺其上。虧之若月，靡之若熱。簡令謹誅，必盡其罰。
9。 毋弛而弓，一妻兩雄，其鬥¤¤。豺狼在牢，其羊不繁。一家二貴，事乃無功。夫妻持政，子無適從。
10。為人君者，數披其木，毋使木枝扶疏;木枝扶疏;將塞公閭，私門將實，公庭將虛，主將壅圍。數披其木，無使木枝外拒;木枝外拒，將逼主處。數披其木，毋使枝大本小;枝大本小，將不勝春風;不勝春風，枝將害心。公子既眾，宗室憂¤ 。止之之道，數披其木，毋使枝茂。木數披，黨與乃離。掘其根本木乃不神。填其洶淵，毋使水清。探其懷，奪之威。主上用之，若電若雷。
八奸第九
1。凡人臣之所道成奸者有八術:一曰在同床。何謂同床?曰:貴夫人，愛孺子，便僻好色，此人主之所惑也。托于燕處之虞，乘醉飽之時，而求其所欲，此必聽之術也。為人臣者內事之以金玉，使惑其主，此之謂“同床"。二曰在旁。何謂在謗?曰:優笑侏儒，左右近習，此人主未命而唯唯，未使而諾諾，先意承旨，觀貌察色以先主心者也。此皆俱進俱退，皆應皆對，一辭同軌以移主心者也。為人臣者內事之以金玉玩好，外為之行不法，使之化其主，此之謂“在旁"。三曰父兄。何謂父兄?曰:側室公子，人主之所親愛也;大臣廷吏，人主之所與度計也。此皆盡力畢議，人主之所必聽也。為人臣者事公子側室以音聲子女，收大臣廷吏以辭言，處約言事，事成則進爵益祿，以勸其主，使犯其主，此之謂“父兄"。四曰養殃。何謂養殃?曰:人主樂美宮室台池，好飾子女狗馬以娛其心，此人主之殃也。為人臣者盡民力以美宮室台池，重賦斂以飾子女狗馬，以娛其主而亂其心，從其所欲，而樹私利其間，此謂“養殃"。五曰民萌。何謂民萌?曰:為人臣者散公財以說民人，行小惠以取百姓，使朝廷市井皆勸譽已，以塞其主而成其所欲，此之謂“民萌"。六曰流行。何謂流行?曰:人主者，固壅其言談，希於聽論議，易移以辯說。為人臣者求諸候之辯士，養國中之能說者，使之以語其私。為巧文之言，流行之辭，示之以利勢，懼之以患害，施屬虛辭以壞其主，此之謂“流行"。七曰威強。何謂威強?曰:君人者，以群臣百姓為威強者也。群臣百姓之所善，則君善之;非群臣百姓之所善，則君不善之。為人臣者，聚帶劍之客，養必死之士，以彰其威，明為已者必利，不為已者必死，以恐其群臣百姓而行其私，此之謂“威強"。八曰四方。何謂四方?曰:君人者，國小，則事大國;兵弱，則畏強兵。大國之所索，小國必聽;強兵之所加，弱兵必服。為人臣者，重賦斂，盡府庫，虛其國以事大國，而用其威求誘其君;甚者舉兵以聚連境而制斂于內，薄者數內大使以震其君，使之恐，此之謂“四方"。凡此八者，人臣之所以道成奸，世主所以壅劫，失其所有也，不可不察焉。
2。明君之於內也，娛其色而不行其謁，不使私請。其於左右也，使其身必責其言，不使益辭。其于父兄大臣也，聽其言也必使以罰任於後，不令妄舉。其於觀東玩好也，必令之有所出，不使擅進擅退，不使群臣虞其意。其于德施也，縱禁財，發墳倉，利於民者，必出於君，不使人臣私其德。其於說議也，稱譽者所善，毀疵者所惡，必實其能，察其過，不使群臣相為語。其於勇力之士也，軍旅之功無窬賞，邑鬥之勇無赦罪，不使群臣行私財。其于諸候之求索也，法則聽之，不法則距之。則謂亡君者，非莫有其國也，而有之者，皆非已有也。令臣以外為制於內，則是君人者亡也。聽大國為救亡也，而亡亟於不聽，故不聽。群臣知不聽，則不外諸候，諸候知不聽，則不受臣之誣其君矣。
3。明主之為官職爵祿也，所以進賢材權有功也。故曰:賢材者處厚祿任大官;功大者有尊爵受重賞。官賢者量其能，賦祿者稱其功。是以賢者不誣能以事其主，有功者樂進其業，故事成功立，今則不然，不課賢不肖，不論有功勞，用諸候之重，聽左右之謁，父兄大臣上請爵祿於上，而不賣之以收財利及以樹私黨。故財利多者買官以為貴，有左右之交者請謁以成重。功勞之臣不論，官職之遷失謬。是以吏偷官而外交，棄事而親財。是以賢者懈怠而不權，有功者隳而簡其業，此亡國之風也。
?
十過第十
1。十過:一曰、行小忠，則大忠之賊也。二曰、顧小利，則大利之殘也。三曰、行僻自用，無禮諸候，則亡身之至也。四曰、不務聽治而好五音，則窮身之事也。五曰、貪愎喜利，則滅國殺身之本也。六曰、耽於女東，不顧國政，則亡國之禍也。七曰、離內遠遊而忽於諫士，則危身之道也。八曰、過而不聽于忠臣，而獨行其意，則滅高名為人笑之始也。九曰、內不量力，外恃諸候，則削國之患也。十曰、國小無禮，不用諫臣，則絕世這勢也。
2。奚謂小忠?昔者楚共王與晉厲公戰于鄢陵，楚師敗，而共王傷其目。酣戰之時，司馬子之反渴而求飲，豎谷陽操觴酒而進之。子反曰:“嘻!，退，酒也。谷陽曰:“非酒也。子反受而飲之。子反之為人也，嗜酒，而甘之，弗能絕於口，而醉，戰既罷，共王欲複戰，令人召司馬子反，司馬子反辭以心疾。共王駕而子往，入其幄中，聞酒臭而還，曰:“今日不戰，不穀親傷。所恃者，司馬也，而司馬又醉如此，是亡楚國之社稷而不恤吾眾也。不谷無複戰矣。”於是還師而去，斬司馬子反以為大戮。故豎谷陽之進酒，不以仇子反也，其心忠愛之而適足以殺之。故曰:行小忠，則大忠之賊也。
3。奚謂顧小利?昔者晉獻公欲假道于虞以代虢。荀息曰:“君其以垂棘之璧與屈產之乘，賂虞公，求假道焉，必假我道。”君曰:“垂棘之璧，吾先君之寶也;屈產之乘，寡人之駿馬也。若受吾幣不假之道，將奈何?"荀息曰:“彼不假我道，必不敢受我幣。若受我幣而假我道，則是寶獲取之內府而藏之外府也，馬獲取之內廄而著之外廄也。君勿尤。"君曰:“諾。”乃使荀息以垂棘之璧與屈產之乘賂虞公而求假道焉。虞公貪利其璧與馬而欲許之。宮之奇諫曰:"不可許。夫虞之有虢也，如車之有輔。輔依車，車亦依輔，虞、虢之勢正是也。若假之道，則虢朝亡而虞夕從之矣。不可，願勿許。虞公弗聽，逐假之道。荀息伐虢克之，還反處三年，與兵伐虞，又克之。荀息牽馬操璧而報獻公，獻公說曰:“璧則獲是也。雖然，馬齒亦益長矣。"故虞公之兵殆而地削者，何也?愛小利而不慮其害。故曰:顧小利，則大利之殘也。
4。奚謂行僻?昔者楚靈王為申之會，宋太子後至，執而囚之;狎徐君;拘齊慶對。中射士諫曰:“合諸候不可無禮，此存亡之機也。昔者桀為有戎之會，而有緡叛之:紂為黎丘之搜，而戎，狄叛之;由無禮也。君其圖之。“君不聽，遂行其意。居未期年，靈王南遊，群臣從而劫之。靈王餓而死乾溪之上。故曰:行僻自用，無禮諸候，則亡身之至也。
5。奚謂好音?昔者衛靈公將之晉，至濮水之上，稅車而放馬，設舍以宿。夜分，而聞鼓新聲者而說之。使人問左右，盡報弗聞。乃召師涓而告之，曰:“有鼓新聲者，使人問左右，盡報弗聞。其狀似鬼神，子為我聽而寫之。"師涓曰:“諾。"因靜坐撫琴而寫之。師涓明日報曰:“臣得之矣，而未習也，請複一宿習之。靈公曰:“諾。”因複留宿。明日，已習之，遂去之晉。晉平公觴之于施夷之台。酒酣，靈公起”公曰:“有新聲，願請以示。”平公曰:“善”。"乃召師涓，令坐師曠之旁，援琴鼓之。未終，師曠撫止之，曰:“此亡國之聲，不可遂也。”平公曰:“此道奚出?”師曠曰:“此師延之所作，與紂為靡靡之樂也，及武王伐紂，師延東走，至於濮水而自投。故聞此聲者，必于濮水之上。先聞此聲者，其國必削，不可遂。”平公曰:“寡人所好者，音也，子其使遂之。”師涓鼓動究之。平公問師曠曰:“此所謂何聲也?”師曠曰:“此所謂清商也。”公曰:“清商固最悲乎?”師曠曰:“不如清微。”公曰:“清微可得而聞乎?”師曠曰:“不可。古之聽清微者，皆有德義之君也。今吾群德薄，不足以聽。”平公曰:“寡人之所好者，音也，願試聽之。”師曠不得已，援琴而鼓。一秦之，有玄鶴二八，道南方來，集于郎門之¤。再秦之，而列。三秦之，延頸而鳴，舒翼而舞，音中宮商之聲，聲聞於天。平公大說，坐者皆喜。平公提觴而起為師曠壽，反坐而問曰:“音莫悲於清徵乎?”師曠曰:“不如清角。”平公曰:“清角可得而聞乎?”師曠曰:“不可。昔者黃帝合鬼神于泰山之上，駕象車而六蛟龍，畢方並轄，蚩尤居前，風伯進掃，雨師灑道，虎狼在前，鬼神在後，騰蛇伏地，鳳皇覆上，大合鬼神，作為清角。今吾君德薄，不足聽之。聽之，將恐有敗。”平公曰:“寡人老矣，所好者音也，願遂聽之。”師曠不得已而鼓之。一秦之，有玄雲從西北方起;再秦之，大風至，大雨隨之，裂帷幕，破俎豆，隳廊瓦。坐者散走，平公恐懼，伏於廊室之間。晉國大旱，赤地三年。平公之身遂癃病。故曰:不務聽治，而好五音不已，則窮身之事也。
6。奚謂貪愎?昔者智伯瑤率趙、韓、魏而伐範、中行，滅之。反歸，休兵數年。因令人請地于韓。韓康子欲勿與，段規諫曰:“不可不與也。夫知伯之為人也，好利而驁愎。彼來請地而弗與，則移兵于韓必矣。君其與之。與之彼狃，又將請地他國。他國且有不聽，不聽，則知伯必加兵。如是，韓可以免於患而待其事之變。”康子曰:“諾。”因令使者致萬家之縣一于知伯。知伯說，又令人請地于魏。宣子欲勿與，趙葭諫曰:“彼請地于韓，韓與之。今請地于魏，魏弗與，則是魏內自強，而外怒知伯也。如弗予，其措兵于魏必矣。不如予之。”宣子曰:“諾。”因令人致萬家之縣一于知伯。知伯又令人之趙請蔡，皋狼之地，趙襄子弗與。知伯因陰約韓、魏將以伐趙。襄子召張孟談而告之曰:“夫知伯之為人也，陽親而陰疏。三使韓、魏與寡人不與焉，其措兵於寡人必矣。今吾安居而可?”張孟談曰:“夫董關於，簡主之才臣也，其治晉陽，而尹鐸循之，其餘教猶存，君其定居晉陽而已矣。”君是曰:“諾。”乃召延陵生，令將車騎先至晉陽，君因從之。君至，而行其城郭及五官之藏。城郭不治，倉無積粟，府無儲錢，庫無甲兵，邑無守具。襄子懼，乃召張孟談曰:“寡人行城郭五官之藏，皆不備具，吾將何以應敵。?”張孟談曰:“臣聞聖人之治，藏於民，不藏於府庫，務修其教不台城郭。君其出令，令民自遺三年之食，有餘粟者入之倉;遺三年之用，有餘錢者之府;遺有奇人者使治城郭之繕。”君夕出令，明日，倉不容粟，府無積錢。庫不受甲兵。居五日而城郭已治，守備已具。君召張孟談而問之曰:“吾城郭已治，守備已具。錢粟已足，甲兵有餘。吾奈無箭何?”張孟談曰:“臣聞董子之治晉陽也，公宮之垣皆以荻蒿¤楚牆之，有¤高至於丈。君發而用之。"於是發而試之，其堅則雖菌¤之勁弗能過也。君曰:“箭已足矣，奈無金何?”張孟談曰:“臣聞董子之治晉陽也，公宮令舍之堂，皆以練銅為柱、質。君發而用之。”於是發而用之，有餘金矣。號令已定，守備已具。三國之兵果至。至則乘晉陽之城，遂戰。三月弗能拔。因舒軍而圍之，治晉陽之水以灌之。圍晉陽三年。城中巢居而處，懸釜而炊，財食將盡，士大夫贏病。襄子謂張孟談曰:“糧食匱，財力盡，士大夫贏病，吾恐不能守矣!欲以城下，何國之可下?”張孟談曰:“臣聞之，亡弗能存，危弗能安，則無為貴智矣。君釋此計者。臣請試潛行而出，見韓、魏之君。”張孟談見韓、魏之君曰:“臣聞唇亡齒寒。今知伯率二君而伐趙，趙將亡矣。趙亡，則二君為之次。”二君曰:“我知其然也。雖然，知伯之為人也粗也而少親。我謀而覺，則其禍必至矣。為之奈何?”張孟談曰:“謀出二君之口而入臣之耳，人莫之知也。”二君因與張孟談約三軍之反，與之期日。夜遣孟談入晉陽，以報二君之反。襄子迎孟談而再拜之，且恐且喜。二君以約遣張孟談，因朝知伯而出，遇智過於轅門之外。智過怪其色，因入見知伯曰:“二君貌獎有變。”君曰:“何如?”曰:“其行矜而意高，非他時節也，君不如先之。”君曰:“吾與二主約謹矣，破趙而三分其地，寡人所以親之，必不侵欺。兵之著于晉陽三年，今旦暮將拔之而鄉其利，何乃將有他心?必不然。子釋勿憂，勿出於口。”明旦，二主又朝而出，複見智過於轅門。智過入見曰:“君以臣之言告二主乎?”君曰:“何以知之?”曰:“今日二主朝而出，見臣而其色動，而視屬臣。此必有變，君不如殺之。”君曰:“子置勿複言。”智過曰:“不可，必殺之。若不能殺，遂親之。”君曰;“親之奈何?”智過曰:“魏宣子謀臣曰趙葭，韓康子之謀臣曰段規，此皆能移其君之計。君其與二君約，破趙國，因封二子者各萬家之孫一。如是，則二主之心可以無變矣。”知伯曰:“破趙而三分其地，又封二子者各萬家之孫一，則吾所得者少。不可。”智過見其言之不聽也，出，因更其族為輔氏。至於期日之夜，趙氏殺其守堤之吏而決其水灌知伯軍。知伯軍救水而亂，韓、魏翼而擊之，襄子將卒犯其前，大敗知伯之軍而擒知伯。知伯身死軍破，國分為三，為天下笑。故曰:貪愎好利，則滅國殺身之本也。
7。奚謂耽於東?昔者戎王使由余聘于秦，穆公問之曰:“寡人嘗聞道而未得目見之也，原聞古之明主得國失國常何以?”由餘對曰:“臣嘗得聞之矣，常以儉得之，以奢失之。”穆公曰:“寡人不辱而問道於子，子以儉對寡人何也?”由餘對曰:“臣聞昔者堯有天下，飯於土簋，飲於土¤。其地南至交趾，北至”幽都，東西至日月所出入者，莫不賓服。堯禪天下，虞舜受之，作為食器，斬山木而財子，削鋸修其跡，流漆墨其上，輸之于宮以為食器。諸候以為益侈，國之不服者十三。舜禪天下而傳之于禹，禹作為祭器，墨染其外，而朱畫其內，縵帛為茵，將席頗緣，觸酌有采，而樽俎有飾。此彌侈矣，而國之不服者三十三。夏後氏沒，殷人受之，作為大路，而建九旒，食器雕琢，觴酌刻鏤，白壁堊墀，茵席雕文。此彌侈矣，而國之不服者五十三。君子皆知文章矣，而欲服者彌少。臣故曰:儉其道也。”由餘出，公乃召內史廖而告之，曰:“寡人聞鄰國有聖人，敵國之憂也。今由余，聖人也，寡人患之，吾將柰何?”內史廖曰:“臣聞戎王之居，僻陋而道遠，未聞中國之聲。君其遺之女樂，以亂其政，而後為由餘請期，以疏其諫。彼君臣有間而後可圖也。”君曰:“諾。”乃使內史廖以女樂二八遣戎王，因為由餘請期。戎王許諾，見其女樂而說之，設酒張飲，日以聽樂，終幾不遷，牛馬半死。由餘歸，因諫戎王，戎王弗吸，由餘遂去之秦。秦穆公迎而拜之上卿，問其兵勢與其地形。既以得之舉兵而伐之，兼國十二，開地千里。故曰: 耽于女樂，不顧國政，則亡國之禍也。
8。奚謂離內遠遊?昔者齊景公游于海而樂之。號令諸大夫曰:“言歸者死。”顏涿聚曰:“君游海而樂之，奈臣有圖國者何?君雖樂之，將安得。”齊景公曰:“寡人布令曰‘言歸者死’，今子犯寡人之令。”援戈將擊之。顏涿聚曰:“昔桀殺關龍逢而紂殺王子比士，今君雖殺臣之身以三之可也。臣言為國，非為身也。”延頸而前曰:“君擊之矣!”君乃釋戈趣駕而歸。至三日，而聞國人有謀不內齊景公者矣。齊景公所以遂有齊國者，顏涿聚之力地。故曰:離內遠遊，則危身之道也。
9。奚謂過而不聽于忠臣?昔者齊桓公九合諸候，一匡天下，為五伯長，管仲佐之。管仲老，不能用事，休居於家。桓公從而問之曰:“仲父家居有病，即不幸而不起此病，政安遷之?”管仲曰:“臣老矣，不可問也。雖然，臣聞之，知臣莫若君，知子莫若父。君其試以心決之。”君曰:“鮑叔牙何如?”管仲曰:“不可。鮑叔牙為人，剛愎而上悍。剛則犯民以暴，愎則不得民心，悍則下不為用。其心不懼，非霸者之佐也。”公曰:“然則豎刁何如?”管仲曰:“不可。夫人之情莫不愛其身。公妒而好內，豎刁自¤以為治內。其身不愛，又安能愛君?”公曰:“然衛則衛公子開方何如?”管仲曰:“不可。齊、衛之間不過十日之行，開方為事君，欲適君之故，十五年不歸見其父母，此非人情也。其父母之不親也，又能親君乎?”公曰:“然則易牙何如?”管仲曰:“不可。夫易牙為君主味。君之所未嘗食唯人肉耳，易牙蒸其子首而進之，君所知也。人之情莫不愛其子，今蒸其子以為膳於君，其子弗愛，又安能愛君乎?”公曰:“然則孰可?”管仲曰:“隰朋可。其為人也，堅中而廉外，少欲而多信。夫堅中，則足以為表;廉外，則可以大任;少欲，則能臨其眾;多信，則能親鄰國。此霸者之佐也，君其用之。”君曰:“諾。”居一年餘，管仲死，君遂不用隰朋而與豎刁。刁蒞事三年，桓公南遊堂阜，豎刁率易牙、衛公子開方及大臣為亂。桓公渴餒而死南門之寢、公守之室，身死三月不收，蟲出於戶。故桓公之兵橫行天下，為五伯長，卒見弑於其臣，而滅高名，為天下笑者，何也?不用管仲之過也。故曰:過而不聽于忠臣，獨行其意，則滅其高名為人笑之始也。
10。奚謂內不量力?昔者秦之攻宜陽，韓氏急。公仲朋謂韓君曰:“與國不可恃也，豈如因張儀為和于秦哉!因賂以名都而南與伐楚，是患解于秦而害交于楚也。”公曰:“善。”乃警公仲之行，將西和秦。楚王聞之，懼 ，召陳軫而告之曰:“韓朋將西和秦，今將奈何?”陳軫曰:“秦得韓之都一，驅其練甲，秦、韓為一以南鄉楚，此秦王之所以廟祠而求也，其為楚害必矣。王其趣發信臣，多其車，重其幣，以奉韓曰:‘不谷之國雖小，卒已悉起，願大國之信意于秦也。因願大國令使者入境視楚之起卒也。'”韓使人之楚，楚王因發車騎，陳之下路，謂韓使者曰:“報韓君，言弊邑之兵今將入境矣。”使者還報韓君，韓君大大悅，止公仲。公仲曰:“不可。夫以實害我者，秦也;以名救我者，楚也。聽楚之虛言而輕強秦之實禍，則危國之本也。”韓君弗聽。公仲怒而歸，十日不朝。宜陽益急，韓君令使者趣卒于楚，冠蓋相望而卒無至者。宜陽果拔，為諸候笑。故曰:內不量力，外恃諸候者，則國削之患也。
11。奚謂國小無禮?昔者晉公子重耳出亡，過於曹，曹君袒裼而觀之。厘負羈與叔瞻侍于前。叔瞻謂曹君曰:“臣觀晉公子，非常人也。君過之無禮，彼若有時反國而起兵，即恐為曹傷，君不如殺之。”曹君弗聽。厘負羈歸而不樂，其妻問之曰:“公從外來而有不樂之色，何也?”負羈曰:“吾聞之，有福不及，禍來連我。今日吾君召晉公子，其遇之無禮。我與在前，吾是以不樂。”其妻曰:“吾觀晉公子，萬乘之主也;其左右從者，萬乘之相也。今窮而出亡過於曹，曹過之無禮。此若反國，必誅無禮，則曹其首也。子奚不先自貳焉。”負羈曰:“諾。”盛黃金於壺，充之以餐，加璧其止，夜令人遺公子。公子見使者，再拜，受其餐而辭其璧。公子自曹入楚，自楚入秦。入秦三年，秦穆公召群臣而謀曰:“昔者晉獻公與寡人交，諸候莫弗聞。獻公不幸離群臣，出入十年矣。嗣子不善，吾恐此將仿令其宗廟不祓除而社稷不血食也。如是弗定，則非與人交之道。吾欲輔重耳而入之晉，何如?”群臣皆曰:“善。”公因起卒。革車五百乘，疇騎二千，步卒五萬，輔重耳入之于晉，立為晉君。重耳即位三年，舉兵而伐曹矣。因令人告曹君曰:“懸叔瞻而出之，我且殺而以為大戮。”又令人告厘負羈曰:“軍旅薄城，吾知子不違也。其表子之閭，寡人將以為令，令軍勿敢犯。”曹人聞之，率其關戚而保厘負羈之閭者七百餘家。此禮之所用也。故曹，小國也，而迫于晉、楚之間，其君之危猶累卵也，而以無禮蒞之，此所以絕世也。故曰:國小無禮，不用諫臣，則絕世之勢也。
孤憤第十一
1。智術之士，必遠見而明察，不明察，不能燭私;能法之士，必強毅而勁直，不勁直，不能矯奸。人臣循令而從事，案法而治官，非謂重人也。重人也者，無令而擅為，虧法以利私，耗國以便家，力能得其君，此所為重人也。智術之士明察，聽用，且燭重人之陰情;能法之士勁直，聽用，且矯重人之奸行。故智術能法之士用，則貴重之臣必在繩之外矣。是智法之士與當塗之人，不可兩存之仇也。
2。當塗之人擅事要，則外內為之用矣。是以諸候不因，則事不應，故敵國為之訟;百官不因，則業不進，故群臣為之用;郎中不因，則不得近主，故左右為之匿;學士不因，則養祿薄禮卑，故學士為之談也。此四助者，邪臣之所以自飾也。重人不能忠主而進其仇，人主不能越四助而燭察其臣，故人主愈弊而大臣愈重。
?3。凡當塗者之於人主也，希不信愛也，又且習故。若夫即主心，同乎好惡，固其所自進也。官爵貴重，朋黨又眾，而一國為之訟。則法術之士欲幹上者，非有所信愛之親，習故之澤也，又將以法術之言矯人主阿辟之心，是與人主相反也。處勢卑賤，無黨孤特。夫以疏遠與近愛信爭，其數不勝也;以新旅與習故爭，其數不勝也;以反主意與同好惡爭，其數不勝也;以輕賤與貴重爭，其數不勝也;以一口與一國爭，其數不勝也。法術之士操五不勝之勢，以幾數而又不得見;當塗之人乘五勝之資，而旦暮獨說於前。故法術之士奚道得進，而人主奚時得悟乎。故資必不勝而勢不兩存，法術之士焉得不危?其可以罪過誣者，以公法而誅之;其不可被以罪過者，以私劍而窮之。是明法術而逆主上者，不戮於吏誅，必死於私劍矣。朋黨比周以弊主，言曲以使私者，必信於重人矣。故其可以攻伐借者，以官爵貴之;其不可藉以美名者，以外權重之。是以弊主上而趨於私門者，不顯而官爵，必重于外權矣。今人主不合參驗而行誅，不待見功而爵祿，故法術之士安能蒙死亡而進其說?奸邪之臣安肯乘利而退其身?故主上愈卑，私門益尊。
4。夫越雖國富兵強，中國之主皆知無益於已也，曰:“非吾所得制也。”今有國者雖地廣人眾，然而人主壅蔽，大臣專權，是國為越也。智不類越，而不智不類其國，不察其類者也。人之所以謂齊亡者，非地與城亡也，呂氏弗制而田氏用之;所以謂晉亡者，亦非也與城亡也，姬氏不制而六卿專之也。今大臣執柄獨斷，而上弗知收，是人主不明也。與死人同病者，不可生也;與亡國同事者，不可存也。今襲跡于齊、晉，欲國安存，不可得也。
5、凡法術之難行也，不獨萬乘，千乘亦然。人主之左右不必智也，人主于人有所智而聽之，因與左右論其言，是與愚人論智也;人主之左右不必賢也，人主於人有所賢而禮之，因與左右論其行，是與不肖論賢也。智者決策于愚人，賢士程行於不肖，則賢智之羞而人主之論悖矣。人臣之欲得官者，其修士且以精潔固身，其智士且以治辯進業。其修士不能以貨賂事人，恃其精潔而更不能以枉法為治，則修智之士不事左右、不聽請謁矣。人主之左右，行非伯夷也，求索不得，貨賂不至，則精辯之功息，而毀誣之言起矣。治辯之功制于近習，精潔之行夷也，求索不得，貨賂不至，則精辯之功息，而毀誣之言起矣。治辯之功制于近習，精潔之行決於毀譽，則修智之吏慶，則人主之明塞矣。不以功伐決智行，不以參伍審罪過，而聽左右近習之言，則無能之士在廷，而愚汙之吏處官矣。
6。萬乘之患，大臣太重;千乘之患，左右太們;此人主之所公患也。且人臣有大罪，人主有大失，臣主之種相與異者也。何以明之哉?曰:主利在有能而任官，臣利在無能而得事;主利在有勞而爵祿，臣利在無功而富貴;主利在豪傑使能，臣利在朋黨用私。是以國地削而私家富，主上卑而大臣重。故主失勢而臣得國，主更稱蕃臣，而相室剖符。此人臣之所以譎主便私也。故當世之重臣，主變勢而得固寵者，十無二三。是其故何也?人臣之罪大也。臣有大罪者，其行欺主也，其罪當死亡也，智士者遠見而畏於死亡，必不從重人矣;賢士者修廉而羞與奸臣欺其主，必不從重臣矣，是當塗者徒屬，非愚而不知患者，必汙而不避奸者也。大臣挾愚汙之人，上與之欺主，下與之收利侵漁，朋黨比周，相與一口，惑主敗法，以亂士民，使國家危削，主上勞辱，此大罪也。臣有大罪而主弗禁，此大失也。使其主有大失於上，臣有大罪於下，索國之不亡者，不可得也。
說難第十二
1。凡說之難:非吾知之有以說之之難也，又非吾辯之能明吾意之難也，又非吾敢橫失而能盡之難也。凡說之難:在知所說之心，可以吾說當之。
2。所說出於為名高者也，而說之以厚利，則見下節而遇卑賤，必棄遠矣。所說出於厚利者也，而說之以名高，則見無心而遠事情，必不收矣。所說陰為厚利而顯為名高者也，而說之以名高，則陽收其身而實疏之;說之以厚利，則陰用其言顯棄其身矣。此不可不察也。
3。夫事以密成，語以泄敗。未必其身泄之也，而語及所匿之事，如此者身危。彼顯有所出事，而乃以成他故，說者不徒知所出而已矣，又知其所以為，如此者身危。規異事而當，知者揣之外而得之，事泄於外，必以為已也，如此者身危。周澤未渥也，而語極知，說行而有功，則德忘;說不行而有敗，則見疑，如此者身危。貴人有過端，而說者明言禮義以挑其惡，如此者身危。貴人或得計而欲自以為功，說者與知焉，如此者身危。強以其所不能為，止以其所不能已，如此者身危。故與之論大人，則以為間已矣;與之論細人，則以為賣重。論其所愛，則以為借資;論其所憎，則以為嘗已也，徑省其說，則以為不智而拙之;米監博辯，則以為多而久之。略事陳意，則曰怯懦而不盡;慮事廣肆，則曰草野而倨侮。此說之難，不可不知也。
4。凡說之務，在知飾所說之所矜而滅其所恥。彼有私急也，必以公義示而強之。其意有下也，然而不能已，說者因為之飾其美而少其不為也。其心有高也，而實不能及，說者為之舉其過而見其惡而多其不行也。有欲矜以智能，則為之舉異事之同類者，多為之地，使之資說於我，而佯不知也以資其智。欲內相存之言，則必以美名明之，而微見其合於私利也。欲陳危害之事，則顯其毀誹而微見其合於私患也。譽異人與同行者，規異事與同計者。有與同汙者，則必以大飾其無傷也;有與同敗者，則必以明飾其無失也。彼自多其力，則毋以其難概之也;自勇其斷，則無以其謫怒之;自智其計，則毋以其敗窮之。大意無所拂悟，辭言無所系縻，然後極騁智辯焉。此道所得，親近不疑而得盡辭也。
5。伊尹為宰，百里奚為虜，皆所以幹其上也。此二人者，皆聖人也;然猶不能無役身以進，如此其汙也!今以吾言為宰虜，而可以聽用而振世，此非能仕之所恥也。夫曠日離久，而周澤既渥，深計而不疑，引爭而不罪，則明割利害以致其功，直指是非以飾其身，以此相持，此說之成也。
6。昔者鄭武公欲伐胡，故先以其女妻胡君以娛其意。因問於群臣:“吾欲用兵，誰可伐者?”大夫關其思對曰:“胡可伐。”武公怒而戮之，曰:“胡，兄弟之國也。子言伐之，何也?”胡君聞之，以鄭為親已，遂不備鄭。鄭人襲胡，取之。宋有富人，天雨牆壞。其子曰:“不築，必將有盜。”其鄰人之父亦雲。暮而果大亡其財。其家甚智其子，而疑鄰人之父。此二人說者皆當矣，厚者為戮，薄者見疑，則非知之難也，處知則難也。故繞朝之言當矣，其為聖人于晉，而為戮于秦也，此不可不察。
7。昔者彌子瑕有寵於術君。衛國之法:竊駕君車者刖。彌子瑕母病，人間往夜告彌子，彌子矯駕君車以出。君聞而賢之，曰:“孝哉!為母之故，亡其刖罪。”異日，與君遊於果圍，食桃而甘，不盡，以其半啖君。君曰:“愛我哉!忘其口味以啖寡人。”及彌子色衰愛弛，得罪於君，君曰:“是固嘗矯駕吾車，又嘗啖我以餘桃。”故彌子之行未變於初也，而以前之所以見賢而後獲罪者，愛憎之變也。故有愛於主，則智當而加親;有贈于主，則智不當見罪而加疏。故諫說談論之士，不可不察愛憎之主而後說焉。
8。夫龍之為蟲也，柔可狎而騎也;然其喉下有逆鱗徑尺，若人有嬰之者，則必殺人。人主亦有逆鱗，說者能無嬰人主之逆鱗，則幾矣。
和氏和十三
1。楚人和氏得玉璞楚山中，奉而獻之厲王。厲王使玉人相之。玉人曰:“石也。”王以和為誑，而刖其左足。及厲王薨，武王即位。和又奉其璞而獻之武王。武王使玉人相之。又曰:“石也。”王又以和為誑，而刖其右足。武王薨，文王即位。和乃抱其璞而哭於楚山之下，三日三夜，淚盡而繼之以血。王聞之，使人問其故，曰:“天下之刖者多矣，子奚哭之悲也?"和曰:“吾非悲刖也，悲夫寶玉而題之以石，貞士而名之以誑，此吾所以悲也。”王乃使玉人理其璞而得寶焉，遂命曰:“和氏之璧。"
2。夫珠玉，人主之所急也。和雖獻璞而未美，未為主之害也，然猶兩足斬而寶乃論，論寶若此其難也。今人主之於法術也，未必和璧之急也;而禁群臣士民之私邪。然則有道者之不戮也，特帝王之璞未獻耳。主用術，則大臣不得擅斷，近習不敢賣重;官行法，則浮萌¤於耕農，而游士危於戰陳;則法術者乃群臣士民之所禍也。人主非能倍大臣之議，越民萌之誹，獨周乎道言也，則法術之士雖至死亡，道必不論矣。
3。昔者吳起都楚悼王以楚國之欲曰:“大臣太重，封君太眾。若此，則上逼主而下虐民，此貧國弱兵之道也。不如使封君之子孫三世而收爵祿，絕減百吏之祿秩，損不急之枝官，以奉選練之士。”悼王行之期年而薨矣，吳起枝解於楚。商君教秦孝公以連什伍，設告坐之過，燔詩書而明法令，塞私門之請而遂公家之勞，禁遊宦之民而顯耕戰之士。孝公行之，主以尊安，國以富強，八年而薨，商君車裂於秦。楚不用吳起而削亂，秦行商君法而富強。二子之言也已當矣，然而枝解吳起而車裂商君者，何也?大臣者法而細民惡治也。當今之世，大臣貪重，細民安亂，甚于秦、楚之欲，而人主無悼王、孝公之聽，則法術之士，安能蒙二子之危也而明已之法術哉?此世所以亂無霸王也。
??????????????? 奸劫殺臣第十四
1。凡奸臣皆欲順人主之心以取親幸之勢者也。是以主有所善，臣從而譽之;主有所憎，臣因而毀之。凡人之大體，取捨同者則相是也，取捨異者則相非也。今人臣之所譽者，人主之所是也，此之謂同取;人臣之所毀者，人主之所非也，此之謂同舍。夫取捨合而相與逆者，未嘗聞也。此人臣之所以取信幸之道也。夫奸臣得乘信幸之勢以毀譽進退群臣者，人主非有術數以禦之也，非參驗以審之也，必將以曩之合已信今之言，此幸臣之所以得欺主成私者也。故主必欺於上，而臣必重於下矣，此之謂擅主之臣。
2。國有擅主之臣，則群下不得盡其智力以陳其忠，百官之吏不得奉法以致其功矣。何以明之?夫安利者就之，危害者去之，此人之情也。今為臣盡力以致功，竭智以陳忠者，其身困而家貧，父子罹其害;為奸利以弊人主，行財貨以事貴重之臣者，身尊家富，父子被其澤;人焉能去安利之道而就危害之處哉?治國若此其過也，而上欲下之無奸，吏之奉法，其不可得亦明矣。故左右知貞信之不可以得安利也，必曰:“我以忠信事上，積功勞而求安，是猶盲而欲知黑白之情，必不幾矣，若以道化行正理，不¤富貴，事上而求安，是猶聾而欲審清濁之聲也，愈不幾矣。二者不可以得安，我安能無相比周、蔽主上、為奸私以適重人哉?”此必不顧人主之義矣。其百官之吏亦知方正之不可以得安也，必曰:“我以清廉事上而求安，若無規矩而欲為方圓也，必不幾矣;若以守法不朋黨治官而求安，是猶是足搔頂也，愈不幾也。二者不可以得安，能無慶法行私以適重人哉?”此必不顧君上之法矣。故以私為重人者眾，而以法事君者少矣。是以主孤於上而臣成黨於下，此田成之所以弑簡公者也。
3。夫有術者之為人臣也，得效度數之言，上明主法，下困奸臣，以尊主安國者也。是以度數之言得效於前，則賞罰必用於後矣。人主誠明於聖人之術，而不苟於世欲之言，循名實而定是非，因參驗而審言辭。是以左右近習之臣，知偽詐而不可以得安也，必曰:“我不去奸私之行，盡力竭智以事主，而乃以相與比周妄毀譽以求安，是猶負稈鈞之重陷於不測之淵而求生也，必不幾矣。”百官之吏亦知為奸利之不可以得安也，必曰:“我不以清廉方正奉法，乃以貪污之心枉法以到私利，是猶上高陵之顛隋峻裕之下而求生，必不幾矣。”安危之道若此其明也，左右安能以虛言惑主，而百官安敢以貪漁下?是以臣得陳其忠而不弊，下得守其職而不怨，此管仲之所以治齊，而商君之所以強秦也。
4。從是觀之，則聖人之治國也，固有使人不得不愛我之道，而不恃人之以愛為我也。恃人之以愛為我者危矣，恃吾不可不為者安矣。夫君臣非有骨肉之親，正直之道可以得利，則臣盡力以事主;正直之道不可以得安，則臣行私以幹上。明主知之，故設利害之道以示天下而已矣。夫是以人主雖不口教百官，不目索奸邪，而國已治矣。人主者，非目若離婁乃為明也，非耳若師曠乃為聰也。目必不任其數，而待目以為明，所見都少矣，非不弊之術也。耳必不因其勢，而待耳以為聰，所聞者寡矣，非不欺之道也。明主者，使天下不得不為已視，天下不得不為已聽。故身在深宮之中而明照四海之內，而天下弗能蔽弗能欺者，何也?暗亂之道慶而聰明之勢與也。故善任勢者國安，不知因其勢者國危。古秦之欲，君臣慶法而服私，是以國亂兵弱而主卑。商君說秦孝公以變法易俗而明公道，賞告奸、困末作而利本事。當此之時，秦民習故欲之有罪可以得免，無功可以得尊顯也，故輕犯新法。於是犯之者其誅重而必，告之者其賞厚而信，故奸莫不得而被刑者眾，民疾怨而眾過日聞。孝公不聽，遂行商君之法。民後知有罪之必誅，而告私奸者眾也，故民莫犯，其刑無所加。是以國治而兵強，地廣而主尊。此其所以然者，匿罪之罰重，而告奸之賞厚也。此亦使天下必為已視聽之道也。至治之法術已明矣，而世學者弗知也。
5。且夫世之愚學，皆不知亂之情，¤¤多誦先古之書，以亂當世之治;智慮不足以避阱井之陷，又妄非有術之士。聽其言者危，用其計者亂，此亦愚之至大而患之至甚者也。俱與有術之士有談說之名，而實相去千萬也，此夫名同而實有異者也。夫世愚學之人比有術之士也，猶蟻垤之比大陵也，其相去遠矣。而聖人者，審於是非之實，察於治亂之情也。故其治國也，正明法，陳嚴刑，將以救群生之亂，去天下之禍，使強不陵弱，眾不暴寡，耆老得遂，幼孤得長，邊境不侵，群臣相關，父子相保而，無死亡系虜之患，此亦功之至厚者也!愚人不知，顧以為暴。愚者固欲治而惡其所以治，皆惡危而喜其所以危者。何以知之?夫嚴刑重罰者，民之所惡，也而國之所以治也;哀憐百姓輕刑罰者，民之所喜，而國之所以危也。聖人為法國者，必逆於世，而順于道德。知之者，同于義而於俗;弗知之者，異於義而同於俗。天下知之者少，則義非矣。
6。處非道之位，被眾口之譖，溺於當世之言，而欲當嚴天子而求安，幾不亦難哉！此夫智士所以至死而不顯於世者也。楚莊王之弟春申君有愛妾曰余，春申君之正妻子曰甲。余欲君之棄其妻也，因自傷其身以視君而泣，曰:“得為君之妾，甚幸。雖然，適夫人非所以事君也，適君非所以事夫人也。身故不肖，力不足以適二主，其勢不俱適，與其死夫人所者，不若賜死君前。妾以賜死，若複幸於左右，願君必察之，無為人笑。”君因信妾餘之詐，為棄正妻。餘又欲殺甲而以其子為後，因自裂其親身衣之裹，以示君而泣，曰:“餘之得幸君之日久矣，甲非弗知也，今乃欲強戰餘。餘與爭之，至裂餘之衣，而此子之不教，莫大於此矣。”君怒，而殺甲也。故妻以妾余之詐棄，而子以之死。從是觀之，父子愛子也，猶可以毀而害也。君臣之相與也，非有父子之親也，而群臣之毀言，非特一妾之口也，何怪夫賢聖之戮哉!此商君之所以車裂於秦，而吳起之所以枝解於楚者也。凡人臣者，有罪固不欲誅，無功者皆欲尊顯。而聖人之治國也，賞不加於無功，而誅必行於有罪者也。然則有術數者之為人也，固左右奸臣之所害，非明主弗能聽也。
7。世之學者說人主，不曰“乘威嚴之勢以困奸邪之臣”，而皆曰“仁義惠愛而已矣”。世主美仁義之名而不察其實，是以大者國亡身死，小者地削主卑。何以明之?夫施與貧困者，此世之所謂仁義;哀憐百姓不妨誅罰者，此世之所謂惠愛也。夫有施與貧困，則無功者得賞;不妨誅罰，則暴亂者不止。國有無功得賞者，則民不外務當敵斬首，內不急力田疾作，皆欲行貨財事富貴，為私善立各譽，以取尊官厚俸。故奸私之臣愈眾，而暴亂之徒愈勝，不亡何時?夫嚴刑者，民之所畏也;重罰者，民之所惡也。故聖人陳其所畏以禁其邪，設其所惡以防其奸，是以國安而暴亂不起。吾以是明仁義愛惠之不足用，而嚴刑重罰之可以治國也。無棰策之威，銜橛之備，雖造父不能以服馬;無規矩之法，繩墨之端，雖王爾不能以成方圓;無威嚴之勢，賞罰之活，雖堯舜不能以為治。今世主皆輕釋重罰嚴誅，行愛惠，而欲霸王之功，亦不可幾也。故善為主者，明賞設利以勸之，使民以功賞而不以仁義賜;嚴刑重罰以禁之，使民以罪誅而不以愛惠免。是以無功者不望，而有罪者不幸矣。托於犀車良馬之上，則可以陸犯阪阻之患;乘舟之安，持楫之利，則可以水絕江河之難;操法術之數，行重罰嚴誅，則可以致霸王之功。治國之有法術賞罰，猶若陸行之有犀車良馬也，水行之有輕舟便楫也，乘之者遂得其成。伊尹得之，湯以王;管仲得之，齊以霸;商君得之，秦以強。此三人者，皆明於霸王之術，察於治強之數，而不以牽於世欲之言;適當世明主之意，則有直任布衣之士，立為卿相之處;處位治國，則有尊主廣地之實:此之謂足貴之臣。湯得伊尹，以百里之地立為天子;桓公得管仲，立為五霸主，九合諸候，一匡天下;孝公得商君，地以廣，兵以強。故有忠臣者，外無敵國之患，內無亂臣之憂，長安於天下，而名垂後世，所謂忠臣也。若夫豫讓為智伯臣也，上不能說人主使之明法術度數之理以避禍難之患，下不能領禦其眾以安其國。及襄子之殺智伯也，豫讓乃自黔劓，敗其形容，以為智伯報襄子之仇。是雖有殘刑殺身以為人主之名，而實無益於智伯若秋毫之末。此吾之所下也，而世主以為忠而高之。古有伯夷叔齊者，武王讓以天下而弗受，二人餓死首陽之陵。若此臣，不畏重誅，不利重賞，不可以罰禁也，不可以賞使也，此之謂無益之臣也。吾所少而去也，而世主之所多而求也。
8。諺曰:“厲憐王。”此不恭之言也。雖然，古無虛諺，不可不察也。此謂劫殺死亡之主言也。人主無法術以禦其臣，雖長年而美材，大臣猶將得勢擅事主斷，而各為其私急。而恐父兄毫傑之士，借人主之力，以禁誅於已出，故殺賢長而立幼弱，慶正的而立不義。故《春秋》記之曰:“楚王子圍將聘於鄭，未出境，聞王病而反。因入問病，以其冠纓絞王而殺之，遂自立也。齊崔杼其妻美，而莊公通之，數如崔氏之室。及公往，崔子之徒賈舉率崔子之徒而攻公。公入室，請與之分國，崔子不許;公請自刃於廟，崔子又不聽;公乃走，窬於北牆。賈舉射公，中其股，公墜，崔子之徒以戈斫公而死之，而立其弟景公。”近之所見:李兌之用趙也，餓主父百日而死，卓齒之用齊也，擢¤王之筋，懸之廟梁，宿昔而死。故厲雖¤腫¤瘍，上比於《春秋》，未至於絞頸射股也;下比於近世，未至饑死擢筋也。故劫殺死亡之君，此其心之憂懼，形之苦痛也，必甚於厲矣。由此觀之，雖“厲憐王”可也。
????????????? 亡徽第十五
1、凡人主之國小而家大，權輕而臣重者，可亡也。簡法禁而務謀慮，荒封內而恃交援者，可亡也。群臣為學，門子好辯，商賈外積，小民右仗者，可亡也。好宮室台榭陂池，事車服器玩，好罷露百姓，煎靡貨財者，可亡也。用時曰，事鬼神，信蔔筮，而好祭祀者，可亡也。聽以爵不待參驗，用一人為門戶者，可亡也。官職可以重求，爵祿可以貨得者，可亡也。緩心而無成，柔茹而寡斷，好惡無決，而無所定立者，可亡也，餐貪而無厭，近利而好得者，可亡也。喜淫辭而不周於法，好辯說而不求其用，濫於文麗而不顧其功者，可亡也。淺薄而易見，漏泄而無藏，不能周密，而通群臣之語者，可亡也。很剛而不和，愎諫而好勝，不顧社稷而輕為自信者，可亡也。恃交援而簡賓鄰，怙強大之救，而侮所迫之國者，可亡也。羈旅僑士，重帑在外，上間謀計，下與民事者，可亡也。民信其相，下不能其上，主愛信之而弗能慶者，可亡也，境內之傑不事，而求封外之士，不以功伐課試，而好以名問舉錯，羈旅起貴以陵故常者，可亡也。輕其適正，庶子稱衡，太子未定而主即世者，可亡也。大心而無悔，國亂而自多，不料境內之資而易其鄰敵者，可亡也。國小而不處卑，力少而不畏強，無禮而侮大鄰，貪愎而拙交者，可亡也。太子已置，而娶於強敵以為後妻，則太子危，如是則群臣易慮;群臣易慮者，可亡也。怯懾而弱守，蚤見而心柔懦，知有謂可，斷而弗敢行者，可亡也。出君在外而國更置，質太子未反而君易子，如是則國攜;國推者，可亡也。挫辱大臣而狎其身，刑戮小民而逆其他，懷怒思恥而專習則賊生;賊生者，可亡也。大臣兩重，父兄眾強，內黨外援以爭事勢者，可亡也。婢妾之言聽，愛玩之智用，外內悲惋而數行不法者，可亡也，簡侮大臣，無禮父兄，勞苦百姓，殺戮不辜者，可亡也。好以智矯法，時以行雜公，法禁變易，號令數下者，可亡也。無地固，城郭惡，無畜積，財物寡，無守戰之備而輕攻伐者，可亡也。種類不壽，主數即世，嬰兒為君，大臣專制，樹羈旅以為黨，數割地以待交者，可亡也。太子尊顯，徒屬眾強，多大國之交，而威勢蚤具者，可亡也。變褊而心急，輕疾而易動發，心¤忿而不訾前後者，可亡也。主多怒而好用兵，簡本教而輕戰攻者，可亡也。貴臣相妒，大臣隆盛，外藉敵國，內困百姓，以攻怨讎，而人主弗誅者，可亡也。君不肖而側室賢，太子輕而庶子伉，官吏弱而人民桀，如此則國躁;國躁者，可亡也。藏怨而弗發，懸罪而弗誅，使群臣陰憎而愈憂懼，而久未可知者，可亡也。出軍命將太重，邊地任守太尊，專制擅命，徑為而無所請者，可亡也。後妻淫亂，主母畜穢，外內混通，男女無別，是謂兩主;兩主者，可亡也，後妻賤而婢妾貴，太子卑而庶子尊，相室輕而典謁重，如此則內外乖;內外乖者，可亡也。大臣甚貴，偏党眾強，壅塞主斷而重擅國者，可亡也。私門之官用，馬府之世絀，鄉曲之善舉，官職之勞慶，貴私行而賤公功者，可亡也。公家虛而大臣實，正戶貧而寄寓富，耕戰子士困，末作之民利者，可亡也。見大利而不趨，聞禍端而不備，淺薄於爭守之事，而務以仁義自飾者，可亡也。不為人主之孝，而慕匹夫之孝，不顧社稷之利，而聽主母之令，女子用國，刑餘用事者，可亡也。辭辯而不法，心智而無術，主多能而不以法度從事者，可亡也。親臣進而故人退，不肖用事而賢良優，無功貴而勞苦賤，如是則下怨;下怨者，可亡也。父兄大臣祿秩過功，間服侵等，宮室供養大侈，而人主弗禁，則臣心無窮;臣心無窮者，可亡也。公胥公孫與民同門，暴傲其鄰者，可亡也。
2。亡徽者，非曰必亡，言其可亡也。夫兩堯不能相王，兩桀不能相亡;亡，王之機，必其治亂，其強弱相¤者也。木之折也必通蠹，牆之壞也必通隙。然木雖蠹，無疾風不折;牆雖隙，無大雨不壞。萬乘之主，有能服術行法以為亡徽之君雨者，其兼天下不難矣。
??????????????? 三守第十六
1。人主有三守。三守完，則國安身榮;三守不完，則國危身殆。何謂三守?人臣有議當途之失，用事之過，舉臣之情，人主不心藏而漏之近習能人，使人臣之欲有言者，不敢不下適近習能人之心，而乃上以聞人主。然則端言直道這人不得見，而忠直日疏。愛人，不獨利也，待譽而後利之;憎人，不獨害也，待非而後害之。然則人主無威而重在左右矣。惡自治之勞憚，使群臣幅湊之變。因傳柄移藉，使殺生之機，奪予之要在大臣，如是者侵。此謂三守不完。三守不完，則劫殺之徵也。
2。凡劫有三:有明劫，有事劫，有刑劫，人臣有大臣之尊，外操國要以資群臣，使外內之事非已不得行。雖有賢良，逆者必有禍，而順者必有福。然則群臣直莫敢忠主憂國以爭社稷之利害。人主雖賢，不能獨計，而人臣有不敢忠主，則國為亡國矣。此謂國無臣。國無臣者，豈郎中虛而朝臣少哉?群臣持祿養交，行私道而不效公忠，此謂明劫。鬻寵擅權，矯外以勝內，險言禍福得失之形，以阿主之好惡。人主聽之，卑身輕國以資之，事敗與主分其禍，而功成則臣獨專之。諸用事之人，壹心同辭以語其美，則主言惡者必不信矣，此謂事劫。至於守司囹圄，禁制刑罰，人臣擅之，此謂刑劫。三守不完，則三劫者;三守完，則三劫者止。三劫止塞，則王矣。
????????????? 備內第十七
1。人主之患在於信人。信人，則制於人。人臣之於其君，非有骨肉之親也，縛於勢而不得不事也。故為人臣者，窺覘其君心也無須臾之休，而人主怠¤其上，此世所以有劫君弑主也。為人主而大信其子，則奸臣得乘於子以成其私，故李兌傳趙王而餓主父。為人主而大信其妻，則奸臣得乘於妻以成其私，故優施傳麗姬殺申生而立奚齊。夫以妻之近與子之親而猶不可信，則其餘無可信者矣。
2。且萬乘之主，千乘之群，後妃、夫人適子為太子者，或有欲其君之蚤死者。何以知其然，夫妻者，非有骨肉之恩也，愛則親，不愛則疏。語曰:“其母好者其子抱。"然則其為之反也，其母惡者其子釋。丈夫年五十而好色未解也，婦人年三十而美色衰矣。以衰美之婦人事好色之丈夫，則身見疏賤，而子疑不為後，此後妃，夫人之所以冀共君之死者也。唯母為後而子為主，則令無不行，禁無不止，男女之樂不減於先君，而擅萬乘不疑，此鴆毒扼昧之所以用也。故《桃左春秋》曰:“人主這疾死者不能處半。”人主弗知，則亂多資。故曰:利君死者眾，則人主危。故王良愛馬，越王勾踐愛人，為戰與馳。醫善吮人之傷，含人之血，非骨肉之親也，利所加也。故輿人成輿，則欲人之富貴;匠人成棺，則欲人之夭死也。故輿人仁而匠人賊也，人不貴，則輿不售;人不死，則棺不買。情非贈人也，利在人之死也，故後妃、夫人太子之党成而欲君之死也，君之死，則勢不重。情非贈君也，利在君之死也。故人主不可以不加以於利已死者。故日月暈圍於外，其賊在內，備其所憎，禍在所愛。是故明王不舉不參之事，不食非常之食;遠聽而近視以審內外之失，省同異之言以知朋黨之分，偶參伍之驗以責陳言之實;勢後以應前，按法以治眾，眾端以參觀;士無幸賞，無窬行;殺必當，罪不赦;則奸邪無所容其私。
3。徭役多則民苦，民苦則權勢起，權勢起則複除重，複除重則貴人富。苦民以富貴人，起勢以藉人臣，非天下長利也。故曰:徭役少則民安，民安則下無重權，下無重權則權勢滅，權勢滅則德在上矣。今夫水之勝火亦明矣，然而釜¤間之，水煎沸竭盡其上，而火得熾盛焚其下，水失其所以勝者矣。今夫治之禁奸又明於此，然法守之臣為釜¤之行，則法獨明於胸中，而已失其所以禁奸者矣。上古之傳言，《春秋》所記，犯法為逆以成大奸者，未嘗不從尊貴之臣也。然而法令之所以備，刑罰之所以誅，常於卑賦，是以其民絕望，無所告訴。大臣比周，蔽上為一，陰相善而陽相惡，以示無私，相為耳目，以候主隙，人主掩蔽，無道得聞，有主名而無實，臣專法而行之，周天子是也。偏借其權勢，則上下易位矣，此言人臣之不可借權勢力。
??? 南??? 面
??? 人主之過，在已任臣矣，又必反與其所不任者備之，此其說必與其所任者為仇，而主反制於其所不任者。今所與備人者，且曩之所備也。人主不能明法而以制大臣之威，無道得小人之信矣。人主釋法而以臣備臣，則相愛者比周而相譽，相憎者朋黨而相非。非譽交爭，則主惑亂矣。人臣者，非名譽請謁無以進取，非背法專制無以為威，非假于忠信無以不禁，三者，湣主壞法之資也。人主使人臣雖有智能，不得背法而專制;雖有賢行，不得窬功而先勞，雖有忠信，不得釋法而不禁:此之謂明法。
???? 人主有誘於事者，有壅於言者，二者不可不察也。人臣易言事者，少索資，以事誣主。主誘而不察，因而多之，則是臣反以事制主也。如是者謂之誘，誘於事者困於患。其進言少，其退費多，雖有功，其進言不信。不信者有罪，事有功者不賞，則群臣不敢飾言以¤主。主道者，使人臣前言不復於後，後言不復於前，事雖有功，必伏其罪，謂之任下。
??? 人臣為主設事而恐其非也，則先出說設言曰：“議是事者，妒事者也。”人主藏是言，不更聽群臣；群臣畏是言，不敢議事。二勢者用，則忠臣不聽而譽臣獨任。如是者謂之壅於言，壅於言者制於臣矣。主道者，使人臣必有言之責，又有不言之責。言無端末辯無所驗者，此言之責也;以不言避責持重位者，此不言之責也。人主使人臣言者必知其端以責其實，不言者必問其取捨以為之責。則人臣莫敢妄言矣，又不敢默然矣，言、默則皆有責也。
??? 人主欲為事，不通其端末，而以明其欲，有為之者，其為不得利，必以害反。知此者，任理去欲。舉事有道，計其入多，其出少者，可為也。惑主不然，計其入，不計其出，出雖倍其入，不知其害，則是名得而實亡。如是者功小而害大矣。凡功者，其入多，其出少，乃可謂功。今大弗無罪而少得為功，則人臣出大弗而成小功，小功成而主亦有害。
??? 不知治者，必曰：“無變古，毋易常。”變與不變，聖人不聽，正治而已。然則古之無變，常之毋易，在常古之可與不可。伊尹毋變殷，太公毋變周，則湯、武不王矣。管仲毋易齊，郭偃毋更晉，則桓、文不霸矣。凡人難變古者，憚易民之安也。夫不變古者，襲亂之跡；適民心者，恣奸之行也。民愚而不知亂，上懦而不能更，是治之失也。人主者，明能知治，嚴必行之，故雖拂於民，必立其治。說在商君之內外而鐵殳，重盾而豫戒也。故郭偃之始治也，文公有官卒；管仲始治也，桓公有武車：戒民之備也。是以愚戇窳墮之民，苦小費而忘大利也，故夤虎受阿謗。而震小變而失長便，故鄒賈非載旅。狎習于亂而容於治，故鄭人不能歸。
?
????? 飾? ??邪
??? 鑿龜數策，兆曰“大吉”，而以攻燕者，趙也。鑿龜數策，兆曰“大吉”，而以攻趙者，燕也。劇辛之事燕，無功而社稷危；鄒衍之事燕，無功而國道絕。趙代先得意于燕，後得意于齊，國亂節高，自以為與秦提衡，非趙龜神而燕龜欺也。趙又嘗鑿龜數策而北伐燕，將劫燕以逆秦，兆曰“大吉”。始攻大樑而秦出上黨矣，兵至厘而六城拔矣；至陽城，秦拔鄴矣；龐援揄兵而南，則鄣盡矣。臣故曰：趙龜雖無遠見于燕，且宜近見於秦。秦以其“大吉”，辟地有實，救燕有有名。趙以其“大吉”，地削兵辱，主不得意而死。又非秦龜神而趙龜欺也。初時者，魏數年東鄉攻盡陶、衛，數年西鄉以失其國，此非豐隆、五行、太一、王相、攝提、六神、五括、天河、殷搶、歲星數年在西也，又非天缺、弧逆、刑星、熒惑、奎台數年在東也。故曰：龜策鬼神不足舉勝，左右背鄉不足以專戰。然而恃之，愚莫大焉。
??? 古者先王盡力於親民，加事於明法。彼法明，則忠臣勸；罰必，則邪臣止。忠勸邪止而地廣主尊者，秦是也；群臣朋黨比周以隱正道行私曲而地削主卑者，山東是也。亂弱者亡，人之性也；治強者王，古之道也。越王勾踐恃大朋之龜與吳戰而不勝，身臣入宦于吳；反國棄龜，明法親君以報吳，則夫差為擒。故恃鬼神者慢於法，恃諸侯者危其國。曹恃齊而不聽宋，齊攻荊而宋滅曹。邢恃吳而不聽齊，越伐吳而齊滅邢。許恃荊而不聽魏，荊攻宋而魏滅許。鄭恃魏而不聽韓，魏攻荊而韓滅鄭。今者韓國小而恃大國，主慢而聽秦、魏，恃齊、荊為用，而小國愈亡。故恃人不足以廣壤，而韓不見也。荊為攻魏而加兵許、鄢，齊攻任、扈而削魏，不足以存鄭，而韓弗知也。此皆不明其法禁以治其國，恃外以滅其社稷者也。
??? 臣故曰：明於治之數，則國雖小，富；賞罰敬信，民雖寡，強。賞罰無度，國雖大，兵弱者，地非其地，民非其民也。無地無民，堯、舜不能以王，三代不能以強。人主又以過予，人臣又以徒取。舍法律而言先王明君之功者，上任之以國。臣故曰:是原古之功，以古之賞賞今之人也。主以是過予，而臣以此徒取矣。主過予，則臣偷幸;臣徒取，則功不尊。無功者受賞，則財匱而民望;財匱而民望，則民不盡力矣。故用賞過者失民，用刑過者民不畏。有賞不足以勸，有刑不足以禁，則國雖大，必危。
??? 故曰：小知不可使謀事，小忠不可使主法。荊恭王與晉厲公戰于鄢陵，荊師敗，恭王傷。酣戰，而司馬子反渴而求飲，其友豎谷陽奉卮酒而進之。子反曰：“去之，此酒也。”豎谷陽曰：“非也。”子反受而飲之。子反為人嗜酒，甘之，不能絕之於口，醉而臥。恭王欲複戰而謀事，使人召子反，子反辭以心疾。恭王駕而往視之，入幄中，聞酒臭而還，曰：“今日之戰，寡人目親傷。所恃者司馬，司馬又如此，是亡荊國之社稷而不恤吾眾也。寡人無與複戰矣。”罷師而去之，斬子反以為大戮。故曰：豎谷陽之進酒也，非以端惡子反也，實心以忠愛之，而適足以殺之而已矣。此行小忠而賊大忠者也。故曰：小忠，大忠之賊也。若使小忠主法，則必將赦罪以相愛，是與下安矣，然而妨害於治民者也。
??? 當魏之方明立辟、從憲令之時，有功者必賞，有罪者必誅，強匡天下，威行四鄰；及法慢，妄予，而國日削矣。當趙之方明國律、從大軍之時，人眾兵強，辟地齊、燕；及國律滿，用者弱，而國日削矣。當燕之方明奉法、審官斷之時，東縣齊國，南盡中山之地；及奉法已亡，官斷不用，左右交爭，論從其下，則兵弱而地削，國制於鄰敵矣。故曰:明法者強，慢法者弱。強弱如是其明矣，而世主弗為，國亡宜矣。語曰:“家有常業，雖饑不餓;國有常法，雖危不亡。”夫舍常法而從私意，則臣下飾于智能;臣下飾于智能，則法禁不立矣。是妄意之道行，治國之道廢也。治國之道，去害法者，則不惑于智慧，不矯於名譽矣。昔者舜使吏決鴻水，先令有功而舜殺之；禹朝諸候之君會稽之上，防風之君後至而禹斬之。以此觀之，先令者殺，後令者斬，則古者先貴如令矣。故鏡執清而無事，美惡從而比焉;衡執正而無事，輕重從而載焉。夫搖鏡，則不得為明;搖衡，則不得為正，法之謂也。故先王以道為常，以法為本。本治者名尊，本亂者名絕。凡智能明通，有以則行，無以則止。故智能單道，不可傳於人。而道法萬全，智能多失。夫懸衡而知平，設規而知圓，萬全之道也。明主使民飾於道之故，故佚而無功。釋規而任巧，釋法而任智，惑亂之道也。亂主使民飾于智，不知道之故，故勞而無功。釋法禁而聽請謁群臣賣官於上，取賞於下，是以利在私家而威在群臣。故民無盡力事主之心，而務為交於上。民好上交，則貨財上流，而巧說者用。若是，則有功者愈少。奸臣愈進而材臣退，則主惑而不知所行，民聚而不知所道。此廢法禁、後功勞、舉名譽、聽請謁之失也。凡敗法之人，必設詐托物以來親，又好言天下之所稀有。此暴君亂主之所以惑也，人臣賢佐之所以侵也。故人臣稱伊尹、管仲之功，則背法飾智有資;稱比干、子胥之忠而見殺，則疾強諫有辭。夫上稱賢明，不稱暴亂，不可以取類，若是者禁。君之立法以為是也，今人臣多立其私智以法為非者，是邪以智，過法立智。如是者禁，主之道也。
??? 明主之道，必明於公私之分，明法制，去私恩。夫令必行，禁必止，人主之公義也；必行其私，信于朋友，不可為賞勸，不可為罰沮，人臣之私義也。私義行則亂，公義行則治，故公私有分。人臣有私心，有公義。修身潔白而行公行正，居官無私，人臣之公義也；汙行從欲，安身利家，人臣之私心也。明主在上，則人臣去私心行公義；亂主在上，則人臣去公義行私心。故君臣異心，君以計畜臣，臣以計事君，君臣之交，計也。害身而利國，臣弗為也；害國而利臣，君不行也。臣之情，害身無利；君之情，害國無親。君臣也者，以計合者也。至夫臨難必死，盡智竭力，為法為之。故先王明賞以勸之，嚴刑以威之。賞刑明，則民盡死；民盡死，則兵強主尊。刑賞不察，則民無功而求得，有罪而倖免，則兵弱主卑。故先王賢佐盡力竭智。故曰：公私不可不明，法禁不可不審，先王知之矣。
?
????? 解??? 老
??? 德者，內也。得者，外也。“上德不德”，言其神不淫於外也。神不淫於外，則身全。身全之謂德。德者，得身也。凡德者，以無為集，以無欲成，以不思安，以不用固。為之欲之，則德無舍；德無舍，則不全。用之思之，則不固；不固，則無功；無功，則生於德。德則無德，不德則有德。故曰：“上德不德，是以有德。”
??? 所以貴無為無思為虛者，謂其意無所制也。夫無術者，故以無為無思為虛也。夫故以無為無思為虛者，其意常不忘虛，是制於為虛也。虛者，謂其意無所制也。今制於為虛，是不虛也。虛者之無為也，不以無為為有常。不以無為為有常，則虛；虛，則德盛；德盛之謂上德。故曰：“上德無為而無不為也。”
??? 仁者，謂其中心欣然愛人也；其喜人之有福，而惡人之有禍也；生心之所不能已也，非求其報也。故曰：“上仁為之而無以為也。”
??? 義者，君臣上下之事，父子貴賤之差也，知交朋友之接也，親疏內外之分也。臣事君宜，下懷上宜，子事父宜，賤敬貴宜，知交朋友之相助也宜，親者內而疏者外宜。義者，謂其宜也，宜而為之。故曰：“上義為之而有以為也。”
??? 禮者，所以貌情也，群義之文章也，君臣父子之交也，貴賤賢不肖之所以別也。中心懷而不諭，故疾趨卑拜而明之；實心愛而不知，故好言繁辭以信之。禮者，外飾之所以諭內也。故曰：禮以貌情也。凡人之為外物動也，不知其為身之禮也。眾人之為禮也，以尊他人也，故時勸時衰。君子之為禮，以為其身；以為其身，故神之為上禮；上禮神而眾人貳，故不能相應；不能相應，故曰：“上禮為之而莫之應。”眾人雖貳，聖人之複恭敬盡手足之禮也不衰。故曰：“攘臂而仍之。”
??? 道有積而積有功；德者，道之功。功有實而實有光；仁者，德之光。光有澤而澤有事；義者，仁之事也。事有禮而禮有文；禮者，義之文也。故曰：“失道而後失德，失德而後失仁，失仁而後失義，失義而後失禮。”
??? 禮為情貌者也，文為質飾者也。夫君子取情而去貌，好質而惡飾。夫恃貌而論情者，其情惡也；須飾而論質者，其質衰也。何以論之？和氏之璧，不飾以五采；隋侯之珠，不飾以銀黃。其質至美，物不足以飾之。夫物之待飾而後行者，其質不美也。是以父子之間，其禮樸而不明，故曰禮薄也。凡物不並盛，陰陽是也；理相奪予，威德是也；實厚者貌薄，父子之禮是也。由是觀之，禮繁者，實心衰也。然則為禮者，事通人之樸心者也。眾人之為禮也，人應則輕歡，不應則責怨。今為禮者事通人之樸心而資之以相責之分，能毋爭乎？有爭則亂，故曰：“夫禮者，忠信之薄也，而亂之首也。”
??? 先物行先理動之謂前識。前識者，無緣而妄意度也。何以論之？詹何坐，弟子侍，牛鳴於門外。弟子曰：“是黑牛也而白題。”詹何曰：“然，是黑牛也，而白在其角。”使人視之，果黑牛而以布裹其角。以詹子之術，嬰眾人之心，華焉殆矣！故曰：“道之華也。”嘗試釋詹子之察，而使五尺之愚童子視之，亦知其黑牛而以布裹其角也。故以詹子之察，苦心傷神，而後與五尺之愚童子同功，是以曰：“愚之首也。”故曰：“前識者，道之華也，而愚之首也。”
??? 所謂“大丈夫”者，謂其智之大也。所謂“處其厚而不處其薄”者，行情實而去禮貌也。所謂“處其實不處其華”者，必緣理而不徑絕也。所謂“去彼取此”者，去貌、徑絕而取緣理、好情實也。故曰：“去彼取此。”
??? 人有禍，則心畏恐；心畏恐，則行端直；行端直，則思慮熟；思慮熟，則得事理。行端直，則無禍害；無禍害，則盡天年。得事理，則必成功。盡天年，則全而壽。必成功，則富與貴。全壽富貴之謂福。而福本於有禍。故曰：“禍兮福之所倚。”以成其功也。
??? 人有福，則富貴至；富貴至，則衣食美；衣食美，則驕心生；驕心生，則行邪僻而動棄理。行邪僻，則身夭死；動棄理，則無成功。夫內有死夭之難，而外無成功之名者，大禍也。而禍本生於有福。故曰：“福兮禍之所伏。”
??? 夫緣道理以從事者，無不能成。無不能成者，大能成天子之勢尊，而小易得卿相將軍之賞祿。夫棄道理而妄舉動者，雖上有天子諸侯之勢尊，而下有猗頓、陶朱、卜祝之富，猶失其民人而亡其財資也。眾人之輕棄道理而易妄舉動者，不知其禍福之深大而道闊遠若是也，故諭人曰：“孰知其極？”
??? 人莫不欲富貴全壽，而未有能免於貧賤死夭之禍也。心欲富貴全壽，而今貧賤死夭，是不能至於其所欲至也。凡失其所欲之路而妄行者之謂迷，迷則不能至於其所欲至矣。今眾人之不能至於其所欲至，故曰：“迷。”眾人之所不能至於其所欲至也，自天地之剖判以至於今。故曰：“人之迷也，其日故以久矣。”
??? 所謂方者，內外相應也，言行相稱也。所謂廉者，必生死之命也，輕恬資財也。所謂直者，義必公正，公心不偏黨也。所謂光者，官爵尊貴，衣裘壯麗也。今有道之士，雖中外信順，不以誹謗窮墮；雖死節輕財，不以侮罷羞貪；雖義端不黨，不以去邪罪私；雖勢尊衣美，不以誇賤欺貧。其故何也？使失路者而肯聽習問知，即不成迷也。今眾人之所以欲成功而反為敗者，生於不知道理而不肯問知而聽能。眾人不肯問知聽能，而聖人強以其禍敗適之，則怨。眾人多而聖人寡，寡之不勝眾，數也。今舉動而與天下之為仇，非全身長生之道也，是以行軌節而舉之也。故曰：“方而不割，廉而不劌，直而不肆，光而不耀。”
??? 聰明睿智，天也；動靜思慮，人也。人也者，乘于天明以視，寄於天聰以聽，托于天智以思慮。故視強，則目不明；聽甚，則耳不聰；思慮過度，則智識亂。目不明，則不能決黑白之分；耳不聰，則不能別清濁之聲；智識亂，則不能審得失之地。目不能決黑白之色則謂之盲；耳不能別清濁之聲則謂之聾；心不能審得失之地則謂之狂。盲則不能避晝日之險，聾則不能知雷霆之害，狂則不能免人間法令之禍。書之所謂“治人”者，適動靜之節，省思慮之費也。所謂“事天”者，不極聰明之力，不盡智識于任。苟極盡，則費神多；費神多，則盲聾悖狂之禍至，是以嗇之。嗇之者，愛其精神，嗇其智識也。故曰：“治人事天莫如嗇。”
??? 眾人之用神也躁，躁則多費，多費之謂侈。聖人之用神也靜，靜則少費，少費之謂嗇。嗇之謂術也，生於道理。夫能嗇也，是從於道而服於理者也。眾人離患，陷於禍，猶未知退，而不服從道理。聖人雖未見禍患之形，虛無服從於道理，以稱蚤服。故曰：“夫謂嗇，是以蚤服。”
??? 知治人者，其思慮靜；知事天者，其孔竅虛。思慮靜，故德不去；孔竅虛，則和氣日入。故曰：“重積德。”夫能令故德不去，新和氣日至者，蚤服者也。故曰：“蚤服，是謂重積德。”積德而後神靜，神靜而後和多，和多而後計得，計得而後能禦萬物，能禦萬物則戰易勝敵，戰易勝敵而論必蓋世，論必蓋世，故曰“無不克。”無不克本於重積德，故曰“重積德，則無不克。”戰易勝敵，則兼有天下；論必蓋世，則民人從。進兼有天下而退從民人，其術遠，則眾人莫見其端末。莫見其端末，是以莫知其極。故曰：“無不克，則莫知其極。”
??? 凡有國而後亡之，有身而後殃之，不可謂能有其國、能保其身。夫能有其國，必能安其社稷；能保其身，必能終其天年；而後可謂能有其國、能保其身矣。夫能有其國、保其身者，必且體道。體道，則其智深；其智深，則其會遠；其會遠，眾人莫能見其所極。唯夫能令人不見其事極，不見其事極者為保其身、有其國。故曰：“莫知其極。”“莫知其極，則可以有國。”
??? 所謂“有國之母”：母者，道也；道也者，生於所以有國之術；所以有國之術，故謂之“有國之母。”夫道以與世周旋者，其建生也長，持祿也久。故曰：“有國之母，可以長久。”樹木有曼根，有直根。直根者，書之所謂“柢”也。柢也者，木之所以建生也；曼根者，木之所以持生也。德也者，人之所以建生也；祿也者，人之所以持生也。今建於理者，其持祿也久，故曰：“深其根。”體其道者，其生日長，故曰：“固其柢。”柢固，則生長；根深，則視久，故曰：“深其根，固其柢，長生久視之道也。”
??? 工人數變業則失其功，作者數搖徙則亡其功。一人之作，日亡半日，十日則亡五人之功矣；萬人之作，日亡半日，十日則亡五萬人之功矣。然則數變業者，其人彌眾，其虧彌大矣。凡法令更則利害易，利害易則民務變，務變之謂變業。故以理觀之，事大眾而數搖之，則少成功；藏大器而數徙之，則多敗傷；烹小鮮而數撓之，則賊其澤；治大國而數變法，則民苦之。是以有道之君貴靜，不重變法。故曰：“治大國者若烹小鮮。”
??? 人處疾則貴醫，有禍則畏鬼。聖人在上，則民少欲；民少欲，則血氣治而舉動理；舉動理則少禍害。夫內無痤疽癉痔之害，而外無刑罰法誅之禍者，其輕恬鬼也甚。故曰：“以道蒞天下，其鬼不神。”治世之民，不與鬼神相害也。故曰：“非其鬼不神也，其神不傷人也。”鬼祟也疾人之謂鬼傷人，人逐除之之謂人傷鬼也。民犯法令之謂民傷上，上刑戮民之謂上傷民。民不犯法，則上亦不行刑；上不行刑之謂上不傷人，故曰：“聖人亦不傷民。”上不與民相害，而人不與鬼相傷，故曰：“兩不相傷。”民不敢犯法，則上內不用刑罰，而外不事利其產業。上內不用刑罰，而外不事利其產業，則民蕃息。民蕃息而畜積盛。民蕃息而畜積盛之謂有德。凡所謂祟者，魂魄去而精神亂，精神亂則無德。鬼不祟人則魂魄不去，魂魄不去而精神不亂，精神不亂之謂有德。上盛畜積而鬼不亂其精神，則德盡在於民矣。故曰：“兩不相傷，則德交歸焉。”言其德上下交盛而俱歸於民也。
??? 有道之君，外無怨仇於鄰敵，而內有德澤於人民。夫外無怨仇於鄰敵者，其遇諸侯也外有禮義。內有德澤於人民者，其治人事也務本。遇諸侯有禮義，則役希起；治民事務本，則淫奢止。凡馬之所以大用者，外供甲兵而內給淫奢也。今有道之君，外希用甲兵，而內禁淫奢。上不事馬於戰鬥逐北，而民不以馬遠淫通物，所積力唯田疇。積力於田疇，必且糞灌。故曰：“天下有道，卻走馬以糞也。”
??? 人君無道，則內暴虐其民，而外侵欺其鄰國。內暴虐，則民產絕；外侵欺，則兵數起。民產絕，則畜生少；兵數起，則士卒盡。畜生少，則戎馬乏；士卒盡，則軍危殆。戎馬乏，則¤馬出；軍危殆，則近臣役。馬者，軍之大用；郊者，言其近也。今所以給軍之具于¤馬近臣。故曰：“天下無道，戎馬生於郊矣。”
??? 人有欲，則計會亂；計會亂，而有欲甚；有欲甚，則邪心勝；邪心勝，則事經絕；事經絕，則禍難生。由是觀之，禍難生於邪心，邪心誘於可欲。可欲之類，進則教良民為奸，退則令善人有禍。奸起，則上侵弱君；禍至，則民人多傷。然則可欲之類，上侵弱君而下傷人民。夫上侵弱君而下傷人民者，大罪也。故曰：“禍莫大於可欲。”是以聖人不引五色，不淫於聲樂；明君賤玩好而去淫麗。
??? 人無毛羽，不衣則不犯寒；上不屬天而下不著地，以腸胃為根本，不食則不能活；是以不免於欲利之心。欲利之心不除，其身之憂也。故聖人衣足以犯寒，食足以充虛，則不憂矣。眾人則不然，大為諸侯，小余千金之資，其欲得之憂不除也。胥靡有免，死罪時活，今不知足者之憂終身不解。故曰：“禍莫大於不知足。”
??? 故欲利甚於憂，憂則疾生；疾生而智慧衰；智慧衰，則失度量；失度量，則妄舉動；妄舉動，則禍害至；禍害至而疾嬰內；疾嬰內，則痛禍薄外；痛禍薄外，則苦痛雜於腸胃之間；苦痛雜於腸胃之間，則傷人也慘。慘則退而自咎，退而自咎也生於欲利。故曰：“咎莫慘於欲利。”
??? 道者，萬物之所然也，萬理之所稽也。理者，成物之文也；道者，萬物之所以成也。故曰：道，理之者也。物有理，不可以相薄；物有理不可以相薄，故理之為物之制。萬物各異理，而道盡稽萬物之理，故不得不化；不得不化，故無常操。無常操，是以死生氣稟焉，萬智斟酌焉，萬事廢興焉。天得之以高，地得之以藏，維鬥得之以成其威，日月得之以恒其光，五常得之以常其位，列星得之以端其行，四時得之以禦其變氣，軒轅得之以擅四方，赤松得之與天地統，聖人得之以成文章。道，與堯、舜俱智，與接輿俱狂，與桀、紂俱滅，與湯、武俱昌。以為近乎，游於四極；以為遠乎，常在吾側；以為暗乎，其光昭昭；以為明乎，其物冥冥。而功成天地，和化雷霆，宇內之物，恃之以成。凡道之情，不制不形，柔弱隨時，與理相應。萬物得之以死，得之以生；萬事得之以敗，得之以成。道譬諸若水，溺者多飲之即死，渴者適飲之即生；譬之若劍戟，愚人以行忿則禍生，聖人以誅暴則福成。故得之以死，得之以生，得之以敗，得之以成。
??? 人希見生象也，而得死象之骨，案其圖以想其生也，故諸人之所以意想者皆謂之“象”也。今道雖不可得聞見，聖人執其見功以處見其形，故曰:“無狀之狀，無物之象”。
??? 凡理者，方圓、短長、粗靡、堅脆之分也，故理定而後可得道也。故定理有存亡，有死生，有盛衰。夫物之一存一亡，乍死乍死，初盛而後衰者，不可謂常。唯夫與天地之剖判也具生，至天地之消散也不死不衰者謂“常”。而常者，無攸易，無定理。無定理，非在於常所，是以不可道也。聖人觀其玄虛，用其周行，強字之曰“道”，然而可論。故曰:“道之可道，非常道也”。
??? 人始於生而卒於死。始之謂出，卒之謂入。故曰:“出生入死”。人之身三百六十節，四肢、九竅，其大具也。四肢與九竅十有三者，十有三者之動靜盡屬於生焉。屬之謂徒也，故曰:生之徒也十有三者。至死也，十有三具者皆還而屬之於死，死之徒亦有十三。"故曰:“生之徒十有三，死之徒十有三;凡民之生生，而生者固動，動盡則損也；而動不止，是損而不止也。損而不止，則生盡；生盡之謂死，則十有三具者皆為死死地也。故曰:民之生，生而動，動皆之死地，之十有三。"
??? 是以聖人愛精神而貴處靜。不愛精神不貴處靜，此甚大於兕虎之害。夫兕虎有域，動靜有時。避其域，省其時，則免其兕虎之害矣。民獨知兕虎之有爪角也，而莫知萬物之盡有爪角也，不免於萬物之害。何以論之?時雨降集，曠野間靜，而以昏晨犯山川，則風露之爪角害之。事上不忠，輕犯禁令，則刑法之爪角害之。處鄉不節，憎愛無度，則爭鬥之爪角害之。嗜欲無限，動靜不節，則痤疽之爪角害之。好用其私智而棄道理，則綱羅之爪角害之。兕虎有域，而萬害有原，避其域，塞其原，則免于諸害矣。凡兵革者，所以備害也。重生者，雖入軍無忿爭之心;無忿爭之心，則無所用救害之備。此非獨謂野處之軍也。聖人之游世也，無害人之心，則心無人害;無人害，則不備人。故曰：“陸行不遇兕虎。”入山不恃備以救害，故曰：“入軍不備甲兵。”遠諸害，故曰:“兕無所投其角，虎無所錯其爪，兵無所容其刃。”不設備而必無害，天地之道理也。體天地之道，故曰:“無死地焉。”動無死地，而謂之“善攝生”矣。
??? 愛子者慈於子，重生者慈於身，貴功者慈於事。慈母之于弱子也，務致其福;務致其福，則事除其禍;事除其禍，則思慮熟;思慮熟，則得事理;得事理，則必成功;必成功，則其行之也不疑;不疑之謂勇。聖人之于萬事也，盡如慈母之為弱子臣也，故見必行之道。見必行之道則明，其從事亦不疑;不疑之謂勇。不疑生於慈，故曰:“慈，故能勇。”
??? 周公曰：“冬日之閉凍也不固，則春夏之長草木也不茂。”天地不能常侈常弗，而況於人乎?故萬物必有盛衰，萬事必有弛張，國家必有文武，官治必有賞罰。是以智士儉用其財則家富，聖人愛寶其神則精盛，人君重戰其卒則民從，民眾則國廣。是以舉之曰:“儉，故能廣。”
??? 凡物之有形者易裁也，易割也。何以論之?有形，則有短長;有短長，則有小大;有小大，則有方圓;有方圓，則有堅脆;有堅脆，則有輕重;有輕重，則有白黑。短長、大小、方圓、堅脆、輕重、白黑之謂理。理定而物易割也。故議於大庭而後言則立，權議之士知之矣。故欲成方圓而隨其規矩，則萬事之功形矣。而萬物莫不有規矩，議言之士，計會規矩也。聖人盡隨于萬物之規矩，故曰:“不敢為天下先。”不敢為天下先，則事無不事，功無不功，則議必蓋世，欲無處大官，其可得乎?處大官之謂為成事長。是以故曰:“不敢為天下先，故能為成事長。”
??? 慈於子者不敢絕衣食，慈於身者不敢離法度，慈於方圓者不敢舍規矩。故監兵而慈於士吏則戰勝敵，慈於器械則城堅固。故曰:“慈，于戰則勝，以守則固。”夫能自全也而盡隨於萬物之理者，必且有天生。天生也者，生心也，故天下之道盡之生也。若以慈衛之也，事必萬全，而舉無不當，則謂之寶矣。故曰:“吾有三寶，持而寶之。”
??? 書之所謂“大道”也者，端道也。所謂貌“施”也者，邪道也。所謂“徑”大也者佳麗也。佳麗也者，邪道之分也。“朝甚除”也者，獄訟繁也。獄訟繁，則田荒;田荒，則府倉虛;府倉虛，則國貧;國貧，而民俗淫侈;民穀淫侈，則衣食之業絕;衣食之業絕，則民不得無飾巧詐;飾巧詐，則知采文;知采文之謂“服文采”。獄訟繁倉廩虛，而有以淫侈為谷，則國之傷也若以利劍刺之。故曰:“帶利劍。”諸夫飾智故以至於傷國者，其私家必富;私家必富，故曰:“資貨有餘。”國有若是者，則愚民不得無術而效之;效之，則小盜生。由是觀之，大奸作則小盜隨，大奸唱則小盜和。竽也者，五聲之長者也，故竽先則鍾瑟皆隨，竽唱則諸樂皆和。今大奸作則俗之民唱，俗之民唱則小盜必和。故“服文采，帶利劍，厭飲食，而貨資有餘者，是之謂盜竽矣。”
??? 人無愚智，莫不有趨舍。恬淡平安，莫不知禍福之所由來。得于好惡，怵於淫物，而後變亂。所以然者，引於外物，亂於玩好也。恬淡有趨舍之義，平安知禍福之計。而今也玩好變之，外物引之;引之而往，故曰“拔”。至聖人不然:一建其趨舍，雖見所好之物，不能引，不能引之謂“不拔”;一於其情，雖有可欲之類，神不為動，神不為動之謂“不脫”。為人子孔者，體此道以守宗廟，宗廟不滅之謂“祭祀不絕”。身以積精為德，家以資財為德，鄉國天下皆以民為德。今治身而外物不能亂其精神，故曰:“修之身，其德乃真。”真者，慎之固也。治家，無用之物不能動其計，則資有餘，故曰:“修之家，其德有餘。”治鄉者行此節，則家之有餘者舉眾，故曰:“修之鄉，其德乃長。”治邦者行此節，則鄉之有德者益眾，故曰:“修之邦，其德乃豐。”蒞天下者行此節，則民之生莫不受其澤，故曰:“修之天下，其德乃普。”修身者以此別君子小人，治鄉治邦蒞天下者名以此科適觀息耗，則萬不失一。故曰:“以身觀身，以家觀家，以鄉觀鄉，以邦觀邦，以天下觀天下。吾奚以知天下之然也?以此。”
?
?
????? 喻??? 老
??? 天下有道，無急患，則曰靜，遽傳不用。故曰：“卻走馬以糞。”天下無道，攻擊不休，相守數年不已，甲胄生蟣虱，燕雀處帷幄，而兵不歸。故曰：“戎馬生於郊。”
??? 翟人有獻豐狐、玄豹之皮于晉文公。文公受客皮而歎曰：“此以皮之美自為罪。”夫治國者以名號為罪，徐偃王是也；以城與地為罪，虞、虢是也。故曰：“罪莫大於可欲。”
??? 智伯兼范、中行而攻趙不已，韓、魏反之，軍敗晉陽，身死高梁之東，遂卒被分，漆其首以為溲器。故曰：“禍莫大於不知足。”
??? 虞君欲屈產之乘與垂棘之璧，不聽宮之奇，故邦亡身死。故曰：“咎莫¤於欲得。”
??? 邦以存為常，霸王其可也；身以生為常，富貴其可也。不以欲自害，則邦不亡，身不死。故曰：“知足之為足矣。”
??? 楚莊王既勝，狩於河雍，歸而賞孫叔敖。孫叔敖請漢間之地，沙石之處。楚邦之法，祿臣再世而收地，唯孫叔敖獨在。此不以其邦為收者，瘠也，故九世而祀不絕。故曰：“善建不拔，善抱不脫，子孫以其祭祀世世不輟。”孫叔敖之謂也。
??? 制在己曰重，不離位曰靜。重則能使輕，靜則能使躁。故曰：“重為輕根，靜為躁君。”故曰：“君子終日行，不離輜重”也。邦者，人君之輜重也。主父生傳其邦，此離其輜重者也，故雖有代、雲中之樂，超然已無趙矣。主父，萬乘之主，而以身輕天下。無勢之謂輕，離位之謂躁，是以生幽而死。故曰：“輕則失臣，躁則失君。”主父之謂也。
??? 勢重者，人君之淵也。君人者，勢重於人臣之間，失則不可複得也。簡公失之于田成，晉公失之於六卿，而邦亡身死。故曰：“魚不可脫於深淵。”賞罰者，邦之利器也，在君則制臣，在臣則勝君。君見賞，臣則損之以為德；君見罰，臣則益之以為威。人君見賞，則人臣用其勢；人君見罰，人臣乘其威。故曰：“邦之利器，不可以示人。”
??? 越王入宦于吳，而觀之伐齊以弊吳。吳兵既勝齊人于艾陵，張之江、濟，強之于黃池，故可制於五湖。故曰：“將欲弱之，必固強張之；將欲弱之，必固強之。”晉獻公將欲襲虞，遺之以璧馬；知伯將襲仇由，遺之以廣車。故曰：“將欲取之，必固與之。”起事於無形，而要大功於天下，“是謂微明”。處小弱而重自卑損，謂“弱勝強也。”
??? 有形之類，大必起於小；行久之物，族必起於少。故曰：“天下之難事必作于易，天下之大事必作於細。”是以欲制物者於其細也。故曰：“圖難於其易也，為大於其細也。”千丈之堤以螻蟻之穴潰；百尺之室，以突隙之煙焚。故曰：白圭之行堤也塞其穴，丈人之慎火也塗其隙，是以白圭無水難，丈人無火患。此皆慎易以避難，敬細以遠大者也。扁鵲見蔡桓公，立有間。扁鵲曰：“君有疾在腠理，不治將恐深。”桓侯曰：“寡人無。”扁鵲出。桓侯曰：“醫之好治不病以為功。”居十日，扁鵲複見曰：“君之病在肌膚，不治將益深。”桓侯不應。扁鵲出。桓侯又不悅。居十日，扁鵲複見曰：“君之病在腸胃，不治將益深。”桓侯不應。扁鵲出。桓侯又不悅。居十日，扁鵲望桓侯而還走，桓侯故使人問之。扁鵲曰：“病在腠理，湯熨之所及也；在肌膚，針石之所及也；在腸胃，火齊之所及也；在骨髓，司命之所屬，無奈何也。今在骨髓，臣是以無請也。”居五日，桓侯體痛，使人索扁鵲，已逃秦矣。桓侯遂死。故良醫之治病也，攻之於腠理。此皆爭之於小者也。夫事之禍福亦有腠理之地，故聖人蚤從事焉。
??? 昔晉公子重耳出亡，過鄭，鄭君不禮。叔瞻諫曰：“此賢公子也，君厚待之，可以積德。”鄭君不聽。叔瞻又諫曰：“不厚待之，不若殺之，無令有後患。”鄭君又不聽。及公子返晉邦，舉兵伐鄭，大破之，取八城焉。晉獻公以垂棘之璧假道于虞而伐虢，大夫宮之奇諫曰：“不可。唇亡而齒寒，虞、虢相救，非相德也。今日晉滅虢，明日虞必隨之亡。”虞君不聽，受其璧而假之道。晉已取虢，還，反滅虞。此二臣者皆爭於腠理者也，而二君不用也。然則叔瞻、宮之奇亦虞、鄭之扁鵲也，而二君不聽，故鄭以破，虞以亡。故曰：“其安易持也，其未兆易謀也。”
??? 昔者紂為象箸而箕子怖，以為象箸必不加於土¤，必將犀玉之杯；象箸玉杯必不羹菽藿，必旄、象、豹胎；旄、象、豹胎必不衣短褐而食於茅屋之下，則錦衣九重，廣室高臺。吾畏其卒，故怖其始。居五年，紂為肉圃，設炮烙，登糟丘，臨酒池，紂遂以亡。故箕子見象箸以知天下之禍。故曰：“見小曰明。”
??? 勾踐入宦于吳，身執干戈為吳王洗馬，故能殺夫差于姑蘇。文王見詈于王門，顏色不變，而武王擒紂於牧野。故曰：“守柔曰強。”越王之霸也不病宦，武王之王也不病詈。故曰：“聖人之不病也，以其不病，是以無病也。”
??? 宋之鄙人得璞玉而獻之子罕，子罕不受。鄙人曰：“此寶也，宜為君子器，不宜為細人用。”子罕曰：“爾以玉為寶，我以不受子玉為寶。”是以鄙人欲玉，而子罕不欲玉。故曰：“欲不欲，而不貴難得之貨。”
??? 王壽負書而行，見徐馮于周塗。馮曰：“事者，為也；為生於時，知者無常事。書者，言也；言生於知，知者不藏書。今子何獨負之而行？”於是王壽因焚書而舞之。故知者不以言談教，而慧者不以藏書篋。此世之所過也，而王壽複之，是學不學也。故曰：“學不學，複歸眾人之所過也。”
??? 夫物有常容，因乘以導之。因隨物之容，故靜則建乎德，動則順乎道。宋人有為其君以象為楮葉者，三年而成。豐殺莖柯，毫芒繁澤，亂之楮葉之中而不可別也。此人遂以功食祿于宋邦。列子聞於曰：“使天地三年而成一葉，則物之有葉者寡矣。”故不乘天地之資而載一人之身，不隨道理之數而學一人之智，此皆一葉之行也。故冬耕之稼，後稷不能羨也；豐年大禾，臧獲不能惡也。以一人之力，則後稷不足；隨自然，則臧獲有餘。故曰：“恃萬物之自然而不敢為也。”
??? 空竅者，神明之戶牖也。耳目竭於聲色，精神竭於外貌，故中無主。中無主，則禍福雖如丘山，無從識之。故曰：“不出於戶，可以知天下；不窺於牖，可以知天道。”此言神明之不離其實也。
??? 趙襄主學禦于王子于期，俄而與於期逐，三易馬而三後。襄主曰：“子之教我禦，術未盡也？”對曰：“術已盡，用之則過也。凡禦之所貴：馬體安于車，人心調于馬，而後可以進速致遠。今君後則欲逮臣，先則恐逮於臣。夫誘道爭遠，非先則後也，而先後心皆在於臣，上何以調于馬？此君之所以後也。”白公勝慮亂，罷朝，倒杖而策銳貫¤，血流至於地而不知。鄭人聞之曰：“¤之忘，將何不忘哉！”故曰：“其出彌遠者，其智彌少。”此言智周乎遠，則所遺在近也。是以聖人無常行也。能並智，故曰：“不行而知。”能並視，故曰：“不見而明。”隨時以舉事，因資而立功，用萬物之能而獲利其上，故曰：“不為而成。”
??? 楚莊王蒞政三年，無令發，無政為也。右司馬御座而與王隱曰：“有鳥止南方之阜，三年不翅，不飛不鳴，嘿然無聲，此為何名？”王曰：“三年不翅，將以長羽翼；不飛不鳴，將以觀民則。雖無飛，飛必沖天；雖無鳴，鳴必驚人。子釋之，不穀知之矣。”處半年，乃自聽政。所廢者十，所起者九，誅大臣五，舉處士六，而邦大治。舉兵誅齊，敗之徐州，勝晉於河雍，合諸侯于宋，遂霸天下。莊王不為小害善，故有大名；不蚤見示，故有大功。故曰：“大器晚成，大音希聲。”
??? 楚莊王欲伐越，杜子諫曰：“王之伐越，何也？”曰：“政亂兵弱。”杜子曰：“臣愚患之。智如目也，能見百步之外而不能自見其睫。王之兵自敗于秦、晉，喪地數百里，此兵之弱也；莊蹊蹺為盜於境內而吏不能禁，此政之亂也。王之弱亂，非越之下也，而欲伐越，此智之如目也。”王乃止。故知之難，不在見人，在自見。故曰：“自見之謂明。”
??? 子夏見曾子。曾子曰：“何肥也？”對曰：“戰勝，故肥也。”曾子曰：“何謂也？”子夏曰：“吾入見先王之義則榮之，出見富貴之樂又榮之，兩者戰於胸中，未知勝負，故¤。今先王之義勝，故肥。”是以志之難也，不在勝人，在自勝也。故曰：“自勝之謂強。"
??? 周有玉版，紂令膠鬲索之，文王不予；費仲來求，因予之。是膠鬲賢而費仲無道也。周惡賢者之得志也，故予費仲。文王舉太公于渭濱者，貴之也；而資費仲玉版者，是愛之也。故曰：“不貴其師，不愛其資，雖知大迷，是謂要妙。”
?
?
????? 說 林 上
??? 湯以伐桀，而恐天下言己為貪也，因乃讓天下於務光。而恐務光之受之也，乃使人說務光曰：“湯殺君而欲傳惡聲於子，故讓天下於子。”務光因自投於河。
??? 秦武王令甘茂擇所欲為於仆與行事。孟卯曰：“公不如為仆。公所長者，使也。公雖為仆，王猶使之於公也。公佩仆璽而為行事，是兼官也。”
??? 子圉見孔子于商太宰。孔子出，子圉入，請問客。太宰曰：“吾已見孔子，則視子猶蚤虱之細者也。吾今見之於君。”子圉恐孔子貴於君也，因謂太宰曰：“君已見孔子，亦將視子猶蚤虱也。”太宰因弗複見也。
??? 魏惠王為臼裏之盟，將複立于天子。彭喜謂鄭君曰：“君勿聽。大國惡有天子，小國利之。若君與大不聽，魏焉能與小立之？”
??? 晉人伐鄭，齊桓公將救之。鮑叔曰：“太蚤。邢不亡，晉不敝；晉不敝，齊不重。且夫持危之功，不如存亡之德大。君不如晚救之以敝晉，齊實利。待邢亡而複存之，其名實美。”桓公乃弗救。
??? 子胥出走，邊候得之。子胥曰：“上索我者，以我有美珠也。今我已亡之矣。我且曰：子取吞之。”候因釋之。
??? 慶封為亂于齊而欲走越。其族人曰：“晉近，奚不之晉？”慶封曰：“越遠，利以避難。”族人曰：“變是心也，居晉而可；不變是心也，雖遠越，其可以安乎？”
??? 智伯索地于魏宣子，魏宣子弗予。任章曰：“何故不予？”宣子曰：“無故請地，故弗予。”任章曰：“無故索地，鄰國必恐。彼重欲無厭，天下必懼。君予于地，智伯必驕而輕敵，鄰邦必懼而相親。以相親之兵待輕敵之國，則智伯之命不長矣。《周書》曰：‘將欲敗之，必姑輔之；將欲取之，必姑予之。’君不如與之以驕智伯。且君何釋以天下圖智氏，而獨以吾國為智氏質乎？”君曰：“善。”乃與之萬戶之邑。智伯大悅，因索地于趙，弗與，因圍晉陽。韓、魏反之外，趙氏應之內，智氏以亡。
? 秦康公築台三年。荊人起兵，將欲以兵攻齊。任妄曰：“饑召兵，疾召兵，勞召兵，亂召兵。君築台三年，今荊人起兵將攻齊，臣恐其攻齊為聲，而以襲秦為實也，不如備之。”戍東邊，荊人輟行。
??? 齊攻宋，宋使臧孫子南求救于荊。荊大說，許救之，甚勸。臧孫子憂而反。其禦曰：“索救而得，今子有憂色，何也？”臧孫子曰：“宋小而齊大。夫救小宋而惡于大齊，此人之所以憂也，而荊王說，必以堅我也。我堅而齊敝，荊之所利也。”臧孫子乃歸。齊人拔五城于宋而荊救不至。
??? 魏文侯借道于趙而攻中山，趙肅侯將不許。趙刻曰：“君過矣。魏攻中山而弗能取，則魏必罷。罷則魏輕，魏輕則趙重。魏拔中山，必不能越趙而有中山也。是用兵者魏也，而得地者趙也。君必許之。許之而大歡，彼將知君利之也，必將輟行。君不如借之道，示以不得已也。”
??? 鴟夷子皮事田成子。田成子去齊，走而之燕，鴟夷子皮負傳而從。至望邑，子皮曰：“子獨不聞涸澤之蛇乎？澤涸，蛇將徙。有小蛇謂大蛇曰：‘子行而我隨之，人以為蛇之行者耳，必有殺子。不如相銜負我以行，人以我為神君也。’乃相銜負以越公道。人皆避之，曰：‘神君也。’今子美而我惡。以子為我上客，千乘之君也；以子為我使者，萬乘之卿也。子不如為我舍人。”田成子因負傳而隨之。至逆旅，逆旅之君待之甚敬，因獻酒肉。
??? 溫人之周，周不納客。問之曰：“客耶？”對曰：“主人。”問其巷人而不知也，吏因囚之。君使人問之曰：“子非周人也，而自謂非客，何也？”對曰：“臣少也誦《詩》曰：‘普天之下，莫非王土；率土之濱，莫非王臣。’今君，天子，則我天子之臣也。豈有為人之臣而又為之客哉？故曰：主人也。”君使出之。
??? 韓宣王謂¤留曰：“吾欲兩用公仲、公叔，其可乎？”對曰:“不可。晉用六卿而國分;簡公兩用田成、闞止而簡公殺魏兩用犀首、張儀，而西河之外亡。今王兩用之，其多力者樹其黨，寡力者借外權。群臣有內樹黨以驕主，有外為交以削地，則王之國危矣。”
??? 紹績味醉寐而亡其裘。宋君曰:“醉足以亡裘乎?”對曰:“桀以醉亡天下，而《康誥》曰‘毋彝酒’者，彝酒，常酒也。常酒者，天子失天下，匹夫失其身。”
??? 管仲、隰朋從於桓公而伐孤竹，春往冬反，迷惑失道。管仲曰:“老馬之智可用也。”乃放老馬而隨之，遂得道。行山中無水，隰朋曰:“蟻冬居山之陽，夏居山之陰。蟻壞一寸而仞有水。”乃掘地，遂得水。以管仲之聖而隰朋之智，至其所不知，不難師于老馬與蟻。今人不知以其愚心而師聖人之智，不亦過乎?
??? 有獻不死之藥于荊王者，謁者操之以入。中射之士問曰:“可食乎?”曰:“可。”因奪而食之。王大怒，使人殺中射之士。中射之士使人說王曰:“臣問謁者，曰‘可食’，臣故食之，是臣無罪，而罪在謁者也。且客獻不死之藥，臣食之而王殺臣，是死藥也，是客欺王也。夫殺無罪之臣，而明人之欺王也，不如釋臣。”王乃不殺。
??? 田駟欺鄒君，鄒君將使人殺之。田駟恐，告惠子。惠子見鄒君曰：“今有人見君，則¤其一目，奚如？”君曰：“我必殺之。”惠子曰：“瞽，兩目¤，君奚為不殺？”君曰：“不難勿¤。”惠子曰：“田駟東慢齊侯，南欺荊王。駟之於欺人，瞽也，君奚怨焉？”鄒君乃不殺。
??? 魯穆公使眾公子或宦于晉，或宦于荊。犁鋤曰:“假人於越而救溺子，越人雖善遊，子必不生矣。失火而取水於海，海水雖多，火必不滅矣，遠水不救近火也。今晉與荊雖強，而齊近，魯患其不救乎!”
??? 嚴遂不善周君，患之。馮沮曰:“嚴遂相，而韓傀貴於君。不如行賊于韓傀，則君必以為嚴氏也。”
??? 張譴相韓，病將死。公乘無正懷三十金而問其疾。居一日，君問張譴曰：“若子死，將誰使代子？”答曰：“無正重法而畏上，雖然，不如公子食我之得民也。”張譴死，因相公乘無正。
??? 樂羊為魏將而攻中山，其子在中山。中山之君烹其子而遺之羹，樂羊坐於幕下而啜之，盡一杯。文候謂堵師贊曰:“樂羊以我故而食其子之肉。”答曰:“其子而食這，且誰不食?”樂羊罷中山，文候賞其功而疑其心。孟孔獵得¤，使秦西巴持之歸，其母隨之而啼。秦西巴弗忍而與之。孟孔歸，至而求¤。答曰:“餘弗忍而與其母。”孟孔大怒，逐之。居三月，複召以為其子傳。其禦曰:“曩將罪之，今召以為子傳，何也?”孟孔曰:“夫不忍¤，又且忍吾子乎?”故曰:“巧詐不如拙誠。”樂羊以有功見疑，秦西巴以有罪益信。
??? 曾從子，善相劍者也。衛君怨吳王。曾從子曰:“吳王好劍，臣相劍者也。臣請為吳王相劍，拔而示之，因為君刺之。”衛君曰:“子之為是也，非緣義也，為利也。吳強而富，衛弱而貧。子必往，吾恐子為吳王用之於我也。”乃逐之。
??? 紂為象箸而箕子怖，以為象箸必不盛羹於土¤，則必將犀玉之杯；玉杯象箸必不盛菽藿，則必旄象豹胎；旄象豹胎必不衣短褐而舍茅茨之下，則必錦衣九重，高臺廣室也。稱此以求，則天下不足矣。聖人見微以知萌，見端以知末，故見象箸而怖，知天下之不足也。
??? 周公旦已勝殷，將攻商蓋。辛公甲曰：“大難攻，小易服。不如服眾小以劫大。”乃攻九夷而商蓋服矣。
??? 紂為長夜之飲，歡以失日，問其左右，盡不知也。乃使人問箕子。箕子謂其徒曰：“為天下主而一國皆失日，天下其危矣。一國皆不知而我獨知之，吾其危矣。”辭以醉而不知。
??? 魯人身善織屨，妻善織縞，而欲徙於越。或謂之曰：“子必窮矣。”魯人曰：“何也？”曰：“屨為屢之也，而越人跣行；縞為冠之也，而越人被發。以子之所長，游于不用之國，欲使無窮，其可得乎？”
??? 陳軫貴于魏王。惠子曰:“必善事左右。夫楊，橫樹之節生，倒樹之即生，折而樹之又生。然使十人樹之而一人拔之，則毋生楊。至以十人之眾，樹易生之物，而不勝一人者，何也?樹之難而去之易也。子雖工自樹于王，而欲去子者從，子必危矣。"
???? 魯季孫新弑其君，吳起仕焉。或謂起曰:“夫死者，始死而備，已備而衄，已衄而灰，已灰而土。及其土也，無可為者矣。今季孫乃始血，其毋乃未可知也。”吳起因去之晉。
??? 隰斯彌見田成子，田成子與登臺四望。三面皆暢，南望，隰子家之樹蔽之。田成子亦不言。隰子歸，使人伐之。斧離數創，隰子止之。其相室曰:“何變之數也?”隰子曰:“古者有諺曰:‘知淵中之魚者不祥。’夫田子將有大事，而我示之知微，我必危矣。不伐樹，未有罪也;知人之所不言，其罪大矣。”乃不伐也。
??? 楊子過於宋東之逆旅。有妾二人，其惡者貴，美者賤。楊子問其故。逆旅之父答曰:“美者自美，吾不知其美也；惡者自惡，吾不知其惡也；”楊子謂弟子曰：“行賢而去自賢之心，焉往而不美。
? 衛人嫁其子而教之曰：“必私積聚。為人婦而出，常也；其成居，幸也。”其子因私積聚，其姑以為多私而出之。其子所以反者倍其所以嫁。其父不自罪於教子非也，而自知其益富。念人臣之處官者，皆是類也。
??? 魯丹三說中山之君而不受也，因散五十金事其左右。複見，未語，而君與之食。魯丹出，而不反舍，遂去中山。其禦曰:“反見，乃始善我。何故去之?”魯丹曰:“夫以人言善我，必以人言罪我。”未出境，而公子惡之曰:“為趙來間中山。”君因索而罪之。
??? 田伯鼎好士而存其君，白公好士而亂荊。其好士則同，其所以為則異。公孫友自刖而尊百里，豎刁自宮而諂桓公。其自刑則同，其所以自刑之為則異。慧子曰：“狂者東走，逐者亦東走。其東走則同，其所以東走之為則異。故曰：同事之人，不可不審察也。”
?
????? 說 林 下
??? 伯樂教二人相¤馬，相與之簡子廄觀馬。一人舉¤馬。其一人從後而循之，三撫其尻而馬不¤。此自以為失相。其一人曰：“子非失相也。此其為馬也，¤肩而腫膝。夫踢馬也者，舉後而任前，腫膝不可任也，故後不舉。子巧于相¤馬而拙于任腫膝。"夫事有所必歸，而以有所腫膝而不任，智者之所獨知也。惠子曰:“置狷於柙中，則與豚同。"故勢不便，非所以逞能也。
? 衛將軍文子見曾子，曾子不起而延於坐席，正身於奧。文子謂其禦曰:“曾子，愚人也哉!以我為君子也，君子安可毋敬也?以我為暴人也，暴人安可侮也?曾子不戮，命也”
??? 鳥有¤¤者，重首而屈尾，將欲飲於河，則必顛。乃銜其羽而飲之，人之所有飲不足者，不可不索其羽也。
? ?¤似蛇，蠶似¤。人見蛇，則驚核;見¤，則毛起。漁者持¤，婦人拾蠶，利之所在，皆為賁、諸。
? 伯樂教其所憎者相千里之馬，教其所愛者相馭馬。千里之馬時一，其利緩;駑馬日售，其利急。此《周書》所謂“下言而上用者，惑也。”
? 桓赫曰:“刻削之道，鼻莫如大，目莫如小。鼻大可小;小不可大也。目小可大;大不可小也。”舉事亦然。為其後可複者也，則事寡敗矣。
? 崇候、惡來知不適紂之誅也，而不見武王之滅之也。比干、子胥知其君之必亡也，而不知身之死也。故曰:“崇候、惡來知心而不知事，比干、子胥知事而不知心。”聖人其備矣。
? 宋太宰貴而主斷。季子將見宋君，梁子聞之曰:“語必可與太宰三坐乎，不然，將不免。”季子因說以貴主而輕國。
? 楊朱之弟楊布衣素衣而出。天雨，解素衣，衣緇衣而反，其狗不知而吠呔之。楊布怒，將擊之。楊朱曰:“子勿擊也，子亦猶是。曩者使女狗白而往，墨而來，子豈能毋怪哉?"
? 惠子曰:羿勢決持捍，操弓關機，越人爭為持的。弱子捍弓，慈母入室閉戶。”故曰:“可必，則越人不疑羿;不可必，則慈母逃弱子。”
? 桓公問管仲:“富有涯乎?”答曰:“水之以涯，其無水者也;富之以涯，其富已足者也。人不能自止於足，而亡其富之涯乎!”
?? 宋之富賈有監止子者，與人爭買百金之璞玉，因佯失而毀之，負其百金，而理其毀瑕，得千溢焉。事有舉之而有敗，而賢其毋舉之者，負之時也。
?? 有欲以禦見荊王者，眾騶妒之。因曰:“臣能¤鹿。”見王。王為禦，不及鹿;自禦，及之。王善其禦也，乃言眾騶妒之。
? 荊令公子將伐陳。丈人送之曰:“晉強，不可不慎也。”公子曰:“丈人奚憂?吾為丈人破晉。”丈人曰：“可。吾方廬陳南門之外。”公子曰：“是何也？”曰：“我笑勾踐也。為人之如是其易也，已獨何為密密十年難乎?”
??? 堯以天下讓許由，許由逃之，舍于家人，家人藏其皮冠，夫棄天下而家人藏其皮冠，是不知許由者也。
? 三虱相與訟，一虱過之，曰:“訟者奚說?”三虱曰:“爭肥饒之地。”一虱曰:“若亦不患臘之至而茅之燥耳，若又奚患?”於是乃相與聚嘬其母而食之。彘¤，人乃弗殺。
? 蟲有虺者，一身兩口，爭食相¤也。遂相殺，因自殺。人臣之爭事而亡其國者，皆虺類也。
? 宮有堊，器有滌，則潔矣。行身亦然，無滌堊之地，則寡非矣。
? 公子糾將為亂，桓公使使者視之。使者報曰:“笑不樂，視不見，必為亂。”乃使魯人殺之。
? 公孫弘斷發而為越王騎，公孫喜使人絕之曰:“吾不與子為昆弟矣。”公孫弘曰:“我斷發，子斷頸而為人用兵，我將謂之何?”周南之戰，公孔喜死焉。
? 有與悍者鄰，欲賣宅而避之。人曰:“是其貫將滿矣，子姑待之。”答曰:“吾恐其以我滿貫也。”遂去之。故曰:“物之幾者 ，非所靡也。”
? 孔子謂弟子曰:“孰能道子西釣名也?”子貢曰:“賜也能。”乃道之，不復疑也。孔子曰:“寬哉，不被於利!潔哉，民性有恆!曲為曲，直為直。”孔子曰子西不免。白公之難，子西死焉。故曰:“直于行者曲于欲。”
? 晉中行文子出亡，過於縣邑。從者曰:“此嗇夫，公之故人。公奚不休舍，且待後車?”文子曰:“吾嘗好音，此人遺我鳴琴;吾好佩，此人遺我玉環:是振我過者也。以求容於我者，吾恐其以我求容於人也。”乃去之。果收文子後車二乘而獻之其君矣。
? 周¤謂宮他曰:“為我謂齊王曰:以齊資我于魏，請以魏事王。”宮他曰:“不可，是示之無魏也，齊王必不資于無魏者，而以怨有魏者。公不如曰:以王之所欲，臣請以聽魏聽王。齊王必以公為有魏也，必因公。是公有齊也，因以有齊、魏矣。”
? 白圭謂宋大尹曰:“君長自知政，公無事矣。今君少主也而務名，不如令荊賀君之孝也，則君不奪公位，而大敬重公，則公常用宋矣。
? 管仲、鮑叔相謂曰：”君亂甚矣，必失國。齊國之諸公子其可輔者，非公子糾，則小白也。與子人事一人焉，先達者相收。”管仲乃從公子糾，鮑叔從小白。國人果弑君。小白先人為君，魯人拘管仲而效之，鮑叔言而相之。故諺曰:“巫咸雖善祝，不能自祓也;秦醫雖善除，不能自彈也。”以管仲之聖而待鮑叔之助，此鄙諺所謂“虜自賣裘而不售，士自譽辯而不信”者也。
? 荊王代吳，吳使沮衛、¤融犒于荊師，而將軍曰:“縛之，殺以釁鼓。”問之曰:“女來蔔乎?”答曰:“蔔。”“卜吉乎?”曰:“今荊將欲女釁鼓，其何也?”答曰:“是故其所以吉也。吳使臣來也，固視將這軍怒，將軍怒，將深溝高壘;將軍不怒，將懈怠。今也將軍殺臣，則吳必警守矣。且國之蔔，非為一臣蔔。夫殺一臣而存一國，其不言吉，何也?且死者無知，則以臣釁鼓無益也;死者有知也，臣將當戰之時，臣使鼓不鳴。”荊人因不殺也。
? 知伯將伐仇由，而道難不通，乃鑄大鍾遺仇由之君。仇由之君大說，除道將內之。赤章曼枝曰:“不可。此小之所以事大也，而今也大以來，卒必隨之，不可內也。”仇由之君不聽，遂內之。赤章曼枝因斷轂而驅，至於齊，七月而仇由亡矣。
? 越已勝吳，又索卒于荊而攻晉。左史倚相謂荊王曰:“夫越破吳，豪士死，銳卒盡，大甲傷。今又索卒以攻晉，示我不病也。不如起師與分吳。”荊王曰:“善。”因起師而從越。越王怒，將擊之。大夫種曰:“不可。吾豪士盡，大甲傷。我與戰，必不克，不如賂之。”乃割露山之陰五百里以賂之。
? 荊伐陳，吳救之，軍間三十裏。雨十日，夜星。左史倚相謂之期曰:“雨十日，甲輯而兵聚。吳人必至，不如備之。”乃為陳。陳未成也而吳人至，見荊陳而反。左史曰:“吳反覆六十裏，其君子必休，小人必食。我行三十裏擊之，必可敗也。”乃從之，遂破吳軍。
? 韓趙相與為難。韓子索兵于魏曰:“原借師以伐趙。”魏文候曰:“寡人與趙兄弟，不可以從。”趙又索兵以攻韓。文候曰:“寡人與韓兄弟，不敢從。”二國不得兵，怒而反。已乃知文候以構於已，乃皆朝魏。
? 齊伐魯，索讒鼎，魯以其雁往。齊人曰:“雁也。”魯人曰:“真也。”齊曰:“使東正子春來，吾將聽子。”魯君請樂正子春，樂正子春曰:“胡不以其真往也?”君曰:“我愛之。”答曰:“臣亦愛臣之信。”
? 韓咎立為君未定也。弟在周，周欲重之，而恐韓咎不立也。綦母恢曰:“不若以車百乘送之。得立，因曰為戒;不立，則曰業效賊也。”
? 靖郭君將城薛，客多以諫者。靖郭君謂謁者曰:“毋為客通。”齊人有請見者曰:“臣請三言而已。過三言，臣請烹。”靖郭君因見之。客趨進曰:“海大魚。”因反走。靖郭君曰:請聞其說。客曰:“臣不敢以死為戲。”靖郭君曰:“原為寡人言之。”答曰:“君聞大魚乎?綱不能止，繳不能¤也，蕩而失水，螻蟻得意焉。今夫齊亦君之海也。君長有齊，奚以薛為?君失齊，雖隆薛城至於天，猶無益也。”靖郭君曰:“善。”乃輟，不城薛。
? 荊王弟在秦，秦不出也。中射之士曰:“資臣百金，臣能出之。”因載百金之晉，見叔向，曰:“荊王弟在秦，秦不出也。請以百金委叔向。”叔向受金，而以見之晉平公曰:“可以城壺丘矣。”平公曰:“何也?”對曰:“荊王弟在秦，秦不出也，是秦惡荊也，必不敢禁我城壺丘。若禁之，我曰:‘為我出荊王之弟，吾不城也。’彼如出之，可以德荊;彼不出，是卒惡也，必不敢禁我城壺丘矣。”公曰:‘善。’乃城壺丘。謂秦公曰:“為我出荊王之弟，吾不城也。”秦因出之。荊王大說，以鏈金百鎰遺晉。? 
? 闔廬攻郢，戰三勝，問子胥曰:“可以退乎？”問子胥曰：“溺人者一飲而止，則無遂者，以其休也。不如乘之以沉之。”
? 鄭人有一子，將宦，謂其家曰:“必築壞牆，是不善，人將竊。”其巷人亦雲。不時築，而人果竊之。以其子為智，以巷人告者為盜。
?
????? 觀??? 行
? 古之人，目短於自見，故以鏡觀面;智短於自知，故以道正已。故鏡無見疵之罪，道無明過之怨。目失鏡，則無以正鬚眉;身失道，則無以知迷惑。西門豹之性急，故佩韋以緩已;董安於之心緩，故佩統以自急。故以有餘補不足，以長績短之謂明主。
? 天下有信數三:一曰智有所有不能立，二曰力有所不能舉，三曰強有所有不能勝。故雖有堯之智而無眾人之助，大功不立;有鳥獲之勁而不得人助，不能自舉;有賁、育之強而無法術，不得長勝。故勢有不可得，事有不可成。故鳥獲輕千鈞也而重其身，非其身重於千鈞也，勢不便也。離朱易百步而難眉睫，非百步近而眉睫遠也，道不可也。故明主不竊鳥獲以其不能自舉，不因離朱以其不能自見。因可勢，求易道，故用力寡而功名立。時有滿虛，事有利害，物有生死，人主為三者發鼓怒之色，則金石之士離心焉。聖賢之朴深矣。故明主觀人，不使人觀已。明于堯不能獨成，烏獲不能自舉，賁、育之不能自勝，以法術則觀行之道畢矣。
??? 
????? 安??? 危
? 安術有七，危道有六。
? 安術: 一曰，賞罰隨是非;二曰，禍福隨善惡;三曰，死生隨法度;四曰，有賢不肖而無愛惡;五曰，有愚智而無非譽;六曰，有尺寸而無意度;七曰，有信而無詐。
? 危道:一曰，斫削於繩之內;二曰，斷割於法之外;三曰，利人之所害;四曰，樂人之所禍;五曰，危人于所安;六曰，所愛不親，所惡不疏。如此，則人失其所以樂生，而亡其所以重死。人不樂生，則人主不尊:不重死，則令不行也。
? 使天下皆極智慧於儀錶，盡力於權衡，以動則勝，以靜則安。治世使人樂生於為是，愛身於為非，小人少而君子多。故社稷常立，國家久安。奔車之上無仲尼，覆舟之下無伯夷。故號令者，國之舟車也。安則智廉生，危則爭鄙起。故安國之法，若饑而食，寒而衣，不令而自然也。先王寄理於竹帛。其道順，故後世服。今使人去饑寒，雖賁、育不能行;廢自然，雖順道而不立。強勇之所不能行，則上不能安。上以無厭責已盡。則下對“無有”;無有，則輕法。法所以為國也，而輕之，則功不立，名不成。
? 聞古扁鵲之治其病也，以刀否則骨;聖人之救危國也，以忠拂耳。刺骨，故小痛在體而長利在身;拂耳，故小逆在心而久福在國。故甚病之人利在忍痛，猛毅之君以福拂耳。忍痛，故扁鵲盡巧;拂耳，則子胥不失。壽安之術也。病而不忍痛，則失扁鵲之巧;危而不拂耳，則失聖人之意。如此，長利不遠垂，功名不久立。
? 人主不自刻以堯而責人臣以子胥，是幸殷人之盡如此幹;盡如此幹，則上不失，下不亡。不權其力而有田成，而幸其身盡如比干，故國不得一安。廢堯、舜而方桀、紂，則人不得樂所長而憂所短。失所長，則國家無功;守所短，則民不樂生。以無功禦不樂生，不可行于齊民。如此，則上無以使下，下無以事上。
? 安危在是非，不在於強弱。存亡在虛實，不在於眾寡，故齊，萬乘也，而名實不稱，上空虛于國，內不充滿於名實，故臣得奪主。桀，天子也，而無是非;賞於無功，使讒諛以詐偽為貴;誅於無罪，使傴以天性剖背。以詐偽為是，天性為非，小得勝大。
? 明主堅內，故不外失，失之近而不亡於遠者無有。故周之奪殷也，拾遺於庭。使殷不遺於朝，則周不敢望秋毫於境。而況敢易位乎?
? 明主之道忠法，其法忠心，故監之而治，去之而思。堯無膠漆之約於當世而道行，舜無置錐之地於後世而德結。能立道于往古，而垂德于萬世者之謂明主。
?
?
?
????? 守??? 道
??? 聖王之立法也，其賞足以勸善，其威足以勝暴，其備足以必完法。治世之臣，功多者位尊，力極者賞厚，情盡者名立。善之生如春，惡之死如秋，故民勸極力而樂盡情，此之謂上下相得。上下相得，故能使用力者自極於權衡，而務至於任鄙；戰士出死，而願為賁、育；守道者皆懷金石玉之心，以死子胥之節。用力者為任鄙，戰如賁、育，中為金石，則君人者高枕而守己完矣。
??? 古之善守者，以其所重禁其所輕，以其所難止其所易，故君子與小人俱正，盜蹠與曾、史俱廉。何以知之？夫貪盜不赴溪而掇金，赴溪而掇金，則身不全。賁、育不量敵，則無勇名；盜蹠不計可，則利不成。明主之守禁也，賁、育見侵於其所不能勝，盜蹠見害於其所不能取，故能禁賁、育之所不能犯，守盜蹠之所不能取，則暴者守願，邪者反正。大勇願，巨盜貞，則天下公平，而齊民之情正矣。
??? 人主離法失人，則危于伯夷不妄取，而不免于田成、盜蹠之禍。何也？今天下無一伯夷，而奸人不絕世，故立法度量。度量信，則伯夷不失是，而盜蹠不得非。法分明，則賢不得奪不肖，強不得侵弱，眾不得暴寡。托天下於堯之法，則貞士不失分，奸人不僥倖。寄千金于羿之矢，則伯夷不得亡，而盜蹠不敢取。堯明於不失奸，故天下無邪；羿巧於不失發，故千金不亡。邪人不壽而盜蹠止。如此，故圖不載宰予，不舉六卿；書不著子胥，不明夫差。孫、吳之略廢，盜蹠之心伏。人主甘服於玉堂之中，而無嗔目切齒傾取之患；人臣垂拱手金城之內，而無扼腕聚唇嗟¤之禍。服虎而不以柙，禁奸而不以法，塞偽而不以符，此賁、育之所患，堯、舜之所難也。故設柙，非所以備鼠也，所以使怯弱能服虎也；立法，非所以備曾、史也，所以使庸主能止盜蹠也；為符，非所以豫尾生也，所以使眾人不相謾也。不獨恃比干之死節，不幸亂臣之無詐也；恃怯之所能服，握庸主之所易守。當今之世，為人主忠計，為天下結德者，利莫長於此。故君人者無亡國之圖，而忠臣無失身之畫。明於尊位必賞，故能使人盡力於權衡，死節於官職。通賁、育之情，不以死易生；惑於盜蹠之貪，不以財易身；則守國之道畢備矣。
?
????????? 用??? 人
??? 聞古之善用人者，必循天順人而明賞罰。循天，則用力寡而功立；順人，則刑罰省而令行；明賞罰，則伯夷、盜蹠不亂。如此，則白黑分矣。治國之臣，效功于國以履位，見能於官以受職，盡力于權衡以任事。人臣皆宜其能，勝其官，輕其任，而莫懷餘力于心，莫負兼官之責於君。故內無伏怨之亂，外無馬服之患。明君使事不相干，故莫訟；使士不兼官，故技長；使人不同功，故莫爭。爭訟止，技長立，則強弱不觳力，冰炭不合形，天下莫得相傷，治之至也。
??? 釋法術而心治，堯不能正一國，去規矩而妄意度，奚仲不能成一輪；廢尺寸而差短長，王爾不能半中。使中主守法術，拙匠守規矩尺寸，則萬不失矣。君人者，能去賢巧之所不能，守中拙之所萬不失，則人力盡而功名立。
? 明主立可為之賞，設可避之罰。故賢者勸賞而不見子胥之禍，不肖者少罪而不見傴剖背，肓者處平而不遇深溪，愚者守靜而不陷險危。如此，則上下之恩結矣。古之人曰:“其心難知，喜怒難中也。”故以表示目，以鼓語耳，以法教心。君人者釋三易之數而行一難知之心，如此，則怒積於上而怨積於下。以積怨而禦積怨，則兩危矣。明主之表易見，故約立;其教易知，故言用;其法易為，故令行。三者立而上無私心，則不得循法而治，望表而動，隨繩而斫，因攢而縫。如此，則上無私威之毒，而下無愚拙之誅。故上居明而少怒，下盡忠而少罪。
? 聞之曰:“舉事無患者，堯不得也。”而世未嘗無事也。君人者不輕爵祿，不易富貴，不可與救危國。故明主厲廉恥，招仁義。昔者介子推無爵祿而義隨文公，不忍口腹而仁割其肌，故人主結其德，書圖著其名。人主樂乎使人以公盡力，而苦乎以私奪威;人臣安乎以能受職，而苦乎以一負二。故明主除人臣之所苦，而立人主之所樂。上下之利，莫長於此。不察私門之內，輕慮重事，厚誅薄罪，久怨細過，長侮偷快，數以德追禍，是斷手而續以玉也，故世有易身之患。
? 人主立難為而罪不及，則私怨生;人臣失所長而奉難給，則伏怨結。勞苦不撫循，憂悲不哀憐;喜則譽小人，賢不肖俱賞;怒則毀君子，使伯夷與盜蹠俱辱;故臣有叛主。
? 使燕王內憎其民而外愛魯人，而燕不用而魯不附。民見憎，不能盡力而務功;魯見說，而不能離死命而親他主。如此，則人臣為隙穴，而人主獨立。以隙穴之臣而事獨立之主，此之謂危殆。
? 釋儀的而妄發，雖中小不巧;釋法制而妄怒，雖殺戮而奸人不恐。罪生甲，禍歸乙，伏怨乃結。故至治之國，有賞罰而無喜怒，故聖人極有刑法，而死無螫毒，故奸人服。發矢中的，賞罰當符，故堯複生，羿複立。如此，則上無殷、夏之患，下無比干之禍，君高枕而臣樂業，道蔽天地，德極萬世矣。
? 夫人主不寒隙穴而勞力於赭堊，暴雨疾風必壞。不去眉睫之禍而慕賁、育之死，不謹蕭牆之患而固金城於遠境，不用近賢之謀而外結萬乘之交於千里，飄風一旦起，則賁、育不及救，而外交不及至，禍莫大於此。當今之世，為人主忠計者，必無使燕王說魯人，無使近世慕賢于古，無思越人以救中國溺者。如此，則上下親，內功立，外名成。
?
?
????? 功??? 名〈全〉
??? 明君之所以立功成名者四：一曰天時，二曰人心，三曰技能，四曰勢位。非天時，雖十堯不能冬生一穗；逆人心，雖賁、育不能盡人力。故得天時，則不務而自生，得人心，則不趣而自勸；因技能，則不急而自疾；得勢位，則不推進而名成。若水之流，若船之浮。守自然之道，行毋窮之令，故曰明主。
??? 夫有材而無勢，雖賢不能制不肖。故立尺材于高山之上，則臨千仞之溪，材非長也，位高也。桀為天子，能制天下，非賢也，勢重也；堯為匹夫，不能正三家，非不肖也，位卑也。千鈞得船則浮，錙銖失船則沉，非千鈞輕錙銖重也，有勢之與無勢也。故短之臨高也以位，不肖之制賢也以勢。人主者，天下一力以共載之，故安；眾同心以共立之，故尊。人臣守所長，盡所能，故忠。以尊主禦忠臣，則長樂生而功名成。名實相持而成，形影相應而立，故臣主同欲而異使。人主之患在莫之應，故曰，一手獨拍，雖疾無聲。人臣之憂在不得一，故曰，右手畫圓，左手畫方，不能兩成。故曰，至治之國，君若桴，臣若鼓，技若車，事若馬。故人有餘力易於應，而技有餘巧便於事。立功者不足於力，親近者不足于信，成名者不足於勢，近者不親，而遠者不結，則名不稱實者也。聖人德若堯、舜，行若伯夷，而位不載於世，則功不立，名不遂。故古之能致功名者，眾人助之以力，近者結之以成，遠者譽之以名，尊者載之以勢。如此，故太山之功長於國家，而日月之名久著於天地。此堯之所以南面而守名，舜之所以北面而效功也。
?
????? 大??? 體〈全〉
??? 古之全大體者：望天地，觀江海，因山谷，日月所照，四時所行，雲布風動；不以智累心，不以私累己；寄治亂於法術，托是非於賞罰，屬輕重於權衡；不逆天理，不傷情性；不吹毛而求小疵，不洗垢而察難知；不引繩之外，不推繩之內；不急法之外，不緩法之內；守成理，因自然；禍福生乎道法，而不出乎愛惡；榮辱之責在乎己，而不在乎人。故至安之世，法如朝露，純樸不散，心無結怨，口無煩言。故車馬不疲弊於遠路，旌旗不亂乎大澤，萬民不失命於寇戎，雄駿不創壽於旗幢；豪傑不著名于圖書不錄功於盤盂，記年之牒空虛。故曰：利莫長乎簡，福莫久于安。使匠石以千歲之壽操鉤，視規矩，舉繩墨，而正太山；使賁、育帶幹將而齊萬民；雖盡力于巧，極盛于壽，太山不正，民不能齊。故曰：古之牧天下者，不使匠石極巧以敗太山之體，不使賁、育盡威以傷萬民之性。因道全法，君子樂而大奸止。澹然閒靜，因天命，持大體。故使人無離法之罪，魚無失水禍。如此，故天下少不可。
??? 上不天則下不遍覆，心不地則物不必載。太山不立好惡，故能成其高；江海不擇小助，故能成其富。故大人寄形于天地而萬物備，曆心於山海而國家富。上無忿怒之毒，下無伏怨之患，上下交樸，以道為舍。故長利積，大功立，名成於前，德垂於後，治之至也。
?
????? 內儲說上七術〈全〉
??? 主之所用也七術，所察也六微。七術：一曰眾端參觀，二曰必罰明威，三曰信賞盡能，四曰一聽責下，五曰疑詔詭使，六曰挾知而問，七曰倒言反事。此七者，主之所用也。
????? 經一??? 參觀
??? 觀聽不參則誠不聞，聽有門戶則臣壅塞。其說在侏儒之夢見灶，哀公之稱“莫眾而迷”。故齊人見河伯，與惠子之言“亡其半”也。其患在豎牛之餓叔孫，而江乙之說荊俗也。嗣公欲治不知，故使有敵，是以明主推積鐵之類，而察一市之患。
??? 經二?? 必罰
??? 愛多者，則法不立，威寡者，則下侵上。是以刑罰不必則禁令不行。其說在董子之行石邑，與子產之教游吉也。故仲尼說隕霜，而殷法刑棄灰；將行去樂池，而公孫鞅重輕罪。是以麗水之金不守，而積澤之火不救。成歡乙太仁弱齊國，卜皮以慈惠亡魏王。管仲知之，故斷死人；嗣公知之，故買胥靡。? 
????? 經三??? 賞譽
??? 賞譽薄而謾者下不用也，賞譽厚而信者下輕死。其說在文子稱“若獸鹿”。故越王焚宮室，而吳起倚車轅，李悝斷訟以射，宋崇門以毀死。勾踐知之，故式怒蛙；昭侯知之，故藏弊褲。厚賞之使人為賁、諸也，婦人之拾蠶，漁者之握¤，是以效之。
????? 經四??? 一聽
??? 一聽愚智不紛，責下則人臣不參。其說在索鄭與吹竽。其患在申子之以趙紹、韓遝為嘗試。故公子泛議割河東，而應侯謀弛上黨。
????? 經五??? 詭使
??? 數見久待而不任，奸則鹿散。使人問他則不鬻私。是以龐敬還公大夫，而戴歡詔視¤車，周主亡玉簪，商太宰論牛矢。
??? 經六??? 挾智
??? 挾智而問，則不智者智；深智一物，眾隱皆變。其說在昭侯之握一爪也。故必南門而三鄉得。周主索曲杖而群臣懼，卜皮使庶子，西門豹詳遺轄。
????? 經七??? 倒言
??? 倒言反事以嘗所疑則姦情得。故陽山謾¤豎，淖齒為秦使，齊人欲為亂，子之以白馬，子產離訟者，嗣公過關市。
?
??? 說一
??? 衛靈公之時，彌子瑕有寵，專于衛國。侏儒有見公者曰：“臣之夢踐矣。”公曰：“何夢？”對曰：“夢見灶，為見公也。”公怒曰：“吾聞見人主者夢見日，奚為見寡人而夢見灶？”對曰：“夫日兼燭天下，一物不能當也；人君兼燭一國人，一人不能擁也。故將見人主者夢見日。夫灶，一人煬焉，則後人無從見矣。今或者一人有煬君者乎？則臣雖夢見灶，不亦可乎！”
??? 魯哀公問於孔子曰：“鄙諺曰：‘莫眾而迷。’今寡人舉事，與群臣慮之，而國愈亂，其故何也？”孔子對曰：“明主之問臣，一人知之，一人不知也；如是者，明主在上，群臣直議於下。今群臣無不一辭同軌乎季孫者，舉魯國盡化為一，君雖問境內之人，猶不免於亂也。”
??? 一曰：晏子聘魯，哀公問曰：“語曰：‘莫三人而迷。’今寡人與一國慮之，魯不免于亂，何也？”晏子曰：“古之所謂‘莫三人而迷’者，一人失之，二人得之，三人足以為眾矣，故曰‘莫三人而迷。’今魯國之群臣以千百數，一言于季氏之私，人數非不眾，所言者一人也，安得三哉？”
??? 齊人有謂齊王曰：“河伯，大神也。王何不試與之遇乎？臣請使王遇之。”乃為壇場大水之上，而與王立之焉。有間，大魚動，因曰：“此河伯。”
??? 張儀欲以秦、韓與魏之勢伐齊、荊，而惠施欲以齊、荊偃兵。二人爭之。群臣左右皆為張子言，而以攻齊、荊為利，而莫為惠子言。王果聽張子，而以惠子言為不可。攻齊、荊事已定，惠子入見。王言曰：“先生毋言矣。攻齊、荊之事果利矣，一國盡以為然。”惠子因說：“不可不察也。夫齊、荊之事也誠利，一國盡以為利，是何智者之眾也？攻齊、荊之事誠不可利，一國盡以為利，何愚者之眾也？凡謀者，疑也。疑也者，誠疑：以為可者半，以為不可者半。今一國盡以為可，是王亡半也。劫主者固亡其半者一也。”
??? 叔孫相魯，貴而主斷。其所愛者曰豎牛，亦擅用叔孫之令。叔孫有子曰壬，豎牛妒而欲殺之，因與壬游于魯君所。魯君賜之玉環，壬拜受之而不敢佩，使豎牛請之叔孫。豎牛欺之曰：“吾已為爾請之矣，使爾佩之。”壬因佩之。豎牛因謂叔孫：“何不見壬於君乎？”叔孫曰：“孺子何足見也。”豎牛曰：“壬固已數見於君矣。君賜之玉環，壬已佩之矣。”叔孫召壬見之，而果佩之，叔孫怒而殺壬。壬兄曰丙，豎牛又妒而欲殺之。叔孫為丙鑄鍾，鍾成，丙不敢擊，使豎牛請之叔孫。豎牛不為請，又欺之曰：“吾已為爾請之矣，使爾擊之。”丙因擊之。叔孫聞之曰：“丙不請而擅擊鍾。”怒而逐之。丙出走齊。居一年，豎牛為謝叔孫，叔孫使豎牛召之，又不召而報之曰：“吾已召之矣，丙怒甚，不肯來。”叔孫大怒，使人殺之。二子已死，叔孫有病，豎牛因獨養之而去左右，不內人，曰：“叔孫不欲聞人聲。”不食而餓殺。叔孫已死，豎牛因不發喪也，徙其府庫重寶空之而奔齊。夫聽所信之言而子父為人戮，此不參之患也。
??? 江乙為魏王使荊，謂荊王曰：“臣入王之境內，聞王之國俗曰：‘君子不蔽人之美，不言人之惡。’誠有之乎？”王曰：“有之。”“然則若白公之亂，得無危乎？誠得如此，臣免死罪矣。”
??? 衛嗣君重如耳，愛世姬，而恐其皆因其愛重以壅己也，乃貴薄疑以敵如耳，尊魏姬以耦世姬，曰：“以是相參也。”嗣君知欲無壅，而未得其術也。夫不使賤議貴，下必坐上，而必待勢重之均也，而後敢相議，則是益樹壅塞之臣也。嗣君之壅乃始。
??? 夫矢來有鄉，則積鐵以備一鄉；矢來無鄉，則為鐵室以盡備之。備之則體不傷。故彼以盡備之不傷，此以盡敵之無奸也。
??? 龐恭與太子質于邯鄲，謂魏王曰：“今一人言市有虎，王信之乎？”曰：“不信。”“二人言市有虎，王信之乎？”曰：“不信。”“三人言市有虎，王信之乎？”王曰：“寡人信之。”龐恭曰：“夫市之無虎也明矣，然而三人言而成虎。今邯鄲之去魏也遠於市，議臣者過於三人，願王察之。”龐恭從邯鄲反，竟不得見。
??????? 說二
??? 董閼于為趙上地守。行石邑山中，澗深，峭如牆，深百仞，因問其旁鄉左右曰：“人嘗有入此者乎？”對曰：“無有。”曰：“嬰兒、癡聾、狂悖之人嘗有入此者乎？”對曰：“無有。”“牛馬犬彘嘗有入此者乎？”對曰：“無有。”董閼於喟然太息曰：“吾能治矣。使吾治之無赦，猶入澗之必死也，則人莫之敢犯也，何為不治？”
?? 子產相鄭，病將死，謂游吉曰：“我死後，子必用鄭，必以嚴蒞人。夫火形嚴，故人獻灼；水形懦，人多溺。子必嚴子之形，無令溺子之懦。”子產死。游吉不肯嚴形，鄭少年相率為盜，處於¤澤，將遂以為鄭禍。游吉率車騎與戰，一日一夜，僅能克之。游吉喟然歎曰：“吾蚤行夫子之教，必不悔至於此矣。”
??? 魯哀公問于仲尼曰：“《春秋》之記曰：‘冬十二月¤霜不殺菽。’何為記此？”仲尼對曰：“此言可以殺而不殺也。夫宜殺而不殺，桃李冬實。天失道，草木猶犯幹之，而況於人君乎？”
??? 殷之法，刑棄灰於街者。子貢以為重，問之仲尼。仲尼曰：“知治之道也。夫棄灰於街必掩人，掩人，人必怒，怒則鬥，鬥必三族相殘也，此殘三族之道也，雖刑之可也。且夫重罰者，人之所惡也；而無棄灰，人之所易也。使人行之所易，而無離所惡，此治之道也。”
??? 一曰：殷之法，棄灰於公道者斷其手。子貢曰：“棄灰之罪輕，斷手之罰重，古人何太毅也？”曰：“無棄灰，所易也；斷手，所惡也。行所易，不關所惡，古人以為易，故行之。”
??? 中山之相樂池以車百乘使趙，選其客之有智能者以為將行，中道而亂。樂池曰：“吾以公為有智，而使公為將行，今中道而亂，何也？”客因辭而去，曰：“公不知治。有威足以服人，而利足以勸之，故能治之。今臣，君之少客也。夫從少正長，從賤治貴，而不得操其利害之柄以制之，此所以亂也。嘗試使臣，彼之善者我能以為卿相，彼不善者我得以斬其首，何故而不治！”
??? 公孫鞅之法也重輕罪。重罪者，人之所難犯也；而小過者，人之所易去也。使人去其所易，無離其所難，此治之道。夫小過不生，大罪不至，是人無罪而亂不生也。
??? 一曰：公孫鞅曰：“行刑重其輕者，輕者不至，重者不來，是謂以刑去刑也。”
??? 荊南之地，麗水之中生金，人多竊采金。采金之禁：得而輒辜磔於市。甚眾，壅離其水也，而人竊金不止。大罪莫重辜磔於市，猶不止者，不必得也。故今有於此，曰：“予汝天下而殺汝身。”庸人不為也。夫有天下，大利也，猶不為者，知必死。故不必得也，則雖辜磔，竊金不止；知必死，則有天下不為也。
??? 魯人燒積澤。天北風，火南倚，恐燒國。哀公懼，自將眾趣救火。左右無人，盡逐獸而火不救，乃召問仲尼。仲尼曰：“夫逐獸者樂而無罰，救火者苦而無賞，此火之所以無救也。”哀公曰：“善。”仲尼曰：“事急，不及以賞；救火者盡賞之，則國不足以賞於人。請徒行罰。”哀公曰：“善。”於是仲尼乃下令曰：“不救火者，比降北之罪；逐獸者，比入禁之罪。”令下未遍而火已救矣。
??? 成歡謂齊王曰：“王太仁，太不忍人。”王曰：“太仁，太不忍人，非善名邪？”對曰：“此人臣之善也，非人主之所行也。夫人臣必仁而後可與謀，不忍人而後可近也；不仁則不可與謀，忍人則不可近也。”王曰：“然則寡人安所太仁，安不忍人？”對曰：“王太仁于薛公，而太不忍于諸田。太仁薛公，則大臣無重；太不忍諸田，則父兄犯法。大臣無重，則兵弱於外；父兄犯法，則政亂於內。兵弱於外，政亂於內，此亡國之本也。”
??? 魏惠王謂卜皮曰：“子聞寡人之聲聞亦何如焉？”對曰：“臣聞王之慈惠也。”王欣然喜曰：“然則功且安至？”對曰：“王之功至於亡。”王曰：“慈惠，行善也。行之而亡，何也？”卜皮對曰：“夫慈者不忍，而惠者好與也。不忍則不誅有過，好予則不待有功而賞。有過不罪，無功受賞，雖亡，不亦可乎？”
??? 齊國好厚葬，布帛盡於衣衾，材木盡於棺槨。桓公患之，以告管仲曰：“布帛盡則無以為蔽，材木盡則無以為守備，而人厚葬之不休，禁之奈何？”管仲對曰：“凡人之有為也，非名之，則利之也。”於是乃下令曰：“棺槨過度者戮其屍，罪夫當喪者。”夫戮死，無名，罪當喪者，無利，人何故為之也？
??? 衛嗣君之時，有胥靡逃之魏，因為襄王之後治病。衛嗣君聞之，使人請以五十金買之，五反而魏王不予，乃以左氏易之。群臣左右諫曰：“夫以一都買胥靡，可乎？”王曰：“非子之所知也。夫知無小而亂無大。法不立而誅不必，雖有十左氏無益也；法立而誅必，雖失十左氏無害也。”魏王聞之曰：“主欲治而不聽之，不祥。”因載而往，徒獻之。
?
??? 說三
??? 齊王問于文子曰：“治國何如？”對曰：“夫賞罰之為道，利器也。君固握之，不可以示人。若如臣者，猶獸鹿也，唯薦草而就。”
??? 越王問于大夫文種曰：“吾欲伐吳，可乎？”對曰：“可矣。吾賞厚而信，罰嚴而必。君欲知之，何不試焚宮室？”於是遂焚宮室，人莫救之。乃下令曰：“人之救火者死，比死敵之賞；救火而不死者，比勝敵之賞；不救火者，比降北之罪。”人塗其體被濡衣而走火者，左三千人，右三千人。此知必勝之勢也。
??? 吳起為魏武侯西河之守。秦有小亭臨境，吳起欲攻之。不去，則甚害田者；去之，則不足以征甲兵。於是乃倚一車轅於北門之外而令之曰：“有能徙此南門之外者，賜之上田、上宅。”人莫之徙也。及有徙之者，還賜之如令。俄又置一石赤菽東門之外而令之曰：“有能徙此於西門之外者，賜之如初。”人爭徙之。乃下令曰：“明日且攻亭，有能先登者，仕之國大夫，賜之上田宅。”人爭趨之。於是攻亭，一朝而拔之。
??? 李悝為魏文侯上地之守，而欲人之善射也，乃下令曰：“人之有狐疑之訟者，令之射的，中之者勝，不中者負。”令下而人皆疾習射，日夜不休。及與秦人戰，大敗之，以人之善戰射也。
??? 宋崇門之巷人服喪而毀甚瘠，上以為慈愛於親，舉以為官師。明年，人之所以毀死者歲十余人。子之服親喪者，為愛之也，而尚可以賞勸也，況君上之於民乎？
??? 越王慮伐吳，欲人之輕死也，出見怒蛙，乃為之式。從者曰：“奚敬於此？”王曰：“為其有氣故也。”明年之請以頭獻王者歲十餘人。由此觀之，譽之足以殺人矣。
??? 一曰：越王勾踐見怒蛙而式之。禦者曰：“何為式？”王曰：“蛙有氣如此，可無為式乎？”士人聞之曰：“蛙有氣，王猶為式，況士人有勇者乎！”是歲，人有自剄死以其頭獻者。故越王將複吳而試其教：燔台而鼓之，使民赴火者，賞在火者；臨江而鼓之，使人赴水者，賞在水也；臨戰而使人絕頭刳腹而無顧心者，賞在兵也。又況據法而進賢，其勸甚此矣。
??? 韓昭侯使人藏弊褲，侍者曰：“君亦不仁矣，弊褲不以賜左右而藏之。”昭侯曰：“非子之所知也。吾聞明主之愛一顰一笑，顰有為顰，而笑有為笑。今夫褲，豈特顰笑哉！褲之與顰笑相去遠矣。吾必待有功者，故收藏之未有予也。”
? ¤似蛇，蠶似¤。人見蛇則驚駭，見¤則毛起。然而婦人拾蠶，漁者握¤，利之所在，則忘其所惡，皆為孟賁。
????? 說四
??? 魏王謂鄭王曰：“始鄭、梁一國也，已而別，今願複得鄭而合之梁。”鄭君患之，召群臣而與之謀所以對魏。公子謂鄭君曰：“此甚易應也。君對魏曰：‘以鄭為故魏而可合也，則弊邑亦願得梁而合之鄭。”魏王乃止。
??? 齊宣王使人吹竽，必三百人。南郭國處士請為王吹竽，宣王說之，廩食以數百人。宣王死，¤王立，好一一聽之，處士逃。
??? 一曰：韓昭侯曰：“吹竽者眾，吾無以知其善者。”田嚴對曰：“一一而聽之。”
??? ?趙令人因申子于韓請兵，將以攻魏。申子欲言之君，而恐君之疑己外市也，不則恐惡于趙，乃令趙紹、韓遝嘗試君之動貌而後言之。內則知昭侯之意，外則有得趙之功。
??? 三國兵至韓，秦王謂樓緩曰：“三國之兵深矣！寡人欲割河東而講，何如？”對曰：“夫割河東，大費也；免國于患，大功也。此父兄之任也，王何不召公子汜而問焉？”王召公子汜而告之，對曰：“講亦悔，不講亦悔。王今割河東而講，三國歸，王必曰：‘三國固且去矣，吾特以三城送之。’不講，三國也入韓，則國必大舉矣，王必大悔。王曰：‘不獻三城也。’臣故曰：講亦悔，不講亦悔。”王曰：“為我悔也，寧亡三城而悔，無危而悔。寡人斷講矣。”
??? 應侯謂秦王曰：“王得宛、葉、藍田、陽夏，斷河內，困梁、鄭，所以未王者，趙未服也。弛上黨在一而已，以臨東陽，則邯鄲口中虱也。王拱而朝天下，後者以兵中之。然上党之安樂，其處甚劇，臣恐弛之而不聽，奈何？”王曰：“必弛易之矣。”
????? 說五
??? 龐敬，縣令也。遣市者行，而召公大夫而還之。立有間，無以詔之，卒遣行。市者以為令與公大夫有言，不相信，以至無奸。
??? 戴歡，宋太宰，夜使人曰：“吾聞數夜有乘¤車至李史門者，謹為我伺之。”使人報曰：“不見¤車，見有奉笥而與李史語者，有間，李史受笥。”
??? 周主亡玉簪，令吏求之，三日不能得也。周主令人求而得之家人之屋間。周主曰：“吾之吏之不事事也。求簪，三日不得之，吾令人求之，不移日而得之。”於是吏皆聳懼，以為君神明也。
??? 商太宰使少庶子之市，顧反而問之曰：“何見於市？”對曰：“無見也。”太宰曰：“雖然，何見也？”對曰：“市南門之外甚眾牛車，僅可以行耳。”太宰因誡使者：“無敢告人吾所問於女。”因召市吏而誚之曰：“市門之外何多牛屎？”市吏甚怪太宰知之疾也，乃悚懼其所也
? 
????? 說六
??? 韓昭侯握爪，而佯亡一爪，求之甚急，左右因割其爪而效之。昭侯以此察左右之誠不。
??? 韓昭侯使騎於縣。使者報，昭侯問曰：“何見也？”對曰：“無所見也。”昭侯曰：“雖然，何見？”曰：“南門之外，有黃犢食苗道左者。”昭侯謂使者：“毋敢泄吾所問於女。”乃下令曰：“當苗時，禁牛馬入人田中固有令，而吏不以為事，牛馬甚多入人田中。亟舉其數上之；不得，將重其罪。”於是三鄉舉而上之。昭侯曰：“未盡也。”複往審之，乃得南門之外黃犢。吏以昭侯為明察，皆悚懼其所而不敢為非。
??? 周主下令索曲杖，吏求之數日不能得。周主私使人求之，不移日而得之。乃謂吏曰：“吾知吏不事事也。曲杖甚易也，而吏不能得，我令人求之，不移日而得之，豈可謂忠哉！”吏乃皆悚懼其所，以君為神明。
??? 卜皮為縣令，其禦史汙¤而有愛妾，卜皮乃使少庶子佯愛之，以知禦史陰情。
??? 西門豹為鄴令，佯亡其車轄，令吏求之不能得，使人求之而得之家人屋間。
????? 說七
??? 陽山君相衛，聞王之疑己也，乃偽謗¤豎以知之。
??? 淖齒聞齊王之惡己也，乃矯為秦使以知之。
??? 齊人有欲為亂者，恐王知之，因詐逐所愛者，令走王知之。
??? 子之相燕，坐而佯言：“走出門者何，白馬也？”左右皆言不見。有一人走追之，報曰：“有。”子之以此知左右之不誠信。
??? 有相與訟者，子產離之而無使得通辭，倒其言以告而知之。
??? 衛嗣公使人為客過關市，關市苛難之，因事關市以金，關吏乃舍之。嗣公為關吏曰：“某時有客過而所，與汝金，而汝因遣之。”關吏乃大恐，而以嗣公為明察。
?
????? 內儲說下六微〈全〉
??? 六微：一曰權借在下，二曰利異外借，三曰托於似類，四曰利害有反，五曰參疑內爭，六曰敵國廢置。此六者，主之所察也。
? ????經一??? 權借
??? 權勢不可以借人。上失其一，臣以為百。故臣得借則，力多，力多，則內外為用，內外為用則人主壅。其說在老聃之言失魚也。是以人主久語，而左右鬻懷刷。其患在胥僮之諫厲公，與州侯之一言，而燕人浴矢也。
????? 經二??? 利異
??? 君臣之利異，故人臣莫忠，故臣利立而主利滅。是以奸臣者，召敵兵以內除。舉外事以眩主，苟成其私利，不顧國患。其說在衛人之妻夫禱祝也。故戴歇議子弟，而三桓攻昭公；公叔內齊軍，而翟黃召韓兵；太宰¤說大夫種，大成牛教申不害；司馬喜告趙王，呂倉規秦、楚；宋石遺衛君書，白圭教暴譴。
????? 經三??? 似類
似類之事，人主之所以失誅，而大臣之所以成私也。是以門人捐水而夷射誅，濟陽自矯而二人罪，司馬喜殺爰騫而季辛誅，鄭袖言惡臭而新人劓，費無忌教郤宛而令尹誅，陳需殺張壽而犀首走。故燒芻¤而中山罪，殺老儒而濟陽賞也。
????? 經四??? 有反
??? 事起而有所利，其屍主之；有所害，必反察之。是以明主之論也，國害則省其利者，臣害則察其反者。其說在楚兵至而陳需相，黍種貴而廩吏覆。是以昭奚恤執販茅，而僖侯譙其次；文公發繞炙，而穰侯請立帝。
????? 經五??? 參疑
??? 參疑之勢，亂之所由生也，故明主慎之。是以晉驪姬殺太子申生，而鄭夫人用毒藥，衛州籲殺其君完，公子根取東周，王子職甚有寵而商臣果作亂，嚴遂、韓¤爭而哀侯果遇賊，田常、闞止、戴歡、皇喜敵而宋君、簡公殺。其說在狐突之稱“二好”，與鄭昭之對“未生”也。
????? 經六??? 廢置
??? 敵之所務，在淫察而就靡，人主不察，則敵廢置矣。故文王資費仲，而秦王患楚使；黎且去仲尼，而幹象沮甘茂。是以子胥宣言而子常用，內美人而虞、虢亡，佯遺書而萇弘死，用雞¤而鄶桀盡。
????? 廟攻
??? “參疑”“廢置”之事，明主絕之于內而施之於外。資其輕者，輔其弱者，此謂“廟攻”。參伍既用於內，觀聽又行於外，則敵偽得。其說在秦侏儒之告惠文君也。故襄疵言襲鄴，而嗣公賜令席。
?
?
????? 說一
??? 勢重者，人主之淵也；臣者，勢重之魚也。魚失於淵而不可複得也，人主失其勢重於臣而不可複收也。古之人難正言，故托之於魚。
??? 賞罰者，利器也，君操之以制臣，臣得之以擁主。故君先見所賞則臣鬻之以為德，君先見所罰則臣鬻之以為威。故曰：“國之利器，不可以示人。”
??? 靖郭君相齊，與故人久語，則故人富；懷左右刷，則左右重。久語懷刷，小資也，猶以成富，況於吏勢乎？
??? 晉厲公之時，六卿貴。胥僮、長魚矯諫曰：“大臣貴重，敵主爭事，外市樹黨，下亂國法，上以劫主，而國不危者，未嘗有也。”公曰：“善。”乃誅三卿。胥僮、長魚矯又諫曰：“夫同罪之人偏誅而不盡，是懷怨而借之間也。”公曰：“吾一朝而夷三卿，予不忍盡也。”長魚矯對曰：“公不忍之，彼將忍公。”公不聽。居三月，諸卿作難，遂殺厲公而分其地。
??? 州侯相荊，貴而主斷。荊王疑之，因問左右，左右對曰：“無有。”如出一口也。
??? 燕人無惑，故浴狗矢。燕人，其妻有私通于士，其夫早自外而來，士適出。夫曰：“何客也？”其妻曰：“無客。”問左右，左右言“無有”，如出一口。其妻曰：“公惑易也。”因浴之以狗矢。
??? 一曰：燕人李季好遠出，其妻私有通于士，季突至，士在內中，妻患之。其室婦曰：“令公子裸而解發，直出門，吾屬佯不見也。”於是公子從其計，疾走出門。季曰：“是何人也？”家室皆曰：“無有。”季曰：“吾見鬼乎？”婦人曰：“然。”“為之奈何？”曰：“取五牲之矢浴之。”季曰：“諾。”乃浴以矢。一曰浴以蘭湯。
?
????? 說二
??? 衛人有夫妻禱者，而祝曰：“使我無故，得百束布。”其夫曰：“何少也？”對曰：“益是，子將以買妾。”
??? 荊王欲宦諸公子于四鄰，戴歇曰：“不可。”“宦公子于四鄰，四鄰必重之。”曰：“子出者重，重則必為所重之國黨，則是教子於外市也，不便。”
??? 魯孟孫、叔孫、季孫相戮力劫昭公，遂奪其國而擅其制。魯三桓逼公，昭公攻季孫氏，而孟孫氏、叔孫氏相與謀曰：“救之乎？”叔孫氏之禦者曰：“我家臣也，安知公家？凡有季孫與無季孫于我孰利？”皆曰：“無季孫必無叔孫。”“然則救之。”於是撞西北隅而入。孟孫見叔孫之旗入，亦救之。三桓為一，昭公不勝。逐之，死于乾侯。
??? 公叔相韓而有攻齊，公仲甚重于王，公叔恐王之相公仲也，使齊、韓約而攻魏。公叔因內齊軍于鄭，以劫其君，以固其位，而信兩國之約。
??? 翟璜，魏王之臣也，而善於韓。乃召韓兵令之攻魏，因請為魏王構之以自重也。
??? 越王攻吳王，吳王謝而告服，越王欲許之。范蠡、大夫種曰：“不可。昔天以越與吳，吳不受，今天反夫差，亦天禍也。以吳予越，再拜受之，不可許也。”太宰¤遺大夫種書曰：“狡兔盡則良犬烹，敵國滅則謀臣亡。大夫何不釋吳而患越乎？”大夫種受書讀之，太息而歎曰：“殺之，越與吳同命。”
??? 大成牛從趙謂申不害于韓曰：“以韓重我于趙，請以趙重子于韓，是子有兩韓，我有兩趙。”
??? 司馬喜，中山君之臣也，而善於趙，嘗以中山之謀微告趙王。
??? 呂倉，魏王之臣也，而善於秦、荊。微諷秦、荊令之攻魏，因請行和以自重也。
??? 宋石，魏將也；衛君，荊將也。兩國構難，二子皆將。宋石遺衛君書曰：“二軍相當，兩旗相望，唯毋一戰，戰必不兩存。此乃兩主之事也，與子無有私怨，善者相避也。”
??? 白圭相魏，暴譴相韓。白圭謂暴譴曰：“子以韓輔我于魏，我以魏待子于韓，臣長用魏，子長用韓。”
?
????? 說三
??? 齊中大夫有夷射者，禦飲于王，醉甚而出，倚于郎門。門者刖跪請曰：“足下無意賜之餘瀝乎？”夷射叱曰：“去！刑余之人，何事乃敢乞飲長者！”刖跪走退。及夷射去，刖跪因捐水郎門溜下，類溺者之狀。明日，王出而訶之，曰：“誰溺於是？”刖跪對曰：“臣不見也。雖然，昨日中大夫夷射立於此。”王因誅夷射而殺之。
??? 魏王臣二人不善濟陽君，濟陽君因偽令人矯王命而謀攻己。王使人問濟陽君曰：“誰與恨？”對曰：“無敢與恨。雖然，嘗與二人不善，不足以至於此。”王問左右，左右曰：“固然。”王因誅二人者。
??? 季辛與爰騫相怨。司馬喜新與季辛惡，因微令人殺爰騫，中山之君以為季辛也，因誅之。
??? 荊王所愛妾有鄭袖者。荊王新得美女，鄭袖因教之曰：“王甚喜人之掩口也，為近王，必掩口。”美女入見，近王，因掩口。王問其故，鄭袖曰：“此固言惡王之臭。”及王與鄭袖、美女三人坐，袖因先誡禦者曰：“王適有言，必亟聽從王言。”美女前近王甚，數掩口。王悖然怒曰：“劓之。”禦因揄刀而劓美人。
??? 一曰：魏王遺荊王美人，荊王甚悅之。夫人鄭袖知王悅愛之也，亦悅愛之，甚于王。衣服玩好，擇其所欲為之。王曰：“夫人知我愛新人也，其悅愛之甚於寡人，此孝子所以養親，忠臣之所以事君也。”夫人知王之不以己為妒也，因為新人曰：“王甚悅愛子，然惡子之鼻，子見王，常掩鼻，則王長幸子矣。”於是新人從之，每見王，常掩鼻。王謂夫人曰：“新人見寡人常掩鼻，何也？”對曰：“不知也。”王強問之，對曰：“頃嘗言惡聞王臭。”王怒曰：“劓之。”夫人先誡禦者曰：“王適有言，必可從命。”禦者因揄刀而劓美人。
??? 費無極，荊令尹之近者也。郤宛新事令尹，令尹甚愛之。無極因謂令尹曰：“君愛宛甚，何不一為酒其家？”令尹曰：“善。”因令之為具于郤宛之家。無極教宛曰：“令尹甚傲而好兵，子必謹敬，先亟陳兵堂下及門庭。”宛因為之。令尹往而大驚，曰：“此何也？”無極曰：“君殆，去之！事未可知也。”令尹大怒，舉兵而誅郤宛，遂殺之。
??? 犀首與張壽為怨，陳需新入，不善犀首，因使人微殺張壽。魏王以為犀首也，乃誅之。
??? 中山有賤公子，馬甚瘦，車甚弊。左右有私不善者，乃為之請王曰：“公子甚貧，馬甚瘦，王何不益之馬食？”王不許。左右因微令夜燒芻廄。王以為賤公子也，乃誅之。
??? 魏有老儒而不善濟陽君。客有與老儒私怨者，因攻老儒殺之，以德于濟陽君，曰：“臣為其不善君也，故為君殺之。”濟陽君因不察而賞之。
??? 一曰：濟陽君有少庶子，有不見知欲入愛於君者。齊使老儒掘藥于馬梨之山。濟陽少庶子欲以為功，入見於君曰：“齊使老儒掘藥于馬梨之山，名掘藥也，實間君之國。君不殺之，是將以濟陽君抵罪于齊矣。臣請刺之。”君曰：“可。”於是明日得之城陰而刺之，濟陽君還益親之。
????? 說四
??? 陳需，魏王之臣也，善於荊王，而令荊攻魏。荊攻魏，陳需因請為魏王行解之，因以荊勢相魏。
??? 韓昭侯之時，黍種嘗貴甚。昭侯令人覆廩，吏果竊黍種而糶之甚多。
??? 昭奚恤之用荊也，有燒倉¤¤者而不知其人。昭奚恤令吏執販茅者而問之，果燒也。
??? 昭僖侯之時，宰人上食而羹中有生肝焉，昭侯召宰人之次而誚之曰：“若何為置生肝寡人羹中？”宰人頓首服死罪，曰：“竊欲去尚宰人也。”
??? 一曰：僖侯浴，湯中有礫。僖侯曰：“尚浴免，則有當代者乎？”左右對曰：“有。”僖侯曰：“召而來。”譙之曰：“何為置礫湯中？”對曰：“尚浴免，則臣得代之，是以置礫湯中。”
??? 文公之時，宰臣上炙而發繞之。文公召宰人而譙之曰：“女欲寡人之哽耶，奚以發繞炙？”宰人頓首再拜請曰：“臣有死罪三：援礪砥刀，利猶幹將也，切肉肉斷而發不斷，臣之罪一也；援木而貫臠而不見發，臣之罪二也；奉熾爐，炭火盡赤紅，而炙熟而發不燒，臣之罪三也。堂下得無微有疾臣者乎？”公曰：“善。”乃召其堂下而譙之，果然，乃誅之。
??? 一曰：晉平公觴客，少庶子進炙而發繞之。平公趣殺炮人，毋有反令。炮人呼天曰：“嗟乎！臣有三罪，死而不自知乎！”平公曰：“何謂也？”對曰：“臣刀之利，風靡骨斷而發不斷，是臣之一死也；桑炭炙之，肉紅白而發不焦，是臣之二死也；炙熟，又重睫而視之，發繞炙而目不見，是臣之三死也。意者堂下其有翳憎臣者乎？殺臣不亦蚤乎！”
??? 穰侯相秦而齊強。穰侯欲立秦為帝而齊不聽，因請立齊為東帝，而不能成也。
?
????? 說五
??? 晉獻公之時，驪姬貴，擬於後妻，而欲以其子奚齊代太子申生，因患申生於君而殺之，遂立奚齊為太子。
??? 鄭君已立太子矣，而有所愛美女欲以其子為後，夫人恐，因用毒藥賊君殺之。
??? 衛州籲重于衛，擬於君，群臣百姓盡畏其勢重。州籲果殺其君而奪之政。
??? 公子朝，周太子也，弟公子根甚有寵於君。君死，遂以東周叛，分為兩國。
??? 楚成王以商臣為太子，既而又欲置公子職。商臣作亂，遂攻殺成王。
??? 一曰：“楚成王以商臣為太子，既欲置公子職。商臣聞之，未察也，乃為其傅潘崇曰：“奈何察之也？”潘崇曰：“饗江羋而勿敬也。”太子聽之。江羋曰：“呼，役夫！宜君王之欲廢女而立職也。”商臣曰：“信矣。”潘崇曰：“能事之乎？”曰：“不能。”“能為之諸侯乎？”曰：“不能。”“能舉大事乎？”曰：“能。”於是乃起宿營之甲而攻成王。成王請食熊¤而死，不許，遂自殺。
??? 韓¤相韓哀侯，嚴遂重於君，二人甚相害也。嚴遂乃令人刺韓¤于朝，韓¤走君而抱之，遂刺韓¤而兼哀侯。
??? 田恒相齊，闞止重于簡公，二人相憎而欲相賊也。田恒因行私惠以取其國，遂殺簡公而奪之政。
??? 戴歡為宋太宰，皇喜重於君，二人爭事而相害也。皇喜遂殺宋君而奪其政。
??? 狐突曰：“國君好內則太子危，好外則相室危。”
??? 鄭君問鄭昭曰：“太子亦何如？”對曰：“太子未生也。”君曰：“太子已置而曰‘未生’，何也？”對曰：“太子雖置，然而君之好色不已，所愛有子，君必愛之，愛之則必欲以為後，臣故曰‘太子未生’也。”
????? 說六
??? 文王資費仲而游於紂之旁，令之諫紂而亂其心。
??? 荊王使人之秦，秦王甚禮之。王曰：“敵國有賢者，國之憂也。今荊王之使者甚賢，寡人患之。”群臣諫曰：“以王之賢聖與國之資厚，願荊王之賢人，王何不深知之而陰有之。荊以為外用也，則必誅之。”
??? 仲尼為政于魯，道不拾遺，齊景公患之。黎且謂景公曰：“去仲尼猶吹毛耳。君何不迎之以重祿高位，遺哀公女樂以驕榮其意。哀公新樂之，必怠于政，仲尼必諫，諫必輕絕于魯。”景公曰：“善。”乃令黎且以女樂六遺哀公，哀公樂之，果怠於政。仲尼諫，不聽，去而之楚。
??? 楚王謂幹象曰：“吾欲以楚扶甘茂而相之秦，可乎？”幹象對曰：“不可也。”王曰：“何也？”曰：“甘茂少而事史舉先生。史舉，上蔡之監門也，大不事君，小不事家，以苛刻聞天下。茂事之，順焉。惠王之明，張儀之辨也，茂事之，取十官而免於罪，是茂賢也。”王曰：“相人敵國而相賢，其不可何也？”幹象曰：“前時王使邵滑之越，五年而能亡越。所以然者，越亂而楚治也。日者知用之越，今亡之秦，不亦太亟亡乎？”王曰：“然則為之奈何？”幹象對曰：“不如相共立。”王曰：“共立可相何也？”對曰：“共立少見愛幸，長為貴卿，被王衣，含杜若，握玉環，以聽於朝，且利以亂秦矣。”
? ??吳政荊，子胥使人宣言于荊曰：“子期用，將擊之；子常用，將去之。”荊人聞之，因用子常而退子期也，吳人擊之，遂勝之。
??? 晉獻公伐虞、虢，乃遺之屈產之乘，垂棘之璧，女樂六，以榮其意而亂其政。
??? 叔向之讒萇弘也，為書曰：“萇弘謂叔向曰：‘子為我謂晉君，所與君期者，時可矣，何不亟以兵來？”因佯遺其書周君之庭而急去行。周以萇弘為賣周也，乃誅萇弘而殺之。
??? 鄭桓公將欲襲鄶，先問鄶之豪傑、良臣、辯智果敢之士，盡與姓名，擇鄶之良田賂之，為官爵之名而書之。因為設壇場郭門之外而埋之，釁之以雞¤，若盟狀。鄶君以為內難也而盡殺其良臣。桓公襲鄶，遂取之。
? 鄴令襄疵，陰善趙王左右。趙王謀襲鄴，襄疵常輒聞而先言之魏王。魏王備之，趙乃輒還。
? 秦侏儒善於荊王，而陰有善荊王左右而內重于惠文君，荊適有謀，侏儒常先聞之以告惠文君。
? 衛嗣君之時，有人於令之左右。縣令發蓐而席弊甚，嗣公還令人之席，曰：“吾聞汝今者發蓐而席弊甚，賜汝席。”懸令大驚，以君為神也。
????? 
????? 外儲說左上〈全〉
????? 經一
??? 明主之道，如有若之應密子也。人主之聽言也，美其辯；其觀行也，賢其遠。故群臣士民之道言者，迂弘；其行身也離世。其說在田鳩對荊王也。故墨子為木鳶，謳癸築武宮。夫藥酒忠言，明君聖主之以獨知也。
????? 經二
??? 人主之聽言也，不以功用為的，則說者多棘刺、白馬之說；不以儀的為關，則射者皆如羿也。人主於說也，皆如燕王學道也，而長說者，皆如鄭人爭年也。是以言有纖察微難而非務也。故季、惠、宋、墨皆畫策也；論有迂深閎大，非用也。故魏、長、瞻、陳、莊皆鬼魅也；行有拂難堅確，非功也，故務、卞、鮑、介、田仲皆堅瓠也。且虞慶詘匠也而屋壞，範且窮工而弓折。是故求其誠者，非歸餉也不可。
????? 經三
??? 挾夫相為則責望，自為則事行。故父子或怨譙，取庸作者進美羹。說在文公之先宣言與勾踐之稱如皇也。故桓公藏蔡怒而攻楚，吳起懷瘳實而吮傷。且先王之賦頌，鐘鼎之銘，皆播吾之跡，華山之博也。然先王所期者利也，所用者力也。築社之諺，自辭說也。請許學者而行宛曼于先王，或者不宜今乎？如是，不能更也。鄭縣人得車厄也，衛人佐弋也，卜子妻寫弊褲也，而其少者侍長者飲也。先王之言，有其所為小而世意之大者，有其所為大而世意之小者，未可必知也。說在宋人之解書與梁人之讀記也。故先王有郢書，而後世多燕說。夫不適國事而謀先王，皆歸取度者也。
??? 經四
??? 利之所在民歸之，名之所彰士死之。是以功外於法而賞加焉，則上不能得所利於下，名外於法而譽加焉，則士勸名而不畜之於君。故中章、胥己仕，而中牟之民棄田圃而隨文學者邑之半；平公腓痛足痹而不敢壞坐，晉國之辭仕托者國之錘。此三士者，言襲法，則官府之籍也；行中事，則如令之民也；二君之禮太甚。若言離法而行遠功，則繩外民也，二君有何禮之？禮之當亡。且居學之士，國無事不用力，有難不被甲。禮之，則惰修耕戰之功；不禮，則害主上之法。國安則尊顯，危則為屈公之威，人主奚得于居學之士哉？故明主論李疵視中山也。
????? 經五
??? 《詩》曰：“不躬不親，庶民不信。”傅說之以“無衣紫”，援之以鄭簡、宋襄，責之以尊厚耕戰。夫不明分，不責誠，而以躬親位下，且為下走睡臥，與夫掩弊微服。孔丘不知，故稱猶盂；鄒君不知，故先自戮。明主之道，如叔向賦獵，與昭侯之奚聽也。
????? 經六
小信成，則大信立，故明主積於信。賞罰不信，則禁令不行，說在文公之攻原，與箕鄭救餓也。是以吳起須故人而食，文侯會虞人而獵。故明主表信，如曾子殺彘也。患在厲王擊警鼓于李悝謾兩和也。
?
?
????? 說一
??? 宓子賤治單父。有若見之曰：“子何¤也？”宓子曰：“君不知賤不肖，使治單父，官事急，心憂之，故¤也。”有若曰：“昔者舜鼓五弦、歌《南風》之詩而天下治。今以單父之細也，治之而憂，治天下將奈何乎？故有術而禦之，身坐於廟堂之上，有處女子之色，無害於治；無術而禦之，身雖瘁¤，猶未益也。”
??? 楚王謂田鳩曰：“墨子者，顯學也。其身體則可，其言多而不辯，何也？”曰：“昔秦伯嫁其女于晉公子，令晉為之飾裝，從衣文之媵七十人。至晉，晉人愛其妾而賤公女。此可謂善嫁妾，而未可謂善嫁女也。楚人有賣其珠于鄭者，為木蘭之櫝，薰以桂椒，綴以珠玉，飾以玫瑰，輯以翡翠。鄭人買其櫝而還其珠。此可謂善賣櫝矣，未可謂善鬻珠也。今世之談也，皆道辯說文辭之言，人主覽其文而忘有用。墨子之說，傳先王之道，論聖人之言，以宣告人。若辯其辭，則恐人懷其文忘其直，以文害用也。此與楚人鬻珠、秦伯嫁女同類，故其言多不辯。”
??? 墨子為木鳶，三年而成，蜚一日而敗。弟子曰：“先生之巧，至能使木鳶飛。”墨子曰：“吾不如為車¤者巧也。用咫尺之木，不費一朝之事，而引三十石之任，致遠力多，久於歲數。今我為鳶，三年成，蜚一日而敗。”惠子聞之曰：“墨子大巧，巧為¤，拙為鳶。”
??? 宋王與齊仇也，築武宮。謳癸倡，行者止觀，築者不倦。王聞，召而賜之。對曰：“臣師射稽之謳又賢於癸。”王召射稽使之謳，行者不止，築者知倦。王曰：“行者不止，築者知倦，其謳不勝如癸美，何也？”對曰：“王試度其功。”癸四板，射稽八板；¤其堅，癸五寸，射稽二寸。
??? 夫良藥苦於口，而智者勸而飲之，知其入而已己疾也。忠言拂於耳，而明主聽之，知其可以致功也。
?
????? 說二
??? 宋人有請為燕王以棘刺之端為母猴者，必三月齋，然後能觀之。燕王因以三乘養之。右禦冶工言王曰：“臣聞人主無十日不燕之齋。今知王不能久齋以觀無用之器也，故以三月為期。凡刻削者，以其所以削必小。今臣冶人也，無以為之削，此不然物也，王必察之。”王因囚而問之，果妄，乃殺之。冶人謂王曰：“計無度量，言談之士多棘刺之說也。”
??? 一曰：燕王好微巧。衛人曰：“能以棘刺之端為母猴。”燕王說之，養之以五乘之奉。王曰：“吾試觀客為棘刺之母猴。”客曰：“人主欲觀之，必半歲不入宮，不飲酒食肉。雨霽日出，視之晏陰之間，而棘刺之母猴乃可見也。”燕王因養衛人，不能觀其母猴。鄭有台下之冶者謂燕王曰：“臣，削者也。諸微物必以削削之，而所削必大於削。今棘刺之端不容削鋒，難以治棘刺之端。王試觀客之削，能與不能可知也。”王曰：“善。”謂衛人曰：“客為棘刺之母猴也，何以理之？”曰：“以削。”王曰：“吾欲觀見之。”客曰：“臣請之舍取之。”因逃。
?? 兒說，宋人，善辯者也，持“白馬非馬也”服齊稷下之辯者。乘白馬而過關，則顧白馬之賦。故籍之虛辭，則能勝一國，考實按形，不能謾於一人。
??? 夫新砥礪殺矢，彀弩而射，雖冥而妄發，其端未嘗不中秋毫也，然而莫能複其處，不可謂善射，無常儀的也。設五寸之的，引十步之遠，非羿、逄蒙不能必全者，有常儀的也。有度難而無度易也。有常儀的，則羿、逄蒙以五寸為巧；無常儀的，則以妄發而中秋毫為拙。故無度而應之，則辯士繁說；設度而持之，雖知者猶畏失也，不敢妄言。今人主聽說，不應之以度而說其辯；不度以功，譽其行而不入關。此人主所以長欺，而說者所以長養也。
??? 客有教燕王為不死之道者，王使人學之，所使學者未及學而客死。王大怒，誅之。王不知客之欺己，而誅學者之晚也。夫信不然之物而誅無罪之臣，不察之患也。且人所急無如其身，不能自使其無死，安能使王長生哉？
??? 鄭人有相與爭年者。一人曰：“吾與堯同年。”其一人曰：“我與黃帝之兄同年。”訟此而不決，以後息者為勝耳。
??? 客有為周君畫策者，三年而成。君觀之，與髹策者同狀。周君大怒。畫策者曰：“築十版之牆，鑿八尺之牖，而以日始出時加之其上而觀。”周君為之，望見其狀，盡成龍蛇禽獸車馬，萬物狀備具。周君大悅。此策之功非不微難也，然其用與素髹策同。
??? 客有為齊王畫者，齊王問曰：“畫孰最難者？”曰：“犬馬難。”“孰易者？”曰：“鬼魅最易。”夫犬馬，人所知也，旦暮罄於前，不可類之，故難。鬼魅，無形者，不罄於前，故易之也。
??? 齊有居士田仲者，宋人屈穀見之，曰：“谷聞先生之義，不恃仰人而食。今穀有巨瓠，堅如石，厚而無竅，獻之。”仲曰：“夫瓠所貴者，謂其可以盛也。今厚而無竅，則不可以剖以盛物；而任重如堅石，則不可以剖而以斟。吾無以瓠為也。”曰：“然，穀將棄之。”今田仲不恃仰人而食，亦無益人之國，亦堅瓠之類也。
??? 虞慶為屋，謂匠人曰：“屋太尊。”匠人對曰：“此新屋也，塗濡而椽生。”虞慶曰：“不然。夫濡塗重而生椽撓，以撓椽任重塗，此宜卑。更日久，則塗幹而椽燥。塗幹則輕，椽燥則直，以直椽任輕塗，此益尊。”匠人詘，為之而屋壞。
??? 一曰：虞慶將為屋，匠人曰：“材生而塗濡。夫材生則撓，塗濡則重，以撓任重，今雖成，久必壞。”虞慶曰：“材幹則直，塗幹則輕。今誠得幹，日以輕直，雖久，必不壞。”匠人詘，作之成，有間，屋果壞。
??? 範且曰：“弓之折，必於其盡也，不於其始也。夫工人張弓也，伏檠三旬而蹈弦，一日犯機，是節之其始而暴之其盡也，焉得無折？且張弓不然：伏檠一日而蹈弦，三旬而犯機，是暴之其始而節之其盡也。”工人窮也，為之，弓折。
??? 范且、虞慶之言，皆文辯辭勝而反事之情。人主說而不禁，此所以敗也。夫不謀治強之功，而豔乎辯說文麗之聲，是卻有術之士而任壞屋折弓也。故人主之于國事也，皆不達乎工匠之構屋張弓也。然而士窮乎范且、虞慶者：為虛辭，其無用而勝；實事，其無易而窮也。人多無用之辯，而少無易之言，此所以亂也。今世之為范且、虞慶者不輟，而人主說之不止，是貴敗折之類而以知術之人為工匠也。工匠不得施其技巧，故屋壞弓折，知治之人不得行其方術，故國亂而主危。
??? 夫嬰兒相與戲也，以塵為飯，以塗為羹，以木為¤，然至日晚必歸餉者，塵飯塗羹可以戲而不可食也。夫稱上古之傳頌，辯而不愨，道先王仁義而不能正國者，此亦可以戲而不可以為治也。夫慕仁義而弱亂者，三晉也；不慕而治強者，秦也，然而未帝者，治未畢也。
?
????? 說三
??? 人為嬰兒也，父母養之簡，子長而怨；子盛壯成人，其供養薄，父母怒而誚之。子、父，至親也，而或譙或怨者，皆挾相為而不周於為己也。夫買庸而播耕者，主人費家而每食，調布而求易錢者，非愛庸客也，曰：如是，耕者且深，耨者熟耘也。庸客致力而疾耘耕者，盡巧而正畦陌者，非愛主人也，曰：如是，羹且美，錢布且易雲也。此其養功力，有父子之澤矣，而心調於用者，皆挾自為心也。故人行事施予，以利之為心，則越人易和，以害之為心，則父子離且怨。
??? 文公伐宋，乃先宣言曰：“吾聞宋君無道，蔑侮長老，分財不中，教令不信，餘來為民誅之。”
??? 越伐吳，乃先宣言曰：“我聞吳王築如皇之台，掘深池，罷苦百姓，煎靡財貨，以盡民力，餘來為民誅之。”
??? 蔡女為桓公妻，桓公與之乘舟，夫人蕩舟，桓公大懼，禁之不止，怒而出之。乃且複召之，因複更嫁之。桓公大怒，將伐蔡。仲父諫曰：“夫以寢席之戲，不足以伐人之國，功業不可冀也，請無以此為稽也。”桓公不聽。仲父曰：“必不得已，楚之菁茅不貢于天子三年矣，君不如舉兵為天子伐楚。楚服，因還襲蔡，曰：‘余為天子伐楚而蔡不以兵聽從’，遂滅之。此義於名而利於實，故必有為天子誅之名，而有報仇之實。”
??? 吳起為魏將而攻中山。軍人有病疽者，吳起跪而自吮其膿。傷者之母立泣，人問曰：“將軍于若子如是，尚何為而泣？”對曰：“吳起吮其父之創而父死，今是子又將死也，今吾是以泣。”
??? 趙主父令工施鉤梯而緣播吾，刻疏人跡其上，廣三尺，長五尺，而勒之曰：“主父常游于此。”
??? 秦昭王令工施鉤梯而上華山，以松柏之心為博，箭長八尺，棋長八寸，而勒之曰：“昭王嘗與天神博於此矣。”
??? 文公反國，至河，令籩豆捐之，席蓐捐之，手足胼胝而面目黧黑者後之。咎犯聞之而夜哭。公曰：“寡人出亡二十年，乃今得反國。咎犯聞之不喜而哭，意不欲寡人反國耶？”犯對曰：“籩豆，所以食也，席蓐，所以臥也，而君捐之；手足胼胝，面目黧黑，勞有功者也，而君後之。今臣有與在後，中不勝其哀。故哭。且臣為君行詐偽以反國者眾矣，臣尚自惡也，而況於君？”再拜而辭。文公止之曰：“諺曰：‘築社者，¤撅而置之，端冕而祀之。’今子與我取之，而不與我治之，與我置之，而不與我祀之，焉可？”解左驂而盟於河。
??? 鄭縣人蔔子使其妻為褲，其妻問曰：“今褲何如？”夫曰：“象吾故褲。”妻子因毀新，令如故褲。
??? 鄭縣人有得車軛者，而不知其名，問人曰：“此何種也？”對曰：“此車軛也。”俄又複得一，問人曰：“此何種也？”對曰：“此車軛也。”問者大怒曰：“曩者曰車軛，今又曰車軛，是何眾也？此女欺我也！”遂與之鬥。
??? 衛人有佐弋者，鳥至，因先以其¤麾之，鳥驚而不射也。
??? 鄭縣人卜子妻之市，買鱉以歸。過潁水，以為渴也，因縱而飲之，遂亡其鱉。
??? 夫少者侍長者飲，長者飲，亦自飲也。
??? 一曰：魯人有自喜者，見長年飲酒不能¤，則唾之，亦效唾之。
??? 一曰：宋人有少者亦欲效善，見長者飲無餘，非堪酒飲也而欲盡之。
??? 書曰：“紳之束之。”宋人有治者，因重帶自紳束也。人曰：“是何也？”對曰：“書言之，固然。”
??? 書曰：“既雕既琢，還歸其樸。”梁人有治者，動作言學，舉事于文，曰：“難之。”顧失其實。人曰：“是何也？”對曰：“書言之，固然。”
??? 郢人有遺燕相國書者，夜書，火不明，因謂持燭者曰：“舉燭。”雲而過書“舉燭”。舉燭，非書意也。燕相受書而說之，曰：“舉燭者，尚明也；尚明也者，舉賢而任之。”燕相白王，王大說，國以治。治則治矣，非書意也。今世舉學者多似此類。
??? 鄭人有且置履者，先自度其足而置之其坐，至之市而忘操之。已得履，乃曰：“吾忘持度。”反歸取之。及反，市罷，遂不得履。人曰：“何不試之以足？”曰：“甯信度，無自信也。”
?
??????? 說四
??? 王登為中牟令，上言於襄主曰：“中牟有士曰中章、胥己者，其身甚修，其學甚博，君何不舉之？”主曰：“子見之，我將為中大夫。”相室諫曰：“中大夫，晉重列也，今無功而受，非晉臣之意。君其耳而未之邪！”襄主曰：“我取登，既耳而目之矣；登之所取，又耳而目之。是耳目人絕無已也。”王登一日而見二中大夫，予之田宅。中牟之人棄其田耘、賣宅圃而隨文學者，邑之半。
??? 叔向禦坐，平公請事，公腓痛足痹轉筋而不敢壞坐。晉國聞之，皆曰：“叔向賢者，平公禮之，轉筋而不敢壞坐。”晉國之辭仕托慕叔向者，國之錘矣。
??? 鄭縣人有屈公者，聞敵，恐，因死，恐已，因生。
??? 趙主父使李疵視中山可攻不也。還報曰：“中山可伐也。君不亟伐，將後齊、燕。”主父曰：“何故可攻？”李疵對曰：“其君見好岩穴之士，所傾蓋與車以見窮閭陋巷之士以十數，伉禮下布衣之士以百數矣。”君曰：“以子言論，是賢君也，安可攻？”疵曰：“不然。夫好顯岩穴之士而朝之，則戰士怠于行陣；上尊學者，下士居朝，則農夫惰于田。戰士怠于行陣者，則兵弱也；農夫惰于田者，則國貧也。兵弱于敵，國貧於內，而不亡者，未之有也。伐之不亦可乎？”主父曰：“善。”舉兵而伐中山，遂滅也。
?
????? 說五
??? 齊桓公好服紫，一國盡服紫。當是時也，五素不得一紫。桓公患之，謂管仲曰：“寡人好服紫，紫貴甚，一國百姓好服紫不已，寡人奈何？”管仲曰：“君欲止之，何不試勿衣紫也？謂左右曰：‘吾甚惡紫之臭。’於是左右適有衣紫而進者，公必曰：‘少卻，吾惡紫臭。’”公曰：“諾。”於是日，郎中莫衣紫，其明日，國中莫衣紫；三日，境內莫衣紫也。
??? 一曰：齊王好衣紫，齊人皆好也。齊國五素不得一紫。齊王患紫貴。傅說王曰：“《詩》雲：‘不躬不親，庶民不信。’今王欲民無衣紫者，王請自解紫衣而朝。群臣有紫衣進者，曰：‘益遠！寡人惡臭。’”是日也，郎中莫衣紫，是月也，國中莫衣紫；是歲也，境內莫衣紫。
??? 鄭簡公謂子產曰：“國小，迫于荊、晉之間。今城郭不完，兵甲不備，不可以待不虞。”子產曰：“臣閉其外也已遠矣，而守其內也已固矣，國雖小，猶不危之也。君其勿憂。”是以沒簡公身無患。
??? 一曰：子產相鄭，簡公謂子產曰：“飲酒不樂也。俎豆不大，鐘鼓竽瑟不鳴，寡人之事不一，國家不定，百姓不治，耕戰不輯睦，亦子之罪。子有職，寡人亦有職，各守其職。”子產退而為政五年，國無盜賊，道不拾遺，桃棗蔭于街者莫有援也，錐刀遺道三日可反。三年不變，民無饑也。
??? 宋襄公與楚人戰于涿穀上。宋人既成列矣，楚人未及濟。右司馬購強趨而諫曰：“楚人眾而宋人寡，請使楚人半涉未成列而擊之，必敗。”襄公曰：“寡人聞君子曰：‘不重傷，不擒二毛，不推人以險，不迫人於厄。不鼓不成列。’今楚未濟而擊之，害義。請使楚人畢涉成陣而後鼓士進之。”右司馬曰：“君不愛宋民，腹心不完，特為義耳。”公曰：“不反列，且行法。”右司馬反列，楚人已成列撰陣矣，公乃鼓之。宋人大敗，公傷股，三日而死。此乃慕自仁義之禍。夫必恃人主之自躬親而後民聽從，是則將令人主耕以為食，服戰雁行也民乃肯耕戰，則人主不泰危乎？而人臣不泰安乎？
??? 齊景公遊少海，傳騎從中來謁曰：“嬰疾甚，且死，恐公後之。”景公遽起，傳騎又至。景公曰：“趨駕煩且之乘，使騶子韓樞禦之。”行數百步，以騶為不疾，奪轡代之禦；可數百步，以馬為不進，盡釋車而走。以煩且之良而騶子、韓樞之巧，而以為不如下走也。
??? 魏昭王欲與官事，謂孟嘗君曰：“寡人欲與官事。”君曰：“王欲與官事，則何不試習讀法？”昭王讀法十余簡而睡臥矣。王曰：“寡人不能讀此法。”夫不躬親其勢柄，而欲為人臣所宜為者也，睡不亦宜乎？
??? 孔子曰：“為人君者，猶盂也；民，猶水也。盂方水方，盂圜水圜。”
??? 鄒君好服長纓，左右皆服長纓，纓甚貴。鄒君患之，問左右，左右曰：“君好服，百姓亦多服，是以貴。”君因先自斷其纓而出，國中皆不服纓。君不能下令為百姓服度以禁之，斷纓出以示先民，是先戮以蒞民也。
??? 叔向賦獵，功多者受多，功少者受少。
??? 韓昭侯謂申子曰：“法度甚不易行也。”申子曰：“法者，見功而與賞，因能而受官。今君設法度而聽左右之請，此所以難行也。”昭侯曰：“吾自今以來知行法矣，寡人奚聽矣。”一日，申子請仕其從兄官。昭侯曰：“非所學於子也。聽子之謁，敗子之道乎，亡其用子之謁？”申子辟舍請罪。
?
????? 說六
??? 晉文公攻原，裹十日糧，遂與大夫期十日。至原十日而原不下，擊金而退，罷兵而去。士有從原中出者，曰：“原三日即下矣。”群臣左右諫曰：“夫原之食竭力盡矣，君姑待之。”公曰：“吾與士期十日，不去，是亡吾信也。得原失信，吾不為也。”遂罷兵而去。原人聞曰：“有君如彼其信也，可無歸乎？”乃降公。衛人聞曰：“有君如彼其信也，可無從乎？”乃降公。孔子聞而記之曰：“攻原得衛者，信也。”
??? 文公問箕鄭曰：“救餓奈何？”對曰：“信。”公曰：“安信？”曰：“信名，信事，信義。信名，則群臣守職，善惡不逾，百事不怠；信事，則不失天時，百姓不逾；信義，則近親勸勉而遠者歸之矣。”
??? 吳起出，遇故人而止之食。故人曰：“諾，今返而禦。”吳子曰：“待公而食。”故人至暮不來，起不食待之。明日早，令人求故人。故人來，方與之食。
??? 魏文侯與虞人期獵。明日，會天疾風，左右止文侯，不聽，曰：“不可以風疾之故而失信，吾不為也。”遂自驅車往，犯風而罷虞人。
??? 曾子之妻之市，其子隨之而泣。其母曰：“女還，顧反為女殺彘。”適市來，曾子欲捕彘殺之。妻止之曰：“特與嬰兒戲耳。”曾子曰：“嬰兒非與戲也。嬰兒非有知也，待父母而學者也，聽父母之教。今子欺之，是教子欺也。母欺子，子而不信其母，非以成教也。”遂烹彘也。
??? 楚厲王有警，為鼓以與百姓為戍。飲酒醉，過而擊之也，民大驚。使人止之，曰：“吾醉而與左右戲，過擊之也。”民皆罷。居數月，有警，擊鼓而民不赴。乃更令明號而民信之。
??? 李悝警其兩和，曰：“謹警敵人，旦暮且至擊汝。”如是者再三而敵不至。兩和懈怠，不信李悝。居數月，秦人來襲之，至幾奪其軍。此不信患也。
??? 一曰：李悝與秦人戰，謂左和曰：“速上！右和已上矣。”又馳而至右和曰：“左和已上矣。”左右和曰：“上矣。”於是皆爭上。其明年，與秦人戰。秦人襲之，至幾奪其軍。此不信之患。
? 有相與訟者。子產離之而毋得使通辭，到其言以告而知也。
??衛嗣公使人過鬧市，鬧市呵難之。因事鬧市以金，鬧市乃舍之。嗣公謂鬧市曰：“某時有客過而予汝金，因譴之。”鬧市大恐，以嗣公為明察。
?
????? 外儲說左下
????? 經一
??? 以罪受誅，人不怨上，刖危坐子皋；以功受賞，臣不德君，翟璜操右契而乘軒。襄王不知，故昭卯五乘而履¤。上不過任，臣不誣能，即臣將為夫少室周。
????? 經二
??? 恃勢而不恃信，故東郭牙議管仲；恃術而不恃信，故渾軒非文公。故有術之士，信賞以盡能，必罰以禁邪，雖有駁行，必得所利。簡主之相陽虎，哀公問“一足”。
????? 經三
? 失臣主之理，則文王自履而矜。不易朝燕之處，則季孫終身莊而遇賊。
經四
? 利所禁，禁所利，雖神不行;譽所罪，毀所賞，雖堯不治。夫為門而不使入，委利而不使進，亂之所以產也。齊候不聽左右，魏主不聽譽者，而明察照群臣，則钜不弗金錢，孱不用璧。西門豹請複治鄴，足以知之。猶盜嬰兒之矜裘，與刖危子榮衣。子綽左右車，去蟻驅蠅。安得無桓公之憂索官，與宣主之患¤馬也?
??????????? 經五
? 臣以卑從儉為行，則爵不足以觀賞;寵光無節，則臣下侵逼。說在苗賁皇非獻伯，孔子議晏嬰。故仲尼論管仲與孫叔敖。而出入之容變，陽虎之言見其臣也。而簡主之應人臣也失主術。朋黨相和，臣下得欲，則人主孤;群臣公舉，下不相和，則人主明。陽虎將為趙武之賢，解狐之公，而簡主以為枳棘，非所以教國也。
?? ???????經六
? 公室卑，則忌直言;私行勝，則少公功。說在文子之直言，武子之用杖;子產忠諫，子國譙怒;梁車用法，而成候收璽;管仲以公，而國人謗怨。
?
????? 說一
??? 孔子相衛，弟子子皋為獄吏，刖人足，所刖者守門。人有惡孔子于衛君者，曰：“尼欲作亂。”衛君欲執孔子。孔子走，弟子皆逃。子皋從出門，刖危引之而逃之門下室中，吏追不得。夜半，子皋問刖危曰：“吾不能虧主之法令而親刖子之足，是子報仇之時也，而子何故乃肯逃我？我何以得此於子？”刖危曰：“吾斷足也，固吾罪當之，不可奈何。然方公之獄治臣也，公傾側法令，先後臣以言，欲臣之免也甚，而臣知之。及獄決罪定，公鷲然不悅，形於顏色，臣見又知之。非私臣而然也，夫天性仁心固然也。此臣之所以悅而德公也。”
??? 孔子曰：“善為吏者樹德，不能為吏者樹怨。概者，平量者也；吏者，平法者也。治國者，不可失平也。”
??? 田子方從齊之魏，望翟黃乘軒騎駕出，方以為文侯也，移車異路而避之，則徒翟黃也。方問曰：“子奚乘是車也？”曰：“君謀欲伐中山，臣薦翟角而謀得果；且伐之，臣薦樂羊而中山拔；得中山，憂欲治之，臣薦李克而中山治，是以君賜此車。”方曰：“寵之稱功尚薄。”
??? 秦、韓攻魏，昭卯西說而秦、韓罷；齊、荊攻魏，卯東說而齊、荊罷。魏襄王養之以五乘。卯曰：“伯夷以將軍葬與首陽山之下，而天下曰：‘夫以伯夷之賢與其稱仁，而將軍葬，是手足不掩也。’今臣罷四國之兵，而王乃與臣五乘，此其稱功，猶嬴勝而履¤。”
??? 少室周者，古之貞廉潔愨者也，為趙襄主力士。與中牟徐子角力，不若也，入言之襄主以自代也。襄主曰：“子之處，人之所欲也，何為言徐子以自代？”曰：“臣以力事君者也。今徐子力多臣，臣不以自代，恐他人言之而為罪也。”
??? 一曰：少室周為襄主驂乘，至晉陽，有力士牛子耕，與角力而不勝。周言於主曰：“主之所以使臣驂乘者，以臣多力也。今有多力於臣者，願進之。”
?
????? 說二
??? 齊桓公將立管仲，令群臣曰：“寡人將立管仲為仲父。善者入門而左，不善者入門而右。”東郭牙中門而立。公曰：“寡人立管仲為仲父，令曰：‘善者左，不善者右。’今子何為中門而立？”牙曰：“以管仲之智，為能謀天下乎？”公曰：“能。”“以斷，為敢行大事乎？”公曰：“敢。”牙曰：“若知能謀天下，斷敢行大事，君因專屬之國柄焉。以管仲之能，乘公之勢以治齊國，得無危乎？”公曰：“善。”乃令隰朋治內、管仲治外以相參。
??? 晉文公出亡，箕鄭挈壺列而從，迷而失道，與公相失，饑而道泣，寢餓而不敢食。及文公反國，舉兵攻原，克而拔之。文公曰:“夫輕忍饑餒之患而必全壺餐，是將不以原叛。”乃舉以為原令。大夫渾軒聞而非之，曰:“以不動壺餐之故，怙其不以原叛也，不亦無術乎?”故明主者，不恃其不我叛也，恃吾不可叛也;不恃其不我欺也，恃吾不可欺也。
? 陽虎議曰:“主賢明，則悉心以事之;不肖，則飾奸而試之。”逐于魯，疑于齊，走而之趙，趙簡主迎而相之。左右曰:“虎善竊人國政，何故相也?”簡主曰:“陽虎務取之，我務守之。”遂執術而禦之。陽虎不敢為非，以善事簡主，興主之強，幾至於霸也。
? 魯哀公間於孔子曰:“吾聞古者有夔一足，其果信有一足乎?”孔子對曰:“不也，夔非一足也。夔者忿戾噁心，人多不說喜也。雖然，其所以得免於人害者，以其信也。人皆曰:‘獨此一，足矣。’夔非一足也，一而足也。”哀公曰:“審而是，固足矣。”
? 一曰:哀公間於孔子曰:“吾聞夔一足，信乎?”曰:“夔，人也，何故一足?彼其無他異，而獨通於聲。堯曰:‘夔一而足矣。’使為樂正。”故君子曰:‘夔有一，足，非一足也"。
????????? 說三
? 文王伐崇，至鳳黃虛，襪系解，因自結。太公望曰:“何為也?”王曰:“上，君與處皆其師;中，皆其友;下，盡其使也。今皆先君之臣，故無可使也。”
? 一曰:晉文公與楚戰，至黃鳳之陵，履系解因自結之。左右曰:“不可以使人乎?”公曰:“吾聞:上，君所與居，皆其所畏也;中，君之所與居，皆其所愛也;下，君之所與居，皆其所侮也。寡人雖不肖，先君之人皆在，是以難之也。”
? 季孫好士，終身莊，居處衣服常如朝遷。而季孫適懈，有過失，而不能長為也。故客以為厭易已，相與怨之，遂殺季孫。故君子去泰去甚。
? 一曰:南宮敬子問顏涿聚曰:“季孫養孔子之徒，所朝服與坐者以十數而遇賊，何也?”曰:“昔周成王近優侏儒以逞其意，而與君子斷事，是能成其欲於天下。今季孫養孔子之徒，所朝服而與坐者以十數，而與優侏儒斷事，是以遇賊。故曰:不在所與居，在所與謀也。”
? 孔子禦坐于魯哀公，哀公賜之桃與黍。哀公曰:“請用。”仲尼先飯黍而後啖桃，左右皆掩口而笑。哀公曰:“黍者，非飯之也，以雪桃也。”仲尼對曰:“丘知之矣。夫黍者，五穀之長也，祭先王為盛。果¤有六，而桃為下，祭先王不得入廟。丘之聞也，君子賤雪貴，不聞以貴雪賤。今以五穀之長雪果¤之下，是以上雪下也。丘以為妨義，故不敢以先於察廟之盛也。”
? 簡主謂左右:“車席泰美。夫冠雖賤，頭必戴之;屢雖貴，足必履之。今車席如此，太美，吾將何¤以履之?夫美下而耗上，妨義之本也。”
? 弗仲說紂曰:“西伯昌賢，百姓悅之，諸候附焉，不可不誅;不誅，必為殷禍。”紂曰:“子言，義主，何可誅?”弗仲曰:“冠雖穿弊，必戴於頭;履雖五采，必踐之於地。今西伯昌，人臣也，修義而人向之，卒為天下患，其必昌乎?人臣不以其賢為其主，非可不誅也。且主而誅臣，焉而過?”紂曰:“夫仁義者，上所以勸下也。今昌好仁義，誅之不可。”三說不用，故亡。
? 齊宣王問匡倩曰:“儒者博乎?”曰:“不也。”王曰:“何也?”匡倩對曰:“博貴梟，勝者必殺梟。殺梟者，是殺所貴也。儒者以為害義，故不博也。”又問曰:“儒者弋乎?”曰:“不也。弋者，從下害於上者也，是從下傷君也。儒者以為害義，故不弋。”又問儒者鼓瑟乎？曰：“不也。夫瑟以小弦為大聲，以大弦為小聲，是大小易序貴賤易位。儒者以為害義，故不鼓也。"宣王曰:“善。”仲尼曰:“與其使民諂下也，寧使民諂民。”
?
??????? 說四
? 钜者，齊之居士;孱者，魏之居士。齊、魏之君不明，不能親照境內，而聽左右之言，故二子弗金璧而求入仕也。
? 西門豹為鄴令，清克潔愨，秋毫之端無私利也。而甚簡左右。左右因相與比周而惡之。居期年，上計，君收其璽。豹自請曰:“臣昔者不知所以治鄴，今臣得矣，原請璽，複以治鄴。不當，請伏斧¤之罪。”文候不忍而複與之。豹因重斂百姓，急事左右。期年，上計，文候迎而拜之。豹對曰:往年臣為君治鄴。而君奪臣璽;今臣為左右治鄴，而君拜臣。臣不能治矣。"遂納璽而去。文候不受，曰:“寡人曩不知子，今知矣。原子勉為寡人治之。”遂不受。治矣。"
? 齊有狗盜之子與刖危子戲而相誇。盜子曰:“吾父之裘獨有尾。”刖危子曰:“吾父獨冬不失褲。”
? 子綽曰:“人莫能左畫方而右畫圓也。以肉去蟻，蟻愈多;以魚驅蠅，蠅愈至。"
? 桓公謂管仲曰:“官少而索者眾，寡人憂之。”管仲曰:“君無聽左右之請，因能而受祿，錄功而與官，則莫敢索官。君何患焉?”
?? 韓宣子曰:“吾馬菽粟多矣，甚¤，何也?寡人患之。”周市對曰:“使騶盡粟以食，雖無肥，不可得也。名為多與之，其實少，雖無¤，亦不可得也。主不審其情實，坐而患之，馬猶不肥也。”
? 桓公問置吏于管仲，管仲曰:“辯察于辭，清潔于貨，習人情，夷吾不如弦商，請立以為大理。登降肅讓，以明禮待賓，臣不如隰朋，請立以為大行。墾草創邑，辟地生粟，臣不如甯戚，請以為大田。三軍既成陣，使士視如如歸，臣不如公子成父，請以為大司馬。犯顏極諫，臣不如東郭牙，請立以為諫臣。治齊，此五子足矣;將欲霸王，夷吾在此。”
?
??????????? 說五
? 孟獻伯相晉，堂下生藿藜，門外長荊棘，食不二味，坐不重席，晉無衣帛之妾，居不粟馬，出不從車。叔向聞之，以告苗賁皇。賁皇非之曰:“是出主之爵祿以付下也。”
? 一曰:盂獻伯拜上卿，叔嚮往賀，門有禦，馬不食禾。向曰:“子無二馬二與，何也?”獻伯曰:“吾觀國人尚有饑色，是以不秣馬;班白者多以徒行，故不二與。”向曰:“吾始賀子之拜卿，今賀子之儉也。”向出，語苗賁皇曰:“助吾賀獻伯之儉也。”苗子曰:“何賀焉?”夫爵祿旗章，所以異功伐別賢不肖也。故晉國之法，上大夫二輿二乘，中大夫二輿一乘，下大夫專乘，此明等級也。且夫卿必有軍事，是故修車馬，比卒乘，以備戎事。有難，則以備不虞;平夷，則以給朝事。今亂晉國之政，乏不虞之備，以成節，以潔私名，獻伯之儉也可與?又何賀?"
? 管仲相齊，曰:“臣貴矣，然而臣貧。”桓公曰:“使子有三歸之家。”曰:“臣富矣，然而臣卑。”桓公使立于高、國之上。曰:“臣尊矣，然而臣疏。”乃立為仲父。孔子聞而非之曰:“泰侈逼上。”
? 一曰:管仲父出，朱蓋青衣，置鼓而歸，庭有陳鼎，家有三鼎。孔子曰:“良大夫也，其侈逼上。”
? 孫叔敖相楚，棧車牝馬，糲餅菜羹，枯魚之膳，冬羔裘，夏葛衣，面有饑色;則良大夫也，其儉逼下。
? 陽虎去齊走趙，簡主問曰:“吾聞子善樹人。”虎曰:“臣居魯，樹三人，皆為令尹;及虎抵罪于魯，皆搜索於虎也。臣居齊薦三人，一人得近王，一人為縣令，一人為候吏;及臣得罪，近王者不見臣，縣令者迎臣執縛，候吏者追臣至境上，不及而止。虎不善樹人。”主俯而笑曰:“樹橘柚者，食之則甘，嗅之則香;樹枳棘者，成而刺人，故君子慎所樹。”
? 中牟無令，晉平公問趙武曰:“中牟，吾國之股肱，邯鄲之肩髀，寡人欲得其良令也，誰使而可?"武曰:“邢伯子可。”公曰:“非子之讎也?”曰:“私讎不入公門。”公又問曰:“中府之令，誰使而可?”曰:“臣子可。”故曰:“外舉不避讎，內舉不避子。”趙武所薦四十六人，及武死，各就賓位，其無私德若此也。
? 平公問叔向曰:“群臣孰賢?”曰:趙武。"公曰:“子党于師人。”向曰:“武立如不勝衣，言如不出口，然所舉士也數十人，皆得其意，而公家甚賴之。及武子之生也不利於家，死不托於孤，臣敢以為賢也。”
? 解狐薦其讎于簡主以為相。其讎以為且幸釋已也，乃因住拜謝。狐乃引弓迎而射之，曰:“夫薦汝，公也，以汝能當之也。夫讎汝，夫讎汝，吾私怨也，不以私怨汝之故擁汝於吾君。”故私怨不入公門。
? 一曰:解狐舉邢伯柳為上党守，柳往謝之，曰:“子釋罪，敢不再拜?”曰:“舉子，公也;怨子，私也。子往矣，怨子如初也。”
? 鄭縣人賣豚，人問其價。曰:“道遠日暮，安暇語汝。”
??????? 說六
? 範文子喜直言，武子擊之以杖;“夫直議者，不為人所容，無所容，則危身，非徒危身，又將危父。”
? 子產者，子國之子也。子產忠於鄭君，子國譙怒之曰:“夫介異於人臣，而獨忠於主。主賢明，能聽汝;不明，將不汝聽。聽與不聽未可必知，而汝已離於群臣。離開群臣，則必危汝身矣。非徒危已也，又且危父也。”
? 梁車新為鄴令，其姐往看之，暮而後，門閉，因逾郭而入。車遂刖其足。趙成候以為不茲，奪之璽而免之令。
? 管仲不縛，自魯之齊，道而饑渴，過綺鳥封人而乞食。鳥封人跪而危之，甚敬。封人因竊謂仲曰:“適幸，及齊不死而用齊，將何報我?”曰:“如子之言，我且賢之用，能之使，勞之論。我何以報子?”封人怨之。
?
????? 外儲說右上
??? 
? 君所以治臣者有三。
????????? 經一
? 勢不足以化則除之。師曠之對，晏子之說，皆舍勢之易也而道行之難，是與獸逐走也，未知除患。患之可除，在子夏之說《夏秋》也:“善持勢者蚤絕其奸萌。”故季孫讓仲尼以遇勢，而況錯之於君乎?是以太公望殺狂¤，而臧獲不乘驥。嗣公知之，故不駕鹿。薛公知之，故與二欒博。此皆知同異之反也。故明主之牧臣也，說在畜鳥。
????????? 經二
? 人主者，利害之軺轂也，射者眾，故人主共矣。是以好惡見則下有因，而人主惑矣;辭言通則臣難言，而主不神矣。說在申子之言“六慎”，與唐易之言弋也。患在國羊之請變，與宣王之太息也。明之以靖郭氏之獻十珥也，與犀首、甘茂之道穴聞也。堂雞公知術，故問玉卮;昭候能術，故以聽獨寢。明主之道，在申子之勸獨斷也。
????????? 經三
? 術之不行，有故。不殺其狗，則酒酸。夫國也有狗，且左右皆社鼠也。人主無堯之再誅，與莊王之應太子，而皆有薄媼之決蔡嫗也。知貴、不能，以教歌之法先揆之。吳起之出愛妻，文公之斬顛頡，皆違其情者也。故能使人彈疽者，必其忍痛者也。
????????? 說一
? 常之譽不勸，罰之毀之不畏。四者加焉不變則其除之。
? 齊景公之晉，從平公飲，師曠侍坐。景公問政于師曠曰:“太師將奚以教寡人?"師曠曰:“君必惠民而已。”中坐，酒酣，將出，又複問政于師曠。師曠曰:“君必惠民而已矣。"景公出之出舍，師曠送之，又問政于師曠。師曠曰:“君必惠民而已矣。"景公歸，思，未醒，而得師曠之所謂--公子尾、公子夏者，景公之二弟也，甚得齊民，家富貴而民說之，擬於公室，此危吾位者也。今謂我惠民者，使我與二弟爭民耶？--於是反國，發稟粟以賦眾貧，散府餘財以賜孤寡，倉無陳粟，府無餘財，宮女不禦者出嫁之，七十受祿米。鬻德惠施於民也，已與二弟爭。居二年，二弟出走，公子夏逃楚，公子尾走晉。
? 景公與晏了子游於少海，登柏寢之台而還望其國，曰:“美哉!泱泱乎，堂堂乎!後世將孰有此?”晏子對曰:“其田成氏乎!”景公曰:“寡人有此國也，而曰田成氏有之，何也?”晏子對曰:“夫田氏甚得齊民。其於民也，上之請爵祿行諸大臣，下之私大鬥斛區釜以出貸，小鬥斛區釜以收之。殺一牛，取一豆肉，餘以食士。終歲，布帛取二制焉，餘以衣士。故市木之價，不加貴於山;澤之魯監龜鱉贏蚌，不貴於海。君重斂，而田成氏厚施。齊嘗大饑，道旁餓死者不可勝數也，父子相牽而趨田成氏者不聞不生。故秦周之民相與歌之曰:‘謳乎，其已乎!苞乎，其往歸田成子乎!’《詩》曰:‘雖無德與女，式歌且舞。’今田成氏之德而民之歌舞，民德歸之矣。故曰:‘其田成氏乎!’”公泫然出涕曰:“不亦悲乎!寡人有國而田成氏有之。今為之奈何?”晏子對曰:“君何患焉?若君欲奪之，則近賢而遠不肖，治其煩亂，緩其刑罰，振貧窮而恤孤寡，行恩惠而給不足，民將歸君，則雖有十田成氏，其如君何?”
? 或曰:景公不知用勢，而師曠、晏子不和在除患。夫豬者，托車輿之安，用六馬之足，使王良佐轡，則身不勞而易及輕獸矣。今釋車輿之利，捐六馬之足與王良之禦，而下走逐獸，則雖樓季之足無時及獸矣。托良馬固車，則臧獲有餘。國者，君之車也;勢者，君之馬也。夫不處勢以禁誅擅愛之臣，而必德厚以與天下齊行以爭民，是皆不乘君之車，為因馬之利，舍車而不下走者也。故曰:景公不知用勢之主也，而師曠、晏子不知除患之臣也。
? 子夏曰:“《春秋》之記臣殺君、子殺父者，以十數矣。皆非一日之積也，有漸而以至矣。”凡奸者，行久而成積，積成而力多，力多而能殺，故明主蚤絕之。今田常之為亂，有漸見矣，而君不誅。晏子不使其君標侵陵之臣，而使其主行惠，故簡公受其禍。故子夏曰:“善持勢者，蚤經色奸之萌。”
? 季孫相魯，子路為¤令。魯以五月起眾為長溝，當此之為，子路以其私鐵粟為漿飯，要作溝者于五父之衢而餐之。孔子聞之，使子貢往覆其飯，擊毀其器，曰:“魯君有民，子奚為乃餐之?”子路怫然怒，攘肱而入，請曰:“夫子疾由之為仁義乎?所學于夫子者，仁義也;仁義者，與天下共其所有而同其利其也。今以由之秩粟而餐民，不可何也?”孔子曰:“由之野也!吾以女知之，女徒未及也。女故如是之不知禮也!女之餐之，為受之也。夫禮，天子愛天下，諸候愛境內，大夫愛官職，士愛其家，過其所受曰侵。今魯君有民而子擅愛之，是子侵也，不亦誣乎!”言未卒，而季孫使者至，讓曰:“肥也起民而使之，先生使弟之令徒役而餐之，將奪肥之民耶？“孔子駕而去魯。以孔子之賢，而委孫非魯君也，以人臣之資，假人主之術，蚤禁於未形，而子路不得行其私惠，而害不得生，況人主乎!以景公之勢而禁田常之侵也，則必無劫弑之患矣。
?? 太公望東封于齊，齊東海上有居士曰狂¤、華士昆弟二人者立議曰：“吾不臣天子，不友諸侯，耕作而食之，掘井而飲之，吾無求於人也。無上之名，無君之祿，不事仕而事力。”太公望至於營丘，使吏執殺之以為首誅。周公旦從魯聞之，發急傳而問之曰：“夫二子，賢者也。今日饗國而殺賢者，何也？”太公望曰：“是昆弟二人立議曰：‘吾不臣天子，不友諸侯，耕作而食之，掘井而飲之，吾無求於人也。無上之名，無君之祿，不事仕而事力。’彼不臣天子者，是望不得而臣也；不友諸侯者，是望不得而使也；耕作而食之，掘井而飲之，無求於人者，是望不得以賞罰勸禁也。且無上名，雖知，不為望用；不仰君祿，雖賢，不為望功。不仕，則不治；不任，則不忠。且先王之所以使其臣民者，非爵祿則刑罰也。今四者不足以使之，則望當誰為君乎？不服兵革而顯，不親耕耨而名，又非所以教于國也。今有馬於此，如驥之狀者，天下之至良也。然而驅之不前，卻之不止，左之不左，右之不右，則臧獲雖賤，不托其足。臧獲之所願托其足於驥者，以驥之可以追利辟害也。今不為人用，臧獲雖賤，不托其足焉。已自謂以為世之賢士而不為主用，行極賢而不用於君，此非明主之所以臣也，亦驥之不可左右矣，是以誅之。”
? 一曰:太公望東封于齊。海上有賢者狂¤，太公望聞之往請焉，三卻馬於門而狂¤不報見，太公望誅之。當是時也，周公旦在魯，馳往止之;比至，已誅之矣。周公旦曰:狂¤，天下賢者也，夫子何為誅之?"太公望曰:“狂¤也議不臣天子，不友諸候，吾恐其亂法易教也，故以為首誅。今有馬于此，形容似驥也，然驅之不往，引之不前，雖臧獲不托足於其軫也。”
? 如耳說衛嗣公，衛嗣公說而太息。左右曰:“公何為不相也?”公曰:“夫馬似鹿者而題之千金，然而有千金之馬而無千金之鹿者，馬為人用而鹿不為人用也。今如耳，萬乘之相也，外有大國之意，其心不在衛，雖辯知，亦不為寡人用，吾是以不相也。”
? 薛公子相魏昭候也，左右有欒子者曰陽胡，潘其，于王甚重，而不為薛公。薛公患之於，乃召與之博，予之人百金，令之昆弟博;俄又益之人二百金。方博有問，謁者言客張季之子在門，公怫然怒，撫兵而授謁者曰:“殺之!吾聞季之不為文也。"立有間，時季羽在側，曰:“不然。竊聞季為公甚，顧其人陰未聞耳。”乃輟不殺客，大禮之，曰:“曩者聞季之不為文也，故欲殺之;今誠為文也，豈忘季哉!”告稟獻千石之粟，告府獻五百金，告騶私廄獻良馬固車二乘，因令奄將宮人之美妾二十人並遺季也，欒子因相謂曰:“為公者必利，不為公者必害，吾曹何愛不為公?”因私競勸而遂為之。薛公以人臣之勢，假人主之術也，而寒不得生，況錯之人主乎!
? 夫馴鳥者斷其下翎焉。斷其下翎，則必恃人而食，焉得不馴乎?夫明主畜臣亦然，令臣不得不利君之祿，不得無服上之名。夫利君之祿，服上之名，焉得不服?
????????? 說二
? 申子曰:“上明見，人備之;其不明見，人惑之。其知見，人飾之;不知見，人匿之。其無欲見，人司之;其有欲見，人餌之。故曰:吾無從知之，惟無為可以規之。”
? 一曰:申子曰:“慎而言也，人且知女;慎而行也，人且隨女。而有知見也，人且匿女;而無知見也，人且意女。女有知也，人且臧女;女無知也，人且行女故曰:惟無為可以規之。”
? 田子方問唐易鞠曰:“弋者何慎?"對曰“鳥以數百目視子，子以二目禦之，子謹周子廩。”田子方曰:“善。子加之弋，我加之國。”鄭長者聞之曰:“田子方知欲為稟，而未得所以為稟。夫虛無無見者，稟見。”
? 一曰:齊宣王問弋于唐易子曰:“弋者奚貴?”唐易子曰:“在於謹稟。”王曰:“何謂謹稟?”對曰:“鳥以數十目視人，人以二目視鳥，奈何不謹稟也?故曰‘在於謹稟’也。”王曰:“然則為天下何以為此稟?今人主以二目視一國，一國以萬目視人主，將何以自為廩乎?”對曰:“鄭長者有言曰:‘夫虛靜無為而無見也。’其可以為此稟乎!”
? 國羊重于鄭君，聞君之惡已也，侍飲，因先謂君曰:“臣適不幸而有過，原君幸而告之。臣請變更，則臣免死罪矣。”
? 客有說韓宣王，宣王說而太息。左右引王之說之以先告客以為德。
? 靖郭君之相齊也，王后死，未知所置，乃獻玉珥以知之。
? 一曰:薛公相齊，齊威王夫人死，中有十孺子皆貴于王，薛公欲知王所欲立，而請置一人以為夫人。王聽之，則是說行于王，而重于置夫人也;王不聽，是說不行，而輕于置夫人也。欲先知王之所欲置以勸王置之，於是為十玉珥而美其一而獻之。王以賦士孺子。明日坐，視美珥之所在而勸王以為夫人。
? 甘茂相春惠王，惠王愛公孫衍，與之閑有所言，曰:“寡人將相子。”甘茂之吏道穴聞之，以告甘茂。甘茂入見王，曰:“王得賢相，臣敢再拜賀。”王曰：“寡人托國于子，安更得賢相?”對曰:“將相犀首。”王曰:“子安聞之?”對曰:“犀首告臣。”王怒犀道之泄，乃逐之。
? 一曰:犀首，天下之善將也，梁王之臣也。秦王欲得之與治天下，犀首曰:“衍其人臣者也，不敢離主之國。”居期年，犀首抵罪于梁王，逃而入秦，秦王甚善之。樗裏疾，秦之將也，恐犀首之代之將也，鑿穴于王之所常隱語者。俄而王果與犀首計，曰:吾欲攻韓，奚如?"犀首曰:“秋可矣。”王曰:“吾欲以國累子，子必勿泄也。”犀首反走再拜曰:“受命。”於是樗是疾也道穴聽之矣。郎中皆曰:“兵秋起攻韓，犀首為將。”於是日也，郎中盡知之;於是月也，境內盡知之。王召樗裏疾日:“是何匈匈也，何道出?”樗裏疾曰:“似犀首也。”王曰:“吾無與犀首言也，其犀首何哉？”樗裏疾曰：“犀首也羈旅，新抵罪，其心孤，是言自嫁於眾。”王曰：“然。”使人召犀首，已逃諸候矣。
? 堂雞公謂昭候曰:“今有千金之玉卮，通而無當，可以盛水乎?”昭候曰:“不可。”“有瓦器而不漏，可以盛酒乎?”昭候曰:“可。”對曰:“夫瓦器，至賤也，不漏，可以盛酒。雖有乎千金之玉卮，至貴而無當，漏，不可盛水，則人孰注漿哉?今為人之主而漏其君臣之語，是猶無當之玉卮也。雖有聖智，莫盡其術，為其漏也。”昭候曰:“然。”昭侯聞堂雞公之言，自此之後，欲發天下之大事，未嘗不獨寢，恐夢言而使人知其謀也。
? 一曰:堂雞公見昭候曰:“今有白玉之卮而無當，有瓦卮而無當。君渴，將何以飲?”君曰:“以瓦卮。”堂雞公曰:“白玉之卮美而君不以飲者，以其無當耶?”君曰:“然。”堂雞公曰:“為人主而漏泄其君臣之語，譬猶玉卮之無當。”堂雞公每見而出，昭候必獨臥，惟恐夢言泄于妻妾。
? 申子曰:“獨視者謂明，獨聽者為聰。能獨斷者，故可以為天下主。”
??????????? 說三
? 宋人有酤酒者，升概甚平，遇客甚謹，為酒甚美，縣幟甚高著，然不售，酒酸。怪其故，問其所知，問長者楊倩。倩曰:“汝狗猛耶?”曰:“狗猛，則酒何故而不售?”曰:“人畏焉。”或令孺子懷錢挈壺甕而往酤，而狗迓而¤之，此酒所以酸而不售也。"夫國亦有狗，有道之士懷其術而欲以明萬乘之主，大臣為猛狗迎而¤之，此人主之所以蔽肋，而有道之士所以不用也。故桓公問管仲:“治國最奚患?”對曰:“最患社鼠矣。”公曰:“何患社鼠哉?”對曰:“君亦見夫為社者乎?樹木而塗之，鼠穿其閑，掘穴托其中。熏之，則恐焚木，灌之，則恐塗¤，此社鼠之所以不得也。今人君之左右，出則為勢重而收利於民，入則比周而蔽惡於君。內閑主之情以告外，外內為重，諸臣百吏以為富。吏不誅則亂法，誅之則君不安，據而有之，此亦國之社鼠也。”故人臣執柄而擅禁，明為已者必利，而不為已者必害，此亦猛狗也。夫大臣為猛狗而¤有道之士矣，左右又為社鼠而間主之情，人主不覺。如此，主焉得無壅，國焉得無亡乎?
? 一曰:宋之酤酒者有莊氏者，其酒常美。或使仆往酤莊氏之酒，其狗¤人，使者不敢往，乃酤佗家之酒。問曰:“何為不酤莊氏之酒?”對曰:“今日莊氏之酒酸。”故曰:不殺其狗則酒酸。桓公問管仲曰:“治國何患?”對曰:“最苦社鼠。夫社，木而塗之，鼠因自托也。熏之則木焚，灌之則塗¤，此所以若於社鼠也。今人君左右，出則為勢重以收利於民，人則比周漫侮蔽惡以欺於君，不誅則亂法，誅之則人主危，據而有之，此亦社鼠也。”故人臣熱柄擅禁，明為已者必利，不為已者必害，亦猛狗也。故左右為社鼠，用事者為猛狗，則術不行矣。
? 堯欲傳天下於舜。鯀諫曰:不祥哉!孰以天下而傳之於匹夫乎?"堯不聽，舉兵而誅殺鯀於羽山之郊。共工又諫曰:“孰以天下而傳之於匹夫乎?”堯不聽，又舉兵而誅共工於幽州之都。於是天下莫敢言無傳天下於舜。仲尼聞之曰:“堯之知舜之賢，非其難者也。夫至乎誅諫者必傳之舜，乃其難也。”一曰:“不以其所疑敗其所察則難也。”
? 荊莊王有茅門之法曰:“群臣大夫諸公子入朝，馬蹄踐溜者，廷理斬其¤，戮其禦。”於是太子入朝，馬蹄踐溜，廷理斬其¤，戮其禦。太子怒，人為王泣曰:“為我誅戮廷理。”王曰:“法者，所以敬宗廟，尊社稷。故能立法從令尊敬社稷者，社稷之臣也，焉可誅也?夫犯法廢令不尊敬社稷者，是臣乘君而下尚校也。臣乘君，則主失威;下尚校，則上位危。威失位危，社稷不守，吾將何以遺子孫?”於是太子乃還走，避舍露宿三曰，北面再拜請死罪。
? 一曰:楚王急召太子。楚國之法，車不得至於茆門，非法也。天雨，廷中有潦，太子遂驅車至於茆門。廷理曰:“車不得至茆門。至茆門，非法也。”太子曰:“王召急，不得須無潦。”遂驅之。廷理舉殳而擊其馬，敗其駕。太子入為王泣曰:“廷中多潦，驅車至茆門，廷理曰‘非法也’，舉殳擊臣馬，敗臣駕。王必誅之。”王曰:“前有老主而不逾，後有儲主而不屬，矜矣!是真吾守法之牙也。”乃益爵二級，而開後門出太子。“勿複過。”
? 衛嗣君謂溥疑曰:“子小寡人之國以為不足仕，則寡人力能仕子，請進爵以子為上卿。乃進田萬頃。薄子曰:“疑之母親疑，以疑為能相萬乘所不窕也。然疑家巫有蔡嫗者，疑母甚愛信之，屬之家事焉。疑智足以信言字事，疑母盡以聽疑也;然已與肄言者，亦必複決之于蔡嫗也。故論疑之智能，以疑為能相萬乘而不窕也;論其親，則子母之間也;然猶不免議之于蔡嫗也。今疑之於人主也，非子母之親也，而人主皆有蔡嫗。人主之蔡嫗，必其重人也。重人者，能行私者也。夫行私者，繩之外也;而疑之所言，法之內也。繩之外與法之內，讎也，不相受也。”
? 一曰:衛君之晉，謂薄疑曰:“吾欲與子皆行。”薄疑曰:“媼也在中，請歸與媼計之。衛君自請薄媼。薄媼曰:“疑，君之臣也，君有意從之，甚善。”衛君曰:“吾以請之媼，媼許我矣。”薄疑歸，言之媼也，曰:“衛君之愛疑奚與媼?”媼曰:“不如吾愛子也。”“衛君之賢疑奚與媼也?”曰:“不如吾賢子也。”“媼與疑計家事，已決矣，乃請決之于卜者蔡嫗。今衛君從疑而行，雖與疑決計，必與他蔡嫗敗之。如是，則疑不則長為臣矣。”
? 夫教歌者，使先呼而詘之，其聲反清徵者乃教之。
? 一曰:教歌者，先揆以法，疾呼中宮，徐呼中徵。疾不中宮，徐不中徵，不可謂教。
? 吳起，衛左氏中人也，使其妻織組而幅狹於度。吳子使更之。其妻曰:“諾。”及成，複度之，果不中度，吳子大怒。其妻對曰:“吾始經之而不可更也。”吳子出之。其妻請其兄而索入。其兄曰:“吳子，為法者也。其為法也，且欲以與萬乘致功，必先踐之妻妾然後行之，子毋幾索入矣。”其妻之弟又重于衛君，乃因以衛君之重請吳子。吳子不聽，遂去衛而入荊也。
? 一曰:吳起示其妻以組曰:“子為我織組，令之如是。”組已就而效之，其組異善。起曰:“使子為組，令之如是，而今也異善，何也?”其妻曰:“用財若一也，加務善之。”吳起曰:“非語也。”使之衣歸。其父往請之，吳起曰:“起家無虛言。”
? 晉文公問於狐偃曰:“寡人甘肥周於堂，卮酒豆肉集于宮，壺酒不清，生肉不布，殺一牛遍于國中，一歲之功盡以衣士卒，其足以戰民乎?”狐子曰:“不足。”文公曰:“吾弛關市之征而緩刑罰，其足以戰民乎?”狐子曰:“不足。”文公曰：“吾民之有喪資者，寡人親使郎中視事，有罪者赦之，貧窮不足者與之，其足以戰民乎？”狐子對曰：“不足。此皆所以慎產也;而戰之者，殺之也。民之從公也，為慎產也，公因而迎殺之，失所以為從公矣。”曰:然則何如足以戰民乎?"狐子對曰:“令無得不戰。”公曰:“無得不戰奈何?”狐子對曰:“信賞必罰，其足以戰。”公曰:“邢罰之極安至?”對曰:“不辟親貴，法行所愛。”文公曰:“善。”明日令田于圃陸，期以日中為期，後期者行軍法焉。於是公有所愛者日顛頡後期，吏請其罪，文公隕涕而憂。吏曰:“請用事焉。”遂斬顛頡之脊，以徇百姓，以明法之信也。而後百姓皆懼曰:“君於顛頡之貴重如彼甚也，而君猶行法焉，況于我則何有矣。”文公見民之可戰也，於是遂與兵伐原，克之。伐衛，東其畝，取五鹿。攻陽。勝虢。伐曹。南圉鄭，反之陴。罷宋圉。還與荊人戰城濮，大敗荊人，返為踐土之盟，遂成衡雍之義。一舉而八有功。所以然者，無他故異物，從狐偃之謀，假顛頡之脊也。
? 夫痤疽之痛也，非刺骨髓，則煩心不可支也;非如是，不能使人以半寸砥石彈之。今人主之於治亦然，:非人不知有若則安;欲治其國，非如是不能聽聖知則誅亂臣。亂臣者，必重人;重人者，必人主所甚親愛也。人主所甚親愛也者，是同堅白也。夫以布衣之資，欲以離人主之堅白，所愛，是以解左髀說右髀者，是身必死而說不行者也。
??????? 
?
????? 外儲說右下
????? 經一
? 賞罰共，則禁令不行。何以明之?明之以造父、于期。子罕為出彘，田恒為圃池，故宋君、簡公弑。患在王良、造父之共車，田連、成竅之共琴也。
????? 經二
? 治強生於法，弱亂生於阿，君明於此，則正賞罰而非仁下也。爵祿生於功，誅罰生於罪，臣明於此，則盡死力而非忠君也。君通於不仁，臣通於不忠，則可以王矣。昭襄知主情而不發五苑，田鮪知臣情故教田章，而公儀辭魚。
????? 經三
? 明主者，鑒於外也，而外事不得不成，故蘇代非齊王。人主鑒於上也，而居者不適不顯，故潘壽言禹情。人主無所賞悟，方吾知之，故恐同衣同族，而況借于權乎!吳章知之，故說以佯，而況借於誠乎!趙王惡虎目而壅。明主之道，如周行人之卻衛候也。
? ????經四
? 人主者，守法責成以立功者也。聞有吏雖亂而有獨善之民，不聞有亂民而有獨治之吏，故明主治吏不治民。說在搖木之本與引綱之綱。故失火之嗇夫，不可不論也。救火者，吏操壺走火，則一人之用也;操鞭使人，則役萬夫。故所遇術者，如造父之遇驚馬，牽馬推車則不能進，代禦勢轡持策則馬鹹驚矣。是以說在椎鍛平夷，榜檠矯直。不然，敗在淖齒用齊戮閔王，李¤用趙餓主父也。
????? 經五
? 因事之理，則不勞而成。故茲鄭之踞轅而歌以上高梁也。其患在趙簡主稅吏請輕重;薄疑之言“國中飽”，簡主喜而府庫虛，百姓餓而奸吏富也。故桓公巡民而管仲省腐財怨女。不然，則在延陵乘馬不得進，造父過之而為之泣也。
????? 說一
? 造父禦四馬，馳驟周旋而恣欲于馬。恣欲于馬者，擅轡策之制之也。然馬驚於出彘，而造父不能禁制者，非轡策之嚴不足也，威分於出彘也。王子于期為駙駕，轡策不用而擇欲于馬，擅芻水之利也。然馬過於圃池而駙駕敗者，非芻水之利不足也，德分于圃池也。故王良、造父，天下之善禦者也，然而使王良操左革而叱吒之，使造父操右革而鞭笞之，馬不能行十裏，共故也。田連、成竅，天下善鼓琴者也，然而田連鼓上、成竅揖下而不能成曲，亦共故也。夫以王良、造父之巧，共轡而禦不能使馬，人主安能與其臣共權以為治?以田連、成竅之巧，共琴而不能成曲，人主又安能與其臣共勢以成功乎?
? 一曰:造父為齊王駙駕，渴馬服成，效駕圃中。渴見圃池，去車走池，駕敗。王子于期為趙簡主取道爭千里之表，其始發也，彘伏溝中。王子于期齊轡策而進之，彘突出於溝中，馬驚駕敗。
? 司城子罕謂宋君曰:“慶賞賜與，民之所喜也，君自行之;殺戮誅罰，民之所惡也，臣請當之。”宋君曰:“諾。”於是出威令，誅大臣，君曰:“問子罕也。”於是大臣畏之，細民歸之。處期年，子罕殺宋君而奪政。故子罕為出彘以奪其君國。
? 簡公在上位，罰重而誅嚴，厚賦斂而殺戮民。田成恒設慈愛，明寬厚。簡公以齊民為渴馬，不以恩加民，而田成恒以仁厚為圃池也。
? 一曰:造父為齊王駙駕，以渴服馬，百日而服成。服成，請效駕齊王，王曰:“效駕於圃中。”造父驅車入圃，馬見圃池而走，造父不能禁。造父以渴服馬久矣，今馬見池，¤而走，雖造父不能治。今簡公之以法禁其眾久矣，而田成恒利之，是田成恒傾圃池而示渴民也。
? 一曰:王子于期為宋君為千里之逐。已駕，察手吻文。且發矣，驅而前之，輪中繩;引而卻之，馬掩跡。拊而發之，彘逸出於竇中。馬退而卻，策不能進前也;馬¤而走，轡不能正也。
? 一曰:司城子罕謂宋君曰:“慶賞賜予者，民之所好也，君自行之;誅罰殺戮者，民之所惡也，臣請當之。”於是戮細民而誅大臣，君曰:“與子罕議之。”居期年，民知殺生之命制於子罕也，故一國歸焉。故子罕劫宋君而奪其政，法不能禁也。故曰:“子罕為出彘，而田成常為圃池也。”今王良、造父共車，人操一邊轡而出門閭，駕必敗而道不至也。令田連、成竅共琴，人撫一弦而揮，而音必敗曲不遂矣。
??????? 說二
? 秦昭王有病，百姓裏買牛而家為王禱。公孫述出見之，入賀王曰:“右姓乃皆裏買牛為王禱。”王使人問之，果有之。王曰:“訾之人二甲。夫非令而擅禱，是愛寡人也。夫愛寡人，寡人亦且改法而心與之相循者，是法不立;法不立，亂亡之道也。不如人罰二甲而複與為治。”
? 一曰:秦襄王病，百姓為之禱;病癒，殺牛塞禱。郎中閻遏、公孫衍出見之，曰:“非社臘之時也，奚自殺牛而祠社?”怪而問之。百姓曰:“人主病，為之禱;今病癒，殺牛塞禱。”閻遏、公孫衍說，見王，拜賀曰:“過堯、舜矣。”王驚曰:“何謂也?”對曰:“堯、舜其民未至為禱也。今王病，而民以牛禱;病癒，殺牛塞褥。故臣竊以王為過堯、舜也”王因使人問之，何裏為之，訾其裏正與伍老屯二甲。閻遏、公孫衍愧不敢言。居數月，王飲酒酣樂，閻遏、公孫衍謂王曰:前時臣竊以王為過堯、舜，非直敢諛也。堯舜病，且其民未至為之禱也;今王病而民以牛禱，病癒，殺牛塞禱。今乃訾其裏正與伍老屯二甲，臣竊怪之。"王曰:“子何故不知於此?彼民之所以為我用者，非以吾愛之為我用者也，以吾勢之為我用者也。吾釋勢與民相收，若是，吾適不愛而民因不為我用也，故遂絕愛道也。”
? 秦大饑，應候請曰:“五苑之草著:蔬散、橡果、棗栗，足以活民，請發之。”昭襄王曰:“吾秦法，使民有功而受賞，有罪而受誅。今發五苑之蔬草者，使民有功與無功俱賞也。夫使民有功與無功俱賞者，此亂之道也。夫發五苑而亂，不如棄棗蔬而治。”一曰:“令發五苑之¤、蔬、棗、栗，足以活民，是用民有功與無功爭取也。夫生而亂，不如死而治，大夫其釋之。”
? 田鮪教其子田章曰:“欲利而身，先利而君；欲富而家，先富而國。”
? 一曰:“田鮪教其子田章曰:“主賣官爵，臣賣智力，故自恃無恃人。”
? 公儀體相魯而嗜魚，一國盡爭買魚而獻之，公儀子不受。其弟諫曰:“夫子嗜魚而不受者，何也?”對曰:“夫唯嗜魚，故不受也。夫即受魚，必有下人之色，將枉於法;枉于法，則免於相。雖嗜魚，此不必致我魚，我又不能自給魚。即無受魚而不免於相，雖嗜魚，我能長自給魚。”此明夫恃人不如自恃也，明於人之為已者不如已之自為也。
??????? 說三
? 子之相燕，貴而主斷。蘇代為齊使燕，王問之曰:“齊王亦何如主也?”對曰:“必不霸矣。”燕王曰:“何也?”對曰:“昔桓公之霸也，內事屬鮑叔，外事屬管仲，桓公被發而禦婦人，日游於市。今齊王不信其大臣。”於是燕王因益大信子之。子之聞之，使人遺蘇代金百鎰，而聽其所使。
? 一曰:蘇代為齊使燕，見無益子之，則必不得事而還，貢賜又不出，於是見燕王，乃譽齊王，燕王曰:“齊王何若是之賢也?則將必王乎?”蘇代曰:“救亡不暇，安得王哉?”燕王曰:“何也?”曰:“其任所愛不均。”燕王曰:“其亡何也?”曰:“昔者齊桓公愛管仲，置以為仲父，內事理焉，外事斷焉，舉國而歸之，故一匡天下，九合諸候。今齊任所愛不均，是以知其亡也。”燕王曰:“今吾任子之，天下未之聞也?”於是明日張朝而聽子之。
? 潘壽謂燕王曰:“王不如以國讓子之。人所以謂堯賢者，以其讓天下于許由，許由必不受也，則是堯有讓許由之名而實不失天下也。今王以國讓子之，子之必不受也，則是王有讓子之之名而與堯同行也。"於是燕王因舉國而屬之，子之大重。
? 一曰:潘壽，隱者。燕使人聘之。潘壽見燕王曰:臣恐子之之如益也。”王曰:“何益哉?”對曰:“古者禹死，將傳天下於益，啟之人因相與攻益而立啟。今王信愛之子，將傳國子之，太子之人盡懷印，為子之之人無一人在朝廷者。王不幸棄群臣，則子之亦益也。”王因收吏璽，自三百石以上皆效之子之，子之大重。夫人主之所以鏡照者，諸候之士徒也，今諸候之士徒皆私門之黨也。人主之所以自淺¤者，岩穴之士徒也，今岩穴之士徒皆私門之舍人也。是何也?奪褫之資在子之也。故吳章曰:“人主不佯贈愛人。佯愛人。佯愛人，不得複憎也;佯憎人，不得複愛也。”
? 一曰:燕王欲傳國於子之也，問之潘壽，對曰:“禹愛益而任天下於益，已而以啟人為吏。及老，而以啟為不足任天下，故傳天下於益，而勢重盡在啟也。已而啟與友党攻益而奪之天下，是禹名傳天下於益，而實令啟自取之也，此禹之不及堯、舜明矣。今王欲傳之子之，而吏無非太子之人者也，是名傳之而實令太子自取之也。”燕王乃收璽，自三百石以上皆效之子之，子之遂重。
? 方吾子曰:“吾聞之古禮:行不與同服者同車，不懷同族者共家，而況君人者乃借其權而外其勢乎!”
? 吳章謂韓宣王曰:“人主不可佯愛人，一日不可複憎:不可以佯憎人，一日不可複愛也。故佯憎佯愛之徵見，則諛者因資而毀譽之。雖有明主，不能複收，而況於以誠借人也!”
? 趙王游於圃中，左右以兔與虎而輟，盼然環其眼。王曰:“可惡哉，虎目也!”左右曰:“平陽君之目可惡過此。見此未有害也，見平陽君之目如此者，則必死矣。”其明日，平陽君聞之，使人殺言者，而王不誅也。
? 衛君入朝于周，周行人問其號，對曰:“諸候辟強。”周行人卻之曰:“諸候不得與天了同號。”衛君乃自更曰:“諸候毀。”而後內之。仲尼聞之曰:“遠哉禁逼，虛名不以借人，況實事乎?”
??????? 說四
? 搖木者一一攝其葉，則勞而不遍;左右拊其本，而葉遍搖矣。臨淵而搖木，鳥驚而高，魚恐而下。善張綱者引其綱， 若一一攝萬目而後得，則是勞而難;引其綱，而魚已囊矣。故吏者，民之本、綱者也，故聖人治吏不治民。
? 救火者，令吏挈壺甕而走火，則一人之用也，操鞭¤指麾而趣使人，則制萬夫。是以聖人不親細民，明主不躬小事。
? 造父方耨，明有子父乘車過者，馬驚而不行，其子下車牽馬，父子推車，諸造父助我推車。造父因收器，輟而寄載之，援其子之乘，乃始檢轡持策，未之用也，而馬鹹騖矣。使造父而不能禦，雖盡力勞身助之推車，馬猶不肯行也。今身使佚，且寄載，有德於人者，有術而禦之也。故國者，君之車也;勢者，君之馬也。無術以禦之，身雖勞，猶不免亂;有術以禦之，身處佚樂之地，又致帝王之功也。
? 椎鍛者，所以平不夷也;榜檠者，所以矯不直也。聖人之為法也，所以平不夷、矯不直也。
? 淖齒之用齊也，擢閔王之筋;李¤之用趙也，餓殺主父。此二君者，皆不能用其椎鍛榜檠，故身死為戮，而為天下笑。
? 一曰:入齊，則獨聞淖齒而不聞齊王;入趙，則獨聞李¤而不聞趙王。故曰:人主者不操信，則威勢輕而臣擅名。
? 一曰:田嬰相齊，人有說王者曰:“終歲之計，王不一以數日之間自聽之，則無以知吏之奸邪得失也。”王曰:“善。”田嬰聞之，即遽請于王而聽其計。王將聽之矣，田嬰令官具押券鬥石參升之計。王自聽計，計不勝聽，罷食後，複坐，不復暮食矣。田嬰複謂曰:“群臣所終歲夜不敢偷台之事也，王以一夕聽這，則群臣有為勸勉矣。"王曰:“諾。”俄而王已睡矣，吏盡揄刀削其押券升石之計。王自聽之，亂乃始生。
? 一曰:武靈王使惠文王蒞政，李¤為相，武靈王不以身躬親殺生之柄，故劫于李¤。
?
????????? 說五
? 茲鄭子引輦上高梁而不能支。茲鄭踞轅而歌，前者止，後者趨，輦乃上。使茲鄭無術以致人，則身雖絕力至死，輦猶不止也。今身不至勞苦而輦以上者，有術以致人之故也。
? 趙簡主出稅者，吏請輕重。簡主曰:“勿輕勿重。重，則利入於士;若輕，則利歸於民。吏無私利而正矣。"
? 薄疑謂直簡主曰:“君之國中飽。”簡主欣然而喜曰:“何如焉?”對曰:“府庫空虛于上，百姓貧餓于下，然而奸吏富矣。”
???? 齊桓公微服以巡民家，人有年老而自養者，桓公問其故。對曰:“臣有子三人，家貧無以妻之，傭未反。”桓公歸，以告管仲。管仲曰:“畜積有腐棄之財，則人饑餓;宮中有怨女，則民無妻。”桓公曰:“善。”乃論宮中有婦人而嫁之。下令於民曰:“丈夫二十而室，婦人十五而嫁。”
? 一曰:桓公微服而行於民間，有鹿門稷者，行年七十而無妻。桓公問管仲曰:“有民老而無妻者乎?”管仲曰:“有鹿門稷者，行年七十矣而無妻。桓公曰:“何以令之有妻?”管仲曰:“臣聞之:上有積財，則民臣必匱乏於下;宮中有怨女，則有老而無妻者。”桓公曰:"“善。”令于宮中“女子未嘗禦出嫁之。”乃令男子年二十而室，女年十五而嫁。則內無怨女，外無曠夫。
? 延陵卓子乘蒼龍挑文之乘，鉤飾在前，錯輟在後，馬欲進則鉤飾禁之，欲退則錯輟貫禁之，馬因旁出。造父過而為之泣涕，曰:“古之治人亦然矣。夫賞所以勸之而毀存焉，罰所以禁之而譽加焉。民中立而不知所由，此亦聖人之所為泣也。"
? 一曰:延陵卓子乘蒼龍與翟文之乘，前則有錯飾，後則有利輟，進則引之，退則策之。馬前不得進，後不得退，遂避而逸，因下抽刀而刎其腳。造父見之，終日不食，因仰天而歡曰:“策，所以進之也，錯飾在前;引，所以退之也，利輟在後。今人主以其清潔也進之，以其不適左右也退之，以其公正也譽之，以其不聽從也廢之。民懼，中立而不知所由，此聖人之所為泣也。
??? ??????????難一第三十六
? 1。晉文公將與楚人戰，召舅犯間之，曰:“吾將與楚人戰，彼眾我寡，為之奈何?”舅犯曰:“臣聞之:繁禮君子，不厭忠信;戰陣之閑，不厭詐偽。君欺詐之而已矣。”文公辭舅犯，因召雍季而問之，曰:“我將與楚人戰，彼眾我寡，為之奈何?"雍季對曰:“焚林而田，偷取多獸，後必無獸;以詐遇民，偷取一時，後必無複。”文公曰:“善。”辭雍季，以舅犯之謀與楚人戰以敗之。歸而行爵，先雍季而後舅犯。群臣曰:城濮之事，舅犯謀也。夫用其言而後其身，可乎?”文公曰:此非若所知也。夫舅犯言，一時之權也;雍季言，萬世之利也。"仲尼聞之，曰:“文公之霸也，宜哉!既知一時之權，又知萬世之利。”
? 2。或曰:雍季之對，不當文公之章。凡對問者，有因問小大緩急而對也。所問高大，而對以卑狹，則明主弗受也。今文公問“以少遇眾”，而對曰“後必無複”，此非所以應也。且文公不知一時之權，又不知萬世之利，戰而勝，則國安而身定，兵強而威立，雖有後複，莫大於此，萬世之利奚患不至。戰而不勝，則國亡兵弱，身死名息，拔拂今日之死不及，安暇待萬世之利?待萬世之利，在今日之勝;今日之勝，在詐於敵;詐敵，萬世之利而已。故曰:雍季之對，不當文公之問。且文公又不知舅犯之言。舅犯所謂“不厭詐偽”者，不謂詐其民，謂詐其敵也。敵者，所伐之國也;後雖無複，何傷哉?文公之所以先雍季者，以其功耶?則所以勝楚破軍者，舅犯之謀也；以其善言耶？則雍季乃道其“後之無複”也，此未有善言也。舅犯則以兼之矣。舅犯曰：“繁禮君子不厭忠信”者，忠，所以愛其下也;信，所以不欺其民也。夫既以愛而不欺矣，言孰善於此。然必曰“出於詐偽”者，軍旅之計也。舅犯前有善言，後有戰勝。故舅犯有二功而後論，雍季無一為而先賞。“文公之霸，不亦宜乎?”仲尼不知善賞也。
? 3。曆山之農者侵畔，舜往耕焉，¤年，¤畝正。河濱之漁者爭坻，舜往漁焉，¤年而讓長。東夷之陶者器苦窳，舜往陶焉，期年而器牢。仲尼歡曰:“耕，漁與陶，非舜官也，而舜往為之者，所以救敗也。舜其信仁乎!乃躬藉處苦而民從之。故曰:聖人之德化乎!”
? 4。或問儒者曰:“方此時也，堯安在?”其人曰:“堯為天子。”“然則，仲尼之聖堯奈何？聖人明察在上位，將使天下無奸也。今耕漁不爭，陶器不窳，舜又何德而化？舜之救敗，則是堯有失也。賢舜，則去堯之明察；聖堯，則去舜之德化：不可雨得也。楚人有鬻¤與矛者，譽之曰：‘吾¤之堅，物莫能陷也。’又譽其矛曰：‘吾矛之利，於物無不陷也。’或曰：‘以子之矛陷子之¤，何如?'其人弗能應也。夫不可陷之¤與無不陷之矛不可同世而立。今堯、舜之不可兩譽，矛¤之說也。且舜救敗，期年已一過，三年已三過。舜有盡，壽有盡，天下過無已者;以有盡逐無已，所止者寡矣。賞罰使天下必行之，令曰：'中程者賞，弗中程者誅。'令朝至暮變，暮至朝變，十日而海內畢矣，奚待期年?舜猶不以此說堯令從己，乃躬親，不亦無術乎?且夫以身為苦而後化民者，堯、舜之所難也;處勢而矮下者，庸主之所易也。將治天下，釋庸主之所易，道堯、舜之所難，未可與為政也。"
5．管仲有病。桓公往問之，曰：“仲父病，不幸卒於大命，將奚以告寡人？"管仲曰："微君言，臣故將謁之。願君去豎刁，除易牙，遠衛公子開方。易牙為君主味，君惟人肉未嘗，易牙¤其子首而進之。夫人情莫不愛其子，今弗愛其子，安能愛君?君妒而好內，豎刁自宮以治內。人情莫不愛其身，身且不愛，安能愛君?開方事君十五年，齊、衛之間不容數日行，棄其母，久宦不歸。其母不愛，安能愛君?臣聞之：矜偽不長，蓋虛不久。願君去此三子者也.”管仲卒死，桓公弗行。及桓公死，蟲出戶不葬。
6．或日:管仲所以見告桓公者，非有度者之吉也。所以去豎刁、易牙者，以不愛其身，適君之欲也。日"不愛其身，安能愛君?"然則臣有盡死力以為其主者，管仲將弗用也。曰“不愛其死力，安能愛君?”是欲君去忠臣也。且以不愛其身，度其不愛其君，是將以管仲之不能死公子糾度其不死桓公也，是管仲亦在所去之域矣。明主之道不然，設民所欲以求其功，故為爵祿以勸之;設民所惡以禁其奸，故為刑罰以威之。慶賞信而刑罰必，故君舉功於臣，而奸不用於上。雖有豎刁，其奈君何?且臣盡死力以與君市，君垂爵祿以與臣市。君臣之際，非父子之親也，計數之所出也。君有道，則臣盡力而奸不生;¤無道，則臣上塞主明而下成私，管仲非明此度數於桓公也，使去豎刁，一豎刁又至，非絕奸之道也。且桓公所以身死蟲流出戶。不葬者，是臣重也。臣重之實，擅主也。有擅主之臣，則君令不下究，臣情不上通。一人之力能隔君臣之間，使善敗不聞，禍福不通，故有不葬之患也。明主之道;一人不兼官，一官不兼事;卑賤不待尊貴而進，大臣不因左右而見，百官修通，群臣輻湊;有賞者君見其功，有罰者君知其罪。見知不悖於前，賞罰不弊於後，安有不葬之患?管仲非明此吉於桓公也，使去三子，故曰:管仲無度矣。
7，襄子圍於晉陽中，出圍，賞有功者五人，高赫為賞首。張孟談曰:“晉陽之事，赫無大功，今為賞首，何也?”襄子日，“晉陽之事，寡人國家危，社稷殆矣。吾群臣無有不驕悔之意者，惟赫子不失君臣之禮，是以先之。仲尼聞之日:"善賞哉，襄子！賞一人而天下為人臣者莫敢失禮矣。”
8．或曰，仲尼不知善賞矣。夫善賞罰者，百官不敢侵職，群臣不敢失禮。上設其法，而下無奸詐之心。如此，則可謂善賞罰矣。使襄子於晉陽也，令不行，禁不止．是襄子無國，晉陽無君也，尚誰與守哉?今襄子於晉陽也，知氏灌之，臼灶生龜，而民無反心，是君臣親也。襄子有君臣親之澤，操令行禁止之法，而猶有驕侮之臣，是襄子失罰也。為人臣者，乘事而有功則賞。今赫僅不驕悔，而襄子賞之，是失賞也。明主賞不加於無功，罰不加於無罪。今襄子不誅驕侮之臣，而賞無功之赫，安在襄子之善賞也?故曰“仲尼不知善賞”。
9，晉平公與群臣飲，飲酣，乃喟然歡曰:"莫樂為人君，惟其吉而莫之違。師曠侍坐於前，援琴撞之。公披衽而避，琴壞於壁。公曰:"太師誰撞？"師曠曰：“今者有小人吉於側者，故撞之。”公曰：“寡人也。”師曠日:“啞！是非君入者之言也。”左右請除之。公日:"釋之，以為寡人戒。"
10．或日:平公失君道，師曠失臣禮。夫非其行而誅其身，君之於臣也;非其行，則陳其
吉，善諫不聽，則遠其身者，臣之於君也。今師曠非平公之行，不陳人臣之諫，而行人主之誅，舉琴而親其體，是逆上下之位，而失人臣之禮也。夫為人臣者，君有過則諫，諫不聽，則輕爵祿以待之，此人臣之禮也。今師曠非平公之過，舉琴而親其體，雖嚴父不加於子，而師曠行之於君，此大逆之術也。臣行大逆，平公喜而聽之，是失君道也，故平公之跡不可明也，使人主過於聽而不悟其失;師曠之行亦不可明也，使奸臣襲極諫而飾弑君之道。不可謂兩明，此為兩過。故曰:平公失君道，師曠亦失臣禮矣。
11．齊桓公時，有處士曰小臣稷，桓公三往而弗得見。桓公曰:"吾聞布衣之士，不輕爵祿，無以易萬乘之主;萬乘之主，不好仁義，亦無以下布衣之士。於是五往乃得見之。
12．或曰，桓公不知仁羲。夫仁義者，憂天下之害，趨一國之患，不避卑辱謂之仁義。故伊尹以中國為亂，道為宰幹湯;百里奚以秦為亂，道為虜幹穆公。皆憂天下之害，趨一國之患，不辭卑辱，故謂之仁羲。今桓公以萬乘之勢，下匹夫之土，將欲憂齊國，而小臣不行，見小臣之忘民也。忘民不可謂仁義。仁義者，不失人臣之禮，不敗君臣之位者也。是故四封之內，執禽而朝名曰臣，臣吏分職受事名曰萌。今小臣在民萌之眾，而逆君上之欲，故不可謂仁羲。仁義不在焉，桓公又從而禮之。使小臣有智能而遁桓公，是隱也，宜刑；若無智能而虛驕矜桓公，是誣也，宜戮。小臣之行，非刑則戮。桓公不能領臣主之理，而禮刑戮之人。是桓公以輕上悔君之俗教於齊國也，非所以為治也。故曰：桓公不知仁義。
? 13靡¤之役，韓獻子將斬人。郤獻子聞之，駕往救之。比至，則已斬之矣。郤子因日，"胡不以徇？"其仆曰:“曩不將救之乎?”郤子日:“吾敢不分謗乎?”
?14．或日，郤子言，不可不察也，非分謗也。韓子之所斬也，若罪人，則幻不可救，救罪人，法之所以敗也，法敗則國亂;若非罪人，則不可勸之以徇，勸之以徇，是重不辜也，重不辜，民所以起怨者也，民怨則國危。郤子之言，非危則亂，不可不察也。且韓子之所斬若罪人，子奚分焉?斬若非罪人，則已斬之矣，而郤子乃至，是韓子之謗巳成，而郤子且後至也。夫邪子日"以徇"，不足以分斬人之謗，而又生徇之謗。是子言分謗也?昔者紂為炮烙，崇侯、惡來又日斬涉者之脛也，奚分於紂之謗?且民之望於上也甚矣，韓子弗得，且望郤子之得之也;今郤子俱弗得，則民絕望於上矣。故曰，郤子之言非分謗也，益謗也。且郤子之往救罪也，以韓子為非也;不道其所以為非，而勸之"取徇'"，是使韓子不知其過也。夫下使民望絕於上，又使韓子不如其失。吾未得郤子之所以分謗者也。
15．桓公解管仲之束縛而相之。管仲日:"臣有寵矣，然而臣卑.公曰:"使子立高、國之上,管仲曰：“臣貴矣，然而臣貧。”公曰:“使子有三歸之家,”管仲曰:“臣富矣，然而臣疏。”於是立以為仲父。霄略曰:“管仲以賤為不可以治貴，故請高，國之上;以貧為不可以治富，故請三歸;以疏為不可以治親，故處仲父。管仲非貪，以便治也。
16，或曰:今使臧獲奉君今韶卿相，莫敢不聽，非卿相卑而臧獲尊也，主令所加，莫敢不從也。今使管仲之治，不緣桓公，是無君也。國無君，不可以為治。若負桓公之威，下桓公之令，是臧獲之所以信也，奚待高、國、伸父之尊而後行哉?當世之行事、都丞之下徵今者，不辟尊貴，不就卑賤。故行之而法者，雖巷伯信乎卿相;行之而非法者，雖大吏詘乎民萌。今管仲不務尊主明法，而事增寵益爵，是非管仲貪欲富貴，必暗而不知術也。故曰，管仲有失行，霄略有過譽。
?17．韓宣王間於¤留:“吾欲兩用公仲、公叔，其可乎?¤留對曰:昔魏兩用樓、翟而亡西河.楚兩用昭、景而亡緦、郢。今君兩用公仲、公叔，此必將爭事而外市，則國必憂矣。
18．或曰：昔者齊桓公兩用管仲、鮑叔，成湯兩用伊尹、仲虺。夫兩用臣者國之憂，則是桓公不霸，成湯不王也。¤王一用淖齒而身，死乎東廟，主父一用李¤，減食而死。主有術，兩用不為患;無術，兩用則爭，事而外市，一則專制而劫弑。今留無術以規上，使其主丟兩用一，是不有西河、鄢、郢之憂，則必有身死減食之患，是¤留未有善以知言也。
?
難二第三十七
? 1。景公過晏子，曰:“子宮小，近市，請徙子家豫章之圃。”晏子再拜而辭曰:“且嬰家貧，待市食，而朝暮趨之，不可以遠。”景公笑曰:“子家習市，識貴賤乎?”是時景公繁於刑。晏子對曰:“踴貴而屨賤。”景公曰:“何故?”對曰:“刑多也。”景公造然變色曰:“寡人其暴乎!”於是損刑五。
? 2。或曰:晏子之貴踴，非其誠也，欲便辭以止多刑也。此不察治之患也。夫刑當無多，不當無少。無以不當聞，而乙太多說，無術之患也。敗軍之誅以千百數，猶北不止;即治亂之刑如恐不勝，而奸尚不盡。今晏子不察其當否，而乙太多為說，不亦妄乎?夫惜草茅者耗禾穗，惠盜賊者傷良民。今緩刑罰，行寬惠，是利奸邪而害善人也，此非所以為治也。
? 3。齊桓公飲灑醉，遺其冠，恥之，三日不朝。管仲曰:“此有國之恥也，公胡其不雪之以政?”公曰:“胡其善?因發倉困，賜貧竅，論囹圄，出薄罪。處三日而民歌之曰:“公胡不復遺冠乎!”
? 4。或曰:管仲雪桓公之恥於小人，而生桓公之恥於君子矣。使桓公發倉困而賜貧竅，論囹圄而出薄罪，非義也，不可以雪恥，使之而義也，桓公宿義，須遺冠而後行之，則是桓公行義，非為遺冠也?是雖雪遺冠之恥於小人，而亦生遺義之恥於君子矣。且失發困倉而賜貧竅者，是賞無功也;論囹圄而出薄罪者，是不誅過也。夫賞無功，則民偷幸而望於上;不誅過，則民不懲而易為非。此亂之本也，安可以雪恥哉?
? 5。昔者文王侵孟、克莒、舉¤，三舉事而紂惡之。文王乃懼，請入洛西之地、赫壞之國方千里，以請解炮烙之刑。天下皆說。仲尼聞之，曰:“仁哉，文王!輕千里之國而請解炮烙之刑。智哉，文王!出千里之地而得天下之心。”
? 6。或曰:仲尼以文王為智也，不亦過乎?夫智者，知禍難之地而辟之者也，是以身不及於患也。使文王所以見惡於紂者，以其不得人心耶?則雖索人心以解惡可也。紂以其大得人心而惡之，已又輕地以收人心，是重見疑也，固其所以桎梏、囚於¤裏也。鄭長者有言;“體道，無為無見也。”此最宜於文王矣，不使人疑之也。仲尼以文王為智，未及此論也。
? 7。晉平公問叔向曰:“昔者齊桓公九合諸候，一匡天下，不識臣之力也，君之力也?”叔向對曰:“管仲善制割，寶胥無善削縫，隰朋善純緣，衣成，君舉而服之。亦臣之力也，君何力之有?”師曠伏琴而笑之。公曰:“太師奚笑也?:師曠對曰:“臣笑叔向之對君也。凡為人臣者，猶炮宰和五味而進之君。君弗食，孰敢強之也?臣請譬之;君者，壞地也;臣者，草木也。必壞地美，然後草木碩大。亦君之力也，臣何力之有?”
? 8。或曰:叔向、師曠之對，皆偏辭也。夫一匡天下，九合諸候，美之大者也，非專君之力也，又非專臣之力也。昔者宮之奇在虞，僖負羈在曹，二臣之智，言中事，發中功，虞、曹俱亡者，何也?此有其臣而無其君者也。且蹇叔處幹而幹亡，處秦而秦霸，非蹇叔愚於幹而智於秦也，此有君與無君也。向曰“臣之力也”，不然矣。昔者桓公宮中二市，婦閭二百，被發而禦婦人。得管仲，為五伯長;失管仲、得豎刁而身死，蟲流出戶不葬。以為非臣之力也，且不以管仲為霸;以這君之力也，且不以豎刁為亂。昔者，晉文公慕於齊女而亡歸，咎犯極諫，故使反晉國。故桓公以管仲合，文公以舅犯霸。而師曠曰“君之力也”，又不然矣。凡五霸所以能成功名於天下者，必君臣俱有力焉。故曰:叔向、師曠之對，皆偏辭也。
? 9。齊桓公之時，晉客至，有司請禮。桓公曰，“告仲父”者三。而優笑曰：“易哉，為君!一曰仲父，二曰仲父。”桓公曰:“吾聞君人者勞於索人，佚於使人。吾得仲父已難矣，得仲父之後，何為不易乎哉?”
? 10。或曰:桓公之所應優，非君人者之言也。桓公以君人為勞於索人，何索人為勞域?伊尹自以為宰士湯，百里奚自以為虜幹穆公。虜，所辱也;宰，所羞也。蒙羞辱而接君上，賢者之憂世急也。然則君人者無逆賢而已矣，索賢不為人主難。且官職，所以任賢也;爵祿，所以賞功也。設官職，陳爵祿，而士自至，君人者奚其勞哉?使人又非所佚也。人主雖使人，必以度量准之，以刑名參之;以事遇於法則行，不過於法則止;功當其言則賞，不當則誅。以刑名收臣，以度量准下，此不可釋也，君人者焉佚哉?
? 11。索人不勞，使人不佚，而桓公曰“勞於索人，佚於使人”者，不然。且桓公得管仲又不難。管仲不死其君而歸桓公，鮑叔輕官讓能而任之，桓公得管仲又不難，明矣。已得管仲之後，奚遽易哉?管仲非周公旦。周公旦假為天子七年，成王壯，授之以政，非為天下計也，為其職也。夫不奪子而行天下者，必不背死君而事其讎;背死君而事其讎者，必不難奪子而行天下;不難奪子而行天下子者，必不能奪其君國矣。管仲，公子糾之臣也，謀殺桓公而不能，其君死而臣桓公。管仲之取捨非周公旦，可知也。若使管仲在賢也，且為湯、武。湯、武，桀、紂之臣也;桀、紂作亂，湯、武奪之。今桓公以易居其上，是以桀、紂之行，居湯、武之士，桓公危矣。若使管仲不肖人也，且為田常。田常，簡公之臣也，而弑其君。今桓公以易居其上，是以簡公之易，居田常之上也，桓公又危矣。管仲非周公旦以明矣，然為湯、武與田常，未可知也。為湯、武，有桀、紂之危;為田常，有簡公之亂也。已得仲父之後，桓公奚遽易哉?若使桓公之任管仲，必知不欺主已也。是知不欺主之臣，然雖知不欺主之臣也。今桓公以任管仲之專，借豎刁、易牙，蟲流出戶而不葬，桓公不知臣欺主與不欺主明矣，而任臣如彼其專也，故曰桓公暗主。
? 12。李克治中山，苦陘令上計而入多。李克曰:“語言辨，聽之說，不度於義，謂之窕言。無山林澤穀之利而入多者，謂之窕貨。君子不聽窕言，不受窕貨。子姑免矣。”
? 13。或曰:李子設辭曰:“夫言語辯，聽之說，不度於義者，謂之窕言。”辯在言者，說在聽者;言非聽者也。所謂不度於義，非謂聽者，必謂所聽也。聽者，非小人，則君子也。小人無義，必不能度之義也；君子度之義，必不肯說也。夫曰“言語辯，聽之說，不度於義”者，必不誠之言也。人多之為窕貨也，未可遠行也。李子之奸弗蚤禁，使至於計，是遂過了。無術以知而入多，入多者，穰也，雖倍人，將奈何?舉事慎陰陽之和，種樹飾四時之適，無早晚之失、寒溫之災，則入多。不以小功妨大務，不以私欲害人事，丈夫盡於耕農，婦人力於織¤，則入多。務於畜養之理，察於土地之宜，六畜遂，五穀殖，則入多。明於權計，審於地形、舟車、機械之利，用力少，致功大，則入多。利商市關梁之行，能以所有致所無，客商歸之，外貨留之，儉於財用，節於衣食，宮室器械周於資用，不事玩好，則入多。入多，皆人為也。若天事，風雨時，寒溫適，土地不加大，而有豐年之功，則入多。入事、天功，二物者皆入多，非山林澤穀之利也。夫無山林澤穀之利入多，因謂之窕貨者，無術之言也。
? 14。趙簡子圍衛之郛郭，犀¤、犀櫓，立於矢石之所不及，鼓之而士不起。簡了投? 桴曰:“鳥乎!吾之士數弊也。”行人燭過免胃而對曰:“臣聞之:亦有君之不能耳，士無弊者。昔者吾先君獻公並國十七，服國三十八，戰十有三勝，是民之用也。獻公沒，惠公即位，淫衍暴亂，身好玉女，秦人恣侵，去絳十七裏，亦是人之用也。惠公沒，文公授之，圍衛，取鄴，城濮之戰，五敗荊人，取尊名於天下，亦此人之用也。亦有君不能耳，士無弊也。”簡子乃去¤，櫓，立矢石之所及，鼓之而士乘之，戰大勝。簡子曰:“與吾得革車千乘，不如聞行人燭過之一言也。”
? 15。或曰;行人未有以說也，乃道惠公以此人是敗，文公以此人是霸，未見所以用人也。簡子未可以速去¤，櫓也。嚴親在圍，輕犯矢石，孝子之所以愛親也。孝子愛親，百數之一也。今以為身處危而人尚可戰，是以百族之子於上皆若教子之愛親也，是行人之誣也。好利惡害，夫人之所有也。賞厚而信，人輕敵矣;刑重而必，夫人不北矣。長行徇上，數百不一人;喜利畏罪，人莫不然。將眾者不出乎莫不然之數，而道乎百無一人之行，行人未知用眾之道也。
?
難三第三十八
? 1。魯穆公問於子思曰:“吾聞龐2氏子之不孝，其行奚如?”子思對曰:“君子尊賢以崇德，舉善以觀民。若夫過行，是細人之所識也，臣不知也。”子思出，子服厲伯入見。問龐2氏子，子服厲伯對曰:“其過三，皆君子所未嘗聞。”自是之後，君貴子思而賤子服厲伯也。
? 2。或曰:魯之公室，三世劫於季氏，不亦宜乎?明君求善而賞之，求奸而誅之，其得之一也。故以善聞之者，以說善同於上者也;以奸聞之者，以惡奸同於上者也，此宜賞譽之所及也。不以奸聞，是異於上而下比周於奸者也，此宜毀罰之所及也。今子思不以過聞而穆公貴之，厲伯以奸聞而穆公賤之。人情皆喜貴而惡賤，故季氏之亂成而不上聞，此魯君子所以劫也。且此亡王之俗，取、魯之民所以自美，而穆公獨貴之，不亦倒乎?
? 3。文公出亡，獻公使寺人披攻之薄城，披斬較其祛，文公奔翟。惠公即位，又使攻之惠竇，不得也。及文公反國，披求見。公曰:“薄城之役，君令一宿，而汝即至;惠竇之難，君令三宿，而汝一宿，何其速也?”披對曰:“君令不二。除君之惡，惟恐不堪。蒲人、翟人，余何有焉?今公即位，其無蒲、翟乎?且桓公置射鉤而相管仲。”君乃見之。
? 4。或曰:齊、晉絕祀，不亦宜乎?桓公能用管仲之功而亡射鉤之怨，文公能聽寺人之言而棄斬祛之罪，桓公、文公能容二子者也。後世之君，明之及二公;後世之臣，賢不如二子。不忠之臣以事不明之君，君不知，則有燕操、子罕、田常之賊;知之，則以管仲、寺人自解。君必不誅，而自以為有桓、文之德，是臣仇而明不能燭，多假之資，自以為賢而不戒，則雖無後嗣，不亦可乎?且寺人之言也，直飾君令而不貳者，則是貞於君也。死君複生臣不愧而後為貞。今惠公朝卒而暮事文公，寺人之不貳何如?
? 5。人有設桓公隱者曰:“一難，二難，三難，何也?”桓公不能對，以告管仲。管仲對曰:“一難也，近優而遠士。二難也，去其國而數之海。三難也，君老而晚置太子。”桓公曰:“善。”不擇日而廟禮太子。
? 6。或曰:管仲之射隱不得之。士之用不在近遠，而俳優侏儒，固人主之所與燕也，則近優而遠士，而以為治，非其難者也。夫處勢而不能用其有，而悖不去國，是以一人之功禁一國。以一人之力禁一國者，少能勝之。明能照遠奸而見隱微，必行之令，雖遠於海，內必無變。然則去國之海而不劫殺，非其難者也。楚成王置商臣以為太子，又欲置公子職，商臣作難，遂弑成王。公子宰，周太子也，公子根有寵，遂以東州反，分而為兩國，此皆非晚置太子之患也。夫分勢不二，庶孽卑，寵無藉，雖處大臣，晚置太子可也。然則晚置太子，庶孽不亂，又非其難也。物之所謂難者，必借人成勢而勿使侵害已，可謂一難也。貴妾不使二後，二難也。愛孽不使危正適，專聽一臣而不敢偶君，此則可謂三難也。
? 7。葉公子高問政於仲尼，仲尼曰:“政在悅近而來遠。”哀公問政於仲尼，仲尼曰:“政在選賢。”齊景公間政於仲尼，仲尼曰:“正在節財。”三公出，子貢問曰:“三公間夫子政一也，夫子對之不同，何也?”仲尼曰:“葉都大而國小，民有背心，故曰‘政在悅近而來遠’。魯哀公有大臣三人，外障距諸候四鄰之士，內比周而以愚其君，使宗廟不掃除，社稷不血食者，必是三臣也，故曰‘政在選賢。’齊景公鞏雍門，為路寢，一朝而以三百乘之這賜者三，故曰‘正在節財’。”
? 8。或曰:仲尼之對，亡國之言也。葉民有倍心，而說之“賠近而來遠”，則是教民懷惠。惠之為政，無功者受賞，而有罪者免，此法之所以敗也。法敗而政亂，以亂政治敗民，未見其可也。且民有倍心者，君上之明有所不及也。不紹葉公之明，而使之悅近而來遠，是舍吾勢之所能禁而使與下行惠以爭民，非能持勢者也。夫堯之賢，六王之冠也。舜一徒而成邑，而堯無天下矣。有人無術以禁下，恃為舜而不失其民，不亦無術乎?明君見小奸於微，故民無大謀;行小誅於細，故民無大亂。此謂“圖難於其所易也，為大者於其所細也”。今有功者必賞，賞者不得君，力之所致力;有罪者必誅，誅者不怨上，罪之所生也。民知誅賞之皆起身也，故疾功利於業，而不受賜於君。“太上，下智有之。”此言太上之下民無說也，安取懷惠之民?上君之民無利害，說以“悅近來遠”，亦可舍已。
? 9。哀公有臣外障距內比周以愚其君，而說之以“選賢”，此非功伐之論也，選其心之所謂賢者也。使哀公知三子外障距內比周也，則三子不一日立矣。哀公不知選賢，選其心之所謂賢，故三子得任事。燕子噲賢子之而非孫卿，故身死為戮;夫差智太宰¤而愚子胥，故滅於越。魯君不必知賢，而說以選賢，是使哀公有夫差、燕噲之患也。明君之不自舉臣，臣相進也;不自賢，功自徇也。論之於任，試之於事，課之於功，故群臣公政而無私，不隱賢，不進不肖。然則人主奚勞選賢?
? 10。景公以百乘之家賜，而說以“節財”，是使景公無術以知富之侈，而獨儉於上，未名於貧也。有君以千里養其口腹，則雖桀，紂不侈焉。齊國方三千里，而桓公以其半自養，是侈於桀、紂也;然而能為五霸冠者，知侈儉之地也。為君不能禁下而自禁者謂之劫，不能飾下而自飾者謂之亂，不節下而自節者謂之貧。明君使人無私，以詐而食者禁;力盡於事，歸利於上者必聞，聞者必賞;污穢為私者為知，知者必誅。然故忠臣盡忠於公，民士竭力於家，百官精克於上，侈倍景公，非國之患也。然則說之以節財，非其急者也。
? 11。夫對三公一言而三公可以無患，知下之謂也。知下明，則禁於微;禁於微，則奸無積;奸無積，則無比周;無比周，則公私分;公私分，則朋黨散;朋黨散，則無外障距內比周之患。知下明，則見清沐;見精沐，則誅賞明;誅賞明，則國不貧。故曰:一對而三公無患，知下之謂也。
? 12。鄭子產晨出，過東匠之閭，聞婦人之哭，撫其禦之手而聽之。有閑，遣吏勢而問之，則手絞其夫者也。異日，其禦問曰:“夫子何以知之？”子產曰：“其聲懼”。凡人於其親愛也，始病而憂，臨死而懼，已死而哀。今哭已死，不哀則懼，是以知其有奸也。"
? 13。或曰:子產之治，不亦多事乎?奸必待耳目之所及而後知之，則鄭國之得奸者寡矣。不任典成之吏，不察參伍之政，不明度量，恃盡聰明，勞智慮，而以知奸，不亦無術乎?且夫物眾而智寡，寡不勝眾，智不足以¤知物，故因物以治物。下眾而上寡，寡不勝眾者，言君不足¤知臣也，故因人以知人。是以形體不勞而事治，智慮不用而奸得。故宋人語曰:“一雀過羿，羿必得之，則羿誣矣。以天下為之羅，則雀不失矣。”夫知奸亦有大羅，不失其一而已矣。不修其理，而以已之胸察為之弓矢，則子產誣矣。老子曰:“以智治國，國之賊也。”其子產之謂矣。
? 14。秦昭王問於左右曰:“今時韓、魏孰與始強？”左右對曰：“弱於始也。”“今之如耳、魏齊孰與曩之孟嘗、芒卯?”對曰:“不及也。"王曰:“孟嘗、芒卯率強韓、魏猶無奈寡人何也。"左右對曰:”甚然。”中期推琴而對曰:“王之料天下過矣。夫六晉之時，知氏最強，滅範，中行而從韓、魏之兵以伐趙，灌以晉水，城之未沉者三板。知伯出，魏宣子禦，韓康子為驂乘。知伯曰:‘始吾不知水可以滅人之國，吾乃今知之。汾水可以灌安邑，絳水可以灌平陽。’魏宣子肘韓康子，康子踐宣子之足，肘足接乎車上，而知氏分於晉陽之下。今足下雖強，未若知氏;韓、魏雖弱，未至如其在晉陽之下也。此天下方用肘足之時，願王勿易之。”
? 15。或曰:昭王之間也有失，左右、中期之對也有過。凡明主之治國也，任其勢。勢不可害，則雖強天下無奈何也，而況孟嘗、芒卯、韓、魏能奈我何?其勢可害也，則不肖如如耳、魏齊，及魏猶能害之。然則害與不侵，在自恃而已矣，奚問乎?自恃其不可侵，則強與弱奚其擇焉?失在不自恃，而問其奈何也，其不侵也幸矣。申子曰:“失之數而求之信，則疑矣。”其昭王之謂也。知伯無度，從韓康、魏宣而圖以水灌滅其國。此知伯之所以國亡而身死，頭為飲杯之故也。今昭王乃問孰與始強，其畏有水人之患乎。雖有左右，非韓、魏之二子也，安有肘足之事?而中期曰，“勿易”，此虛言也，且中期之所官，琴瑟也。弦不調，弄不明，中期之任也，此中期所以事昭王者也。中期善承其任，未慊昭王也，而為所不知，豈不妄哉?左右對之曰“弱於始”與“不及”則可矣，其曰“甚然”則諛也。申子曰:“治不窬官，雖知不言。”今中期不知而尚言之。故曰:昭王之問有失，左右、中期之對皆有過也。
? 16。管子曰:“見其可，說之有證;見其不可，惡之無形。賞罰不信於所見，雖所不見，其敢為之乎？見其可，說之無證；見其不可，惡之無形。賞罰不信於所見，而求所不見之外，不可得也。”
? 17。或曰:廣廷嚴居，眾人之所肅也。宴室獨處，曾、史之所¤也。觀人之所肅，非行情也。且君上者，臣下之所為飾也。好惡在所見，臣下之飾奸物以愚其君，必也。明不能燭遠奸，見隱微，而待之以觀飾，定賞罰，不亦弊乎?
? 18。管子曰：“言於室，滿於室；言於堂，滿於堂；是謂天下王。”
??19。或曰:管仲之所謂言室滿室、言堂滿堂者，非特謂遊戲飲食之言也，必謂大物也。人主之大物，非法則術也。法者，編著之圖籍，設之於官府，而布之於百姓者也。術者，藏之於胸中，以偶眾端而潛禦群臣者也。故法莫如顯，而術不欲見。是以明主言法，則境內卑賤莫不聞知也，不獨滿於堂;用術，則親愛近習莫之得聞也，不得滿室。而管子猶曰“言於室滿室，言於堂滿堂”，非法術之言也。
?
難四第三十九
? 1。衛孫文子聘於魯，公登亦登。叔孔穆子趨進曰:“諸候之會，寡君未嘗後衛君也。今子不後寡君一等，寡君未知所過也。子其少安。”孫子無辭，亦無悛容。穆子退而告人曰:“孫子必亡。亡臣而不後君，過而不悛，亡之本也。”
? 2。或曰:天子失道。諸候伐之，故有湯、武。諸候失道，大夫伐之，故有齊、晉。臣而伐君者必亡，則是湯、武不王，晉、齊不立也。孫子君於衛，而後不臣於魯，臣之君也。君有失也，故臣有得也。不命亡於有失之君，而命亡於有得之臣，不察。魯不得誅衛大夫，而衛君之明不知不悛之臣。孫子雖有是二也，巨以亡?其所以亡其夫，所以得君也。
? 3。或曰:臣主之施分也。臣能奪君者，以得相¤也。故非其分而取者，眾之所奪也;辭其分而取者，民之所予也。是以桀索岷山之女，紂求比士之心，而天下離;湯身易名，武身受詈，而海內服;趙¤走山，田氏外仆，而齊、晉從。則湯、武之所以王，齊、晉之所以立，非必以其君也，彼得之而後以君處之也。今未有其所以得，而行其所以處，是倒義而逆德也。倒義，則事之所以敗也;逆德，則怨之所以聚也。敗亡之不察，何也?
? 4。魯陽虎欲狼三桓，不克而奔齊，景公禮之。鮑文子諫曰:“不可。陽虎有寵於季氏而欲伐於季孫，貪其富也。今君富於季孫，而齊大於魯，陽虎所以盡詐也。”景公乃囚陽虎。
? 5。或曰:千金之家，其子不仁，人之急利甚也。桓公，五伯之上也，爭國而殺其兄，其利大也。臣主之間，非兄弟之親也。劫殺之功，則萬乘而享大利，則群臣孰非陽虎也?事以微巧成，以疏拙敗。群臣之未起難也，其備未懼也。群臣皆有陽虎之心，而君上不知，是微而巧也。陽虎貪，知於天下，以欲攻上，是疏而拙也。不合使景公加誅於齊之巧臣，而使加誅於拙虎，是鮑文子之說反也。臣之忠詐，在君所行也。君明而嚴，而群臣忠;君懦而暗，則群臣詐。知微之謂明，無救赦之謂嚴。不知齊之巧臣而誅魯之成亂，不亦妄乎?
? 6。或曰:仁貪不同心。故公子目夷辭宋，而楚商臣弑父;鄭去疾予弟，而魯桓弑兄。五伯兼併，而以桓律人，則是皆無貞廉也。且君明面嚴，則群臣忠。陽虎為亂於魯，不成而走，入齊而不誅，是承為亂也。君明則誅，知陽虎之可以濟亂之，此見微之情也。語曰:“諸候以國為親。”君嚴則陽虎之罪不可失，此無救赦之實也，則誅陽虎，所以使群臣忠也。未知齊之巧臣，而廢明亂之罰，責於未然，而不誅昭昭之罪，此則妄矣。今誅魯之罪亂以威群臣之有奸心者，而可以得季、孟、叔孫之親，鮑文之說，何以為反?
? 7。鄭伯將以高渠彌為卿，昭公惡之，固諫不聽。及昭公即位，懼其殺已，辛卯，弑昭公而立子¤也。君子曰;“昭公知所惡矣。”公子圍曰:“高伯其為戮乎，報惡已甚矣。”
? 8。或曰:公子圉之言也，不亦反乎?昭公子之及於難者，報惡晚也。然則高伯之晚於死者，報惡甚也。明君不懸怒，懸怒，則罪臣輕舉以行計，則人生危。故靈台之飲，衛候怒而不誅，故褚師作難;食黿之羹，鄭君怒而不誅，故子公殺君。君子之舉“知所惡”，非甚之也，曰:知之若是其明也，而不行誅焉，以及於死。故“知所惡”，以見其無權也。人君非獨不足於見能而已，或不足於斷制。今昭公見惡稽罪而不誅，使渠彌含憎懼死以徼幸，故不免於殺，是昭公之報惡不甚也。
? 9。或曰:報惡甚者，大誅報小罪。大誅報小罪也者，獄之至也。獄之患，故非在所以誅也，以讎而已之眾也。是以晉厲公滅三郤而欒、中行作難，鄭子都殺伯¤而食鼎起禍，吳王誅子胥而越勾踐成霸。則衛候之逐，鄭靈之弑，不以褚師之不死而公父之不誅也，以未可以怒而怒之色，未可誅而有誅之心。怒其當罪，而誅不逆人心，雖懸奚害?夫未立有罪，即位之後，宿罪而誅，齊胡之所以滅也。君行之臣，猶有後患，況為臣而行之君乎?誅既不當，而以盡為心，是與天下為讎也。則雖為戮，不亦可乎!
? 10。衛靈公之時，彌子瑕有寵，專於衛國。侏儒有見公者曰:“臣之夢淺矣。”公曰:“奚夢?”“夢見灶者，為見公也。”公怒曰:“吾聞見人主者夢見日，奚為見寡人而夢見灶乎?”侏儒曰:“夫日兼照天下，一物不能當也。人君兼照一國，一人不能壅也。故將見人主而夢日也。夫灶，一人煬焉，則後人無從見矣。或者一人煬君邪?則臣雖夢灶，不亦可乎?”公曰:“善。”遂去壅鋤，退彌子瑕，而用司空狗。
? 11。或曰:侏儒善假於夢以見主道矣，然靈公不知侏儒之言也。去壅鋤，退彌子瑕，而用司空狗者，是去所愛而用所賢也。鄭子都賢慶建而壅焉，燕子噲賢子之而壅焉。夫去所愛而用所賢，未免使一人煬已也。不肖者煬主，不足以害明;今不加知而使賢者煬已，則必危矣。
??12。或曰:屈到嗜芰，文王嗜菖蒲菹，非正味也，而二賢尚之，所味不必美。晉靈候說參無恤，燕噲賢子之，非正士也，而二君尊之，所賢不必賢也。非賢而賢用之與愛而用之同。賢誠賢而舉之，與用所愛異狀。故楚莊舉孫叔而霸，商辛用費仲而滅，此皆用所賢而事相反也。燕噲雖舉所賢而同於用所愛，衛奚距然哉?則侏儒之未可見也。君壅而不知其壅也，已見之後而知其壅也，故退壅臣，是加知之也。曰，“不加知而使賢者煬已，則必危”;而今以加知矣，則雖煬已，必不危矣。
?
難勢第四十
? 1。慎子曰:盡龍乘雲，騰蛇遊務，雲罷霧霽，而龍蛇與蛇蟻同矣，則失其所乘也。賢人而詘於不肖者，則權輕位卑也;不肖而能服於賢者，則權重位尊也。堯為匹夫，不能治三人;而桀為天子，能亂天下;吾以此知勢位之足恃而賢智之不足慕也。夫弩弱而矢高者，激於風也;身不肖而令行者，得助於眾也。堯教於隸屬而民不聽，至於南面而王天下，令則行，禁則止。由此觀之，賢智未足以服眾，而勢位足以屈賢者也。
? 2。應慎子曰:盡龍乘雲，騰蛇遊霧，吾不以龍蛇為不托於雲霧之勢也。雖然，夫釋賢而專任勢，足以為治乎?則吾未得見也。夫有雲霧之勢而能乘遊之者，龍蛇之材美也;今雲盛而蛇弗能乘也，霧¤而蟻不能遊也，夫有盛雲¤霧之勢而不能乘遊乾，蛇蟻之材薄也。今桀、紂南面而王天下，以天子之威為之雲霧，而天下不免乎大亂者，桀、紂之材薄也。
? 3。且其人以堯之勢以治天下也，其勢何以異桀之勢也，亂天下者也。夫勢者，非能必使賢者用之，而不肖者不用之也。賢者用之則天下治，不肖者用之則天下亂。人之情性，賢者寡而不肖者眾，而以勢之利濟亂世之不肖人，則是以勢亂天下者多矣，以勢治天下者寡矣。夫勢者，使治而利亂者也。故《周書》曰:“毋為虎傳翼，將盡入邑，擇人而食之。”夫乘不肖人於勢，是為虎傳翼了。桀、紂為高臺深池以盡民力，為炮烙以傷民性，桀、紂得成顧肆行者，南面之威為之翼也。使桀、紂為匹夫，未始行一而身在刑戮矣。勢者，養虎狼之心而成暴亂之事者也，比天下之大患也。勢之於治亂，本未有位也，而語尊言勢之足以治天下者，則其智之所至者淺矣。
? 4。夫良馬固車，使臧獲禦之則為人笑，王良禦之而日取千里。車馬非異也，或至乎千里，或為人笑，則巧拙相去遠矣。今以國位為車，以勢為馬，以號令為轡，以刑罰為鞭策，使堯、舜禦之則天下治，桀、紂禦之則天下亂，則賢不肖相去遠矣。夫欲追速致遠，不知任王良;欲進利除害，不知任賢能，此則不知類之患也。夫堯、舜亦治民之王良也。
? 5。複應之曰:其人以勢為足恃以治官;客曰“必待賢乃治”，則不然矣。夫勢者，名一而變無數者也。勢必於自然，則無為言於勢矣。吾所為言勢者，言人之所設也。夫堯、舜生而在上位，雖有十桀、紂不能亂者，則勢治也;桀、紂亦生而在上位，雖有十堯、舜而亦不能治者，則勢亂也。故曰:“勢治者則不可亂，而勢亂者則不可治也。”此自然之勢也，非人之所得設也。若吾所言，謂人之所得設也而已矣，賢何事焉?何以明其然也?客曰:“人有鬻矛與¤者，譽其¤之堅，‘物莫能陷也’，俄而又譽其矛曰:‘吾矛之利，物無不陷也。’人應之曰:‘以子之矛，陷之子¤，何如?’其人弗能應也。”以為不可陷之¤，與無不陷之矛，為名不可兩立也。夫賢之為道不可禁，而勢之為道也無不禁，以不可禁之賢與無不禁之。勢，此矛¤之說也。夫賢勢之不相容亦明矣。
? 6。且夫堯、舜、桀、紂千世而一出，是比肩隨踵而生也。世之治者不絕於中，吾所以為言勢者，中也。中者，上不及堯、舜，而下亦不為桀、紂。抱法處勢，則治;背法去勢，則亂。今廢勢背法而待堯、舜、堯、舜至乃治，是千世亂而一治也。抱法處勢而待桀、紂，桀、紂至乃亂，是千世治而一亂也。且夫治千而亂一，與治一而亂千也，是猶乘驥、¤而分馳也，相去亦遠矣。夫棄隱栝之法，去度量之數，使奚仲為車，不能成一輪。無慶賞之勸，刑罰之威，釋勢委法，堯、舜戶說而人辨之，不能治三家。夫勢之足用亦明矣，而曰‘必待賢’，則亦不然矣。
且夫百日不食以待梁肉，餓者不活;今待堯、舜之賢乃治當世之民，是猶待粱肉而救餓之說也。夫曰‘良馬固車，臧猶禦之則為人笑，王良禦之則日取乎千里’，吾不以為然。夫待越猶越人之善海遊者以救中國之溺人，越人善遊矣，而溺者不濟矣。夫待古之王良以馭今之馬，亦猶越人救溺之說也，不可亦明矣。夫良馬固車，五十裏而一置，使中手禦之，追速致遠，可以及也，而千里可日致也，何必待古之王良乎？耳禦，非使王良也，則必使臧獲敗之；治，非使堯、舜也，則必使桀、紂亂之。此味非飴蜜也，必苦萊、亭曆也。此則積辯累辭，離理失術，兩末之議也，奚可以難夫道理之言乎哉?客議未及此論也。
?
問辯第四十一
? 1。或問曰:“辯安生乎?”
? 對曰:“生於上之不明也。”
? 問者曰：“上之不明因生辯也，何哉？”
? 對曰:“明主之國，令者，言最貴者也;法者，事最適者也。言無二貴，法不兩適，故言行而不軌於法令者必禁。若其無法令而可以接詐、應變、生利、揣事者，上必采其言而責其實。言當，則有大利;不當，則有重罪。是以愚者畏罪而不敢言，智者無以訟。此所以無辯之故也。亂世則不然，主有令，而民以文學非之;官府有法，而民以私行矯之。人主顧漸其法令而尊學者之智行，此世之所以多文學也。夫言行者，以功用為之的彀者也。夫砥礪殺矢而以妄發，其端未嘗不中秋毫也，然而不可謂善射者，無常儀的也。設五寸之的，引十步之遠，非羿、逢蒙不能必中者，有常儀的也。故有常，則羿、逢蒙以中五寸的為巧;無常，則以妄發之中秋毫為拙。今聽言觀行，不以功用為之的彀，言難至察，行難至察，則妄發之說也。是以亂世之聽言也，以難知為察，以博文為辯;其觀行也，以離群為賢，以犯上為抗。人主者說辯察之言，尊“賢”“抗”之行，故夫作法術之人，立取捨之行，別辭爭之論，而莫為之正。是以儒服、帶劍者眾，而耕戰之士寡;堅白無厚之詞章，而憲令之法息。故曰:上不明，則辯生焉。
?
問田第四十二
? 1。徐渠問田鳩曰:“臣聞智士不襲下而遇君，聖人不見功而接上。今陽城義渠，明將也，而措於屯伯;公孔¤回，聖相也，而關於州部;何哉?”田鳩曰:“此無他故異物、主有度、上有術之故也。且足下獨不聞楚將宋觚而失其政，魏相馮離而亡其國?二君者驅於聲詞，眩乎辯說，不試於屯伯，不關乎州部，故有失政亡國之患。由是觀之，夫無屯伯之試，州部之關，豈明主之備哉!”
? 2。堂溪公謂韓子曰:“臣聞服禮辭讓，全之術也;修行退智，遂之道也。今先生立法術，設度數，臣竊以為危於身而殆於軀。何以效之，所聞先生術曰:‘楚不用吳起而削亂，秦行商君而富強。二子之言已當矣，然而吳起支解而商君事裂者，不逢世遇主之患。’逢遇不可必也，患禍不可斥也。夫舍乎全遂之道而肆乎危殆之行，竊為先生無取焉。"韓子曰:“臣明先生之言矣。夫治天下之柄，齊民萌之度，甚未易處也。然所以廢先王之教，而行賤臣之所取者，竊以為立法術，設度數，所以利民萌，便眾庶之道也。故不憚亂主暗上之患禍，而必思以齊民萌之資利者，仁智之行也。憚亂主暗上之患禍，而避乎死亡之害，知明夫身而不見民萌之資利者，貪鄙之為也。臣不忍向貪鄙之為，不敢傷仁智之行。先生有幸臣之意，然有大傷臣之實。
??????????????????????????? 定法第四十三
? 1。問者曰：“申不害，公孫鞅，此二家之言孰急於國？”
?應之曰：“是不可程也。人不食，十日則死；大寒之隆，不衣亦死。謂之衣食孰急於人，則是不可一無也，皆養生之具也。今申不害言術而公孫鞅為法。術者，因任而授官，循名而責實，操殺生之柄，課群臣之能者也，此人主之所執也。法者，憲令著於官府，刑罰必於民心，賞存乎慎法，而罰加乎奸令者也，此臣之所師也。君無術，則弊於上；臣無法，則亂於下，此不可一無，皆帝王之具也。”
? 2問者曰：“徒術而無法，徒法而無術，其不可何哉？”
對曰：申不害，韓昭侯之佐也。韓者，晉之別國也。晉之故法未息，而韓之新法又生；先君之令未收，而後君之令又下。申不害不擅其法，不一其憲令，則奸多。故利在故法前令，則道之；利在新法後令，則道之。利在故新相反，前後相勃，則申不害雖十使昭侯用術，而奸臣猶有所譎其辭矣。故托萬乘之勁韓十七年而不至於霸王者，雖用術於上，法不勤飾於官之患也。公孫鞅之治秦也，設告相坐而責其實，連什伍而同其罪，賞厚而信，刑重而必。是以其民用力勞而不休，逐敵危而不卻，故其國富而兵強；然而無術以知奸，則以其富強也資人臣而已矣。及孝公，商君死，惠王即位，秦法未敗也，而張儀以秦殉韓，魏。惠王死，武王即位，甘茂以秦殉周。武王死，昭襄王即位，穰侯越韓，魏而東功齊，五年而秦不益尺土之地，乃城其陶邑之封。應侯功韓八年，成其汝南之封。自是以來，著用秦者皆應，穰之類也。故戰勝，則大臣尊；益地，則私封立：主無術以知奸也。商君雖十飾其法，人臣反用其資。故乘強秦之資數十年而不至於帝王者，法雖勤飾於官，主無術於上之患也。
? 3問者曰：“主用申子之術，而官行商君之法，可乎？”
對曰：“申子未盡於術，商君未盡於法也。申子言：‘治不逾官，雖知弗言。治不逾官，謂之守職也可；知而弗言，是不謂過也。人主以一國目視，故視莫明焉；以一國耳聽，故聽莫聰焉。今知而弗言，則人主尚安假借矣？商君之法曰：‘斬一首者爵一級，欲為官者為五十石之官；斬二首者爵二級，欲為官者為百石之官。’官爵之遷與斬首之功相稱也。今有法曰：‘斬首者令為醫，匠。’則屋不成而病不已。夫匠者手巧也，而醫者齊藥也。而以斬首之功為之，則不當其能。今治官者，智能也；今斬首者，勇力之所加也。以勇力之所加而治智能之官。是以斬首之功為醫，匠也。故曰：二子之於法術，皆未盡善也。
說疑第四十四
? 1。凡治之大者，非謂其賞罰之當也。賞無功之人，罰不辜之民，非所謂明也。賞有功，罰有罪，而不失其人，方在於人者也，非能生功止過者也。是故禁奸之法，太上禁其心，其次禁其言，其次禁其事。今世皆曰:“尊主安國者，必以仁義智能”，而不知卑主危國者之必以仁義智能也。故有道之主，遠仁義，去智能，服之以法。是以譽廣而名威，民治而國安，知用民之法也。凡術也者，主之所執也;法也者，官之所師也。然使郎中日聞道於郎門之外，以至於境內日見法，又非其難者也。
? 2。昔者有扈氏有失度，歡兜氏有孤男，三苗有成駒，桀是候侈，紂有崇候虎，晉有優施，此六人者，亡國之臣也。言是如非，言非如是，內險以賊，其外小謹，以征其善;稱道往古，使良事沮;善禪其主，以集精微，亂之以其所好;此夫郎中左右之類者也。往世之主，有得人而身安國存者，有得人而身危國亡者。得人之名一也，而利害相千萬也，故人主左右不可不慎也。為人主者誠明於臣之所言，則別賢不肖如墨白矣。
? 3。若夫許由、續牙、晉們陽、秦顛頡、衛僑如、孤不稽、重明、董不識、卞隨、務光、伯夷、叔齊，此十二人者，皆上見利不喜，下臨難不恐，或與之天下而不取，有萃辱之名，則不樂食穀之利。夫見利不喜，上雖後賞，無以勸之；臨難不恐，上雖嚴刑，無以威之:此這謂不令之民也。此十二人者，或伏死於窟穴，或槁死於草木，或饑餓於山谷，或沉溺水泉。有民如此，先古聖王皆不能臣，當今之世，將安用之?
? 4。若夫關龍逢、王子比干、隨季梁、陳泄治、楚申胥、吳子胥，此六人者，皆疾爭強諫以勝其君。言聽事行，則如師徒之勢;一言而不聽，一事而不行，則陵其主以語，待之以其身，雖身死家破，要領不屬，手足異處，不難為也。如此臣者，先古聖王皆不能忍也，當今之時，將安用之。
? 5。若夫齊田恒、宋子罕、魯季孔意如、晉僑如、衛子南勁、鄭太宰欣、楚白公、周單荼、燕子之，此九人者之為其臣也，皆朋黨比周以事其君，隱正道而行私曲，上逼君，下亂治，援外以撓內，親下以謀上，不難為也。如此臣者，只聖王智主能禁之，若夫昏亂之君，能見之乎?
? 6。若夫後稷、皋陶、伊尹、周公旦、太公望、管仲、隰朋、百里奚、蹇叔、舅犯、趙衰、范蠡、大夫種、逢同、華登，此十五從者為其臣也，皆夙與夜寐，卑身賤體，竦心白意;明刑辟、治官職以事其君，進善言、通道法而不敢矜其善，有成功立事而不敢伐其勞;不難破家以便國，殺身以安主，以其主為高天泰山之尊，而以其身為壑穀¤洧之卑;主有明名廣譽於國，而身不難受壑欲¤洧之卑。如此臣者，雖當昏亂之主尚可致功，況於顯明之主乎?此謂霸王之佐也。
?7。若夫周滑之，鄭王孫申、陳公孫寧、儀行父、荊芋尹、申亥、隨少師、越種幹、吳王孫¤、晉陽成泄、齊堅刁、易於，此十二人者之為道臣也，皆思小利而亡法義，進則掩蔽賢良以除暗其主，退則撓亂百官而為禍難;皆圃其君，共其欲，苟得一說於主，雖破國殺眾，不難為也。有臣如此，雖當聖王尚恐奪之，而況昏亂之君，其能無失乎?有臣如此者，皆身死國亡，為天下笑。故周威公身殺，國分為二;鄭子陽身殺，國分為三;陳靈公身死於夏征舒氏;荊靈王死於乾溪之上;隨亡於荊;吳並於越;知伯滅於亞陽之下;桓公身死七日不收。故曰;諂諛之臣，唯聖王知之，而亂主近之，故至身死國亡。
? 8。聖王明君則不然，內舉不避親，外舉不避仇。是在焉，從而舉之;非在焉，從而罰之。是以賢良遂進而奸邪並退，故一舉而能服諸候。其在記曰:堯有丹失，而舜有商均，啟有五觀，商有太甲，武王有管、蔡。五王之所誅者，皆父兄子弟之親也，而所殺亡其身殘破其家者何也?以其定國傷民敗法類也。觀其所舉，或在山林藪澤岩穴之間，或在囹圄¤絏纏索之中，或在割烹芻牧飯牛之事。然明主不羞其卑賤也，以其能，為可以明法，便國利民，從而舉之，身安民尊。
?? 9。亂主則不然，不知其臣之意行，而任之以國，故小之名卑地削，大之國亡身死，不明於用臣也。無數以度其臣者，必以其眾人之口斷之。眾之所譽，從而悅之;眾之所非，從而憎之。故為人臣者破家殘¤，內構黨與、外接蒼族以為譽，從陰約結以相固也，虛相與爵祿以相勸也。曰:“與我者將利之，不與我者將害之。”眾貪其利，劫其威;“彼誠喜，則能利已;忌怒，則能害已。”眾歸而民留之，以譽盈於國，發聞於主。主不能理其情，因以為賢。彼又使譎詐之士，外假為諸候之寵使，假之以與馬，信之以瑞節，鎮之以辭令，資之以幣帛，使諸候，淫說其主，微挾私而公議。所為使者，異國之主也;所為談者，左右之人也。主說其言而辯其辭，以此人者天下之賢士也。內外之於左右，其諷一而語同。大者不難卑身尊位以下之，小者高爵重祿以利之。夫奸人之爵祿重而黨與彌眾，又有奸邪之意，則奸臣愈反而說之，曰:“古之所謂聖君明王者，非長幼世及以次序也。以其構黨與，聚巷族，逼上弑君而求其利也。”彼曰:“何知其然也，?”因曰:“舜逼堯，禹逼舜，湯放桀，武王伐紂。此四王者，人臣弑其君者也，而天下譽之。察四王之情，貪得之意也;度其行，暴亂之兵也。然四王自廣措也，而天下稱大焉;自顯名也，而天下稱明焉。則威足以臨天下，利足以蓋世，天下從之。”又曰:“以今時之所聞，田成子取齊，司城子罕取宋，太宰欣取鄭，單氏取周，易牙之取衛，韓、魏、趙三子分晉，此八人者，臣之弑其君者也。"奸臣聞此，¤然舉起耳以為是也。故內構黨與，外攄巷族，觀時發事，一舉而取國家。且夫內以黨與劫弑其君，外以諸候之權矯易其國，隱正道，持私曲，上禁君，下撓治者，不可勝數也。是何也?則不明於擇臣也。記曰:“周宣王以來，亡國數十，其臣弑其君而取國者眾矣。”然則難之從內起，與從外作者相半也。能一盡其民力，破國殺身者，尚皆賢主也。若夫轉身易位，全眾傳國，最其病也。
?10。為人主者，誠明於臣之所言，則雖畢弋馳騁，撞鐘舞女，國猶且存也;不明臣之所言，雖節儉勤勞，布衣惡食，國猶自亡也。趙之先君敬候，不修德行，而好縱欲，適身體之所安，耳目之所樂冬日畢弋，夏浮淫，為長夜，數日不廢禦觴，不能飲者以筒灌其口，進退不肅、應對不恭者斬於前。故居處飲食如此其不節也，制刑殺戮如此其無度也，然敬候享國數十年，兵不頓於敵國，地不虧於四鄰，內無群臣百官之亂，外無諸候鄰國之患明於所以任臣也。燕君子噲，邵公¤之後也，地方數千里，持戰數十萬，不安子女之樂，不聽鍾石之聲，內不堙汙池台榭，外不畢弋田獵，又親操耒耨以修畎畝。子噲子苦身以憂民如此其甚也，雖古之所謂聖王明君者，其勤身而憂世不甚於此矣。然而子噲身死國亡，奪於子之，而天下笑之。此其何故也?不明乎所以任臣也。
?11。故曰:人臣有五奸，而主不知也。為人臣者，有侈用財貨賂以取譽者，有務廢賞賜予以移眾者，有務朋黨徇智尊士之以擅逞者，有務解免赦罪獄以事威者，有務奉下直曲、怪言、偉服、瑰稱以眩民耳目者。此五者，明君之所疑也，而聖主之所禁也。去此五者，則噪詐之人不敢北面立談;文言多、實行寡而不當法者，不敢誣情以談說，是以群臣居則修身，動則任力，非上之令不敢擅作疾言誣事，此聖王之所以牧臣下也。彼聖主明君，不適疑物以窺其臣也。見疑物而無反者，天下鮮矣。故曰:“孽有擬適之子，配有擬妻子妾，廷有擬相之臣，臣有擬主之寵，此四者國之所危也。故曰：內寵並後，外寵貳政，枝子配適，大臣擬主，亂之道也。故《周記》曰:“無尊妾而卑妻，無孽適子而尊小枝，無尊嬖臣而匹上卿，無尊大臣以擬其主也。”四擬者破，則上無意下無怪也。四擬不破，則隕身滅國矣。
?
詭使第四十五
? 1。聖人之所以為治道者三:一曰“利”，二曰“威”。夫利者，所以得民也;威者，所以行令也;名者，上下之所同道也。非此三者，雖有不急矣。今利非無有也，而民不化上;威非不存也，而下不聽從;官非無法也，而治不當名。三者非不存也，而世一治一亂者，何也?夫上之所貴與其所以為治相反也。
? 2。夫立名號，所以為尊也;今有賤名輕實者，世謂之“高”。設爵位，所以為賤貴基也;而簡上不求見者，世謂之“賢"。威利，所以行令也;而無利輕威者，世謂之“重”。 法令，所以為治也;而不從法令為私善者，世謂之“忠"。官爵，所以勸民也;而好名義不進仕者，世謂之“烈士”。刑罰，所以擅威也;而輕法不避刑戮死亡之罪者，世謂之“勇夫”。民之急名也，甚其求利也;如此，則士之饑餓乏絕者，焉得無岩居苦身以爭名於天下哉?故世之所以不冶者，非下之罪，上失其道也。常貴其所以亂，而賤其所以治，是故下之所欲，常與上之所以為治相詭也。
? 3。今下而聽其上，上之所急也。而¤愨純信、用心怯言，則謂之“窶"。守法固，聽令審，則謂之“愚”。敬上畏罪，則謂之“怯”言時節，行中適，則謂之“不肖”。無二心私學，聽吏從教者，則謂之“陋”。
? 4。難致，謂之“正”。難予，謂之“廉”。難禁，謂之“齊”。有令不聽從，謂之“勇"。無利於上，謂之“願”。少欲、寬惠、行德，謂之“仁”。重厚自尊，謂之“長者"。私學成群，謂之“師徒"。閒靜安居，謂之“有思”。損仁逐利，謂之“疾”。險躁佻反覆，謂之“智”。先為人而後自為，類名號，言浮愛天下，謂之“聖”。言大本，稱而不可用，行而乖於世者，謂之“大人”。賤爵祿，不撓上者，謂之“傑”。下漸行如此，人則亂民，出現不便也。上宜禁其欲，滅其跡，而不止也;又從而尊之，是教下亂上以為治也。
? 5。凡上之所以治者，刑罰也;今有私行義者尊。社稷之所以立者，安靜地;而躁險讒諛者任。四封之內所以聽從者，信與德也;而陂知傾覆者使。令之所以行，威之所以立者，恭儉聽上也;而岩居非世者顯。倉稟之所以實者，耕農之本務也;而綦組、錦繡、刻畫為末作者富。名之所以成，城池之所以廣者，戰士也;今死士之孤饑餓乞於道，而優笑酒徒之屬乘車衣絲。賞祿，所以盡民力易下死也;今戰勝攻取之士勞而賞不沾，而蔔筮、視手理、狐蠱為順辭於前者日賜。上握度量，所以擅生殺之柄也;今守度奉量之士欲以忠嬰上而不得見，巧言利辭行奸軌以幸偷世者數禦。據法進言，名刑相當，循繩墨，誅奸人，所以為上治也，而愈疏遠;諂施順意從欲以危世者近習。悉租稅，專民力，所以備難充倉府也，而士卒之逃事伏匿、附托有威之門以避徭賦而上不得者萬數。夫陳善田利宅，所以戰士卒也，而斷頭裂腹、播骨乎平原野者，無宅容身，身死田奪;而女妹有色，大臣左右無功者，擇宅而受，擇田而食，賞利一從上出，所以善¤下也;而戰介之士不得職，而間居之士尊顯。上以此為教，名安得無卑，位安得無危?夫卑名危位者，必下之不從法令、有二心務私學反逆世者也;而不禁其行，不破其群以散其黨，又從而尊之，用事者過矣。上之所以立廉恥者，所以厲下也;今士大夫不羞污泥醜辱而宦，女妹私義之門不待次而宦。賞賜，所以為重也;而戰鬥有功之士貧賤，而便辟優徒超級。名號誠信，所以通威也;而主掩障，近習女謁並行，百官主爵遷人，用事者過矣。大臣官人，與下先謀比周，雖不法行，威利在下，則主卑而大臣重矣。
? 6。夫立法令者，以廢私也。法令行而私道廢矣。私者，所以亂法也。而士有二心私學、岩居¤路、托伏深慮，大者非世，細者惑下;上不禁，又從而尊之以名，化之以實，是無功而顯，無勞而富也。如此，則士之有二心私學者，焉得無深慮、勉知詐與誹謗法令，以求索與世相反者也?凡亂上反世者，常士有二心私學者也。故《本言》曰:“所以治者，法也;所以亂者，私也。法立；則莫得為私矣。”故曰：道私者亂，道法者治。上無其道，則智者有私詞，賢者有私意。上有私惠，不有私欲，聖智成群，造言作辭，以非法措於上。”上不禁塞，又從而尊之，是教下不聽上、不從法也。是以賢者顯名而居，奸人賴賞而富。賢者顯名而居，奸人賴賞而富，是以上不勝下也。
?
六反第四十六
? 1。畏死遠難，降北之民也，而世尊之曰“貴生之士”。學道立方，離法之民也，而世尊之曰“文學之士”。游居厚養，牟食之民也，而世尊之曰“有能之士”。語曲牟知，偽詐之民也，而世尊之曰“辯智之士”。行劍攻殺，暴¤之民也，而世尊之曰“¤勇之士”。活賊匿奸，當死之民也，而世尊之曰“任譽之士”。此六民者，世之所譽也。赴險殉誠，死節之民，而世少之曰“失計之民”也。寡聞從令，全法之民也，而世少之曰“樸陋之民”也。力作而食，生利之民也，而世少之曰“寡能之民”也。嘉厚純粹，整穀之民也，而世少之曰“愚戇之民”也。重命畏事，尊上之民也，而世少之曰“怯懾之民”也。挫賊遏奸，明上之民也，而世少這曰“諂讒之民”也。此六民者，世之所毀也。奸偽無益之民六，而世譽之如彼;耕有益之民六，而世毀之如此;此之謂“六反”。布衣循私利而譽之，世主聽虛聲而禮之，禮之所在，利必加焉。百姓循私害而訾之，世主壅於欲而賤之，賤之所在，定必加焉。故名賞在乎私惡當罪之民，而毀害在乎公善宜賞之士，索國之富強，不可得也。
? 2。古者有諺曰:“為政猶沐也，雖有棄發，必為之。”愛棄發之費而忘長髮之種，不知權者也。夫彈痤者痛，飲藥者苦，為苦憊之故不彈痤飲藥，則身不活，病不已矣。今上下之接，無子父之澤，而欲以行義禁下，則交必有郤矣。且父母之於子也，產男則相賀，產女則殺之。此俱出父母之懷衽，然男子受賀，女子殺之者，慮其後便，計之長利也。故父母之於子也，猶用計算之心以相待也，而況無父子之澤乎?今學者之說人主也，皆去求利之心，出相愛之道，是求人主之過父母之親也，此不熟於論恩，詐而誣也，故明主不受也。聖人之治也，審於法禁，法禁明著，則官治;必於賞罰，賞罰不阿，則民用。民用官治則國富;國富，則兵強:而霸王之業成矣。霸王者，人主之大利也。人主挾大利以聽治，故其任官者當能，其賞罰無私。使士民明焉，盡力致死，則功伐可立而爵祿可致，爵祿致而富貴之業成矣。富貴者，人臣之大利也。人臣挾大利以從事，故其行危至死，其力盡而不望。此謂君不仁，臣不忠，則可以霸王矣。
? 3。夫奸必知則備，必誅則止;不知則肆，不誅則行。夫陳輕貨於幽隱，雖曾、史可疑也;懸百金於市，雖大盜不取也。不知，則曾、史可疑於幽隱;必知，則在盜不取懸金於市。故明主之治國也，眾其守而重其罪，使民以法禁而不以廉止。母之愛子也倍父，父令之行於子者十母;吏之於民無愛，令之行於民也萬父。母積愛而令窮，吏用威嚴而民聽從，嚴愛之策亦可決矣。且父母之所以求於子也;動作，則欲其安利也;行身，則欲其遠罪也。君上之於民也;有難，則用其死;安平，則盡其力。親以厚愛關子於安利而不聽，君以無愛利求民之死力而令行。明主知之，故不養恩愛之心而增威嚴之勢。故母厚愛處，子多敗，推愛也;父薄愛教笞，子多善，用嚴也。
? 4。今家人之治產也，相忍以饑寒，相強以勞苦，雖犯軍旅之難，饑饉之患，溫衣美食者，必是家也;相憐以衣食，相惠以佚樂，天饑歲荒，嫁妻賣子者，必是家也。故法之為道，前苦而長利;仁之為道，偷樂而後窮。聖人權其輕重，出其大利，故用法之相忍，而棄仁人之相憐也。學者之言皆曰:“輕刑。”此亂亡之術也。凡賞罰之必者，勸禁也。賞厚，則所欲之得也疾;罰重，則所惡之禁也急。夫欲利者必惡害，害者，利之反也。反於所欲，焉得無惡?欲治者必惡亂，亂者，治之反也。是故欲治甚者，其賞必厚矣;其惡亂甚者，其罰必重矣。今取於輕刑者，其惡亂不甚也，其欲治又不甚也。此非特無術也，又乃無行。是故決賢、不肖、愚、知之策，在賞罰之輕重。且夫重刑者，非為罪人也。明主之法，揆也。治賊，非治所治;治所治也者，是治死人也。刑盜，非治所刑也;治所刑也者，是治胥靡也。故曰:重一奸之罪而止境內之邪，此所以為治也。重罰者，盜賊也，而悼懼者，良民也。欲治者奚疑於重刑，若夫厚賞者，非獨賞功也，又勸一國。受賞者甘利，未賞者慕業，是報一人之功而勸境內之眾也，欲治者何疑於厚賞?今不知治者皆曰:“重刑傷民，輕刑可以止奸，何必於重哉?”此不察於治者也。夫以重止者，未必以輕止也;以輕止者，必以重止矣。是以上設重刑者而奸盡止，奸盡止，則此奚傷於民也?所謂重刑者，奸之所利者細，而上之所加焉者大也。民不以小利加大罪，故奸必止者也。所謂輕刑者，奸之所利者大，上之所加焉者小也。民慕其利而傲其罪，故奸不止也。故先對有諺曰:“不躓於山，而躓於垤。”山者大，故人順之；垤微小，故人易之也。今輕刑罰，民必易之。犯而不誅，是驅國而棄之也;犯而誅之，是為民設陷也。是故輕罪者，民之垤也。是以輕罪之為民道也，非亂國也，則設民陷也，此則可謂傷民矣!
? 5。今學者皆道書策之頌語，不察當世之實事，曰:“上不愛民，賦斂常重，則用不足而下怨上，故天下大亂。”此以為足其財用以加愛焉，雖輕刑罰，可以治也。此言不然矣。凡人之取重罰，固已足之之後也；雖財用足而後厚愛之，然而輕刑，猶之亂也。夫當之家愛子，財貨足用。貨財足用，則輕用;輕用，則侈泰。親愛之，則不忍;不忍，則驕恣。侈泰，則家貧;驕恣，則行暴。此雖財用足而愛厚，輕刑之患也。凡人之生也，財用足則隳於用力，上懦，則肆於為非。財用足而力作者，神農也;上治懦而行修者，曾、史也，夫民之不及神農、曾、史亦明矣。老聃有言曰:“知足不辱，知止不殆。”夫以殆辱之故而不求於足之外者，老聃也。今以為足民而可以治，是以民為皆知如老聃也。故桀貴在天子而不足也於尊，富有四海之內而不足於寶。君人者雖足民，不能足使為天子，而桀未必以為天子足也，則雖足民，何可以為治也?故明主之治國也，適其時事以致財物，論其稅賦以均貧富，厚其爵祿以盡賢能，重其刑罰以禁奸邪，使民以力得富，以事致貴，以過受罪，以功致賞，而不念慈惠之賜，此帝王之政也。
? 6。人皆寐，則盲者不知;皆嘿，則喑者不知。覺而使之視，問而使之對，則喑盲者窮矣。不聽其言也，則無術者不知;不任其身也，則不肖者不知。聽其言而求其當，任其身而責其功，則無術不肖者窮矣。夫欲得力士而聽其自言，雖庸人與鳥獲不可別也;授之以鼎俎，則罷健效矣。故官職者，能士之鼎俎，任之以事而愚智分矣。故無術者得於不用，不肖者得於不任。言不用而自文以為辯，身不任而自飾以為高。世主眩其辯、濫其高而尊貴之，是不須視而定明也，不待對而定辯也，喑盲者不得矣。明主吸其方必責其用，觀其行必求其功，然則虛舊之學不談，矜誣之行不飾矣。
?
八說第四十七
? 1。為故人行私謂之“不棄”，以公財分施謂之“仁人”，輕祿重身謂之“君子”，枉法曲親謂之“有行”，棄官寵交謂之“有俠”，離世遁上謂之“高傲”，交爭逆令謂之“剛材”，行惠取眾謂之“得民”。不棄者，吏有奸也;仁人者，公財損也;君子者，民難使也;有行者，法制毀也;有俠者，官職曠也;高傲者，民不事也;剛材者，令不行也;得民者，君上孤也。此八者，匹夫之私譽，人主之大敗也。反此八者，匹夫之私毀，人主之公利也。人主不察社稷之利害，而用匹夫之私譽，索國之無危亂，不可得矣。
? 2。任人以事，存亡治亂之機也。無術以任人，無所任而不敗。人君之所任，非辯智則修潔也。任人者，使有勢也。智士者未必信也，為多其智，因惑其信也。以智士之計，處乘勢之資而為其私急，則君必欺焉。為智者之不可信也，故任修士者，使斷事也。修士者未必智，為潔其身，因惑智。以愚人之所湣，處治事之官而為其所然，則事必亂矣。故無術以用人，任智則君欺，任修則君事亂，此無術之患也。明君之道，賤得議貴，下必坐上，決誠以參，聽無門戶，故智者不得詐欺。計功而行賞，程能而授事，察端而觀失，有過者罪，有能者得，故愚者不任事。智者不敢欺，愚者不得斷，則事無失矣。
? 3。察士然後能知之，不可以為令，夫民不盡察。賢者然後能行之，不可以為法，夫民不盡賢。楊朱、墨翟，天下之所察也，幹世亂而卒不決，雖察而不可以為官職之令。鮑焦、華角，天下之所賢也，鮑焦木枯，華角赴河，雖賢不可以為耕戰之士。故人主之所察，智士盡其辯焉;人主之所尊，能士能盡其行焉。今世主察無用之辯，尊遠功之行，索國之富強，不可得也。博習辯智如孔、墨，孔、墨不耕耨，則國何得焉?修孝寡欲如曾、吏，曾、史不戰攻，則國何利焉?匹夫有私便，人主有公利。不作而養足，不仕而名顯，此私便也;息文學而明法度，塞私便而一功勞，此公利也。錯法以道民也，而又貴文學，則民之所師法之也疑;賞功以觀民也，而又尊行修，則民之產利也惰。夫貴文學以疑法，尊行修以貳功，索國之富強，不可得也。
? 4。¤笏幹戚，不適有方鐵¤;登降周旋，不逮日中秦百;《狸首》射候，不當強弩趨發;幹城距沖，不若堙穴伏橐。古人亟於德，中世逐於智，當今爭於力。古者寡事而備簡，樸陋而不盡，故有珧銚而推車者。古者人寡而相親，物多而輕利易讓，故有揖讓而傳天下者。然則行揖讓，高慈惠，而道仁厚，皆推政也。處多事之時，用寡事之器，非智者之備也;當大爭之世，而循揖讓之軌，非聖人之治也。故智者不乘推車，聖人不行推政也。
? 5。法所以制事，事所以名功也。法有立而有難，權其難而事成，則立之;事成而有害，權其害而功多，則為之。無難之法，無害之功，天下無有也。是以拔千丈之都，敗十萬之眾，死傷者軍之乘，甲兵折挫，士卒死傷，而賀戰勝得地者，出其小害計其大利也。夫沐者有棄發，除者傷血肉。為人見其難，因釋其業，是無術之士也。先聖有言曰:“規有摩而水有波，我欲更之，無奈之何!”此通權之言也。是以說有必立而曠於實者，言有辭拙而急於用者。故聖人不求無害之言，而務無易之事。人之不事衡石者，非貞廉而遠利也，石不能為人多少，衡不能為人輕重，求索不能得，故人不事也。明主之國，官不敢枉法，吏不敢為私利，貨賂不行，是境內這事盡如衡石也。此其臣有奸者必知，知者必誅。是以有道之主，不求清潔之吏，而務必知之術也。
? 6。慈母之於弱子也，愛不可為前。然而弱子有僻行，使之隨師;有惡病，使之事醫。不隨師則陷於刑，不事醫則疑於死。慈母雖愛，無益於振刑救死，則存子者非愛也。子母之性，愛也;臣主之權，策也。母不能以愛存家，君安能以愛持國?明主者通於富強，則可以得欲矣。故謹於聽治，富強之法也。明其法禁，察其謀計。法明則內無變亂之患，計得則外無死虜力禍。故存國者，非仁義也。仁者，慈惠而輕財者也;暴者，心毅而易誅者也。慈惠，則不忍;輕財，則好與。心毅，則贈心見於下;易誅，則亡殺加於人。不忍，則罰多宥赦;好與，則賞多無功。贈心見，則下怨其上;妄誅，則民將背叛。故仁人在位，下肆而輕犯禁法，偷幸而望於上;暴人在位，則法令妄而臣主乖民，怨而亂心生。故曰:仁暴者，皆亡國者也。
? 7。不能具美食而勸餓人飯，不為能活餓者也;不能辟草生粟而勸貸施賞賜，不能為富民者也。今學者之言也，不務本作而好末事，知道虛聖以說民，此勸飯之說。勸飯之說，明主不受也。
? 8。書約而弟子辯，法省而民訟簡，是以聖人之書必著論，明主之法必詳盡事。盡思慮，揣得失，智者之所難也;無思無慮，挈前言而責後功，愚者之所易見。明主慮愚者之所易，不責智者之所難，故智慮力勞不用而國治也。
? 9。酸甘鹹淡，不以口斷而決於宰尹，則廚人輕君而重於宰尹矣。上下清濁，不以耳斷而決於樂正，則瞽工輕君而重於樂正矣。治國是非，不以術斷而決於寵人，則臣下輕君而重於寵人矣，人主不親觀聽，而制斷在下，托食於國者也。
? 10。使人不衣不食而不饑不寒，又不惡死，則無事上之意。意欲不宰於君，則不可使也。今生殺之柄，在大臣，而主令得行者，未嘗有也。虎豹必不用其爪牙而與鼷鼠同威，萬金之家必不用其富厚而與監門同資。有土之君，說人不能利，惡人不能害，索人欲畏重已，不可得也。
? 11。人臣肆意陳欲曰俠，人主肆意陳欲曰亂，人臣輕上曰驕，人主輕下日暴。行理同實，下以受譽，上以得非。人臣大得，人主大亡。
? 12。明主之國，有貴臣，無重臣。貴臣者，爵尊而官大也;重臣者，言聽而力多者也。明主之國，遷官襲級，官爵受功，故有貴臣。言不度行而有偽，必誅，故無重臣也。
?
八經第四十八
1。因情
? 凡治天下，必因人情。人情者，有好惡，故賞罰可用，賞罰可用，則禁令可立而治道具矣。君執柄以處勢，故令行禁止。柄者，殺生之制也;勢者，勝眾之資也。廢置無度則權瀆，賞罰下共則威分。是以明主不懷愛而聽，不留說而計。故聽言不參，則權分乎奸;智力不用，則君窮乎牙。故明主之行制也天，其用人也鬼。天則不非，鬼則不困。執行教嚴，逆而不違，毀譽一行而不議。故賞賢罰暴，舉善之至者也;賞暴罰賢，舉惡之至者也;是謂賞同罰異。賞莫如厚，使民利之;譽莫如美，使民榮之;誅莫如重，使民畏之;毀莫如惡，使民恥之。然後一行其法，禁誅於私家，不害功罪。賞罰必知之，知之，道盡矣。
? 2。主道
? 力不敵眾，智不盡物。與其用一人，不如用一國，故智力敵而群物勝。揣中則私勞，不中則任過。下君盡已之能，中君盡人之力，上君盡人之智。是以事至而結智，一聽而公會。聽不一則後悖於前，後悖於前則愚智不分;不公會則猶豫而不斷，不斷則事留。自取一，則毋墮壑之累。故使之諷，諷定而怒。是以言陳之日，必不策籍。結智者事發而驗，結能者功見而謀成敗。成敗有徽，賞罰隨之。事成則君收其功，規敗則臣任其罪。君人者合符猶不親，而況於力乎?事智猶不親，而況於懸乎?故其用人也不取同，同則君怒。使人相用則君神，君神則下盡 。下盡，則臣上不因群，而主道畢矣。
3。起亂
? 知臣主之異利者王，以為同者劫，與共事者殺。故明主審公私之分，審利害之地，奸乃無所乘。亂之所生六也;主母，後姬，子姓，弟兄，大臣，顯賢。任吏責臣，主母不放;禮施異等，後姬不疑;分勢不貳，庶適不爭;權籍不失，兄弟不侵;下不一門，大臣不擁;禁賞必行，顯賢不亂。臣有二因，謂外內也。外曰畏，內曰愛。所畏之求得，所愛之言聽，此亂臣之所因也。外國之置諸吏者，結誅親昵重帑，則外不籍矣;爵祿循功，請者俱罪，則內不因矣。外不籍，內不因，則奸宄塞矣。官襲節而進，以至大任，智也。其位至而任大者，以三節持之;曰質，曰鎮，曰固。親戚妻子，質也;爵祿厚而必，鎮也;參伍南怒，固也。賢者止於質，貪饕化於鎮，奸邪窮於固。忍不制則下上，小不除則大誅，而名實當則徑之。生害事，死傷名，則行飲食;不然，而與其讎;此謂除陰奸也。翳曰詭，詭曰易。見功而賞，見罪而罰，而詭乃止。是非不泄，說諫不通，而易乃不用。父兄賢良播出曰遊禍，其患鄰敵多資。戮辱之人近習曰狎賊，其患發忿疑辱之心生。藏怒持罪而不發日增亂，其患徼幸妄舉之人起。大臣兩重提衡而不¤曰卷禍，其患家隆劫殺之難作。脫易不自神日彈威，其患賊夫¤毒之亂起。此五患者，人主之不知，則有劫殺之事。廢置之事，生於內則治，生於外則亂。是以明主以功論之內，而以利資之外，故其國治而敵亂。即亂之道:臣憎，則起外若眩;臣愛，則起內若藥。
4。立道
? 參伍之道:行參以謀我，揆伍以責失。行參必拆，揆伍必怒。不拆則瀆上，不怒則相和。拆之¤足以知多寡，怒之前不及其眾。觀聽之勢，其¤在比周而演員異也，誅毋謁而罪同。言會眾端;必揆之以地，謀之以天，驗之以物，參之以人。四¤者符，乃可以觀矣。參言以知其誠，易視以改其澤，執見以得非常。一用以務近習，重言以懼遠使。舉往以悉其前，即邇以知其內，疏置以知其外。握明以問所暗，詭使以絕黷泄。倒言以嘗所疑，論反以得除奸。設諫以納獨為，舉錯以觀奸動。明說以誘避過，卑適以觀直諂。宣聞以通未見，作鬥以散朋黨。深一以警眾心，泄異以易其慮。似類則合其參，陳過則明其固。知罪辟罪以止威，除使時循以省衷。漸更以離通比。下約以侵其上:相室，約其廷臣;廷臣，約其官屬;軍吏，約其兵士;遣使，約其行介；約其辟吏;郎中，約其左右;後姬，約其宮媛。此之謂條達之道。言通事泄，則術不行。
5。參言
? 明主，其務在周密，是以喜見則德償，怒見則威分，故明主之言隔塞而不通，周密而不見。故以一得十者，下道下;以十得一者，上道也。明主兼行上下，故奸無所失。伍、閭、連、縣而鄰，謁過賞，失過誅。上之於下，下之於上，亦然。是故上下貴賤相畏以法，相誨以利。民之性，有生之實，有生之名。為君者有賢知之名，有賞罰之實。名實俱至，故福善必聞矣。
6。聽法
? 聽不參，則無以責下;言不督乎用，則邪說當上。言之為物也以多信，不然之物，十人雲疑，百人然乎，千人不可解也。呐者言之疑，辯者言之信。奸之食上也，取資乎眾，籍信乎辯，而以類飾其私。人主不厭忿而待合參，其勢資下也。有道之主聽言，督其用，課其功，功課而賞罰生焉，故無用之辯不留朝。俐任事者知不足以治職，則官收。說大而誇則窮端，故奸得而怒。無故而不當為誣，誣而罪臣。言必有報，說必責用也，故朋黨之言不上聞。凡聽之道，人臣忠論以聞奸，博論以內一，人主不智則奸得資。明主之道，已喜，則求其所納;已怒，則察其所構;論於已變之後，以得毀譽公私之微。眾諫以效智故，使君自取一以避罪，故眾之諫之敗，君之取也。無副言於上以設將然，令符言於後以知謾誠語。明主之道，臣不得兩諫，必任其一語;不得擅行，必合其參，故奸無道進矣。
7。類柄
? 官之重也，毋法也：法之息也，上暗也。上暗無度，則官擅為;官擅為，故奉重無前;奉重無前，則征多;征多故富。官之富重也，亂功之所生也。明主之道，取於任，賢於官，賞於功。言程，主喜，俱必利;不當，主怒，俱必害;則人不私父兄而進其仇讎。勢足以行法，奉足以給事，而私無所生，故民勞苦而輕官。任事者毋重，使其寵必在爵;處官者毋私，使其利必在祿，故民尊爵而重祿。爵祿，所以賞也;民重所以賞也，則國治。刑之煩也，名之繆也，賞譽不當則民疑，民之重名與其重賞也均。賞者有誹焉，不足以觀;罰者有雀焉，不足以禁，明主之道，賞必出乎公利，名必在乎為上。賞譽同軌，非誅俱行。然則民無榮於賞之內。有重罰者必有惡名，故民畏。罰，所以禁也;民畏所以禁，則國治矣。
8。主威
? 行義示則主威分，慈仁聽則法制毀。民以制畏上，而上以勢卑下，故下肆很觸而榮於輕君之俗，則主威分。民以法難犯上，而上以法撓慈仁，故下明愛施而務賕納之政，是以法令隳。尊私行以貳主威，行賕納以疑法。聽之則亂治，不聽則謗主，故君輕乎位而法亂乎官，此之謂無常之國。明主之道，臣不得以行義榮，不得以家利為功，功名所生，必出於官法。法之所外，雖有難行，不以顯焉，故民無以私名。設法度以齊民，信賞罰以盡民能，明誹譽以觀沮。名號、賞罰、法令三隅。故大臣有行則尊君，百姓有功則利上;此之謂有道之國也。
?
五蠹第四十九
? 1。上古之世，人民少而禽獸眾，人民不勝禽獸蟲蛇。有聖人作，構木為巢以避群害，而民悅之，使王天下，號曰有巢氏。民食果¤蚌哈，腥臊惡臭而傷害腹胃，民多疾病。有聖人作，鑽燧取火以化腥臊，而民悅之，使王天下，號之曰燧人氏。中古之世，天下大水，而鯀，禹決瀆。近古之世，桀，紂暴亂，而湯、武征伐。今有構木鑽燧於夏後氏之世者，必為鯀、禹笑矣;有決瀆於殷、周之世者，必為湯、弄笑矣。然則今有美堯、舜、湯、武、禹之道於當今之世者，必為新聖笑矣。是以聖人不期修古，不法常可，論世之事，因為之備。宋人有耕田者，田中有株，兔走觸株，折頸而死，因釋其耒而守株，冀複得兔，兔不可複得，而身為宋國笑。今欲以先王之政，治當世之民，皆守株之類也。
? 2。古者丈夫不耕，草木之實足食也;婦人不織，禽獸之皮足衣也。不事力而養足，人民少而財有餘，故民不爭。是以厚賞不行，重罰不用，而民自治。今人有五子不為多，子又有五子，大父未死而有二十五孫。是以人民眾而貨財寡，事力勞而供養薄，故民爭，雖倍賞累罰而不免於亂。
? 3。堯之王天下也，茅茨不翦，采椽不斫;糲粢之食，藜藿之羹;冬日¤裘，夏日葛衣，雖監門之服養，不虧於此矣。禹之王天下也，身執耒鍤以為民先，股無¤。脛不生毛，雖臣虜之勞，不苦於此矣。以是言之，夫古之讓天子者，是去監門之養，而離臣虜之勞也，古傳天下而不足多也。今之縣令，一日身死，子孫累世潔駕，故人重之。是以人之於讓也，輕辭古之天子，難去今之縣令者，薄厚之實異也。夫山居而穀汲者，¤臘而相遺以水;澤居苦水者，買庸而決竇。故饑幾之春，幼弟不讓餉;穰歲之秋，疏客必食。非疏骨肉愛過客也，多少之實異也。是以古之易財，非仁也，財多也;今之爭奪，非鄙也，財寡也。輕辭天子，非高也，勢薄也;爭士橐，非下也，權重也。故聖人議多少、論薄厚為之政。故罰薄不為慈，誅嚴不為戾，稱俗而行也。故事因於世，而備適於事。
? 4。古者，文王處豐、鎬之間，地方百里，行仁義而懷西戎，遂王天下。余偃王處漢東，地方五百里，行仁義，割地而朝者三十有六國。荊文王恐其害已也，舉兵伐徐，遂滅之。故文王行仁義而王天下，偃王行仁義而喪其國，是仁義用於古不用於今也。故曰:世異則事異。當舜之時，有苗不服，禹將伐之。舜曰:“不可。上德不厚而行武，非道也。”乃修教三年，執幹戚舞，有苗乃服。共工之戰，鐵¤短者及平敵，鎧甲不堅者傷乎體。是士戚用於古不用於今也。故曰:事異則備變。上古競於道德，中世逐於智謀，當今爭於氣力。齊將攻魯，魯使子貢說之。齊人曰:“子言非不辯也，吾所欲者土地也，非斯言所謂也。”遂舉兵伐魯，去門十裏以為界。故偃王仁義而徐亡，子貢辯智而魯削。以是言之，夫仁義辯智，非所以持國也。去偃王之仁，息子貢之智，循徐、魯之力使敵萬乘，則齊、荊之欲不得行於二國矣。
? 5。夫古今異俗，新故異備。如欲以寬以緩之政，治急世之民，猶無轡策而禦¤馬，此不知之患也。今儒、墨皆稱先王兼愛天下，則視民如父母何以明其然也?曰:“司寇行刑，君為之不舉樂;聞死刑之報，君為流涕”。此所舉先王也。夫以君臣為如父子則必治，推是言之，是無亂父子也。人之情性莫先於父母，皆見愛而未必治也，雖厚愛矣，奚遽不亂?今先王之愛民，不過父母之愛子，子未必不亂也。則民奚遽治哉?且夫以法行刑，而君為之流涕，此以效仁，非以為治也。夫垂泣不欲刑者，仁也;然而不可不刑者，法也。先王勝其法，不聽其泣，則仁之不可以為治亦明矣。
? 6。且民者固服於勢，寡能懷於義。仲尼，天下聖人也，修行明道以遊海內、海內說其仁、美其義而為服役者七十個。蓋貴仁者寡，能義者難也。故以天下之大，而為服役者七十人，而仁義者一人。魯哀公，下主也，南面君國，境內之民莫敢不臣。民者固服於勢，勢誠易以服人，故仲尼反為臣而哀公顧為君。仲尼非懷其義，服其勢也。故以義則仲尼不服於哀公，乘勢則哀公臣仲尼。今學者之說人主也，不乘必勝之勢，而務行仁義則仲可以王，是求人主之必及仲尼，而以世之凡民皆如列徒，此必不得之數也。
? 7。今有不才之子，父母怒之弗為改，鄉人譙之弗為動，師長教之弗為變。夫以父母之愛、鄉人之行、師長之智，三美加焉，而終不動，其脛毛不改。州部之吏，操官兵，推公法，而求索奸人，然後恐懼，變其節，易其行矣。故父母之愛不足以教子，必待州部之嚴刑者，民固驕於愛，聽於威矣。故十仞之城，樓季弗能窬者，峭也;千仞之山，跛¤易牧者，夷也。故明主峭其法而嚴其刑也。布帛尋常，庸人不釋;鑠金百溢，盜蹠不掇。不必害，則不釋尋常;必害手，則不掇百溢。故明主必其誅也。是以賞莫如厚而信，使民利之;罰莫如重而必，使民畏之;法莫如一而固，使民知之。故主施賞不遷，行誅無赦，譽輔其賞，毀隨其罰，則賢，不肖俱盡其力矣。
? 8。今則不然;以其有功也爵之，而卑其士官也;以其耕作也賞之，而少其家業也;以其不收也外之，而高其輕世也;以其犯禁也罪之，而多其有勇也。毀譽、賞罰之所加者，相與悖繆也，故法禁壞而民愈亂。今兄弟被侵，必攻者，廉也;知友被辱，隨仇者，貞也。廉貞之行成，而君上之法犯矣。人主尊貞廉之行，而忘犯禁之罪，故民程於勇，而吏不能勝也。不事力而衣食，則謂之能;不戰功而尊，則謂之賢。賢能之行成，而兵弱而地荒矣。人主說賢能之行，而忘兵弱地荒之禍，則私行立而公利滅矣。
? 9。儒以文亂法，俠以武犯禁，而人主兼禮之，此所以亂也。夫離法者罪，而諸先生以文學取;犯禁者誅，而群俠以私劍養。故法之所非，君之所取;吏之所誅，上之所養也。法、趣、上、下，四相反也，而無所定，雖有十黃帝，不能治也。故行仁義者非所譽，譽之則害功;文學者非所用，用之則亂法。楚之有直躬，其父竊羊，而謁之吏。令君曰:“殺之!”以為直於君而曲於父，報而罪之。以是觀之，夫君之直臣，父子暴子也。魯人從君戰，三戰三北。仲尼問其故，對曰:“吾有老父，身死莫之養也。”仲尼以為孝，舉而上之。以是觀之，夫父之孝子，君之背臣也。故令尹誅而楚奸不上聞，仲尼賞而魯民易降北。上下之利，若是其異也，而人主兼舉匹夫之行，而求致社稷之福，必不幾矣。
? 10。古者蒼頡之作書也，自環者謂之私，背私謂之公，公私之相背也，乃蒼頡固以知之矣。今以為同利者，不察之患也。然則為匹夫計者，莫如修行義而習文學。行義修則見信，見信則受事;文學習則為明師，為明師則顯榮:此匹夫之美也。然則無功而受事，無爵而顯榮，為有政如此，則國必亂，主必危矣。故不相容之事，不兩立也。斬敵者受賞，而高慈惠之行;拔城者受爵祿，而信廉愛之說;堅甲厲兵以備難，而美薦紳之飾;富國以農，距敵恃卒，而貴文學之士;廢敬上畏法之民，而養遊俠私劍之屬。舉行如此，治強不可得也。國平養儒俠，難至用介士，所利非所用，所用非所利。是故服事者簡其業，而遊學者日眾，是世之所以亂也。
? 11。且世之所謂賢者，貞信之行也;所謂智者，微妙之言也。微妙之言，上智之所難知也。今為眾人法，而以上智之所難知，則民無眾識之矣。故糟糠不飽者不務粱肉，短褐不完者不待文繡。夫治世之事，急者不得，則緩者非所務也。今所治之政，民間之事，夫婦所明知者不用，而慕上知之論，則其於治反矣。故微妙之言，非民務也。若夫賢貞信之行者，必將貴不欺之士;不欺之士者，亦無不欺之術也。布衣相與交，無富厚以相利，無威勢以相懼也，故求不欺之士。今人主處制人之勢，有一國之厚，重賞嚴誅，得操其柄，以修明術之所燭，雖有田常、子罕之臣，不敢欺也，奚待於不欺之士?今貞信之士不盈於士，而境內之官以百數，必任貞信之士，則人不足官。人不足官，則治者寡而亂者眾矣。故明主之道，一法而不求智，固術而不慕信，故法不敗，而群官無奸詐矣。
? 12。今人主之於言也，說其辯而不求其當焉;其用於行也，美其聲而不責其功。是以天下之眾，其談而言者務為辨而不周於用，故舉先王言仁義者盈廷，而政不免於亂;行身者競於為高而不合於功，故智士退處岩穴，歸祿不愛，而兵不免於弱。兵不免於弱，政不免於亂，此其故何也?民之所譽，上之所禮，亂國之術也。今境內之民皆言治，藏商、管之法者家有之，而國愈貧，言耕者眾，執耒者寡也;境內皆言兵，藏孔、吳之書者家有之，而兵愈弱，言戰者多，被甲者少也。故明主用其力，不聽其言;賞其功，必禁無用，故民盡死力以從其上。夫耕之用力也勞，而民為之者，曰:可得以富也。戰之為事也危，而民為之者，曰:可得以貴也。今修文學，習言談，則無耕之勞而有富之寶，無戰之危而有貴之尊，則人孰不為也?是以百人事智而一人用力。事智者眾，則法敗;用力者寡，則國貧:此世之所以亂也。
? 13。故明主之國，無書簡之文，以法為教;無先王之語，以吏為師;無私劍之捍，以斬首為勇。是境內之民，其言談者必斬於法，動作者歸之於功，為勇者盡之於軍。是故無事則國富，有事則兵強，此之謂王資。既畜王資而承敵國之¤，超五帝侔三王者，必此法也。
? 14。今則不然，士民縱恣於內，言談者為勢於外，外內稱惡，以待強敵，不亦殆乎?故群臣之言外事者，非有分於從衡之黨，則有仇讎之忠，而借力於國也。從者，合眾弱以攻一強也;而衡者，事一強以攻群弱也;皆非所以持國也。今人臣之言衡者，皆曰:“不事大，則遇敵受禍矣。”事大未必有實，則舉圖而委，效璽而請兵矣。獻圖則地削，效璽則名卑，地削則國削。名卑則政亂矣。事大為衡，未見其利也，而亡地亂政矣。人臣之言從者，皆曰:“不救小而伐大，則失天下，失天下則國危，國危而主卑。”救小未必有實，則起兵而敵大矣。救小未必能存，而伐大未必不有疏，有疏則為強國制矣。出兵則軍敗，退守則城拔。救小為從，未見其利，而亡地敗軍矣。是故事強，則以外權士官於內;救小，則以內重求利於外。國利未立，封土厚祿至矣;主上雖卑，人臣尊矣;國地雖削，私家富矣。事成，則以權長重;事敗，則以富退處。人主之聽說於其臣，事未成則爵祿已尊矣;事敗而弗誅，則遊說之士，孰不為用¤繳之說而徼幸其後?故破國亡主以聽言談者之浮說。此其故何也?是人君不明乎公私之利，不察當否之言，而誅罰不必其後也。皆曰:“外事，大可以王，小可以按。”夫王者，能攻人者也;而安，則不可攻也。強，則能攻人者也;治，則不可攻也。治強不可責於外，內政之有也。今不行法術於內，而事智於外，則不至於治強矣。
? 15。鄙諺曰:“長袖善舞，多錢善賈。”此言多資之易為工也。故治強易為謀，弱亂難為計。故用於秦者十變而謀希失;用於燕者一變而計希得，非用於秦者必智，用於燕者必愚也，蓋治亂之資異也。故周去秦為從，期年而舉;銜離魏為衡，半歲而亡。是周滅於從，銜亡於衡也。使周、銜緩其從衡之計，而嚴其境其內之治，明其法禁，必其賞罰，盡其地力以多其積，致其民死以堅其城守，天下得其地，則其利少，攻其國，則其傷大，萬乘之國，莫取自頓於堅城之下，而使強敵裁其弊也，此必不亡之術也。舍必不亡之術而道必滅之事，治國者之過也。智困於外而政亂於內，則亡不可振也。
? 16。民之政計，皆就安利如辟危竅。今為之攻戰，進則死於敵，退則死於誅，則危矣。棄私家之事而必汗馬之勞，家困而上弗論，則竅矣。竅危之所在也，民安得勿避?故事私門而完解舍，解舍完則遠戰，遠戰則安。行貨賂而襲當塗者則求得，求得則私安，私安則利之所在，安得勿就?是以公民少而私人眾矣。
? 17。夫明王治國之政，使其商工遊食之民少而名卑，以寡趣本務而趨末作。今世近習之請行，則官爵可買，官爵可買，則商工不卑也矣。奸財貨賈得用於市，則商人不少矣。聚斂倍農而致尊過耕戰之士，則耿介之士寡而商賈之民多矣。
? 18。是故亂國之俗:其學者，則稱先王之道以籍仁義，盛容服而飾辯說，以疑當世之法，而貳人主之心。其言談者，為設作稱，借於外力，以成其私，而遺社稷之利。其帶劍者，聚徒屬，立節操，以顯其名，而犯五官之禁。其患禦者，積於私門，盡貨賂，而用重人之謁，退汗馬之勞。其商工之民，修治苦窳之器，聚弗靡之財，蓄積待時，而侔農夫之利。此五者，邦之蠢也。人主不除此五蠹之民，不養耿介之士，則海內雖有破亡之國，削滅之朝，亦勿怪矣。
?
顯學第五十
? 1。世之顯學，儒、墨也。儒之所至，孔丘也。墨之所至，墨翟也。自孔子之死也，有子張之儒，有子思之儒，有顏氏之儒，有孟氏之儒，有漆雕氏之儒，有仲良氏之儒，有孫氏儒，有樂正氏之儒。自墨子之死也，有相裏氏之墨，有相夫氏之墨，有鄧陵氏之墨。故孔、墨之後，儒分為八，墨離為三，取捨相反不同，而皆自謂真孔，墨，孔、墨不可複生，將誰使定世之學乎?孔子、墨子俱道堯、舜，而取捨不同，皆自謂真堯、舜，堯、舜不復生，將誰使定儒、墨之誠乎?殷、周七百餘歲，虞、夏二千餘歲，而不能定儒、墨之真;今乃欲審堯、舜之道於三千歲之前，意者其不可必乎?無參驗而必不者，愚也;弗能必而據之者，誣也。故明據先王，必定堯、舜者，非愚則誣也。愚誣之學，雜反之，明主弗受也。
? 2。墨者之葬也，冬日冬服，夏日夏服，桐棺三寸，服喪三月，世主以為儉而禮之。儒者破家而葬，服喪三年，大毀扶杖，世主以為孝而禮之，夫是墨子之儉，將非孔子之侈也;是孔子之孝，將非墨子之戾也。今孝、戾、侈、儉俱在儒、墨，而上兼禮之。漆雕之議，不色撓，不目逃，行曲則違於臧獲，行直進則怒於諸候，世主以為廉而禮之。宋榮子之議，設不鬥爭，取不隨仇，不羞囹圄，見侮不辱，世主以為寬而禮之。夫是漆雕之廉，將非宋榮之恕也;是宋榮之寬，將非漆雕之暴也。今寬、廉、恕、暴俱在二子，人主兼而禮之。自愚誣之學、雜反之辭爭，而人主俱聽之，故海內之士，言無定術，行無常議。夫冰炭不同器而久，寒暑不兼時而至，雜反之學不兩立而治。今兼聽雜學繆行同異之辭，安得無亂乎?聽行如此，其於治人又必然矣。
? 3。今世之學士語治者，多曰:“與貧窮地以實無資。”今夫與人相若也，無豐年旁入之利而獨以完給者，非力則儉也。與人相若也，無饑饉、疾疚、禍罪之殃獨以貧窮者，非侈則惰也。侈而惰者貧，而力而儉者富。今上¤斂於富人以佈施於貧家，是奪力儉而與侈惰也，而欲索民之疾作而節用，不可得也。
? 4。今有人於此，義不入危城，不處軍旅，不以天下大利易其脛一毛，世主必從而禮之，貴其智而高其行，以為輕物重生之士也。夫上所以陳良田大宅，設爵祿，所以易民死命也。今上尊貴輕物重生之士，而索民之出死而重殉上事，不可得也。藏書策，習談論，聚徒役，服文學而議說，世主必從而禮之，曰:“敬賢士，先王之道也。”夫吏之所稅，耕者也;而上之所養，學士也。耕者則重稅，學士則多賞，而索民之疾作而少言談，不可得也。立節參明，執操不侵，怨言過於耳，必隨之以劍，世主必從而禮之，以為自好之士。夫暫首之勞不賞，而家鬥之勇尊顯，而索民之疾戰距敵而無私鬥，不可得也。國平，則養儒俠，難至，則用介士。所養者非所用，所用者非用養，此所以亂也。且夫人主於聽學也，若是其言，宜布之官而用其身;若非其言，宜去其身而息其端。今以為是也，而弗布於官;以為非也，而不息其端。是而不用，非而不息，亂亡之道也。
? 5。澹臺子羽，君子之容也，仲尼幾而取之，與處久而行不稱貌。宰予之辭，雅而文也，仲尼幾而取之，與處久而智不充其辯。故孔子曰:“以容取人乎，失之子羽;以言取人乎，失之宰予。”故以仲尼之智而有失實之聲，今之新辯濫乎宰予，而世主之聽眩乎仲尼，為悅其言，因任其身，則焉得無失乎?是以魏任孟卯之辯，而有華下之患;趙任馬服之辯，而有長平之禍。此二者，任辯之失也。夫視鍛錫而察青黃，區冶不能以必劍;水擊鵠雁，陸斷駒馬，則臧獲不疑鈍利。發齒吻形容，伯樂不能以必馬;授車就駕，而觀其末塗，則臧獲不疑奴良。觀容服，聽辭言，仲尼不能以必士;試之官職，課其功伐，則庸人不疑於愚智。故明主之吏，宰相必起於州部，猛將必發於卒伍。夫有功者必賞，則爵祿厚而愈勸;遷官襲級，則官職大而愈治。夫爵大而官職治，王之道也。
? 6。磐石千里，不可謂富;象人百萬，不可謂強。石非不大，數非不眾也，而不可謂富強者，磐不生粟，象人不可使忠距敵也。今商官技藝之士亦不墾而食，是地不墾，與磐石一貫也。儒俠毋軍勞，顯而榮者，則民不使，與象人同事也。夫知禍磐石象人，而不知禍商官儒俠為不墾之地、不使之民，不知事類者也。
? 7。故敵國之君王雖說吾義，吾弗入貢而臣;關內之候，雖非吾行，吾必使勢禽而朝。是故力多，則人朝;力寡，則朝於人。故明君務力。夫嚴家無悍虜，而慈母有敗子。吾以此知威勢之可以禁暴，而德厚之不足以止亂也。
?? 8。夫聖人之治國，不恃人之為吾善也，而用其不得為非也。恃人之為吾善也，境內不什數，用人不得為非，一國可使齊。為治者用眾而舍寡，故不務德而務法。夫必恃自直之箭，百世無矢;恃自圜之森，千世無輪矣。自直之箭，自圜之木，百世無有一，然而世皆乘車射禽者何也?隱栝之道用也。雖有不恃隱栝而有自直之箭、自圜之木，良工弗貴也。何則?乘者非一人，射者非一發也。不恃賞罪而恃自善之民，明主弗貴也。何則?國法不可失，而所治非一人也故有術之君，不隨適然之善，而行必然之道。
? 9。今或謂人曰:“使子必智而壽"，則世必以為狂。夫智，性也;壽，命也。性命者，非所學於人也，而以人之所不能為說人，此世之所以謂之為狂也。謂之不能然，則是諭也，夫諭性也。以仁義教人，是以智與壽說也，有度之主弗受也。故善毛嗇、西施之美，無益吾面;用脂澤粉黛，則倍其初。言先王之仁義，無益於治;明吾法度，必吾賞罰者，亦國之脂澤粉黛也。故明主急其助而緩其頌，故不道仁義。
? 10。今巫祝之祝之曰:“若使千秋萬歲。”千秋萬歲之聲括耳，而一日之壽無征於人，此人所以簡巫祝也。今世儒者之說人主，不善今之所以為治，而語已治之功;不審官法之事，不察奸邪之情，而皆道上古之傳譽、先王之成功。儒者飾辭曰:“聽吾言，則可以霸王。”此說者之巫祝，有度之主不受也。故明主舉實事，去無用，不道仁義者故，不聽學者之言。
? 11。今不知治者必曰:“得民之心。”欲得民之心而可以為治，則是伊尹、管仲無所用也，將聽民而已矣。民智之不可用，猶嬰兒之心也。夫嬰兒不剔首則腹痛，不¤痤則浸益。剔首、¤痤必一人抱之，慈母治之，然猶啼呼不止，嬰兒子不知犯其所小苦致其所大利也。今上急耕田墾草以厚民產也，而以上為酷;修刑重罰以為禁邪也，而以上為嚴;征賦錢粟以實倉庫，且以救饑饉、備軍旅也，而以上為貪;境內必知介而無私解，並力疾鬥，所以禽虜力，而以上為暴。此四者，所以治安孔，而民不知悅也。夫求聖通之士者，為民知之不足師用。昔禹決江浚河，而民聚瓦石;子產開畝樹桑，鄭人謗訾。禹利天下，子產存鄭人，皆以受謗，夫民智之不足用亦明矣。故舉士而求賢智，為政而期適民，皆亂之端，未可與為治也。
?
忠孝第五十一
? 1。天下皆以孝悌忠順之道為是也，而莫知察孝悌忠順之道而審行之，是以天下亂。皆以堯舜之道為是而法之，是以有弑君，有曲於父。堯、舜、湯、武或反君臣之義，亂後世之教者也。堯為人君而君其臣，舜為人臣而臣其君，湯、武為人臣而弑其主、刑其屍，而天下譽之，此天下所以至今不治者也。夫所謂明君者，能畜其臣者也;所謂賢臣者，能明法辟、治官職以戴其君者也。今堯自以為明而不能以畜舜，舜自以為賢而不能以戴堯，湯、武自以為義而弑其君長，此明君且常與，而賢臣且常取也。故至今為人子者有取其父之家，為人臣者有取其君之國者矣。父而讓子，君而讓臣，此非所以定位一教之道也。臣之所聞曰:“臣事君，子事父，妻事夫。三者順，則天下治;三者逆，則天下亂。此天下之常道也。”明王賢臣而弗易也，則人主雖不肖，臣不敢侵也。今夫上賢任智無常，逆道也，而天下常以為治。是故田氏奪呂氏於齊，戴氏奪子氏於宋。此皆賢且智也，豈愚且不肖乎?是廢常上賢，則亂;舍法任智，則危。故曰:上法而不上賢。
? 2。記曰:“舜見瞽瞍，其容造焉。孔子曰:‘當是時也，危哉，天下岌岌!有道者，父固不得而子，君固不得而臣也。’”臣曰:孔子本未知孝悌忠順之道也。然則有道者，進不為主臣，退不為父子耶?父子所以欲有賢子者，家貧則富之，父苦則樂之;君之所以欲有賢臣者，國亂則治之，主卑則尊之。今有賢子而不為父，則父之處家也苦;有賢臣而不為君，則君之處位也危。然則父有賢子，君有賢臣，適足以為害耳，豈得利焉哉?所謂忠臣，不危其君;孝子，不非其親。今舜以賢取君之國，而湯、武以義放弑其君，此皆以賢而危主者也，而天下賢之。古之烈士，進不臣君，退不為家，是進則非其君，退則非其親者也。且夫進不臣君，退不為家，亂世絕嗣之道也。是故賢堯、舜、湯、武而是烈士，天下之亂術也。瞽瞍為舜父而舜放之，象為舜弟而殺之。放父殺弟，不可謂仁;妻帝二女而取天下，不可謂義。仁義無有，不可謂明。《詩》雲;“普天下，莫非王土;率土之濱，莫非王臣。”信若《詩》之言也，是舜出則臣其君，入則臣其父，妾其母，妻其主女也。故烈士內不為家，亂世絕嗣;而外矯於君，朽骨爛肉，施於土地，流於川穀，不避蹈水火。使天下從而效之，是天下遍死而願夭也。此皆釋世而不治是也。世之所為烈士者，離眾獨行，取異於人，為恬淡之學而理恍惚之言。臣以為恬淡，無用之教也;恍惚，無法之言也。言出於無法，教出於無用者，天下謂之察。臣以為人生必事君養親，事君養親不可以恬淡;治人必以言論忠信法術，言論忠信法術不可以恍惚。恍惚之言，恬淡之學，天下之惑術也。孝子之事父也，非競取父之家也;忠臣之事君也，非競取君之國也。夫為人子而常譽他人之親曰:“某子之親，夜寢早起，強力生財以養子孫臣妾。”是誹謗其親者也。為人臣常譽先王之德厚而願之，是誹謗其君者也。非其親者知謂之不孝，而非其君者天下皆賢之，此所以亂也。故人臣毋稱堯舜之賢，毋譽湯、武之伐，毋言烈士之高，盡力守法，專心於事主者為忠臣。
? 3。古者黔首¤密蠢愚，故可以虛名取也。今民儇¤智慧，欲自用，不聽上。上必且勸之以賞，然後可進;又且畏之以罰，然後不敢退。而世皆曰:“許由讓天下，賞不足以勸;盜蹠犯刑赴難，罰不足以禁。”臣曰:未有天下而無以天下為者，許由是也;已有天下而無以天下為者，堯、舜是也;毀廉求財，犯刑趨利，忘身之死者，盜蹠是也。此二者，殆物也。治國用民之道也，不以此二者為量。治也者，治常者也;道也者，道常者也。殆物妙言，治之害也。天下太上之士，不可以賞勸也;天下太下之士，不可以刑禁也。然為太上士不設賞，為太下士不設刑，則治國用民之道失矣。
? 4。故世人多不言國法而言從橫。諸候言從者曰:“從成心霸”;而言橫者曰:“橫成必王。”山東之言從橫未嘗一日而止也，然而功名不成，霸王不立者，虛言非所以成治也。王者獨行謂之王，是以三王不務離合而正，五霸不待從橫而察，治內以裁外而已矣。
?
人主第五十二
? 1。人主之所以身危國亡者，大臣太貴，左右太威也。所謂貴者，無法而擅行，操國柄而便私者也。所謂威者，擅權勢而輕重者也。此二者，不可不察也。夫馬之所以能任重引車致遠道者，以筋力也。萬乘之主、千乘之君所以制天下而征諸候者，以其威勢也。威勢者，人主之筋力也。今大臣得威，左右擅勢，是人主失力;人主失力而能有國者，千無一人。虎豹之所以能勝人勢百獸者，以其爪牙也，當使虎豹失其爪牙，則人必制之矣。今勢重者，人主之爪牙也，君人而失其爪牙，虎豹之類也。宋君失其爪牙於子罕，簡公失其爪牙於田常，而不蚤奪之，故身死國亡。今無術之主皆明知宋、簡之過也，而不悟其失，不察其事類者也。
? 2。且法術之士，與當途之臣，不相容也。何以明之?主有術士，則大臣不得制斷，近習不敢賣重;大臣、左右權勢息，則人主之道明矣。今則不然，其當途之臣得勢擅事以環其私，左右近習朋黨比周以制疏遠，則法術之士奚時得進用，人主奚時得論裁?故有術不必用，而勢不兩立，法術之士焉得無危?故君人者非能退人臣之議，而背左右之訟，獨合乎道言也，則法術之士安能蒙死亡之危而進說乎?此世之所以不治也。明主者，推功而爵祿，稱能而官事，所舉者必有賢，所有者必有能，賢能之士進，則私門之請止矣。夫有功者受重祿，有能者處大官，則私劍之士安得無離於私勇而疾距敵，遊宦之士焉得無撓於私門而務於清潔矣?此所以聚賢能之士，而散私門之屬也。今近習者不必智，人主之於人也或有所知而聽之，人因與近習論其言，聽近習而不計其智，是與愚論智也。其當途者不必賢，人主之於人或有所賢而禮之，人因與當途者論者行，聽其言而不用賢，是與不肖論賢也。故智者決策於愚人，賢士程行於不肖，則賢知之士奚時得用，而人主之明塞矣。昔關龍逢說桀而傷其四肢，王子比士諫紂而剖其心，子胥忠直夫差而誅於屬鏤。此三子者，為人臣非不忠，而說非不當也，然不免於死亡之患者，主不察賢智之言，而蔽於愚不肖之患也。今人主非肯用法術之士，聽愚不肖之臣，則賢智之士孰敢當三子之危而進其智能者乎?此世之所以亂也。
?
飭令第五十三
? 1。飭令，則法不遷;法平，則吏無奸。法已定矣，不以善言害法。任功，則民少言;任善則民多言。行法曲斷，以五裏斷者王，以九裏斷者強，宿治者削。
? 2。以刑治，以賞戰，厚祿以用術。行都之過，則都無奸市。物多末眾，農弛奸勝，則國必削。民有餘食，使以粟出爵，必以其力，則農不怠。三寸之管毋當，不可滿也。授官爵出利祿不以功，是無當也。國以功官與爵，此謂以成智謀，以威勇戰，其國無敵。國以功授官與爵，則治者省，言有塞，此謂以治去治，以言去言，以功與爵者也。故國多力，而天下莫之能侵也。兵出必取，取必能有之;案兵不攻必富。朝廷之事，小者不毀，效功官爵，廷雖有辟言，不得以相干也，是謂以數治。以力攻者，出一取十;以言攻者，出十喪百。國好力，此謂以難攻;國好言，此謂以易攻。
? 3。其能，勝其害，輕其任，而道壞餘力於心，莫負乘宮之責於君。內無伏怨，使明不相干，故莫訟;使士不兼官，故技長;使人不同功，故莫爭。言此謂易攻。
? 4。重刑少賞，上愛民，民死賞;多賞輕刑，上不愛民，民不死賞。利出一空者，其國無敵; 利出二空者，其兵半用;利出十空者，民不守。重刑明民，大制使人，則上利。行刑，重其輕者，輕者不至，重者不來，此謂以刑去刑。罪重而刑輕，刑輕則事生，此謂以刑致刑，其國必削。
?
心度第五十四
? 1。聖人之治民，度於本，不從其欲，期於利民而已。故其與之刑，非所以惡民，愛之本也。刑勝而民靜，賞繁而奸生。故治民者，刑勝，治之首也;賞繁，亂之本也。夫民之性，喜其亂而不親其法。故明主之治國也，明賞，則民勸功;嚴刑，則民親法。勸功，則公事不犯;親法，則奸無所萌。故治民者，禁奸於未萌;而用兵者，服戰於民心。禁先其本者治，兵戰其心者勝。聖人之治民也，先治者強，先戰者勝。夫國事務先而一民心，專舉公而私不從，賞告而奸不生，明法而治不煩。能用四者強，不能用四者弱。夫國之所以強者，政也;主之所以尊者，權也。故明君有權有政，亂君亦有權有政，積而不同，其所以立異也。故明君操權而上重，一政而國治。故法者，王之本也;刑者，愛之自也。
? 2。夫民之性，惡勞而樂佚。佚則荒，荒則不治，不治則亂，而賞刑不行於天下者必塞。故欲舉大功而難致其力者，大功不可幾而舉也;欲治其法而難變其故者，民亂不可幾而治也。故治民無常，唯法為治。法與時轉則治，治與世宜則有功。故民樸而禁之以名則治，世知維之以刑則從。時移而治不易者亂，能眾而禁不變者削。故聖人之治民孔，法與時移而禁與能變。
? 3。能越力於地者富，能起力於敵者強，強不塞者王。故王道在所開，在所塞，塞其奸者必王。故王術不恃外之不亂也，恃其不可亂也。恃外不亂而治立者削，恃其不可亂而行法者與。故賢君之治國也，適於不亂之術。貴爵，則上重，故賞功爵任而邪無所關。好力者其爵貴;爵貴，則上尊;上尊，則必王。國不事力而恃私學者其爵賤;爵賤，則上卑;上卑者必削。故立國用民之道也，能閉外塞私而上自恃者，王可致也。
?
制分第五十五
? 1。夫凡國博君尊者，未嘗非法重而可以至乎令行禁止於天下者也。是以君人者分爵制祿，則法必嚴以重之。夫國治則民安，事亂則邦危。法重者得人情，禁輕者失事實。且夫死力者，民之所有者也，情莫不出其死力以致其所欲;而好惡者，上之所制也，民者好利祿而惡刑罰。上掌好惡以禦民力，事實不宜失矣;然而禁輕事失者，刑賞失也。其治民不秉法為善也，如是，則是無法也。
? 2。故治亂之理，宜務分刑賞為急，治國者莫不有法，然而有存有亡;亡者，其制刑賞不分也。治國者，其刑賞莫不有分;有持異以為分，不可謂分;至於察君之分，獨分也。是以其民重法而畏禁，願毋抵罪而不敢胥賞。故曰:不待刑賞而民從事矣。
? 3。是故夫至治之國，善以止奸為務。是何也?其法通乎人情，關乎治理也。然則去微奸之道奈何?其務令之相規其情者也。則使相窺奈何?曰:蓋裏相坐而已。禁尚有連於已者，理不得不相窺，惟恐不得免。有奸心者不令得忘，窺者多也。如此，則慎已而窺彼，發奸之密。告過者免罪受賞，失奸者必誅連刑。如此，則奸類發矣。奸不容細，私告任坐使然也。
? 4。夫治法之至明者，任數不任人。是以有術之國，不用譽則毋適，境內必治，任數也。亡國使兵公行乎其地，而弗能圉禁者，任人而無數也。自攻者人也，攻人者數也。故有術之國，去言而任法。
? 5。凡畸功之循約者難知，過刑之於言者難見也，是以刑賞惑乎貳。所謂循約難知者，奸功也;臣過之難見者，失根也。循理不見虛功，度情詭乎奸根，則二者安得無兩失也?是以虛士立各於內，而談者為略於外，故愚、怯、勇、慧相連而以虛道屬俗而容乎世。故其法不用，而刑罰不加乎戮人。如此，則刑賞安得不容其二?實故有所至，而理失其量，量之失，非法使然也，法定而任慧也。釋法而任慧者，則受事者安得其務?務不與事相得，則法安得無失，而刑安得無煩?是以賞罰擾亂，邦道差誤，刑賞之不分白也。
?

