

中国气功大成 辛编 P67之-674 
悟玄篇
元.余洞真 撰 
坐工口诀 
   夫学道之士，不拘时候，但得身心闲暇之时，求于静处，暝目闭口，端坐忘耳，或
盘膝或不盘而坐皆可。夫坐之时，外忘其形，而不著物累，内忘其心，而不著事，若存
其中，似存不存，似守不守，而著于空矣。久久纯熟，自然念定，念定则阳生，阳气生
则有升有降。其气升者，自腰间尾闾而升，直上夹脊而止，藉巽风则鼓而上于顶矣，二
气交合，下降于舌端，如蜜之甜，款款咽纳，直入中官矣。丹书曰：吹嘘赖巽风。又曰：
初时须著力，次候却如无。总之，升降不明火候之数、日囚用工夫、三关妙用、沐浴玄机，
空延岁月，到老无成矣。古歌日；神仙不肯分明说，误杀阎浮多少人! 何也? 这些道理
人还识，陆地神仙闹似麻。所谓天机秘诀，末敢泄漏于文，故以口传心授尔。 

火燥水滥 
    夫火燥者，上升不止；水滥者，下降不息。若有法度调和，斤两运用，则火不炎燥，
水不泛滥，自然定矣。用时则有，不用则无，其理玄机，在乎口诀。既不知此妙用，则
何一炼精化气，二炼气成神，三炼神还虚也。今学道之人，天下纷纷，其得正传者，无
有一二尔。此个道理，岂可轻易授人哉!
    
    
沐浴    
    
    十月怀胎，两月沐浴，共成一载三百六十日矣。且休说十月怀胎，其两个月而沐浴，
安于何处矣。此两个月而又不行火候，或安于前，或安于后，或安于其中矣。委的实
用，非不用也。 学道之土，须要参学，莫泥于卯酉二月，非也。脱胎之时，莫非口传心授尔。 

玄关一窍 
    玄关一窍者，乃一身总要之关也，此窍者，即心中之心是也。其心非肉心，乃心中
之主宰，一身万事之神也。其神者，无形无相，非有非无也．人能无私之时，便是玄关
一窍，才有一毫私欲，不是也，程子曰：不偏不倚之谓中，才有偏倚便不中也。杏林石
真人曰：身里有玄机，心中无垢尘。期言尽矣。玄关一窍，万事之宗，动交于物．静养
在中。不无不有，非色非空，凝然湛定，气息流通。左升白虎，右发青龙，齐停央脊，
鼓起巽风。扇开炉鞴，透上昆峰，乾坤交媾，化作一泓。降至舌端，咽人黄官，一日之
内，三四遍功，初关百日，沐浴一月，中关百日，沐浴前同，上关百日，火候数穷，脱
胎神化，抱一养童，九年行满，白日上升。大道无言非有问，忘形忘象求铅汞。守中一
物莫存些，专意身心要守定。呼吸一应便神清，六脉自然朝性命。精神魂魄各归元，至
此身心寂不动。一阳生至二阳迁，只待温温行火今。须臾直举至银河，玉枕泥丸如火烘。
乾坤交媾降明堂，顶上圆光悬宝镜，如如下降至舌端，满口馨香甘液喷。徐徐咽纳下黄
庭，遍体金光随罩定。三家相见结婴儿，一卦三二两卦定。晨昏握运仗天罡，四三皆拱
璇玑柄。一年迸破顶颔门，是能超凡而人圣。九年抱一行圆满，独步翔鸾归大洞。吾今
泄破圣贤机，洗耳暝心存一定。莫待铅虚汞散飞，他时赴死甘心尽。玄机备细剖心传，
学道人人早精进。又云：玄关窍假在其中，无形无象亦无穷，今人若指其安处，便隔千
山几万重。若人指点心肝脾肺肾不著处，却如虚处巧捏一穴，其言中矣，著一处却非中
矣。
    
药物    
    夫采药者，血中采取真气，气中采取真精，血气者，到顶交合，化而为液。真精真
气者，气至顶交合，化而为金，液者，流于经脉，而为白血。其金者，入于中宫，结而
成丹。工夫到日，一身血气，化为白血，真精真气，尽结以成。丹体既成，出神入神，
皆不被幻躯之累也，向上一著，超出阴阳之外，尤存口诀，是为身外有身，尤未奇特也。
又云；精中气血血中精，精气元同太极成．莫言呼吸为交感，此物安能有死生7 

火候 
    进火之时，顷刻一周天。夫十个月而三百日，三干六百时，三万刻，或刻刻行火候，
或时时行火候，或日日行火候，或时中不拘于刻，或日中不构于时，但用便用。但不知
法度，则乱升乱降，则不能上矣。口诀存焉。 

中宫
  
    土生万物，心主万事，心即土也，土即心也，故曰中央戊己土，中央即玄关一窍
也。了得土，万物死；了得心，万事息。今知学道人，茫茫只向外边寻觅，却不去中心
求其道也。 
抱一
    脱胎吞入腹，在于人间，九载积行满八百，而证于仙。乾坤往来，游遍名山洞府。
行满八百之日，奉金书玉沼，而列于班矣。 

出神 
   名曰解胎。学道底人，总不知火候沐浴造化之备，其脱始之时，莫非口传心授尔。 

初下手 
   玄牝之门：万化俱忘性不忘，忘无忘处妙无方。这些便是玄关窍，何是泥形乱度
量1
    透关：自从关窍撞通时，二气周流应化机。任去任来无挂碍，丝毫不动斡璇玑。
    破境：心明性彻，光圆如镜，一念才生，诸相即应，学道之土，不可认著，必属他
境。故云：为甚眼中难著屑，只因性里不藏尘。念头一动性扬波，鬼面人头见许多。盖谓
寂然通感应，学人不认即无魔。
    敌魔：思念相续，不能断绝，鬼面人头，千般万状，立时驾动水火二车，一撞三关，
直透内院，三尸走，六贼逃移，则群魔自然散矣。阵阵昏沉黑暗濛，立时仗剑布罡风。
炉中发起三阳火，扫荡妖氛顷刻中。
    立基：释氏工夫至此，谓之打成一片，昼夜不舍，只管加时定力，日就月将，做将
去了，道门立基行火候，煅炼而成丹也。丹基立定念头纯，昼夜神光卫护身。两眼自然
慵睹色，一心默歇守玄真。
    火候：八窍分为八节门，温凉寒暑应乾坤。四时不失阴阳火，鼎内丹砂结紫云。又
白真人曰：行火之士，十二时设一时，即五刻也，三百日内在半月，计一千五百刻也。
一身八刻一周天，一刻工夫簇一年。学者若知如此用，饥来吃饭困时限*
    冰浴：身中沐浴，乃气候之沐浴。月中之沐浴，乃丹头之沐浴也。紫阳日：免鸡之
月及其时。斯言者，两月沐浴也，精全气旺药炉温，二八临门固蒂根。不向抽添加火
候，洗心涤虑道常存。又：气候来潮，须当塞兑垂帘，湛然无欲，以待气候过也。毋得
纵意四散，所谓不能固济须丹倾矣。工夫到此要防危，不比寻常一类推。气候来潮须保
养，禁关闭兑守无为。
    采药：采药时用看老嫩，嫩如涌泉之泛上是也，老如蚁行、如毛细是也。
    煅炼：闭目若存中，如空空不空。坤宫其气发，背上炎烘烘。巽风轻鼓舞，一气透
天宫。闭之不可放，化作满头泓，徐徐而放下，大地作甘霖。
    总诀：夫人者，头乃诸阳聚会之所，其中有阴，名曰真汞，五脏者，乃诸阴聚会之
所，其中有阳，名曰真铅。盖心者，上不属于阳，下不属于阴，而得其中，以为一身之主
宰，视之不见其形，听之不闻其声，叩之者感而遂通，中之者寂然不动。人若向此不动
中做工夫，终至纯熟，则知天地造化悉备于我矣。 
    [按] 此书极重玄牝，作者认为"若人明得此窍，则三才万物，悉备于我矣。此之
一窍，非泥于物也。其理别无他术，止不过忘形灭念，如守其中矣。久久纯熟，中宫静
极，则身中阳气自然生矣。阳气渐生，阴气渐剥，乃曰阳长阴消之意矣"(自序)。书中所
论，均属内丹术中之要点，唯文字较拙，多有辞不达意之处。作者余洞真，生平不详。



本贴由windmills于2001年8月12日18:04:02在乐趣园〖佛道修行漫谈〗发表.

本贴内容不代表乐趣园立场,欢迎来netsh.com建立自己的乐趣俱乐部

Valuesponsor Advertising Network 

本贴跟从标题: 
[ 回复本贴 ] [ 跟从标题 ] [ 关闭本窗口 ] [浏览 24次]

窗体顶部

选择类别:  
朋友Email:
您的Email:
留言：



窗体底部
窗体顶部
窗体底部


