觀物外篇數篇[首頁]  [華梵大學] [華梵哲學系][中國哲學會一][中國哲學會二] [香港人文哲學會] [世界弘明哲學季刊]
       [ 上一頁 ] [ 向上 ]
      [ 觀物內篇 ] [ 觀物外篇衍義 ] [ 觀物外篇數篇 ] 
      觀物外篇數篇
      皇極經世緒言 邵雍撰 黃泰泉輯(註)


      觀物外篇上之數 1

      * 河圖天地全數第一

      天數五,地數五,和而為十,數之全也.

      天以一而變四,地以一而變四.

      四者有體也,而其一者無體也,是謂有無之極也.

      天之體數四而用者三,不用者一也.

      地之體數四而用者三,不用者一也.

      是故無體之一以況自然也,

      不用之一以況道也,

      用之者三以況天地人也.



      易有真數,三而已.
      2
      參天者三三而九,兩地者倍三而六.

      參天兩地而倚數,非天地之正數也.

      倚者,擬也.

      擬天地正數而生也.



      易之大衍何?

      數也,聖人之倚數也.

      天數二十有五,合之為五十,

      地數三十,合之為六十.

      故曰五位相得而各有合也.
      3
      五十者,蓍數也,

      六十者,卦數也,

      五者,蓍之小衍也,故五十為大衍也.

      八者,卦之小成,則六十四為大成也.

      蓍德圓,以況天之數,故七七四十九也.

      五十者,存一而言之也,

      卦德方,以況地之數也,故八八六十四也.

      六十者,去四而言之也.

      蓍者,用數也.

      卦者,體數也.
      4
      用以體為基,故存一也.

      體以用為本,故去四也.

      圓者本一,方者本四,故蓍存一而卦去四也.

      蓍之用數七,併其餘分,亦存一之義也.

      掛其一,亦去一之義也.

      蓍之用數掛一以象三,其餘四十八則一卦之策也.四其十二為四十八也

      十二去三而用九,四三十二,所去之策也,

      四九三十六,所用之策也,以當乾之三十六陽爻也.

      十二去五而用七,四五二十,所去之策也,

      四七二十八,所用之策也,以當兌離之二十八陽爻也.
      5
      十二去六而用六,四六二十四,所去之策也,

      四六二十四,所用之策也,以當坤之二十四陰爻也.

      十二去四而用八,四四十六,所去之策也,

      四八三十二,所用之策也,以當坎艮之二十四爻,

      並上卦之八陰,為三十二爻也.

      是故七九為陽,六八為陰也.

      九者陽之極數,數極則反,故為變也.

      震巽無策者,從當不用之數.

      天以剛為德,故柔者不見.

      地以柔為體,故剛者不生.
      6
      是以震巽不用也.



      乾用九,故其策九也.

      四之以應四時,一時九十日也.

      坤用六,故其策亦六也.



      蓍數不以六而以七,何也?併其餘分也.

      去其餘分則六,策數三十六也.

      是以五十者,六十四卦閏歲之策也.

      其用四十有九者,六十卦一歲之策也.
      7
      歸奇卦一,猶一歲之閏也.

      卦直去四者何也?

      天變而地效之,是以蓍去一則卦去四也.



      *奇數四,有一有二有三有四,

      策數四,有六有七有八有九,

      合而為八數,以應方數之八變也.

      *歸合卦之數有六:

      謂五與四四也,

      九與八八也,
      8
      五與四八也,

      九與四八也,

      五與八八也,

      九與四四也,以應圓數之六變也.

      *奇數極於四,而五不用,

      策數極於九,而十不用,

      五則一也,十則二也,

      故去五十而用四十九也.

      奇不用五,策不用十,有無之極也,以況自然之數也.


      9
      歸奇合卦之數,得五與四四,則策數四九也,

      得九與八八,則策數四六也,

      得五與八八,得九與四八,則策數四七也,

      得九與四四,得五與四八,則策數四八也,

      為九者一,變以應乾也,

      為六者一,變以應坤也,

      為七者二,變以應兌與離也,

      為八者二,變以應艮與坎也,

      五與四四去掛一之數,則四三十二也,

      九與八八去掛一之數,則四六二十四也,
      10
      五與八八,九與四八,去掛一之數,則五四二十也,

      九與四四,五與四八,去掛一之數,則四四十六也,

      故去其三四五六之數,以成七八九六之策也,

      九進之為三十六,皆陽數也,故為陽中之陽,

      七進之為二十八,先陽後陰也,故為陽中之陰,

      六進之為二十四,皆陰數也,故為陰中之陰,

      八進之為三十二,先陰後陽也,故為陰中之陽.



      *陽得陰而生,陰得陽而成,

      故蓍數四而九,卦數六而十也,
      11
      猶干支之相錯,干以六終,而枝以五終也.

      *蓍數全,故陽策三十六,與二十八合之,為六十四也,

      卦數去其四,故陰策二十四,與三十二合之,為五十六也,

      *一時止於三月,一月止於三十日,皆去其辰數也,

      是以八八之卦六十四,而不變者八,可變者七八五十六,其義亦由此矣.



      天有四時,一時四月,一月四十日,

      四四十六而各去其一,

      是以一時三月,一月三十日也.

      四時體數也,三月三十日用數也,
      12
      體雖具四,而其一常不用也,

      故用止於三而止於九也.

      體數常偶,故有四,有十二,

      用數常奇,故有三有九,

      大數不足而小數常盈者,何也?

      以其大者不可見,而小者可見也,

      故時止於四,月止於三,而日盈於十也.

      是以人之肢體有四,而指有十也.

      天見乎南而潛乎北,極於六而餘於七,

      是以人知其前,昧其後,而略其左右也.
      13
      天體數四而用三,地體數四而用三.

      天剋地,地剋天,而剋者在地,猶晝之餘分在夜也,

      是以天三而地四,天有三辰,地有四行也.

      然地之火且見且隱,其餘分之謂邪?



      天之變六,六其六得三十六,為乾一爻之策,

      積六爻之數,共得二百一十六.

      地之體四,六其四得二十四,為坤一爻之策,

      積六爻之數,共得一百四十有四,

      積二篇之策,乃萬有一千五百二十也.
      14
      語其體,則天分而為地,地分而為萬物,而道不可分也.

      其終則萬物歸地,地歸天,天歸道,是以君子貴道也.



      三四十二也,二六亦十二也.

      二其十二,二十四也,三八亦二十四也,四六亦二十四也.

      三其十二,三十六也,四九亦三十六也,六六亦三十六也.

      四其十二,四十八也,三其十六亦四十八,六八亦四十八也.

      五其十二,六十也,三其二十亦六十也,六其十亦六十也,

      皆自然之符也.


      15
      四九三十六也,六六亦三十六也.

      陽六而又兼陰六之半,是以九也,

      故以二卦言之,陰陽各三也,

      以六爻言之,天地人各二也.

      陰陽之中各有天地人,天地人之中各為陰陽,

      故參天兩地而倚數也.



      陽數一,衍之而十,十干之類也.

      陰數二,衍之而十二,十二支十二月之類也.

      十干天也,十二支地也,支干配天地之用也.
      16
      干者幹之義,陽也.

      支者枝之義,陰也.

      干十而枝十二,是陽數中有陰,陰數中有陽也.

      一十百千萬億為奇,天之數也.

      十二 百二十,千二百,萬二千,億二萬為偶,地之數也.

      蓍四進之則百,卦四進之則百二十.

      百則十也,百二十則十二也.



      五十分之則為十,若參天兩之則為六,兩地又兩之則為四,

      此天地分太極之數也.
      17
      氣者,神之宅也.

      體者,氣之宅也.

      氣以六變,體以四分,

      體四而變六,兼神與氣也,

      氣變必六,故三百六十也.



      天六地四.



      陰無一,陽無十.

      陽無十,故不足於後,
      18
      陰無一,故不足於首.

      天一地二天三地四天五地六天七地八天九地十.

      參伍以變,錯綜其數,而天地之相銜,晝夜之相交也.

      一者數之始,而非數也,

      故二二為四,三三為九,四四為十六,

      五五為二十五,六六為三十六,七七為四十九,皆用其變者也.

      五五二十五,天數也.

      六六三十六,乾之策數也.

      七七四十九,大衍用數也.

      八八六十四,卦數也.
      19
      九九八十一,元範之數也.

      大衍之數,其算法之原乎.

      是以算數之起,不過乎方圓曲直也.

      乘數,生數也.

      除數,消數也.

      算法雖多,不出乎此矣.



      陰幾於道,故以況道也.

      六變而成三十六矣,八變而成六十四矣,十二變而成三百八十四矣.

      六六而變之,八八六十四變,而成三百八十四矣.
      20
      八八而變之,七七四十九變而成三百八十四矣.




      辰也,天壤也.

      辰數十二,日月交會謂之辰.

      辰,天之體也.天之體,無物之氣也.

      星為日餘,辰為月餘.



      乾陽中陽,不可變,故一年只舉十二月也.

      震陰中陰,不可變,故一日之十二時不可見也.

      兌陽陰,離陰中陽,皆可變,故日月之數可分也. 21

      是以陰數以十二起,陽以三十起,而常存二六也.

      舉年見月,舉月見日,舉日見時,陽統陰也,

      是天四變含地四變,日之變含月與星辰之變也.

      易之生數十二萬九千六百,總為四千三百二十世,

      此消長之大數,衍三十年之辰數,即其數也.

      歲三百六十日,得四千三百二十辰,

      以三十乘之,得其數矣.

      凡甲子甲午為世首,此經世之數,如干日甲月子,星甲辰子.

      又云此經世日甲之數,月子星甲,辰子從之也.

      本一氣也,生則為陽,消則為陰. 22

      故二者,一而已矣,

      四者二而已矣,

      六者三而已矣,

      八者四而已矣,

      是以言天不言地,言君不言臣,言父不言子,言夫不言婦也.

      然天得地而萬物生,君得臣而萬化行,父得子夫得婦而家道成.

      故有一則有二,有二則有四,有三則有六,有四則有八.

      日月星辰共為天,

      水火土石共為地,

      耳目鼻口共為首, 23

      隨血骨肉共為身,貴乃五之數也.



      易有三百八十四爻,真天文也.




      * 先天象數第二

      天地定位一節,明伏犧八卦也.

      八卦者,明交相錯,而成六十四卦也.

      數往者順,

      若順天而行,是左旋也,皆已生之卦也,故云數往也.....
      24
      夫易之數,由逆而成矣.



      是故一分為二,二分為四,四分為八,八分為十六,

      十二分為三十六,三十六分為六十四,

      故曰分陰分陽,迭用剛柔,

      故易六位而成章也.

      十分為百,百分為千,千分為萬,

      猶根之有幹,幹之有枝,枝之有葉,

      愈大則愈少,愈細則愈繁.

      合之斯為一,衍之斯為萬.
      25
      是故乾以分之,坤以翕之,震以長之,巽以消之.

      長則分,分則消,消則翕也.



      乾四分取一以與坤,坤四分取一以奉乾,

      乾坤合而生六子,三男皆陽也,三女皆陰也.

      兌分一陽以與艮,坎分一陰奉離,震巽以二相易,

      合而言之,陰陽各半.

      是以水火相生而相剋,然後既成萬物也.



      體者八變,用者六變,
      26
      是以八卦之象不易者四,反易者二,以六卦變而成八也.

      重卦之象不易者八,反易者二十八,以三十六變而成六十四也.

      故爻止於六,卦盡於八,策窮於三十六,而重卦即於六十四也.

      卦成於八,重於六十四,

      爻成於六,策窮於三十六,而重於三百八十四也.



      天有二正,地有二正,而共用二變以成八卦也.

      天有四正,地有四正,而共用二十八變以成六十四卦也.

      是以小成之卦,正者四,變者二,共六卦也.

      大成之卦,正者八,變者二十八,共三十六卦也.
      27
      乾坤坎離為三十六卦之祖也,

      兌震巽艮為二十八卦之祖也.



      卦之正變共三十六,而爻又有二百一十六,則用數之策也.

      三十六去四則三十二也,又去四則二十八也,

      又去四則二十四也,

      故卦數三十二位,去四而言之也,

      天數二十八位,去八而言之也.

      四者乾坤坎離也,八者併頤中孚大小過也,

      十二者兌震泰既濟也.
      28
      陽四卦十二爻,八陽四陰,

      以三十六乘其陽,以二十四乘其陰,則三百八十四也.



      卦之反對皆六陽六陰也.

      在易則六陽六陰也,十有二對也.

      去四正者,八陽四陰,八陰四陽,各六對也.

      十陽二陰,十陰二陽,各三對也.



      一變而二,二變而四,三變而八卦成矣.

      四變而十六,五變而三十二,六變而六十四卦備矣.
      29
      復至乾,凡百有十二陽,

      姤至坤凡百有十二陰.

      姤至坤凡八十陽,

      復至乾凡八十陰,

      乾三十六,坤十二,

      離兌巽二十八,

      坎艮震二十,

      夫易根於乾坤而生於復姤,

      蓋剛交柔而為復,柔交剛而為姤,自茲而無窮矣.


      30
      * 先天圓圖卦數第三

      氣一而已,

      神亦一而已,

      有地然後有二,有二然後有晝夜,

      二三以變,錯綜而成,

      故易以二生,數以十二起.

      而一非數也,非數而數以之成也.

      地去一而起十二者,地火常潛也.



      * 先天方圖卦數第四
      31
      乾七子,兌六子,離五子,震四子,巽三子,坎二子,艮一子,坤全陰故無子.

      乾七子,坤六子,兌五子,艮四子,離三子,坎二子,震一子,巽陰剛故無子.



      乾坤七變,是以晝夜之極不過七分也.

      艮兌六變,是以月止於六,共為十二也.

      離坎五變,是以日止於五,共為十也.

      震巽四變,是以體止於四,共為八也.



      日有八位而用止於七,去乾而言之也.

      月有八位而用止於六,去兌而言之也.
      32
      星有八位而用止於五,去離而言之也.

      辰有八位而用止於四,去震而言之也.

      日有八位而數止於七,去泰而言之也.



      月自兌起者,月不能及日之數也.

      故十二月常餘十二日也.



      圓數有一,方數有二,奇偶之義也.

      六即一也,十二即二也.

      天圓而地方,
      33
      圓者之數起一而積六,

      方者之數起一而積八,變之則起四而積十二也.

      六者常以六變,八者常以八變,

      而十二者亦以八變,自然之道也.

      八者天地之體也,

      六者天之用也,

      十二者地之用也.

      天變方為圓,而常存其一.

      地分一為四,而常執其方.

      天變其體而不變其用也,地變其用而不變其體也.
      34
      六者併其一而為七,十二者併其四而為十六也.

      陽主進,故天併其一而為七.

      陰主退,故地去其四而止於十二也.

      是陽常存一而陰常晦一也,

      故天地之體止於八,而天之用極於七,地之用止於十二也.

      圓者裁方以為用,故一變四,四去其一則三也,三變九,九去其三則六也.

      方者展圓以為體,故一變三,併之四也,四變十二,併之十六也.

      故用數成於三而極於六,體數成於四而極於十六也.

      是以圓者徑一而圍三,起一而積六,

      方者分一而為四,分四而為十六,皆自然之道也.
      35
      圓者六變,六六而進之,故六十變而三百六十矣.

      方者八變,故八八而六十四矣.

      陽主進,是以進之為六十也.

      圓者徑一圍三,重之則六也.

      方者徑一圍四,重之則八也.

      裁方而為圓,天所以運行.

      分大而為小,地所以生化.

      故天用六變,地用四變也.



      * 後天周易理數第六
      36
      坤統三女於西南,乾統三男於西北.

      上經起於三,下經終於四,皆交泰之義也.

      乾用九,坤用六,大衍用四十九,而潛龍勿用也.

      大哉用乎,吾於此見聖人之心矣.



      不知乾,無以知性命之理.

      道生天,天生地,及其功成而身退,

      故子繼父禪,是以乾退一位也.



      初與上同,然上亢,不及初之進也.
      37
      二與五同,然二之陰中,不及五之陽中也.

      三與四同,然三處下卦之上,不若四之近君也.



      君子於易,玩象玩數玩辭玩意.

      有意必有言,有言必有象,有象必有數.

      象生則言彰,言彰則意顯.

      象數則筌蹄也,言意則魚兔也.

      得魚兔而忘筌蹄,可也.

      捨筌蹄而求魚兔,則未見其得也.


      38
      象起於形,

      數起於質,

      名起於言,

      意起於用,

      天下之數出於理.

      違乎理,則入於數,.

      世人以數而入於術,故不入於理也.



      自然而然,不得而更者,內象內數也.,

      他皆外象外數也.
      39


      易有內象,理數是也.

      有外象,指定一物而不變者是也.



      易...有數象,七日八月三年十年之類是也.



      太極不動性也.

      發則神,神則數,數則象,象則器,氣則變,復歸於神也.



      陰事大半,蓋陽一而陰二也.
      40



      觀物外篇下之數

      * 以元經會大小運數第七

      天自明夷以下,地自否以下,交數也.

      天地之交,十之三.



      乾為一.

      乾之五爻分而為大有,以當三百六十之數也.

      乾之四爻分而為小畜,以當十二萬九千六百之數也.

      乾之三爻分而為履,以當一百六十七億九千六百一十六萬之數也.

      乾之二爻分而為同人,以當一萬八千二百一十一兆九百九十萬七千四百五十六億之
      41
      數也.

      乾之初爻分而為姤,以當七秭九千五百八十六萬六千一百一十垓九千九百四十六萬

      四千八京八千四百三十九萬一千九百三十六兆之數也.

      是謂分數也.

      分大為小,皆自上而下,故以陽數當之也.



      一生二為夬,當十二之數也.

      二生四為大壯,當四千三百二十之數也.

      四生八為泰,當五億五千九百八十七萬二千之數也.

      八生十六為臨,當九百四十兆三千六百九十九萬六千九百一十五億二千萬之數也.
      42
      十六生三十二為復,當二千六百五十二萬八千八百七十垓三千六百六十四萬八千

      八百京二千九百四十七萬九千七百三十一兆二千萬億之數也.

      三十二生六十四為坤,當無極數也,是謂長數也.

      長小為大,皆自下而上,故以坤數當之.




      天統乎體,故八變而終於十六.

      地分乎用,故六變而終於十二.

      天起於一,而終於七秭九千五百八十六萬六千一百一十垓九千九百四十六萬四千

      八京八千四百三十九萬一千九百三十六兆.

      地起於十二,而終於二百四垓六千九百八十萬七千三百八十一京五千四百九十一
      43
      萬八千四百九十九兆七百二十萬億也.



      日一位,月一位,星一位,辰一位.

      日有四位,月有四位,星有四位,辰有四位.

      四四十有六位,

      盡此一變,而日月之數窮矣.



      天有四變,地有四變,

      有長也,有消也,

      十有六變而天地之數窮矣.
      44
      日起於一,月起於二,星起於三,辰起於四.

      衍而伸之,陽數常六,陰數常二,

      十有二變而大小之運窮矣.

      三百六十,變為十二萬九千六百.

      十二萬九千六百,變為一百六十七億九千六百一十六萬.

      一百六十七億九千六百一十六萬,變為二萬八千二百一十一兆九百九十萬七千

      四百五十六億.

      以三百六十為時,

      以十二萬九千六百為日,

      以一百六十七億九千六百一十六萬為月,
      45
      以二萬八千二百一十一兆九百九十萬七千四百五十六億為年,

      則大小運之例立矣.

      二萬八千二百一十一兆九百九十萬七千四百五十六億分為十二,前六限為長,

      後六限為消,以當一年十二月之數,而進三百六十日矣 .

      一百六十七億九千六百一十六萬分為三十,以當一月三十日之數,隨大運之消長,

      而進退六十日矣.

      十二萬九千六百分而為十二,以當一日十二時之數,而進退六日矣.

      三百六十以當一時之數,隨小運之進退,以當晝夜之時也.

      十六變之數,去其交數,取其用數,得二萬八千二百一十一兆九百九十萬七千四百

      五十六億,分為十二,前六限為長,後六限為消,每限得十三億九千九百六十八萬之
      46
      一百六十七億九千六百一十六萬.

      每一百六十七億九千六百一十六萬年,開一分,進六十日也.

      六限開六分,進三百六十日也,其退亦若是矣.

      十二萬九千六百,去其三者,交數也.

      取其七者,用數也.

      用數三而成於六,加餘分故有七也.

      七之得九萬七百二十年,得四萬五千三百六十年,以進六日也.

      日有晝夜,月有 ,以成十二日也.

      每三千六百年進一日,凡四萬三千二百年,進十有二日也.

      餘二千一百六十年,以進餘分之六,
      47
      和交數之二千一百六十年,共進十有二分,以為閏也.

      故小運之變,凡六十日,而成三百六十有六日也.



      陽數於三百六十上盈,

      陰數於三百六十上縮.



      日以遲為進,月以疾為退.

      日月一會而加半日減半日,是以為閏餘也.

      日一大運而進六日,月一大運而退六日,是以為閏差也.


      48
      一歲之閏,六陰六陽.

      三年三十六日,故三年一閏.

      五年六十日,故五歲再閏.



      日月之相食,數之交也.

      日望月則月食,月掩日則日食.



      洛下閎改顓帝曆為太初曆,

      子雲準太初而作太玄,凡八十一卦,九分共二卦,

      凡一五隔一四,細分之,則四分半當一卦氣.
      49
      起於中心,故首中卦.



      太玄九日當兩卦,餘一卦當四日半.




      * 以會經運生物用數第八

      體有三百八十四,而用止於三百六十,何也?

      以乾坤坎離之不用也.

      乾坤坎離之不用,所以成三百六十之用也.

      故物變易,而四者不變也.

      夫唯不變,是以能變也. 50

      用止於三百六十,而有三百六十六,何也?

      數之贏也.

      數之贏何?用也.

      乾全用也.

      乾坤不用,坎離用半.

      乾坤不用者何也?獨陽不生孤陰不成也.

      離坎用半何也?離東坎西,當陰陽之半,為春秋晝夜之門也.

      或用乾,或用離坎,何也?

      主陽而言之,故用乾也.

      主贏分而言之,則陽侵陰晝侵夜,故用坎離也. 51

      乾主贏,故全用也.

      陰主虛,故坤全不用也.

      陽侵陰,陰侵陽,故離坎用半也.

      是以天之南全見,而北全不見,東西各半見也.

      離坎陰陽之界也.

      離當寅,坎當申,而數常逾之者,蓋陰陽之溢也.

      然用數不過乎寅,交數不過乎申.



      乾四十八而四分之,一分為陰所剋.

      坤四十八而四分之,一分為所剋之陽也. 52

      故乾得三十六,而坤得十二也.

      陽主進,是以進之為三百六十日.

      陰主消,是以十二月消十二日也.



      順數之,乾一兌二離三震四巽五坎六艮七坤八.

      逆數之,震一,離兌二,乾三,巽四,坎艮五,坤六也.



      一生六,六生十二,十二生十八,十八生二十四,

      二十四生三十,三十生三十六,衍而伸之,六十變而生三百六十也,

      此運行之數也. 53

      四生十二,十二生二十,二十生二十八,二十八生三十六,

      此生物之數也.

      乾之陽策三十六,

      兌離巽之陽策二十八,

      震坎艮之陽策二十,

      坤之陽策十二也.


      體數之策三百八十四,

      去乾坤坎離之策,為用數三百六十.

      體數之用二百七十,
      54
      去乾與坎離之策,為用數之用二百五十二也.

      體數之用二百七十,其一百五十六為陽,一百十四為陰,

      去離之策,得一百五十二陽,一百一十二陰,為實用之數也.

      蓋陽去離而用乾,陰去坤而用坎也.

      是以天之陽策一百十二,陰策八十,去其陰也.

      地之陰策一百十二,陽策四十,去其南北之陽也.

      極南大暑,極北大寒,物不能生,是以去之也.

      其四十為天之餘分邪?

      陽侵陰,晝侵夜,是以在地也.

      合之為一百五十二陽,一百十二陰也.
      55
      陽去乾之策,陰去坎之策,得一百四十四陽,一百八陰,為用數之用也.

      陽三十六,三之為一百八.

      陰三十六,三之為一百八.

      三陰三陽,陰陽各半也.

      陽有餘分之一,為三十六,合之為一百四十四陽,一百八陰也.

      故體數之用二百七十,而實用二百六十四,用數之用二百五十二也.

      卦有六十四,而用止乎三十六.

      爻有三百八十四,而用止乎二百一十六.

      六十四,分而二百五十六.

      是一卦去其初上之爻,亦二百五十六也.
      56
      此生物之數也.

      故坎離為生物之生,以離四陽,坎四陰,故生物者必四也.

      陽一百十二,陰一百十二,去其坎離之爻,則二百一十六也,

      加艮坎位中四十陽爻,共為二百五十六也.

      是以八卦用六爻,乾坤主之也.

      六爻用四位,離坎主之也.

      故天之昏曉不生物而日中生物,地之南北不生物而中央生物也.



      體數何為者也 生物者也

      用數何為者也 運行者也

      運行者天也 生物者地也

      天以獨運 故以用數自相乘 而以用數之用為生物之時也

      地偶而生 故以體數之用陽乘陰 為生物之數也



      天數三 故六之而又六之 是以乾之策二百一十有六

      地數兩 故十二而又十二之 是以坤之策百四十有四也

      乾用九 故三其八為二十四 而九之亦二百一十六

      兩其八為十六 而九之亦百四十有四

      坤用六 故三其十二為三十六 而六之亦二百一十六

      兩其十二為二十四 而六之亦百四十有四也

      坤以十二之三 十六之四 六之一與半 為乾之餘分

      則乾得二百五十二 坤得一百八也



      天有五辰 日月星辰與天為五

      地有五行 金木水火與土為五



      * 以運經世觀物理數第九

      卦有六十四 而用止於六十者 何也

      六十卦者 三百六十爻也

      故甲子止於六十也 六甲而天道窮矣

      是以策數應之

      三十六與二十四合之 則六十

      三十二與二十八合之 亦六十也

      乾四十八 坤十二

      震二十 巽四十

      離兌三十二 艮坎二十八 合之為六十



      人為萬物之靈 寄類於走

      走 陰也 故有百二十

      有一日之物 有一月之物 有十歲之物 至於百千萬皆有之

      天地一物也 亦有數焉

      雀三年之物 馬三十年之物 凡飛走之物皆可以數推

      人百有二十年之物



      易之數窮天地終始

      天地雖大 是亦形器 乃二物也



      三皇五帝三王五霸



      * 聲音唱和萬物通數第十

      正音律數行至於七而止者 以夏至之日出於寅 而入於戌

      亥子丑三時則日入於地 而目無所見

      此三數不行者 所以比於三時也

      故生物之數亦然 非數之不行也 有數而不見也



      陰陽生而分二儀 二儀交而生四象 四象交而生八卦 八卦交而生萬物

      故二儀生天地之類 四象定天地之體

      四象生日月之類 八卦定日月之體

      八卦生萬物之類 重卦定萬物之體

      類者生之序也 體者象之交也

      推類者必本乎生 觀體者必由乎象

      是故日月一類也 同出而異處也 異處而同象也

      推此以往 物焉逃哉



      天有四時 地有四方 人有四肢

      是以指節可以觀天 掌紋可以察地



      人之四肢 各有脈也

      一脈三部 一不三候 以應天數也



      天地並行則藏府配 四藏天也 四府地也



      萬物各有太極兩儀四象八卦之次 亦有古今之象



      道與一 神之強名也

      以神為神者 至言也



      * 闕疑第十一

      乾四十八 兌三十 離二十四 震十 坤十二 艮二十 坎三十六 巽四十



      一役二以生三 三去其一則二也

      三先九 九去其一則八也 去其三則六也

      故一役三 三復役二也

      三役九 九復役八與六也

      是以二生四 八生十六 六生十二也

      三併一則為四 九併三則為十二 十二又併四則為十六

      故四以一為本 三為用

      十二以三為本 九為用

      十六以四為本 十二為用



      圓者一變則生六 去一則五也

      二變則生十二 去二則十也

      三變則生十八 去三則十五也

      四變則二十四 去四則二十也

      五變則三十去五則二十五也

      六變則三十六 去六則三十也

      是以存之則六六 去之則五五也

      五則四而存一也 四則三而存一也 二則一而存一也

      故一生二 去一則一也

      二生三 去一則二也

      三生四 去一則三也

      四生五 去一則四也

      是故二以一為本 三以二為本 四以三為本 五以四為本 六以五為本



      方者一變而為四

      四生八 併四而為十二

      八生十二 併八而為二十

      十二生十六 併十六而為二十八

      十六生二十 併十六而為三十六也

      一生三 併而為四也

      十二生二十 併而為三十二也

      二十八生三十六 併而為六十四也



      天渾渾於上而不可測也 故觀斗數以占天也

      斗之所建 天之所行也

      魁建子 杓建寅 星以寅為晝也

      斗有七星 是以晝不過乎七分也



      一八為九 裁為七八 裁為六

      十六裁為十二

      二十四裁為十八

      三十二裁為二十四

      四十裁為三十二

      四十八裁為三十六

      五十六裁為四十二

      六十四裁為四十八

      一分為四 八分為三十二

      十六分為六十四 以至九十六分為三百八十四也



      * 心學第十二

      太一數之始也



      言發於真誠則心不勞而逸 人久而信之

      作偽任數 一時雖可以欺人 持久必敗



      智數或能施於一朝 蓋有時而窮

      惟至誠與天地同久



      為學養心 患在不由直道

      天地之道直而已 當以直求之

      若用智數由徑以求之 是屈天地而徇人欲也 不亦難乎



      天之孽十之一猶可違

      人之孽十之九不可逭



      管仲用智數 晚識物理 大抵才力過人也


      註:key in 未收全文

      
