金丹四百字陸西星註解金丹四百字陸西星註解
[ 回复本贴 ] [ 跟从标题 ] [ 关闭本窗口 ]


      金丹四百字陸西星註解
       宋　天臺張紫陽真人　　著
      明　陸西星　　　　　　注解
       
      序
      　七返九還金液大丹者，七以火数，九乃金数。以火煉金，返本還元，謂之金丹。
      　以身心分上下両弦，以神気別冬夏二至，以形神契坎離二卦。以東魂之木、西魄之金、南神之火、北精之水、中意之土，是以攅簇五行。
      　以含眼光，凝耳韻，調鼻息，緘舌気，是為和合四象。
      　以眼不視而魂在肝，耳不聞而精在腎，舌不声而神在心，鼻不香而魄在肺，四肢不動而意在脾，故名曰五気朝元。
      　以精化為気，以気化為神，以神化為虚，故名曰三花聚頂。
      　以魂在肝而不従眼漏，魄在肺而不従鼻漏，神在心而不従口漏，精在腎而不従耳漏，意在脾而不従四肢孔竅漏，故曰無漏。
      　精、神、魂、魄、意，相与混融，化為一気，不可見聞，亦無名状，故曰虚元。
      　煉精者，煉元精，非淫泆所感之精。煉気者，煉元気，非口鼻呼吸之気。煉神者，煉元神，非心意念慮之神。故此神、気、精者，与天地同其根，与万物同其体。得之則生，失之則死。以陽火煉之，則化成陽気，以陰符養之，則化成陰精。故曰：見之不可用，用之不可見。
      　身者，心之宅。心者，身之主。心之猖狂如龍，身之獰悪如虎。身中有一点真陽之気，心中有一点真陰之精。故曰：二物。
      　心属乾，身属坤，故曰乾坤鼎器。
      　陽気属離，陰精属坎，故曰：烏兔薬物。
      　抱一守中，煉元養素，故曰採先天混元之気。
      　朝屯、暮蒙，昼午、夜子，故曰行周天之火候。
      　木液旺在卯，金精旺在酉，故当沐浴。
      　震男飲西酒，兌女攀北花，巽風吹起六陽，坤土蔵蓄七数，故当抽添。
      　夫採薬之初，動乾坤之槖籥，取坎離之刀圭。初時如雲満千山，次則如月涵万水，自然如亀蛇之交合，馬牛之歩驟。龍争魂，虎争魄，烏戦精，兔戦神，恍惚之中見真鉛，杳冥之内有真汞。以黄婆媒合，守在中宮。鉛見火則飛，汞見火則走。遂以無為油和之，復以無名璞鎮之。鉛帰坤宮，汞帰乾位，真土混合，含光黙黙。火数盛則燥，水銖多則濫。火之燥，水之濫，不可以不調堡，故有斤両法度。
      　修煉至此，泥丸風生，絳宮月明，丹田火熾，谷海波澄，夾脊如車輪，四肢如山石，毛竅如浴之方起，骨脈如睡之正酣，精神如夫婦之歓合，魂魄如母子之留恋，此乃真境界也，非譬喩也。
      　以法度煉之，則聚而不散。以斤両煉之，則結而愈堅。魂蔵魄滅，精結神凝，一意冲和，肌膚爽透。随日随時，漸凝漸聚，無質生質，結成聖胎。
      　夫一年十有二月，一月三十日，一日百刻。一月総計三千刻，十月総計三万刻。行住坐臥，綿綿若存。胎気既凝，嬰児顕相，玄珠成象，太乙含真。
      　三万刻之中，可以奪天上三万年之数。何也。一刻之工夫，自有一年之節候。所以三万刻，可以奪三万年之数也。故一年十二月，総有三万六千之数。雖愚昧小人行之，立躋聖域。奈何百姓日用而不知元精喪也，元気竭也，元神離也。是以三万刻，刻刻要調和。如有一刻差違，則薬材消耗，火候虧缺。故曰：毫髪差殊不作丹。
      　是宜刻刻用事，用之不労。真気凝結，元神広大。内則一年煉三万刻之丹，外則奪三万年之数。大則一日結一万三千五百息之胎，小則十二時行八万四千里之気。故曰奪天地一点之陽，採日月二輪之気。
      　行真水於鉛炉，運真火於汞鼎。以鉛見汞，名曰華池。以汞入鉛，名曰神水。
      　不可執於無為，不可形於有作，不可泥於存想，不可著於持守，不可枯坐灰心，不可盲修瞎煉。
       
       
      １　　真土擒真鉛，真鉛制真汞。鉛汞帰真土，身心寂不動。
      　夫金丹之道，無過鉛、汞、土三者而已，鉛即金水也，汞即木火也。丹法五行皆以逆克而成妙用，故以土檎鉛，以鉛制汞，相呑相啗，死帰厚土，而後金丹始成。眞土者，己土也。上陽子曰：「用己土克水以求鉛，是也。蓋眞鉛之気，隠於二八之門，吾乗其爻動而取之若無己土，則感応相与之意乖，而薬終不可得矣。大修行人必須辨取眞心於此，眞心出一眞意，旋曲而偵之，審密而求之，濡弱以下之，乃其肯綮，則参同契所謂管括微密。開舒布寶。」實求鉛之要訣也。　然謂之眞者，取無二無雑之意，蓋鉛既眞鉛，而土非眞土，則不能以眞摂眞，而邪穢非道矣。及乎得薬帰鼎，即吾一身之陰汞，自然制伏，招鉛而不飛不走，何者火為水滅，木受金伐，自然之道無足異者。参同契云：「水盛火消滅，倶死帰厚土。」蓋五行之妙，水得土則掩，火得土則蔵，萬物非土不生，故丹法以帰土為究竟。長養聖胎，圓就丹薬，無出乎此，然帰土則身与心
      　皆寂然不動矣，身与心上下両弦気也，序云，以身心分上下，両弦金丹之道，以動為用，以静為体，寂然不動則静矣，故此以下遂言帰静之妙。
       
      ２　　虚無生白雪，寂静発黄芽。玉炉火温温，金鼎飛紫霞。
      　虚無寂静，不動之極也，「白雪黄芽」，皆丹薬之異名。蓋「白雪」者陰之精，「黄芽」則鉛之萌蘗也。参同契云，「陰火白，黄芽鉛」。蓋一当身心不動之際，丹在中宮，但見和気春融，生機活溌，穣穣焉如白雪之飛於虚空，茁茁焉如黄芽之萌於土壌。此時用火工夫不宜太燥，但当養之以温温，存之以綿綿。如我聖師所言：「丹竈河東休矻矻，鶴胎亀息自綿綿」者。至於鼎上霞飛，則陽光衝頂，喩以外丹鑪火，取其易暁耳。
       
      ３　　華池蓮花開，神水金波静。夜深月正明，天地一輪鏡。
      　華池神水，説者非一。古歌云：「命基只在金華池」令以悟眞之語参之，「華池蓮花開」即少女初開北地花也。「神水」者，己之眞汞也。波浄水澄、静定之極也。「夜深月正明」者，夜半蟾光北海明也。夜深者，亥子之交，冬至之侯也。「天地一輪鏡」，明瑩之極也。
      　蓋薬必気足而後生，静定而後採。当其金精壮盛，月華瑩浄之時，金蓮半綻，薬苗正新。於此採之，要惟守之以恬淡，先之以不争，是謂水澄波浄，然後可以鑒映萬象，而驪龍之珠可得。不然則有動於中，必揺其精，凶害悔吝，由之以生，而薬終不可得矣。
       
       4　　硃砂煉陽気，水銀烹金精。金精与陽気，硃砂而水銀。
      　朱砂水銀皆丹之別名。言朱砂者，乃所煉之陽気也。水銀者，乃所烹之金精也。蓋丹憑火化，故二六時中，以陽火煉之，則成陽気。而朱砂者，即陽気之所結也，以陰符養之，則成陰精。而水銀者，即陰精之所成也。
      　然金精陽気一而已矣。故総括之云：「金精与陽気。朱砂而水銀」。是知一物両体，必非判然可分為二者，但随火符而変耳。序云：「以陽火煉之，則成陽気，以陰符養之，則成陰精。」意蓋如此。
       
      ５　　日魂玉兔脂, 月魄金烏髄。衿来帰鼎中，化作一泓水。
      　陰陽之精，互蔵其宅，故曰之魂，太陽之精也，為玉兔之脂，即坎之中爻，眞鉛是也。月之魄，太陰之質也，為金烏之髄，即離之中爻，眞汞是也。是曰烏兔薬物二者，掇帰鼎内，則解化為水，而成金液。参同契云：「解化為水，馬歯琅玕」是也。蓋薬之始生，無過一気升於甑山，則化而為水，先液後凝，還丹乃就。諸書所謂玉漿甘露，灌頂醍醐，皆不出此。
       
      ６　　薬物生玄竅、火候発陽炉。龍虎交会罷、宝鼎産玄珠。
      　如上指陳薬物火候，既已詳明。仙翁恐人不知交結之処，故復示此一竅。其意旨則見序中。序云：「身中一竅，名曰玄牝，非心非腎、非口鼻也。非脾胃也，非谷道也，非膀胱也，非丹田也，非泥丸也。能知此之一竅，則冬至在此矣，薬物在此矣，火候亦在此矣，沐浴亦在此矣，結胎亦在此矣，脱体亦在此矣。夫此一竅，亦無辺傍，亦無内外，乃神気之根，虚無之谷。則在身中求之，不可求於他也。」如此指示，可謂言約而意尽矣。
       
      ７　　此竅非凡竅、乾坤共合成。名為神気穴、内有坎離精。
      　「或問何謂薬物。曰：薬者坎中眞乙之気，眞鉛是也、」物者，離中久積之精，眞汞是也。道徳経云：「恍恍惚惚，其中之物」。是物之謂也。「窈窈冥冥，其中有精。其精甚眞，其中有信。」是薬之謂也。
      　夫薬物生於窈冥恍惚之中，而曰生於玄竅何也。曰陰陽之宅，眞精互蔵。此時龍虎未交，玄牝未立。故尚属之両家。既帰一処，則神気自然，帰乎其根。而虚無之中，成此一竅，名曰玄牝。於中薬物，日滋月長，眞至三百功圓脱胎神化，皆不外此。故曰結胎在此，脱体在此。
      　問火候冬至何以在此。曰：火候者，周天卦数也。周遭環匝皆在此処。冬至在此者，晦至朔旦。震来受符，陽鑪発火，皆在於此。然非他家之冬至也。故曰則在身中求之，不可求之於他。仙翁立言深有意味言則在教人始認取身中，言不可求之於他，見他処亦有求之之時。
       
      ８　　木汞一点紅、金鉛四斤黒。鉛汞結成珠、耿耿紫金色。
      　木汞者，已之霊汞也，無有銖両，故言一点。上陽子云：「就近便処運一点眞汞以迎之」是也。
      　金鉛者，坎中眞乙之水，水中産金，故曰日金鉛。言三斤者，四十八両。毎両眞鉛三銖，共計一百四十四銖，乃坤之策数也。蓋金鉛全体未破，銖両完足，乃有此数。
      　丹砂者，金液還丹之別名。紫者紅黒相合之色。参同契云：「色転更為紫，赫然成還丹」。
      　耿耿者，即赫然之意。夫金丹乃無質之質，非可以色相求者。仙翁因方弁色，仮象示人，要在得乎言意之表。若必求所謂「耿耿紫金」者，而後謂之丹，則痴人説夢，失之遠矣。
       
      ９　　家園景物麗、風雨正春深。犁鋤不費カ、大地皆黄金。
      　「家園」者，以自己身中而言。「景物麗」言薬物全也。「風雨春深」，火候足也。夫得薬帰鼎，抱一守中，要皆和以無為之油，鎮以無名之璞，故雖有犂鋤，無労費力。至於功成薬化，則大地変為黄金。大地者，亦指吾身而言。如血化白膏，骨如瓊玉，陰尽陽純，改形易質。丈六金身，萬劫不壊，豈虚語哉。一本作不廃力，言不怠其功也。然以「用之不勤」，与「難以愁労」之義参之，則作「不費」者為優。
       
      １０　　真鉛生於坎、其用在離宮。以黒而変紅、一鼎雲気濃。
      　此指薬物所産之郷，与夫所用之処。眞鉛生於坎者，水中産金，用在離宮，用以伏汞也。丹法以黒投紅，此時眞気薫蒸，上下融液，若山澤之蒸雲者。然序中所謂「初時雲満千山」，意蓋指此。
       
      １１　　真汞産於離、其用却在坎。奼女過南園、手持玉橄欖。
      　眞汞生於離者，火生南方，用之在坎，用以求鉛也。奼女者，汞也，南園乃其本郷，過南園者，過自南園也。過自南園，往彼西隣，則相撢相持，而玄珠呈象矣。玉橄欖者，玄珠之別名。橄欖回味而甘，取而喩之甚明切矣。
       
      １２　　震兌非東西、坎離不南北。斗柄運周天、要人会攅簇。
      　震兌坎離者，四象之卦也。東西南北者，四象之位也。作丹之時、攅簇五行，和合四象，而帰於中宮，則東西南北混合為一矣。故金不在西。木不在東。火不居南，水不居北。既無卦爻，亦無方位，忘形罔象，不可致詰，而名之曰丹。然其要在於以斗柄而運周天，火侯数足，然後混合之功可成。蓋天以北斗尠酌元気，周天運転，夫是以五気順布而成歳功，人亦有之。苟或不能「観天之道，執天之行」，求吾人之所謂辰極者執而運之，焉能攅簇混合而成眞乙之丹乎。
       
      １３　　火候不須時、冬至豈在子。及其沐浴法、卯酉時虚比。
      　金丹火侯，自子以後六時爲陽，自午以後六時爲陰。至於亥子之交，一陽來復，名爲冬至。卯酉之月，木金気旺，法當沐浴。當此蓋陰陽之定理，造化之成数，有不可以毫髪差殊者。
      　然法雖死定，理実圓活，運移之妙，存乎一心。故入薬起火自有進退，不用子午也。震來受符，自有眞信，不在子月也。沐浴金丹，至有時節，不在卯酉也。入薬鏡云：「一日内，十二時；意所到，皆可爲。」又云：「初結胎，看本命；終脱胎，看四正。」此足相発明矣。
       
      １４　　烏肝与兔髄、擒来共一処。一粒復一粒、従微而至著。
      　烏肝兔髄，坎離之精也，是必擒帰一処而後金丹始成。及乎火運周天，功円三百，是謂日復一粒，從微至者，嬰児顯相，而脱胎神化矣。
       
      １５　　混沌包虚空、虚空括三界。及尋其根源、一粒黍米大。
      　三界者，欲界?色界?無色界也，三者皆括於虚空之中，而混沌包之。混沌者，先天無極也。丹法神氣帰根虚無生竅，能以無質之中而生霊質，是虚空括三界也。脱胎之後，莫不以返於虚無，帰於混沌，而後謂之了當，是混沌包虚空也。然而求其立命之根源，則亦不過一黍玄珠，從微至著耳。蓋黍米之珠，乃無中之有，脱胎神化，復帰於無，則聖不可知，而與道爲之合眞矣。
       
      １６　　天地交真液、日月含真精。会得坎離基、三界帰一身。
      　天地者，陰陽配合之体也，日月者，陰陽互藏之精也，天地交則日月之精合矣，眞精合則天地之液行矣。坎離即日月也，人能會此以立丹基，則宇宙在乎手，萬化生乎身，而三界帰於一身矣。三界即上意，皆人身所自有者。以精用者，則成欲界，以気用者，則成色界。以神用者，則成無色界。
       
      １７　　龍従東海来、虎向西山起。両獣戦一場、化作天地髄。
      　薬物既属坎離，龍虎復爲何物。丹書異名殊字融通，實出一原。蓋坎鉛難得，而易於咥人，故象之以虎；離汞好飛，而難於控御，故象之以龍。龍從東海來，來而就虎也；虎從西山起，超而從龍也。丹法駆龍就虎，駕虎從龍，故此両獣相呑相啗，交戦於戊己之宮，則混合和融，化爲天地之髄，而還丹可成矣。其實天地之髄，即坎離之精也，豈有二哉。
       
      １８　　金花開汞葉、玉蒂長鉛枝。坎離不曾間、乾坤経幾時。
      　草木花含葉中，蒂生枝上，是皆陰陽互根，相紐相結之妙。比之丹法，則金華開於汞葉，陰中含陽，坎鉛之象也。玉蒂者，己之命蒂，鄞鄂是也。命基不能自立，必得眞鉛合以己汞，然後神気交結而生聖胎，故玉蒂長於鉛枝。惟此陰陽構精，相紐相結，要皆造化之自然。聖人名之坎離，以洩其互藏之精，象之日月，以取其交光之妙。然後丹法大明，即観天地設位，日月運行，昼夜循環，無有一息之間暇，而乾坤不毀。萬古一日者，實由於此。
      　故萬古此乾坤，則萬古此日月；萬古此日月，則萬古此丹法。使日月有時而停璣，則萬物不生，而乾坤或幾乎息矣，丹体何由而常霊常存哉。今幾時言萬古一日也。或以序中一刻之功夫，可奪天地一年之数爲解者，於義差遠。
       
      １９　　沐浴防危険、抽添自謹持。都来三万刻、差失恐毫厘。
      　夫月当卯酉刑徳臨門，法宜沐浴。沐浴者，正所以防危険也。蓋沐浴之説，兼有二義：一者卯酉之月，木金気旺，加之以火，則有飛走之虞；二者卯酉之月，陰陽気平，加之以火，則有偏重之患。故沐浴停火，以防危険。抽者抽鉛，添者添汞。自謹持者，進退升降，務合天度。一念少差，則悔吝爲賊，而三萬刻之功虧矣。三萬刻乃十月也。抽添二字，学者多不能暁，予已著之玄膚論中。
       
      ２０　　夫婦交会時、洞房雲雨作。一載生個児、個個会騎鶴。
      　金丹之道，順則成人，逆則成丹。故仙翁篇末，以洞房夫婦之事明之。要在使人易曉，然非。世法之所謂洞房夫婦也。聖人洞暁陰陽，故於互藏之宅，盗其機而逆用之。故懐胎則十月無殊，脱胎則萬変莫測。要之乗龍控鶴，皆陽精之所顯化。神無不爲，神無不通，又烏可以尋常識見思議之哉。
       
       



      本贴由windmills于2001年5月25日17:18:54在乐趣园〖佛道修行漫谈〗发表.



      本贴内容不代表乐趣园立场,欢迎来netsh.com建立自己的乐趣俱乐部


      原标题:【金丹四百字】是windmills在2001年5月25日17:17:27发表
      本贴跟从标题: 

[ 回复本贴 ] [ 跟从标题 ] [ 关闭本窗口 ] [浏览23次]



 
      选择类别: 推荐给朋友 有害信息举报
      朋友Email:
      您的Email:
      留言：
       



      
