金丹社文章摘錄 
http://www.cc.nctu.edu.tw/~jindan/discuss.cgi?fname=digest&q=932712640 

-------------------------------------------------------------------------------- 
姓名: 王重陽註解．陳志濱說明 (1999/07/23 14:50:40) -- [回信] -- [引言] 
標題: 重陽帝君聖註之《五篇靈文》 

小蒙童按：此文曾先後刊於民國62年(1973)《仙學》雜誌及民國64年(1975) 
《全真月刊》，當時陳志濱先生皆為此二本雜誌的主編，故文中編者即為陳 
志濱先生。標題採《仙學》所用，內容之說明及釋詞釋義則為二本合輯於後。 

＊若有道友知道《全真月刊》第1、2、3、4、7期及陳志濱先生所著《伍柳 
仙宗白話註釋》或《道學雜誌》民國50年(1961)以後之刊本，尚祈不吝告知 
小道(kingwell@ms9.hinet.net)，謝謝。 

＊呼叫四川曾廣興道友，請至信箱收信，收到請通知小道一 
聲。 




重陽帝君聖註之「五篇靈文」 

編者按：五篇靈文，乃金正隆五年中秋，純陽帝君持以授王重陽者， 
重陽依文修持，七年而道成。大定九年，重陽上仙之時，眾皆號慟， 
重陽忽開目謂丹陽曰：「昔日甘河所得純陽手授秘語五篇，經余手註 
，今付與汝，汝其入關化眾入道。」其後丹陽真君，化眾入道之時， 
將祕語五篇，更名為五篇靈文，擇其上根之器，大德之子，授此靈文 
，乃得傳佈於世，豈不寶哉?! 


1.序 
斯文乃金丹之至寶，非其人而不可傳也。若上根上器，大德之子，得遇此書， 
修仙之正路耳！ 
重陽帝君聖註曰：仙有五等，鬼仙不足取，人仙不必論，地仙住世長年。神 
仙出有入無，隱顯莫測，身外有身，能二其身者，是謂神仙。天仙者，列於 
神仙之上。學道之士，勿為中下之徒，當學最上一乘之真法，無上至極之妙 
道。洞曉天地陰陽，深達五行造化，陰陽二字，理莫大焉，天地日月五行， 
由此而化。太極既判，清氣上升，在天成象；濁氣下降，在地成形。木火之 
精為太陽；金水之華為太陰，天地日月，感二氣而化成也。此二氣互運於天 
地之間，週流不已，化生萬類。然人也之生。稟父精母血，天之陽氣，地之 
陰氣，日之陽魂，月之陰魄，火之陽神，水之陰精，人之一身造化，與天地 
同一氣也。天地乃人之大父母，悟之者超乎天地陰陽之外；迷之者罹乎苦海 
萬象之中。不被五行之所拘，陰陽之所縛，是謂上品天仙，不悟之者，與造 
物同淪，悲哉！ 
編者說明：仙有五等，鬼仙、人仙、地仙、神仙、天仙，與仙佛合宗語錄 
所論者同，可見伍沖虛真人所學有自矣。金丹至寶，由元氣而生，元氣者， 
天地人物之大父母也。學道之士，當學最上一乘真法，方能乘元氣超乎天地 
陰陽之外，不被五行所拘，陰陽所縛，證位上品天仙也。 

以天心為主，以元神為用。 
重陽帝君聖註曰：天心者，妙圓之真心也。釋氏所謂妙明真心，心本妙明， 
無染無著，清淨之體，稍有染著，即名之妄也。此心是太極之根，虛無之體 
，陰陽之祖，天地之心，故曰天心也。元神者，乃不生不滅，無朽無壞之真 
靈，非思慮妄想之心，天心乃元神之主宰，元神乃天心之妙用。故以如如不 
動，妙圓天心為主，以不壞不滅靈妙元神為用也。 
編者說明：天心即性也。性與元氣同住者，曰天心；性與元氣同動者，曰 
元神。故以天心為主，元神為用也。 

以三寶為基，外三寶不漏，內三寶自合也。 
重陽帝君聖註曰：內三寶者，精氣神是也；外三寶者，耳目口是也。須以耳 
目口，閉塞勿發通。目視色則神從目漏；耳聽聲則精從耳漏；口開言則氣從 
口漏。視聽言時動於外，則精氣神日耗於內，漸漸衰老，耗盡則死。所謂固 
三寶者，目不妄視，耳不妄聽，口不妄言，是謂外三寶不漏也。目不視而神 
在心，耳不聽而精在腎，口不言而氣在丹田，是謂內三寶自含也。 

始得天人感通，先天之氣，自然歸之。 
重陽帝君聖註曰：天者，先天氣也；人者，後天形也。修仙之士，若常涵養 
如如不動之天心，靈妙不昧之元神，行住坐臥，攝於玄關一竅之中，自然目 
不妄視，耳不妄聽，口不妄言，內真外應，先天之氣自然感通，歸於吾身矣 
。 
編者說明：先天氣，即元氣也。前節言外三寶不漏，內三寶自合；此節則言 
內三寶能合，則外三寶自不漏矣。此之謂內真外應，金丹至寶，自然而至。 

然人之一身內外，四大上下，皆屬後天陰陽，惟有先天一點至陽之氣，混於杳 
冥不測之內，至虛至靈，難求難見。 
重陽帝君聖註曰：人之一身，外有四肢百骸，內有五臟六腑，至於涕睡津精 
氣血液者，俱是有形之物，皆屬後天陰濁。這點至陽之氣，即先天真一之氣 
，謂太乙含真氣也。恍惚杳冥者，指先天發生之所也。欲先天至陽之氣發現 
，別無他術，只是一靜之工夫耳。靜工之道，只在去妄念上做工夫，觀一身 
皆空，寂然不動之中，忽然一點真陽，發現於恍惚之中，若有若無，杳冥之 
中，難測難窺，非內非外，不知所以然而然者也。 
編者說明：太乙，即太乙下九宮也。何謂太乙？太者太極，乙者即道生一 
之一。太乙含真氣，即伍沖虛真人所云：「太極靜純如有動，仙機靈竅在無 
前」之意。去妄念即是煉己，煉己不成，則神不清而氣不聖，真氣不來也。 

雖然外來，實由內孕。 
重陽帝君聖註曰：萬物負陰而抱陽。人之一身，四大雖屬陰濁，內含一點先 
天元陽，本自良知良能，本妙本明。因人七情六慾攻於內，寒勞暑役伐於外 
，以致元陽散盡，而不知覺悟，隨造化而淪沒矣！知之修煉，收視返聽，忘 
物抱真，視聽不漏於聲色，妙湛不漏於念想，真精自固，元神自充，內真外 
應，先天一氣自虛無中而來，點化身內之金丹，故曰雖從外來，實由內孕。 
是以母氣而伏子氣，神抱於氣，氣抱於神。當斯之際，丹田溫煖，三關升降 
，上下沖和，醍醐灌頂，甘露洒心，鈞天妙樂，耳中常聞，至寶玄珠，目中 
常見，此乃真景象也，非譬喻也。「真精既返黃金室，一顆明珠永不離。」 
豈虛言哉?! 

先天若無後天，何以招攝？後天不得先天，豈能變通？此乃無中生有，有中生 
無。無因有激之而成象；有因無感之而通靈，先後二天之氣，如谷之應聲。 
重陽帝君聖註曰：先天者，入於無象；後天者，滯於有形。先天者，真淨妙 
明之心也；後天者，端嚴具足之形也。先天妙明真性，本來清淨，無始以來 
，一念垂珠，至於今日，若不得後天具足之體招攝，則陰靈孤妙。後天具足 
之體，若不得先天靈妙之元神，則不能變化通靈，豈能超凡入聖？夫性命者 
，神氣之根源也。氣者天一之水，神者太乙含真，性者無中之有象，命者有 
中之虛無。命無性不靈，性無命不立。無者是先天之性，神者真一之氣也； 
有者後天之命，氣者真一之精也。此有形陰質，因一點無象陽氣而生，此有 
形之內，懷無象之真，必假煆煉澄清，方得玄珠顯象，玄珠既顯，採歸爐內 
，有無混融，二氣感通，如影之隨形，如谷之應聲，自然心凝形釋，骨肉都 
融，形神俱妙，與道合真。 
編者說明：天仙正理直論，第一章即先後天二氣，可見先後天二氣乃下手 
之工法，調息之準則也。神者真一之氣，乃言神由氣凝；氣者真一之精，乃 
言氣從精生。人老神衰，氣不足也，氣之不足，精不生也。 

神仙妙用，只是採取先天真陽之氣，以金丹之母，點化己身之陰氣，以變純陽 
之體。 
重陽帝君聖註曰：金丹在內，藥從外來，實由內孕。何也？蓋神依形生，既 
有此物，一點先天，在人身箇箇不無，人人本有。世人迷真順情，情境既熟 
，愛河流浪，慾海波深。實觀覺悟之者，得遇真師，指示這先天一氣，藥從 
外來，依形而生。採取之法，只是忘情忘形，委志虛無，一念不生，靜中至 
寂，忽然天光自發，不內不外之間，若有一物，或明或隱，乃玄珠成象。玄 
珠因何而成象？皆因靜寂之時，神抱於氣，氣結精凝，結成一粒金丹，永在 
丹田之內，外現玄境之象，猶如室內之燈光，照透窗外之明朗。「天根月窟 
閒來往，三十六宮都是春，待他一點自歸後，身中化作四時春。」溫養丹鼎 
，光透簾幃，此之謂玄珠，外藥也，先天真元也。真陽火也，鉛遇癸生也， 
於斯之時，宜當於靜，方可採取歸來。自覺丹田火熾，兩腎氣煖，三關升降 
，一氣沖和，醍醐灌頂，甘露酒心，內景無窮，筆難盡述。先天氣生，即一 
陽動時，更生天地，別立乾坤，回陽換骨之時也。人自父母媾精，胎形十月 
漸滿，氣足形全而生身，其一點靈光元陽之氣，已含於內。既有此身，則陰 
係陽，五行之內，死生貴賤，莫能逃也。既得先天真陽，歸於身內，假作爐 
鼎，與後天真陰交媾，二氣氤氳，結成仙胎。返煉五行，逆施造化，當三萬 
刻工夫，不差毫髮，方得火候，不減絲毫。須要十月功成，脫胎飛昇，五行 
不能拘，陰陽不能陶。通身陰濁，盡化純陽，跳出樊籠，散蕩逍遙無窮矣！ 
編者說明：本節初言外樂之由來，次言採取之法，再言小週天功法，及其 
無窮之內景。復言大過天十月功法，出神之景，三年乳哺，九年面壁，跳出 
樊籠，成逍遙之天仙，然其始也，則以先天真陽之氣，以為金丹之母。 

郤從煉己純熟，方得先天造化。玄珠成象，太乙含真，形神俱妙，與道合真。 
此皆自然而然，不假一毫作為也。 
重陽帝君聖註曰：二六時中，逆而修之，不順熟境，勤持道念，目不隨色順 
境；耳不隨聲逐境；鼻不隨香臭境；舌不隨味美境；身不隨觸慾境；意不隨 
情熟境。覺而常照，照而常寂。如斯不順人情熟境，久久自然天理純真，煉 
己即煉心也。心為離，離者己土也。煉心不動，即離宮修定，定則氣和，和 
則身安，安則精氣充滿，滿則鉛汞凝結，結則造化自有，玄珠成象，太乙含 
真，金液煉形，骨化寒瓊，形神俱妙，與道合真，皆自然也。若非操持謹守 
，降心煉性，必無自致之理。然此工夫，必加勇猛決烈之心，捨死忘生之志 
，乃可純熟矣。心死方得神活，此之謂也。 
編者說明：前節言採藥之法，此節則言煉己之方，煉己不熟，藥不可得矣 


2.玉液章第一 
神不離氣，氣不離神，呼吸往來，歸乎一源，不可著體，不可運用，委志虛無 
，寂然常照，身心無為，而神氣自然有所為。猶天地無為，萬物自然化育。 
重陽帝君聖註曰：先天一氣，自虛無中來，二氣相交，自然神抱於氣，氣抱 
於神，先後二天之氣，相交相得者，渾如醉夢，自然而然，無一毫作為也。 
吸則氣，呼則神，神呼氣吸，上下往來，復歸於本源，煉結成丹，為之胎。 
身心大定無為，而神氣自然有所為，委志虛無，不可存想，猶如天地之定靜 
，自然陽升陰降，曰往月來，而造萬物也。 
【釋詞】： 
※神呼氣吸：即闔闢也。呼則神降氣穴，謂之烹煉；吸則氣升泥丸，謂之 
採取。採取與烹煉。丹道之祕機也。 
※上下往來：上謂進陽火，下則退陰符。往者自子至己，氣升泥丸也；來 
者自午至亥，氣降氣穴也。上下往來，亦即闔闢也。 

工夫已久，靜而生定，神入氣中，氣與神合，五行四象，自然攢簇，精凝氣結 
，此坎離交媾，初靜之功。純陰之下，須用陽火鍛煉，方得真氣發生，神明自 
來矣！ 
重陽帝君聖註曰：煉己純熟，工夫靜久，自然神氣交合。神屬南方火，人在 
卦為離；精屬北方水，水在卦為坎。魂屬東方木，木在卦為震；魄屬西方金 
，金在卦為兌：意屬中央土，土在卦為坤。名曰中宮黃庭，先天玄關為乾。 
既神與氣合，神入氣中，自然五行四象攢簇，是為坎離交媾之功也。純陰用 
火，謂凝神下照坤宮，杳杳冥冥，而得真氣發生，謂一陽生而為復也。 
編者說明：前節云，神不離氣，氣不離神，呼吸往來，即柳華陽真人所云 
：「精者氣之融，風者息之源，火者神之靈，煉者會之壇」之謂也。此節所 
云純陰用火，即柳真人所謂「鼓巽風，運坤火。」及「風輪激動產真鉛」也 
。 
【釋詞]： 
※坎離交媾：離為火，火者神也；坎為水，水者精氣也。坎離，即神和氣 
也。凝神入氣穴，則神與氣合，謂之坎離交媾。 
※真氣：即真精也，真精又名元精。 
※神明自來：一陽來復，則真氣生，真氣生則神明自來。蓋神氣有同動之 
機也。 
【釋義】： 
本章首言神不離氣，則氣自然不會離開神。要神不離氣，就要先煉己，煉已 
之法，即「委志虛無，寂然常照，身心無為。」如此煉已工夫已久，行「氣 
與神合」，「精凝氣結」，這就叫做「坎離交媾」了。以上是文火之功，但 
是也不要忘記武火。武火是「純陰之下，須用陽火鍛煉，方得真氣發生。」 
如此文武火候交替運用，自然就得「真氣發生，神明自來」了。 


3.產藥章第二 
神守坤宮，真火自來。坤宮乃產藥川源，陰陽交媾之處。 
重陽帝君聖註曰：坤宮乃人身中黃庭宮也。即心下腎上，肝西肺東，內腎之 
前，臍輪之後，中虛之竅，真氣發生之所。人自父母胞胎，一身之精粹，其 
連如環，其白如練，先生三元，後生兩腎，兩腎既生，漸生兩目，後生兩外 
腎。三才既全，五臟六腑，四肢百骸，漸次而生。此一竅乃祖氣之宮，故曰 
坤宮，坤乃承載萬物之謂也，實為產藥川源之處，陰陽交媾之所也。神守坤 
宮，要晝夜之間，時刻不離，元神下照，回光靜定，逆施造化，撥轉天關， 
大藥自此而生，金丹由是而結也。 
【釋詞]： 
※坤宮：即丹田氣穴也。 
※黃庭宮：柳華陽真人云：「竅即丹田，上乃金鼎，鼎稍上即黃庭，竅下 
即關元，古謂上黃庭下關元是也。」又云：「但黃庭金鼎氣穴關元四穴， 
俱是無形」「氣發則成竅，機息則渺茫。」「若執形求之，則謬矣！」故 
知黃庭宮在氣穴之稍上而已。 
※三元：乃元精、元氣、元神也。 

若不得真火煆煉，則金水混融；若不專心致志，則陽火散漫，大藥終不能生， 
先天何由而得？煆煉之久，水見火則自然化為一氣，薰蒸上騰，河車搬運，周 
流不息，真精自此而生，元氣胚胎於此。呼吸相合，脈住氣停，靜而生定，大 
定之中，先天一氣，自虛無中而來。是以先天母氣。而伏後天子氣，順其自然 
，不可欲速，先天自發也。 
重陽帝君聖註曰：坤宮之火，曰真人之火也。常以神照坤宮，煆煉陰陽，精 
化為氣：專心致志，於行住坐臥之間，皆可隨意守之，不可散亂。日久而不 
見其功者，皆因心中雜亂。若煆煉之久，精得火煉，自然化為一氣，日久三 
震，響上泥丸，化為甘露，降下重樓，凝為精液，便歸坤位，胚胎元氣，漸 
漸壯旺，神呼氣吸，自然含育，周流不息，氣脈以停，而入靜定。大定之中 
，忽然而動，乃先天一氣發生，自乾宮而來，如母戀子，自然感合，神變莫 
測，聽其自然，不可欲速，時至氣化，自然見其功效也。天光者，神光也。 
工夫久靜，神光照燭，靜則神靈，表裡透澈，發現於外。色象不能礙，愛欲 
不能障，自然隔牆見物，預知前世矣。 
【釋詞]： 
※泥丸：挼九宮洞真經曰：雙眉中間；入內三分曰雙田宮；入內一寸曰明 
※堂宮：入內二寸曰洞房：入內三寸曰泥丸宮；入內四寸曰流珠宮；入內五 
寸曰帝一宮。在明堂宮上一寸為天庭宮；洞房上一寸為極真宮；泥丸宮上 
一寸為玄丹宮；流珠宮上一寸為太皇宮。泥丸宮居九宮之中，謂之上丹田 
也。 
※重樓：又稱十二重樓，即喉管也。因喉管有十二環節，故稱十二重樓。 

混沌之初，天地未判，玄黃相雜，時至氣化，定中生動。只這動處，方知造化 
，若有一物，或明或隱，不內不外，此是大藥始萌，不可遽採之。若有一毫念 
起，天真遂喪矣！ 
重陽帝君聖註曰：天之輕清在上，其色玄；地之重濁在下，其色黃。天地未 
判之前，渾淪一氣，玄黃不分，清濁未定，混而為一。時至氣化，清氣上浮 
為天，濁氣下凝為地。地氣上升，天氣下降，二氣氤氳，化生萬物。清淨之 
功亦然，先天真陽，與後天真陰，陰陽混一，猶如天地玄黃相雜，忽然定中 
生動，造化自現，如天地一判，別立乾坤是也。若有一物，或明或隱，乃玄 
珠成象也。此玄珠似乎在外，閉目甚分明；似乎在內，開眼卻清白。有象， 
他人不能見：無象，獨自見分明，故曰無象玄珠。乃是大樂之苗始生，其藥 
尚嫩，故不可採，若有妄念採之，必失玄珠，喪卻天真至寶，反成魔狂，呼 
吸亂奔，不可救也。命寶不可輕弄，其斯之謂也?! 
編者說明：本章首節言大藥產生之地，及回光凝神之法；次節言真火煆煉 
，河車搬運，未節言大藥產生之景，玄珠呈象，但不可妄採，致喪天寶。 
【釋詞]： 
※大藥：按此處所稱之大藥，乃小藥也。何以知之？因「小藥生而後採； 
大藥採而後生」也。帝君聖註云：「大藥之苗始生，其藥尚嫩，故不可採 
。」既稱為大藥之而，又有老嫩，則此時乃小藥也。按自古聖真均稱藥氣 
曰大藥。小藥之名；自曹還陽伍沖虛二真人始，因藥氣初生，其陽甚微， 
故稱小藥，以與其後有火珠成形之大藥區別。故此書則凡有藥氣生，均稱 
之為大藥也。 
※玄珠：按度人妙經云：「元始懸一寶珠，大如黍米，在空玄之中，去地 
五丈。」故玄珠者，乃言寶珠在空玄之中也。釋迦睹明星而悟道，明星， 
即玄珠也，蓋小藥產生之前，有一明珠空懸吾人之眼前，去地約五丈之高 
，功力加深，其珠愈明，當其如明星耀目之時，則小藥產生之期不遠矣。 
【釋義]： 
神守坤宮，即凝神入氣穴之意。真火，即真人之息也。真火煆煉，即息息歸 
根，綿綿不斷之意也。專心致志，即致虛極守靜篤之工也。行住坐臥，即馬 
丹陽真人云：「行則措足於坦途；住則凝神於大虛；坐則調鼻端之息；臥則 
抱臍下之珠。」如此修持，則先天一氣，自然從虛無中而來，小藥產矣。大 
藥之苗始生（即小藥生也），要調其老嫩，於其不老不嫩之中採之，則命寶 
得矣。 


4.採藥章第三 
神守乾宮，真氣自歸。乾宮乃造化之源，生身受氣之初。知之修煉，謂之聖人 
。 
重陽帝君望註曰：坤宮屬地為陰，應人後天有終之形；乾宮屬天為陽，應人 
先天無始之神。乾宮乃虛無玄關一竅是也，實為造化之源。自無而有，謂之 
造；自有而無，謂之化，由造而化也。始則受氣於虛無一竅而生，終則散精 
於幻妄六賊而死，造化循環，不知幾萬劫矣！ 
【釋詞】： 
※幻妄六賊：色、聲、香、味、觸、法，謂之幻妄六賊。楞嚴經云：「眼 
耳鼻舌，及與身心，六為賊媒，自劫家寶。」六賊藉吾身賊媒之介，終日 
耗散精氣，耗盡則死，故修道之人，眼不視色，耳不聽聲，鼻不受香，口 
不味味，身離細滑，意不妄念，以避六賊。 

始則凝神於坤，煆煉陰精，化為陽氣，薰蒸上騰，河車搬運，週流不息。次則 
凝神於乾，漸煉漸凝，漸聚漸結，結成一顆玄珠，大如黍米，恆在目前，一得 
永得，先天虛無真氣，自然歸之。待其鉛光閃爍，如月之象；汞氣飛揚，如日 
之象，日月交合一處，一點靈光，圓陀陀，光爍爍，照耀上下，內真外應。先 
天之氣，自虛無中而來，是以母氣，而伏子氣，自然感合。造化之妙，藥從外 
來，非假存想。 
重陽帝君聖註曰：人稟天地陰陽二氣以生，真陽之氣在身，為鉛為精為坎； 
真陰之氣在心，為汞為神為離。象曰，人與天地之氣同體是也。修真之士， 
既得大藥始萌，玄珠成象，而內精神壯旺。當此之際，神中之精，下交於坎 
；精中之神，上交於離。內則精神交合於內，外則陰陽交合於外，內外明徹 
，照耀上下，化為一顆明珠，圓陀陀，光爍爍，三關升降，上下旋轉如輪， 
週流不息。如斯景象，是內之精神和合，金木交併，水火激發之際，是內有 
真寶，故外應其景象也。若非親造真境，豈能有此哉?!先天之氣，母氣也； 
後天之氣，子氣也，自然慼合，返斯造化之妙，始得藥從外來。母氣天氣也 
，子氣人氣也。人能常清淨，天地悉皆歸，天氣歸一身，皆成自然人，還將 
上天氣，以制九天魂，此同類之謂也。先坤後乾者，又名移爐換鼎是也。此 
乃金丹之真竅妙，元天火候之祕訣也。 
【釋詞】： 
※移爐換鼎：爐乃起火之器：鼎乃烹飪之具，煉丹之所也，指下丹田。當 
大藥過關之後，過明堂，下重樓，止於中丹田。其時神氣同居於中丹田， 
神居氣中，若鼎器之封固，並時時以元氣之火，融化呼吸，助長元神，若 
爐火之烹煉一般。想在最初，煉精化氣之時，以神為鼎，以呼吸之息為火 
，在下丹田中烹煉。烹煉雖同，然前在下丹田，後在中丹田，地點不同， 
故曰移爐；前以神為氣之鼎，後以氣為神之鼎，鼎器不同，故曰換鼎。 

初煉丹時，便向水中求之，終落頑空，畢竟無成。須以我之真氣，而感天地之 
至精，當以陽燧方諸水火感通之理，推之自得。 
重陽帝君聖註曰：初煉丹時，先須神照坤宮，以火煉藥，以神馭氣。待真氣 
發生，後守乾宮，懸胎鼎內，結成玄珠，煉成大藥，吞入腹中，點化己之陰 
氣，變成乾陽之體，此真空之妙用也。時人不悟真空之妙用，不遇至人之傳 
授，道聽途說，盲修瞎煉，便向水中求之，水者，杳冥之謂也。忘念忘體於 
杳冥之中，豈不落於頑空乎？必竟終無成丹之理也。陽燧火珠也，太陽正宮 
，以火珠向日燧之；方諸水珠也，太陰正宮，以水珠向月諸之，天地懸隔之 
遠，一刻之中，自然得水火也。彼物受氣之偏，尚能感通日月，何況人為萬 
物之靈根乎？靜定之中，豈不感通身中妙化，而結成金丹也哉。 
【釋詞】： 
※陽燧：火鏡也。以銅為之，形如鏡，向日則火生。淮南子天文注云：「 
取金杯無緣者，熟摩令熱，日中時，以當日下，以艾承之，則燃得火也。 
」按此即以回光凹鏡取火之理，能合光線折射，聚於弧心，故能得火。重 
陽帝君言陽燧乃係火珠，則此珠應以透明之玻璃或琉璃為之，蓋取凸鏡之 
理，陽光透過此鏡，則聚於一點，可以引火也。 
※方諸：大蛤也。古以大蛤置於月明之夜，則蛤中生水也。淮南子云：「 
方諸見月則津而為水。」此因蛤性至寒，月夜之中，空氣中之水蒸氣，遇 
寒而凝結為水也。重陽帝君云方諸為水珠，蓋取蛤類之物鑿磨成珠，水蒸 
氣遇之，仍可凝結為水，不過須另以皿具盛之而已。 

當其日月交光之候，先天適至之時，泥丸風生，慾海波澄，此身如在萬丈海中 
，不知有水，不知有火，不知天地人我，渾如醉夢，正是龍虎交會之際，金木 
相啖，水火相激，景象發現，迅如雷電，急急採取。其採取之妙，如發千鈞之 
弩，惟用一寸之機，似採非採，不採實採，乃為真採也。 
重陽帝君聖註曰：不知如醉，此是得藥之景象也。當其玄珠成象，日月交光 
，正是採藥之時，先天適至之候。當此之時，泥丸自覺風生，從天吹下，灌 
入玄關兩目之中，徑通週身，關竅齊開，骨節如斷，酸軟如綿，心冷如冰， 
丹田如火，身心欠爽，慎勿恐怖，正是水火烹蒸激潑之時，龍虎金木交會之 
際。少刻，三宮氣滿，二氣沖和，塵情盡絕，神氣泰定，恍如醉夢，猶如萬 
水萬火，互相感激，不知天地人我，只聞千鐘雷鳴，萬道霞光，靈明內外， 
琳琅滿室，雷轟電掣，撼動乾坤，採藥歸來。這個妙用，如半寸之機，發千 
鈞之弩；一旋之水，斡萬斛之舟。經云：「人發殺機，天地反覆。」乃真機 
之妙用也。又云：「月到天心處，風來水面時。」又云：「楊柳風來面上吹 
，梧桐月向懷中照。」「泥丸風清，絳宮月朗。」「林間嫩風清，一派天音 
降」之旬，皆形容先天一氣，自外而來也。 
編者說明：本章第一節，神守乾宮，真氣自來，乃七日採大藥之工。第二 
節，始則凝神於坤，煆煉陰精，是下手工法。河車搬運，週流不息，乃三百 
週天之工法。凝神於乾，漸煉漸凝，漸聚漸結，結成一顆玄珠，即第一節之 
採大藥工法之說明，一點靈光，圓陀陀，光爍爍，是人藥之現象。 
第三節云：「初煉丹時，便向水中求之，終落頑空。」此乃陰神工夫， 
重陽帝君指為：「盲修瞎煉。」並說明其理由云：「水者，杳冥之謂也，忘 
念忘體於杳冥之中，豈不落於頑空乎？」復說明煉丹之正法云：「初煉丹時 
，先須神照坤宮，以火煉藥，以神馭氣。」如此方有「真氣發生」 
第四節言「日月交光，先天適至。」「不知天地人我，渾如醉夢。」正 
是小藥發生之時，必須「急急採取」，其採取之妙，如半寸之機，發千鈞之 
弩。得活子時之正，簡而易行也。 
【釋義】： 
本章篇名採藥，乃說明採小藥及採大藥之功法。然其敘說，則先大藥而後小 
藥，將次序顛倒，亦取秘密不說明之法。蓋採藥功法，乃丹道中之最秘天機 
，即道宗純陽帝君，亦不敢順序明言也。編者按，本章第一節神守乾宮，真 
氣自歸，乃七日採大藥之工。第二節言，始則凝神於坤，煆煉陰精，是下手 
工法。河車搬運，週流不息，是小周天的工法，三百個周天之時，即止火之 
候。凝神於乾，漸煉漸凝，漸聚漸結，結成一顆玄珠，即第一節之採大藥功 
法，作更詳細之說明。一點靈光，圓陀陀，光爍爍，是得大藥的現象。西遊 
記形容孫悟空從八卦爐（指小周天）中逃出之時，其法象為：「圓陀陀，光 
爍爍，亙古常存人怎學？入火不能焚，入水何曾溺？光明一顆摩尼珠。」即 
邱長春真人說明修道之人，在得到大藥時之景象，和水不能溺，火不能焚之 
法身。第三節云：「初煉丹時，便向水中求之，終落頑空。」重陽帝君指為 
：「盲修瞎煉」。並說明其理由云：「水者，杏冥之謂也，忘念忘體於杳冥 
之中，豈不落於頑空乎？」再說明煉丹之正法云：「初煉丹時，先須神照坤 
宮，以火煉藥，以神馭氣，待真氣發生。」杳冥是陰神功夫，所謂「萬劫陰 
靈難入聖」，即便修得灰灰相，也不過為一靈鬼耳!神照坤宮，即是迴光返 
照。丹經所謂：「迥光即是長生藥。」是也。第四節言：「日月交光，先天 
適至。」「不知天地人我，渾如醉夢。」所謂恍恍惚惚，正小藥生發之時也 
。此時必須「急急採取」，其採取之妙，正如「半寸之機，發千鈞之弩。」 
活子時正，以神馭氣，簡而易行也。至得小藥之景象：靈文云：「泥丸風生 
，慾海波澄。」重陽帝君聖註曰：「關竅齊開，骨節如斷，酸軟如綿，心冷 
如冰，丹田如火，身心欠爽。」這正如柳華陽真人，在藥產之效驗說中所云 
：「氣滿藥靈，一靜則天機發動，自然而然，週身融和，蘇綿快樂。……吾 
心自然虛靜，如秋月之澄碧水，癢生毫竅，身心快樂。……丹田暖融融，忽 
然一吼，神氣如磁石之相翕，意息如蟄虫之相含，其中景象，難以形容。」 
文詞雖有簡繁之不同，然其所指小藥產生之景象，則均相同，均為描畫小藥 
產生之時，玄關發現，有無窮之消息，非筆墨所能盡者矣。 


5.得藥章第四 
神守玄宮，意迎牝府，神意相合，先天自得。恍恍惚惚，杳杳冥冥，一點紅光 
，閃入下元，己之真氣，翕然湊合，陰乃抱陽，陽乃激陰，至精發現，海泛浪 
湧。自太玄關升入泥丸，化為金液，吞入腹內，香甜清爽，萬孔生春，遍體生 
光，至此乃乾坤交媾，一得永得之妙，全在防危慮險，即當牢封固閉，勿令滲 
漏，以便溫養。 
重陽帝君聖註曰：玄宮即玄關也，煉黍米之所也。又云懸胎鼎，硃砂鼎，乾 
坤鼎，皆異名也。前言乾坤，所謂初煉丹，以乾坤為鼎器，先凝神聚於坤位 
。靜中生動，採陰中之陽，名曰免髓，真氣上騰，升上乾宮；動而後靜，合 
陽中之陰，名曰烏肝，二物混融，煉成如意之珠。所謂坎離交媾，癸花發現 
，真鉛初露，先天初現，一陽初動之時。如初三日，月出庚之象，正所謂活 
子時也。一時分作六候，二候得藥，四侯別有妙用。此時是得藥之初，一候 
。既得初一候之藥，宜當深入靜室，運天然之火，再入兌丁，半輪之月現， 
此時有龍吟虎嘯之聲，鉛汞恐有滲漏，全在洗心滌慮，沐浴隄防。漸過十三 
日而生乾甲，即十五日是也。此日圓滿，乾坤之時也。鄞鄂已成，玄牝已立 
，金花已現，三陽已備之時，月圓滿於甲方、應乾之象。恐其金逢望遠，正 
是日月重明之際，再得藥之候，二候得藥也。 
四候別有妙用之法，為前半月之象，半輪明月之內，有龍吟虎嘯之聲， 
要慮險防危之妙用也。仙胎已成之後，月到十八，一陰巽方，守城野戰之妙 
用也。次煉二陰，下弦二十三，艮地洗心沐浴之妙用也。煉盡三陰，陽神出 
現，隄防固濟之妙用也。此名前三三，後三三，四候之妙用，二侯得藥之理 
也。 
神守玄宮，意迎牝府，此二句是採藥之口訣，當其玄宮之中，至精發生 
，真鉛之氣，發現一輪明月之象；真汞之火，發現一輪紅日之家，日月之中 
，各發金花二朵，壯如丹山，金紅赤色，斯時正不老不嫩，急急採取。何採 
何取？訣曰：「只是意迎牝府。」自然杳杳冥冥，恍恍惚惚，一點紅光，閃 
入下元，交會真陰，陰乃翕然湊合。陰乃激陽，陽乃抱陰，陰陽激發，海浪 
泛湧。自太玄關至尾閭夾脊，過玉枕化為金液瓊漿，吞入腹內，香甜清爽， 
耳聽鼓聲，萬籟雷鳴，鈞天妙樂，非琴非瑟，非笛非簫，別是一般妙音，似 
寒泉漱玉，似金磐搖空，似秋蟬拽緒，似風鼓青松，非常之異。琳琅振響。 
有群鴉齊噪之聲，眾鳥頻伽之韻。口涵目驚，心懽意悅，誠為極樂之邦，實 
乃天宮妙境。塵寰俗客，如瞽如聾。身心清靜，百關和暢，萬孔生春，遍體 
生出萬道霞光，現一圓光，內有嬰兒之象，乃陽神出象也。全在防危慮險， 
不可遠離，溫養之法，註見下文。 
編者說明：本章言得藥有二候，初候為採小藥，二候為得大藥。四候有 
妙用，言週天運轉，煉去三陰，獨得純陽也。按柳華陽真人引達磨禪師之言 
曰：「二候採牟尼：四侯有妙用，六侯別神功。」其火候次序云：「然候者 
，亦非一說，不論陽生及藥產，但有氣動者，即為一候，以神用氣，又為一 
候，此神氣會合之二候也。又曰，陽生為一侯，而藥產又為一侯，此乃藥氣 
所生時節之二侯也。故曰：二侯採牟尼者，即此也。藥氣既產於外，採歸爐 
為一候，而爐中封固，又為一候，亦謂之二侯採牟尼。升降沐浴謂之四候， 
總謂之六候。」而重陽帝君將二候視為採小藥與大藥，四侯妙用，竟推用於 
三百週天之全部過程，可見「三品一理」，丹經用語之不可拘限於一事也明 
矣。 
【釋詞】： 
※玄關：乃至玄至妙之機關也。柳華陽真人云：「氣發則成竅，機息則渺 
茫。」張紫陽真人云：「一孔玄關最幽深，非腎非心非臍輪，膀胱谷道空 
勞力，脾胃泥丸莫搜尋。「蓋玄關不在身內，亦不在身外，乃在身之不內 
不外之處，若玄妙之機括，藥氣生發之時則成竅，餘時則無形，故稱之謂 
玄妙機關也。 
※黍米：黍，禾屬而黏者也。俗稱黃米子，其顆粒均齊無大小，昔人以之 
定長度，縱黍百粒當營造尺十寸；橫黍百粒，當營造尺八寸一分。古人又 
以黍為重量之標準，以百黍之重為一銖，二十四銖為一兩。米者，穀之去 
皮也。丹經云：「一粒復一粒，自微而至著。」按行小周天之時，凡合乎 
玄妙機關之周天，即得一黍米之小藥，三百周天，即有三百粒黍米之大之 
小藥，方可匯聚而成大藥，故曰「自微而至著也」。按黍之大小輕重一致 
；米之內外一致，正表示小藥之顆粒大小內外一致也，故稱黍米。 
※懸胎鼎：鼎三足兩耳，以烹煉為用。按大藥過關服食之後，落於中丹田 
神宮之中，合元神而煉化成為嬰兒。此時中下兩丹田，若合而為一，成一 
虛空之大境，此神室中之嬰兒，若虛懸於此虛空大境之中，故稱懸胎鼎。 
※硃砂鼎：按硃砂乃心液中正陽之氣，日中元精，感月華而生，真汞之變 
化也。丹經云：「偃月爐中玉芷生，硃砂鼎內水銀平。」硃砂鼎在中丹田 
，中有心液中正陽之氣，所以能煉氣化神，使神嬰成長也。 
※乾神鼎：按行小周天之時，為坎離交媾。大藥過關服食之後，以坎實點 
化離陰，成為乾健之體，故稱乾坤交妮。而乾坤交姤之所，在中丹田神室 
之中，故稱此神室為乾坤鼎。 
※兔髓：按下丹田居於坤宮，坤為太陰，大陰為月，故下丹田又稱為月窟 
。月中有兔，兔之髓為最貴，故丹田發生之藥，稱曰兔髓。 
※烏肝：按心為大陽，大陽又稱金烏，烏之肝為最貴，故大陽中之真陰稱 
烏肝。邱真人云：「月藏玉兔日藏烏，自有龜蛇相盤結。」 
※坎離交媾：所以復坎離之本體也。人至十六歲之時，元陽至為充足，心 
虛有離之象，腹實有坎之象。過此以後，元陽走漏，坎中之實，與離之外 
體，支離破碎，不成其為坎離，至年老命終，全身皆陰，不特坎中之一陽 
化為陰質，即離之上下兩陽畫，亦化為純陰。故修士以打合神氣之法，修 
補坎中之一陽，雕之上下兩陽，恢復舊觀，故稱坎離交姤也。 
※真鉛：即真精也。修士積精累氣，元氣滿，而化為元精，元精即真精， 
或名真鉛。叉七日採大藥之時，大藥生發，亦稱真鉛。故大藥小藥，均可 
稱作真鉛，因其均為真陽也。 
※活子時：凡陽生或藥產，皆曰活子時。因陽生或藥產，皆因自身元氣周 
流之情形而生發，不可限於外界之天時也。如午時有陽生，則午時即為活 
子時，依次未為丑時，申為寅等，故稱活子時也。活子時者，靈活而不可 
固定之子時也，乃吾人身中藥氣生發之初，稱為活子時也。 
※太玄關：即下丹田，元氣之穴也。 
※頻伽：烏名，乃迦陵頻伽之省稱，其義為妙音鳥。此處則言眾鳥之鳴， 
如妙音鳥所鳴之韻，頗為美妙可聽也。 
【釋義】： 
本章言得藥有二候，初候是採小藥，二候是得大藥。四候妙用，乃言周天運 
轉，煉去三陰，獨得純陽也。重陽帝君註云：初煉丹，以乾坤為鼎器，兔髓 
烏肝，二物混融，煉成如意之珠，所謂坎離交媾，此時是得藥之初一候，乃 
採得小藥也。其後玄牝已立，三陽已備，再得藥之候，二候得藥，所得者為 
大藥也。按河圖之數：三八居東為甲乙木，二七居南為丙丁火，四九居西為 
庚辛金，一六居北為壬癸水，五十居中為戊己土。納甲之說：乾納甲，坤納 
乙，東方木也；兌納丁，艮納丙，南方火也；震納庚，巽納辛，西方金也； 
坎納戊，離納己，中央土也；乾又納壬，坤又納癸，北方水也。本章將一月 
分為六侯，二候得藥，四候別有妙用，都用一月中月缺月圓的現象表明。當 
晦朔之間，月光不現，稱曰混沌。初三日，月出庚方，新月初現，有震之象 
，故曰震納庚，乃一侯得藥，所得者小藥也；初八日月現丁方，顯半輪之光 
，有兌之象，故曰兌納丁，本章所謂「有龍吟虎嘯之聲」，「全在洗心滌慮 
，沐浴提防」也。十五曰，月圓於甲方，有乾之象，故曰乾納甲。本章所謂 
「三陽已備。」「二候得藥也。」此時所得之藥，乃金丹大藥也；十八日， 
月現於辛方，月初缺，有巽之象，故曰巽納辛，本章所謂煉去一陰，乃「守 
城野戰之妙用也」；二十三日，月現丙方，其象下弦，有艮之眾，故曰艮納 
丙，煉去二陰，乃「洗心沐浴之妙用也」；二十八日，月隱於乙方，在坤之 
象，故曰坤納乙，本章所謂「煉盡三陰，陽神出現，隄防固濟之妙用也。」 
重陽帝君用一月中月缺月圓的現象，來譬喻二候得藥，四候別有妙用的過程 
，從某一角度來看，所譬喻的甚當，如就採小藥和得大藥的全部現象來看， 
就不盡然了，讀者切不可引喻失義，自墮空亡之中。讀者如欲知採小藥和得 
大藥的真實的倩形，可以看伍沖虛柳華陽二真人所著之伍柳仙宗，自可瞭然 
於胸中矣。 


6.溫養章第五 
神守黃房，金胎自成。黃房乃乾之下坤之上，規中之妙。十二時中，念茲在茲 
，含光藏耀。行住坐臥，綿綿若存，如雞抱卵，如龍養珠。抱元守一，先天元 
神元氣，刻刻相合，漸漸相化。但安神息，不運火而火自運，百日功靈，十月 
胎圓，陰魄自化，陽神出現。千曰之後，溫養火足，剝盡群陰，體變純陽，嬰 
兒現象，身外有身，形如煙霞，神同太虛。隱則形同於神，顯則神同於氣。步 
日月而無影，貫金石而無礙。溫養三年之後，嬰兒老成，不可遠離。直至九年 
，與太虛同體，形神俱妙，與道合真。天地山川，有時崩壞，惟吾之道體，浩 
劫長存。潛伏人間，積功立行，提挈天地，把握陰陽，所以陰陽不能陶鑄也。 
天仙之道，斯乃畢矣！ 
重陽帝君聖註曰：黃房即黃庭宮也，故為乾之下坤之上，規矩之中也。金胎 
即仙胎也，金乃堅剛不壞之物，此乃人之元神也。此元神不壞不朽，清靜妙 
明之體，如金之堅，如剛之利，淨如琉璃，光如滿月，存不虧明，因一念之 
妄。緣於幻化。今既修五篇之口訣，得返還之丹道，要煉有合無，投黑結紅 
，而成仙胎。返本來之真常，合元始之妙用，金胎自成。 
規中之妙，以神守之。黃房之中，一意不散。十二時中，念茲在茲，含 
光藏耀，歛視收聽，綿綿若存，不可須臾離也。如雞抱卵，如龍養珠。龍養 
項下之珠，心意不忘，精神感化，其珠有光，生光既久，珠成小龍，飛騰太 
空，或收或放，時人見之，是龍之象，乃龍之神也。神全變化，興雲致雨， 
脫骨飛騰，是謂神龍。所以能大能小，可潛可顯。動則裂泰山發洪浪，興雲 
起霧，掣電轟雷。靜則隱藏淵泉，是陽靈之物。 
金丹之道，學天仙者，亦如此理也。初則抱元守一，養先天黍米，元神 
妙珠。度人經云：「元始天尊懸一寶珠，去地五丈，於空懸之中，萬聖千真 
從珠口中出，渤渤然後從珠口中入。」存養之久，自然元神黍米，劫劫相會 
，漸漸相化，新月娥眉。坎而半輪上弦，漸至滿月之圓。自有金光發現，日 
月合璧，鉛汞相投，結成仙胎。溫養三年，嬰兒老成。直至九年，功圓行滿 
，陰滓盡消。一神可化百神萬神，形神俱妙，出有入無，煉神與太虛同體， 
返乎無極之真道，合乎元始之妙境。觀天地在玄妙中，如太倉一粒黍，太虛 
一片雲耳！有何五行拘係也？有何陰陽變化也？於斯天地由吾提挈，陰陽由 
吾把握，永無終始，浩劫長存，與道合真，神哉！神哉！ 
編者說明：產藥章云：黃庭宮在「內腎之前，臍輪之後，中虛之竅。」柳華 
陽真人云：「竅即丹田，上乃金鼎，鼎稍上即黃庭，竅下即關元，古謂上黃 
庭下關元是也。」又云：「但黃庭金鼎氣穴關元四穴，俱是無形，若執形求 
之，則謬矣！」斯則黃庭、金鼎，丹田、關元四穴，混為一體：氣發則成竅 
，機息則杳茫，初學者不能分，亦不必分也。柳真人復云：丹田「穴正在躋 
後腎前稍下，前七後三，中間空懸一穴。」正與重陽帝君所指者相符，方可 
見柳真人之所學有自矣。 
修道之人，如龍養珠，及其日久，神全變化，潛顯隨心，是謂神龍，正 
如凡人修成天仙之理，說得何等親切！度人經即「太上洞玄靈寶無量度人上 
品妙經。」據云乃元始天尊於龍漢初所撰，其經可以念誦禱祈，兼能還丹久 
視。所謂「元始天尊懸一寶珠，去地五丈。」如非實修實證，不足以語此也 
。 
何謂「提絜天地，把握陰陽」？即伍沖虛真人所謂之「統理乾坤」也。 
修士得證位天仙之後，一靈炯炯，一定八千劫，其慧光籠罩三千大千世界， 
凡其間之鳥飛獸走。人群行動，以及念善思惡，無一不在其慧光照臨之下， 
無所遁形。凡天地間有不適合人群生存之處，予以修補之；事物中有危害人 
類生活之處，即扭轉陰陽之機，預予以消除之，此之謂提絜天地把握陰陽也 
。 
【釋詞】： 
※剛：即剛石，又名剛玉，美麗者可作寶石，粗糙者，可充磨鑽之用。成 
曰即金剛石，俗稱金剛鑽也。 
※煉有合無：丹道下手之時，要無中生有，其後則煉有同無。無無之中為 
真有，有無不立，方為道成。煉有合無，乃言將有煉成無狀之狀，同乎無 
也。 
※投黑結紅：鉛本黑色，汞本紅色。投黑結缸，言將黑鉛投入鼎中，結 
成紅色之汞也。即抽鉛添汞也。 
※度人經：全名為「元始無量度人上品妙經」。鼉氏曰：元始天尊說，唐 
志有目，古書也。欽定道藏全書稱為「靈寶無量度人上品妙經」，共六十 
一卷，列全書之首，其為古之經書，當無疑問。此經不僅可供禮懺之用， 
且含有金丹之密訣，有陳觀吾及陳樁榮等為之作丹道之註解。 
※金光發現：柳華陽真人云：「且出神之初，萬物不可著，只侯自身中 
一輪金光，現於空中，將法身近於光前，以法聚光，取於法身內，遂即法 
身入於凡身，久久乳汁，則凡身立可化為氣矣。恐不得此金光者，則凡身 
不能化為氣，故有留身之說者，謂此也。又在德行之故耳。」故金光發現 
，乃出神時之景象，取之得法，則形神俱妙。不得金光者，惟有蛻去凡軀 
，神妙形則成一堆糞土矣。 
※日月合璧：按漢書律曆志云：「復覆太初曆，晦朔弦望皆最密，日月 
如合璧，五星如連珠。」此言太初上元甲子夜半，日月相會於斗牛分度也 
，丹經則以此喻神氣之相聚也。柳華陽真人曰：靜定之中，忽覺一輪浩 
月，懸於當空，留而待之，一輪紅日，升於月中，收而藏之。」此乃十月 
大周天工法中之現象，亦可稱之為日月合璧。 
※嬰兒老成：言初神之時，猶嬰兒之嫩弱，不可遠出，必須乳哺三年， 
嬰兒老成，方為長大成人，可以自立矣。 
※天地由吾提挈： 邱真人云：「寸土尺天，皆有所轄，無空隙處。」初 
修道之時，主顛倒乾坤，主天地交泰，乃統理吾身內之乾坤。道成之後， 
則三十六天，二十四治，八十一洞，名山大川，皆可得而主宰之。天地間 
有不適宜生民之處，皆能為之修補得宜。故世界之進化，人生之幸福，皆 
因修真得道之仙聖，為之把握陰陽，提挈天地而來。 
【釋義】： 
十二時中，一意不敬，含光藏耀，歛視收聽，念茲在茲。如龍養珠，如雞抱 
卵，調息綿綿，神守黃房，不可須臾相離，溫養之工法也。溫養即是文火， 
百日之功，在百日之時，除採取烹煉，淮陽火，退陰符之外，皆是文火溫養 
之工。十月大周天之時，無時不在溫養之中，三年乳哺，除出神收神之外， 
亦無時不在溫養之中。九年面壁，則無工無法，與太虛同體，言其為溫養亦 
可也。故溫養之工，貫徹始終，天仙大道之工法，畢於此矣。
