邱祖传小周天歌诀注释桐柏宫主页邱祖传小周天歌诀注释
      陈撄宁
      （编者按：伍冲虚真人乃邱长春真人之第八代弟子。柳华阳真人则伍冲
      虚真人之嫡传弟子，伍柳之丹诀，自不能出乎邱长春真人所学之外。
      今见此小周天歌诀，益信伍柳之学，乃邱真人之嫡传。故特摘取伍柳
      仙宗之语，以为此歌诀之注脚，两两对照，则诬指伍柳两真人非龙门
      派者，可以休矣！）

      极静而动兮，一阳来复。
      伍冲虚真人云：「静极之际，正有动机。」又云：「阳复来。」柳华阳
      真人云：「都因静极还生动。」又云：「妙在一阳下手。」此言真阳之生
      ，必在极静之後。凡属思想妄念所生之物，皆非真阳，无用之物也。

      药产神知兮，妙诀通灵。
      伍真人云：「时至神知，神不知，便教当面错过。」又云：「神有通天彻
      地之能，亦有知内知外之能。」柳真人云：「夜半忽然药产神知，光透 
      帷。」又云：「机由师授，能吸法水之鸿滋。正法眼藏，尽隐祖师之秘旨。
      」这是讲，小药产生之时，元神自然知道，这种祖师传授的妙诀，自然通天
      彻地，玄妙通灵。

      微阳初生兮，嫩而勿采。药物坚实兮，十五光盈。
      伍真人云：「至日闭关安静，以养微阳，阳微故不能生物，亦不能为药。
      」又云：「月圆则阳光盛满，喻阳气发生之盛，可采取炼之，而成金丹。」
      此言药物初生，嫩而气不足，不可急采，须待药气旺盛，若瓜果之坚实，如
      明月在十五之夜，阳光盈满，方可采取。

      时当急采兮，莫教错过。久而望远兮，采之无成。
      柳真人云：「明其药产老嫩，老则气散不升，嫩则气微不升。务在静候动
      旺始采，是谓当令。」望远，是过了十五之夜，月光渐渐欠缺，即示药气过
      了当令之时，渐渐散去，药力不足，谓之老，采之亦不能成丹。必须在当令
      之时，急急采取，不可错过。

      气驰於外者，神亦驰外；神返於根者，气亦回根。
      柳真人云：「当其始也，精生外驰，以神入精中，则呼吸之气，随神之号
      令，摄回中官。」伍真人云：「神返身中气自回。」此言修士只要一意归
      中，气自然髓神之号令而返回身中矣。

      气回将尽兮，采封侯足。子时起火兮，须要分明。
      柳真人云：「采药归炉，封固停息，以伏神气。」伍真人云：「凡炼丹
      随子时阳气生而起火，则火力方全，馀时起火不得，无药故也。」此言将药
      气尽收入气穴之内，封固之後，二候气足，方可於子时起火运行周天。

      如何云火兮，後天呼吸。如何用火兮，呼降吸升。
      伍真人云：「先天是元气，後天是呼吸之气，亦谓之母气与子气也。超劫
      之本乃元气，不能自超，必用呼吸以成其能。」又云：「皆吸升呼降，合於
      自然，方得可有可无之妙。」柳真人云：「起刻漏之息火，以烹炼之。」
      又自注云：「刻漏即是呼吸。」这是说火就是呼吸，呼气之时，元气下降，
      吸气之时，元气上升，方云用火。

      用火玄妙兮，如无似有。行火鼎内兮，息劾真人。
      伍真人云：「不见其有，谓之勿助：不见其无，谓之勿忘，非有非无，非
      见非不见，合乎自然，同乎大道，此有一呼一吸者，不得不如是也。」又引
      庄子云：「真人之息以踵，众人之息以喉。」用火必须似有如无，用真人
      之息来烹炼鼎内之药物。

      火须有候兮，数息出入。名为刻漏兮，用定时辰。
      伍真人云：「火候者，候其时之来，候其火之至，看其火之可发，此火候
      也。」又云：「周天息数微微数。」又去：「天上分明十二辰，人间分作炼
      丹程，若言刻漏无凭信，不会玄机药不成。」这是讲，运行周天之时，要用
      定数的呼吸之息，运行於周天十二时辰，此之谓火候也。

      自子至巳兮，六阳用九。三十六息兮，采取进升。自午至亥兮，六阴
      用六。二十四息兮，退降炼烹。卯阳沐浴兮，阳火宜熄。酉阴沐浴兮
      ，阴符宜停。不降不升兮，沐浴景象。较之大周兮，略具微形。
      伍真人云：「一阳复封子时生，午後一阴生於 ，三十六又二十四。周天
      度数同相似，卯时沐浴酉时同。」自注云：「乾用九，故四九三十六也；坤
      用六，故四六二十四也。」又云：「无去无来无进退，不增不减不抽添。」
      又云：「一年沐浴防危险。」皆言周天进退之法则，及卯酉沐浴之景象。

      周天三百兮，除卯酉数。三百六十兮，连卯酉名。再加五度兮，四分之
      一。以象闰馀兮，周天一巡。复归於静兮，依然沐浴。神凝气穴兮，
      再候阳生。
      柳真人云：「阳时乾策二百一十六，除卯阳沐浴不用，乾用实一百八十也
      ；阴时坤策一百四十四，除酉阴沐浴不用，坤用实一百二十也。合之得二百
      息，周天之数也，闰馀之数在外。」又云：「封固停息，以伏神气。」注云
      ：「此二句言入中宫之沐浴，即是运周天子时之头，故子时有沐浴之候。…
      …将神气俱伏於气穴，随後火逼金行，有行动之机者，则周天武火自此而运
      起。」此言周天之运行，用三百有形之呼吸。卯酉则为沐浴，仅以文火吹嘘
      ，合之约略肴三百六十之数，但每年为三百六十五又四分之一日，故此五又
      四分之一日，称作闰馀，乃行周天之初，有沐浴之候，以充作闰馀也。神凝
      气穴，以待第二次阳生，再行周天也。

      行之既久兮，精返为气。回风宜止兮，百日功灵。
      伍真人云：「精化气於气穴。」又云：「受补法而气足，亦宜防满而溢之
      危险，防者；见止火之候，而即止之。」又云「回风混合，百日功灵。」此
      言行功百日，精尽返气，迥风混合之功法，宜止之矣！

      六根震动兮，七日口诀。大周功起兮，再问迷津。
      伍真人云：「大药生时，六根先自震动：丹田火炽，两肾汤煎，眼吐金光
      ，耳後风生，脑後鹫鸣，身涌鼻搐之类，皆得药之景也。大率采药至三四日
      间，真气将定未定之时，得药六景，即次第而现，若采药至五六日间，则真
      意一定，而大药生矣。故七日之期，亦大概之言耳。」柳真人云：「然采
      得此药来，斯固谓之金丹，即可以行大周天之法，则小周天之造化，从此毕
      矣。」此言采大药之时，至三四日间，即有六根震动，即可以过关服食，行
      大周天之功矣。



      此文原刊於民国六十四年(1975)第十二期的《全真月刊》杂志，原杂志全
      部共出刊二十四期.



      返回 


